
UMJETNOST 


(LIKOVNE UMJETNOSTI, MUZIKA, FILM) 


»PANORAMA« 
ZAGREB, 1967. 


OD IZDAVAČA UZ TREĆE IZDANJE 


Treće izdanje još jednom pokazuje da su ostvarene 
intencije izdavača, da »Školski leksikon« bude dopun- 
sko sredstvo obrazovanja učenika i širokog kruga 
čitalaca, da je stekao svoju čitalačku publiku a time 
je ispunio i svoju zadaću u društvu. 

Autori ovih knjiga svjesni su ne samo objektivnih 
teškoća, koje su izvanredno velike u takvoj vrsti posla, 
već i svojih subjektivnih mogućnosti pa stoga ne 
smatraju da je napor koji su uložili uvijek nužno uro- 
dio najboljim i najpozitivnijim rezultatima. Uza svu 
koncentraciju pažnje, savjest naučnih radnika i stručnu 
rigoroznost koja se može uložiti u takav rad, leksikoni 
ove vrste nikad, ni kod naroda koji imaju veliku tra- 
diciju na tom području, ne mogu biti potpuno bez 
grešaka. I u njima će se nesumnjivo naći nedovoljno 
preciznih objašnjenja i propuštenih pojmova, pa i za- 
postavljanje pojedinih područja. 

Smatrali smo, međutim, da ti leksikoni mogu ipak 
mnogo pomoći učeniku i našem čovjeku koji želi biti 
upućen u temeljne, ključne pojmove raznih znanstvenih 
područja, jer mu omogućuje relativno lako, brzo i 
jednostavno snalaženje u obimnoj materiji osnovnog 
obrazovanja. Kao tumači pojmova, ovi leksikoni mogu 
na određen način, kao pomoćna odnosno dopunska 
sredstva u nastavi, poslužiti upravo svojim specifičnim, 
leksikografskim načinom informiranja. Takav leksiko- 
grafski oblik upućivanja u pojedina područja prijeko 
je potreban suvremenom čovjeku u vijeku ubrzanog 
napretka svih posebnih znanosti, u epohi ekonomskih, 
društvenih i političkih promjena, znači i svakodnevnog 
pojavljivanja novih pojmova. No ovi leksikoni imaju 


skromnu namjeru da pruže samo prva uputstva, da 
budu sintetički pisani vodiči kroz pojedina područja, 
da ukažu na najbitnije karakteristike određenog pojma, 
a nikako da zamijene studiozan rad nastavnika na 
produbljivanju i usavršavanju znanja iz određenih 
predmeta. Oni nisu niti mogu biti zamjena udžbe- 
nicima koji sistematski i postupno uvode učenika u 
pojedine predmete, tumačeći građu bilo kronološkim 
redom, bilo od jednostavnijih do složenijih, teže shvat- 
ljivih pojmova. Iz njih učenik ne može učiti, ali mu 
oni mogu pružiti dragocjenu pomoć pri učenju, 
kad naiđe na nejasan termin, kad traži sažetu defini- 
ciju nekog pojma, kad mu je potreban određeni po- 
datak, činjenica, godina, formula, broj stanovnika, kad 
ne zna kojem razdoblju pripada neka pojava ili umjet- 
nički pravac, u koje vrijeme i unutar kojih idejnih 
strujanja da smjesti određenu književnu, socijalnu i 
filozofsku koncepciju, koje su joj glavne karakteristike 
i predstavnici itd. Premda rađeni uglavnom na osnovu 
plana i programa naših općeobrazovnih škola, oni su 
kadikad morali i odstupiti od tih koncepata, jer tumače 
i moraju tumačiti i one termine koji se posebno ne 
obrađuju u školskoj nastavi. 

U nizu objektivnih teškoća autora ovih leksikona, 
treba prije svega istaknuti neujednačenu terminologiju 
za pojedina područja. Mnogim autorima pojavio se 
gotovo nerješiv problem relativno vrlo skučenog pro- 
stora, što se posebno ispoljilo kod onih predmeta koji 
se više godina uče u školama. 


Predgovor autora 


Školski leksikon »Umjetnost«, sadrži poglavlja »likov- 
ne umjetnosti«, »muzika« i »film«. 


Poglavlje »Likovne umjetnosti«, namijenjeno srednjo- 
školskoj nastavi ima dva osnovna zadatka. Prvo, dati 
po. mogućnosti što iscrpniji pregled termina, pojmova i 
pojava u historiji umjetnosti te kratke informacije čak 
i o onim razdobljima koja srednjoškolskim programom 
nisu obuhvaćena. Bez tog pregleda srednjoškolac od- 
nosno, obrazovani promatrač i čitalac nailazi na po- 
teškoće pri kontaktu sa bilo kojim likovnim djelom. Zbog 
skučenog prostora drugi zadatak ovog poglavlja bio je: 
prikazati pojedina historijska razdoblja u okvirima sre- 
dnjoškolskog programa zanemarujući umjetničke ličnosti 
i djela, pružajući samo osnovne podatke potrebne za 
razumijevanje pojedinih stilova i pravaca. U obradi tog 
dijela može se primijetiti preferiranje npr. umjetnosti 
Istoka, nekih specijalnih tehnika, kao i pojedinih pravaca 
moderne umjetnosti, što smo učinili zato što su u našoj 
sredini manje poznati a ipak neophodno potrebni za 
cjelovitije shvaćanje likovne problematike. Drugo izdanje 
ovog dijela ovog leksikona o umjetnosti nadopunjeno je 
i prošireno, ali se u svojim glavnim tendencijama na- 
stavlja na postavljene smjernice u prvom izdanju. Treće 
izdanje je ostalo nepromijenjeno, umetnuta je samo lista 
ispravaka štamparskih grešaka. 


Poglavlje »Muzika« prostorno je ograničeno, što je 
donekle uvjetovano srednjoškolskom nastavom. Opisi po- 
jedinih muzičkih oblika ilustrirani su notnim primjerima 
što svakako pridonosi kvaliteti prikaza. Pojmovi koji su 
kod nas udomaćeni pisani su fonetski, a ostali fonetski 
i etimološki. Na kraju poglavlja dodan je indeks kom- 


pozitora s godinom rođenja i smrti kao i s natuknicama 
u kojima se ti kompozitori spominju. 

Poglavlje »Film« za sada se ne predaje kao poseban 
predmet u sredniim školama. Smatrali smo da ipak valja 
obavijestiti našeg čitaoca o nekim naibitnijim kategori- 
jama s tog područja koje susrećemo u svakodnevnom 
Životu i koje nesumnjivo zaokuplja suvremena čovjeka. 


Dr JADRANKA DAMJANOV 
Prof KSENIJA RADULIĆ 


LIKOVNE UMJETNOSTI 


A 


ABAKUS (lat. abacus ploča), kvadratna kamena 
ploča; gornji dio kapitela na kojem počivaju grede. 


ADORANT (lat. adorans obožavalac), mali ljud- 
ski lik koji se u srednjovjekovnoj umjetnosti pri- 
kazuje u klečećem stavu uz noge Krista ili Marije. 


ADYTON, odvojeni prostor za kultnu radnju 
ili kultni lik u naosu antiknih hramova; pristupa- 
čan samo svećenicima. 


AGORA (grč. skupština), trg kvadratnog ili pra- 
vokutnog tlocrta u centru grčkog grada na kojem 
se odvijao javni, društveno-politički i trgovački 
život. A. je okružena trijemovima i javnim zgra- 
dama i u nju uviru glavne ulice. Najpoznatije su 
u Ateni, Miletu i Prienneu. 


AKADEMIJA, umjetnička ustanova čiji naziv 
potječe od mjesta gdje je Platon održavao svoja 
filozofska predavanja u Ateni, a koje je bilo po- 
svećeno mitskom junaku Akademosu. Prve slikar- 
ske akademije nalazimo u renesansi, a najznačaj- 

Akademija — Akropola 


nija je bila Leonardova slikarska škola Academia 
Vinciana. Vrijeme formiranja mnogih akademija 
bilo je XVII i XVIII st. 


Akademizam je pojam kojim se obilježavaju 
umjetnička djela koja su više plod naučenih pravila 
nego istinskog nadahnuća. Općenito a. znači zastar- 
jela shvaćanja u umjetnosti. 


AKANTUS (grč. akanthos), mediteranska biljka; 
njeno je oštro izrezano lišće poslužilo antiknoj 
skulpturi kao omiljeni ornamentalni motiv, naro- 
čito pri oblikovanju korintskog kapitela. 


AKROLIT (grč. akrolithos gornji kamen), kip 
kojem su ruke, glava i noge oblikovani od mra- 
mora, a ostali (odjeveni) dijelovi tijela od pozla- 
ćenog drva. Ova tehnika bila je skromnija zamjena 
za hrizelefantin (v.). 


AKROPOLA (grč. akropolis visoki grad), utvr- 
đeni centar ranih grčkih naselja, smješten na uz- 
visini. U njemu je bilo kraljevsko boravište i hram 
boga zaštitnika. Najpoznatija je atenska akropola 
čiji najstariji zidovi potječu još iz mikenskog raz- 
doblja, no koja svoj konačni oblik dobiva u V st. 
pr. n. e. Tada je na atenskoj akropoli podignuto 
nekoliko hramova (Partenon, Erehteion, hram bo- 
žice Nike), koji se ubrajaju među najznačajnije 
spomenike grčke umjetnosti. Na akropolu se pri- 
stupalo kroz monumentalni ulaz — Propileje. 

Akropola 


Akropola: 1. Partenon, 2. Erehtejon, 3. Propileje, 4. Odeon, 
5. Dionizijev teatar, 6. Stoa 

Akroterij — Akvamanile 


AKROTERIJ (grč. akroterion izbočeni dio ne- 
ćega), 1. izbočeni dio, ukras na uglovima zabata 


Akroterij 


grčkog hrama, u obliku palmete 
ili akantusa, od terakote ili kame- 
na. 2. ukrasi u obliku stiliziranih 
češera ili lisnate glavice na pokro- 
vima srednjovjekovnih ciborija i 
na vrhovima šiljatih lukova go- 
tičkih prozora i arkada (v. Križni 
cvijet). 

AKT (lat. actus radnja, djelo 
kretnja), slikarski ili skulptural- 
no oblikovan nagi ljudski lik. Po- 
javljuje se već u prethistoriji. U 


antičkoj umjetnosti je jedna od glavnih tema, dok 
se u umjetnosti srednjeg vijeka svodi samo na pri- 
kaze Adama i Eve i likove uskrsnulih (v. Ikonogra- 
fija). Renesansa obnavlja interes za ljudsko tijelo, 
naročito za akt. Od tog vremena pa dalje stalna 
tema likovne umjetnosti. 


AKVAMANILE (srednjovjek. 


lat. aquamanile), u antici me- 
talni vrč za lijevanje vode i 
posuda za pranje ruku prije i 
poslije jela. A. je kasnije pre- 
šao u kršćanski crkveni ritual, 
ali se zadržao i u kućanstvu. U 
užem smislu a. je vrč stiliziran 
u obliku lava, grifona i dr. ži- 
votinja, naročito čest u roma- 
nici i gotici. 

Akvamanita 


Akvarel — Akvedut 


AKVAREL (tal. aquarello vodena boja), slikar- 
ska tehnika. Boje su vezane ljepilom (gumi arabi- 
kum) i otopljene u vodi. Prilikom slikanja akvare- 
lom podloga igra veliku ulogu jer bjelina papira 
ostaje najsvjetliji ton na slici (slikanje se izvodi 
iz svijetlog u tamno), pa se kod malo razrjeđenijih 
boja prozire. 


AKVATINTA (lat. aquatincta obojena voda), 
grafička tehnika dubokog tiska, jedna vrst izjeda- 
nja bakarne ploče, čime se na otisku postižu rav- 
nomjerno tamni i svijetli tonovi. Postupak: na ba- 
karnu ploču nanese se sloj smolaste prašine ili 
asfalta. Ploča se zagrijava tek toliko da se zrnca 
prašine uhvate ploče, zatim se ploča stavlja u du- 
šičnu kupku. Kiselina prodire između zrnaca i na- 
griza bakarnu ploču, i to tako da se najsvjetlije 
površine budućeg otiska prve izoliraju lakom, za- 
tim se redom lakom izoliraju slijedeće tamnije ni- 
janse. Kad je završeno jetkanje i onog dijela koji 
treba da na otisku bude najtamniji, postupak se 
prekida, ploča ispire vodom, a smola se odstranjuje 
alkoholom, tiskarskim valjkom se nanosi boja i 
zatim otiskuje na papir. A. je pronađena u XVIII 
st., a mnogo se upotrebljava i danas. 


AKVEDUKT (lat. aquaeductus vodovod), rimski 
vodovod kod kojeg su cijevi za vodu postavljene 
na visoke potpornje (lukove, zidove), često na više 
katova, tako da je time omogućen dovod vode la- 
ganim padom iz nekog višeg izvora u grad. Jedan 
od najpoznatijih sačuvanih rimskih akvedukata je 
Pont du Gard u Francuskoj, sagrađen u vrijeme 

Akvedut — Altamira 


cara Augusta, a ostatke akvedukata nalazimo i na 
području naše zemlje (Salona, Zadar). 

ALABASTER, kristalični sitnozrnasti kamen. A. 
je mekani materijal koji se lako obrađuje. Upotre- 
bljavao se za izradu različitih ukrasnih predmeta i 
reljefa već u Egiptu i Asiriji. U srednjem vijeku 
alabasterom se za izradu reljefa služi bizantska 
umjetnost, a na evropskom zapadu šira upotreba 
javlja se tek od XIV st. (Engleska). Prozirne, tanke 
ploče od alabastera upotrebljavale su se i za za- 
tvaranje prozorskih otvora. 


ALEGORIJA (grč. allo drugo i agoreuin govo- 
riti), opisna forma izražavanja ideja personifikaci- 
jom (v.). Česta je u rimskoj umjetnosti i u sred- 
njem vijeku (a. siromaštva, obilja, mjeseci, vrlina, 
mana itd.). U baroku je a. vrlo rasprostranjena, 
njome se žele prikazati najapstraktniji pojmovi, 
tako da je često potrebno posebno tumačenje. 


ALKA, metalno kucalo na vratima. 


ALKOV, dio unutarnjeg prostora, svođena niša 
bez prozora. U arapskoj arhitekturi mjesto za kre- 
vet. U XVIII st. rasprostranjena u evropskoj arhi- 
tekturi kao poseban prostor za krevet ili prostor 
ograđen zavjesama. 

ALLA PRIMA (tal. od prve), način slikanja iz- 
ravno na podlogu, bez podslikavanja (v.) i kasnijih 
lazura (v.). 

ALTAMIRA, spilja kod Santandera u sjevernoj 
Španjolskoj, gdje su 1879. g. otkrivene zidne slika- 
rije nastale u starijem kamenom dobu (v.). 

Amater — Amfiteatar 


AMATER (franc. amateur ljubitelj), ljubitelj 
umjetnosti koji ima drugo zanimanje, ali se bavi 
i umjetničkim stvaranjem. 

AMBLEM (fr. emblame znamenje, znak), ukras 
simboličkog karaktera (v. Simbol, Atribut, Grb). 


AMBON (lat. oboje), starokršćanski oblik pro- 
povjedaonice (v.) smješten ispred svetišta, u glav- 


Ambon 


nom brodu crkve. Stepenicama se pristupa maloj 
ograđenoj platformi. Amboni su izrađivani od mra- 
mora ili kamena i bogato ukrašavani. 


AMFITEATAR (grč. amfitheatron), rimsko gle- 
dalište u kojem su se odvijale borbe gladijatora, a 
ponekad prikazi bitaka na vodi. Tlocrt amfiteatra 
ima oblik elipse, a sastoji se od arene-borilišta i ste- 
penastog gledališta. A. nije bio natkriven, a vanjski 
zidni plašt raščlanjavao se nizovima lukova u više 
katova. Najstariji sačuvani zidani a. nalazi se u 

Amfiteatar — Ante 


Pompejima, a potječe iz 80. g. pr. n. e., dok je naj- 
veći Koloseum u Rimu (50.000 sjedišta), započet 
Potkraj I st. n. e. Dobro sačuvani amfiteatri nalaze 
se u Veroni, Arlesu, Nimesu, a u našoj zemlji u 
Puli, Solinu i Stobima, 


AMFORA (grč. amforeus), trbušasta posuda s 
ručkama napravljena od pečene gline. U antici je 
služila za čuvanje i prenos ulja, vina i žitarica. 


ODUU 


Amfore 


AMFIPROSTILOS (grč. amphiprostylos dvostru- 
ki red stupova), tip grčkog hrama s dvostrukim re- 
dom stupova na užim stranama. 

AMPULA (lat. ampulla bočica), mala bočica od 
stakla ili metala; u posebnom značenju: bočica u 
kojoj se drži posvećeno ulje. Istim nazivom obilje- 
žava se i viseće rasvjetno tijelo u kojem gori ulje 
(kandilo). 

ANIMALIST (lat. animal životinja), umjetnik 
koji se naročito posvećuje prikazivanju životinja. 

ANTE (lat. antae stub), produžetak uzdužnih zi- 
dova na grčkim hramovima pomoću kojeg se stva- 
ra vanjski okvir predvorja. 

Antemija — Apadana 


ANTEMIJA (grč. anthos cvijet), reljefni ili sli- 
kani ukras lotosa i palmete u jonskom stilu. 


Antemija 


ANTEPENDIJ (srednjovj. lat. antependium), 
pokrov prednje strane oltara izrađivan od razli- 
čitih materijala (drvo, tekstil, metal). U srednjem 
vijeku bogato ukrašavan. 


ANTIFONAR (grč. antifoneo odgovaram), obre- 
dna knjiga s tekstovima i notama korskih moli- 
tvi u obliku odgovora. U srednjem vijeku antifo- 
nare su obično ukrašavali minijaturama (v.) i ini- 
cijalima (v.). 

ANTIKA, naziv za stare kulture mediterana, 
prije svega za grčku i rimsku kulturu. U širem, 
ne uvijek pravilnom smislu upotrebljava se da se 
obilježi nešto što je staro (v. Grčka umjetnost, 
Rimska umjetnost). 


ANULUS (lat. anullus prstenčić), plitki dekora- 
tivni žlijeb u obliku prstena između kapitela i sta- 
bla dorskog stupa. 

APADANA, perzijska palača čiji je glavni dio 
velika prijestolna dvorana s mnogobrojnim stupo- 

Apadana — Apstraktna umjetnost 


vima koji nose ravni krov. Među sačuvanim osta- 
cima 'apadana najznačajnije su one u Perzepolisu i 
Suzi. 


APSIDA (grč. apsis luk, oblina), polukružno ili 
potkovičasto oblikovan prostor presvođen poluku- 
polom. A. se javlja u rimskoj arhitekturi kao uži 
prostorni okvir za neki manji objekt, za određenu 
radnju ili, naročito u bazilikama, kao mjesto gdje 
sjede suci (tribuna). U tom smislu preuzeta je a. 
i u sakralnoj arhitekturi gdje predstavlja prostor- 
ni okvir kultne radnje i oltara. A. je obično polu- 
kružno ili poligonalno oblikovana i izbočena na 
istočnoj strani crkve, no može biti izdubljena i 
unutar zidne mase, odnosno uklopljena u prostor 
(v. Konha). 


APSTRAKTNA UMJETNOST, tendencija, od- 
nosno smjer u umjetnosti karakteriziran temat- 
skom neodređenošću. Za razliku od figurativnih (v.) 
djela, kod kojih elemente (tema, forma, sadržaj) 
međusobno razlikujemo i u analizi odvajamo, ap- 
straktno djelo znači sintezu ovih elemenata. A, u. 
javljala se već u prošlosti (v. Kameno doba, Kasna 
antika, Irska umjetnost VII i VIII st., Islam), ali 
pod tim imenom i punim značenjem pojavljuje se 
tek u evropskoj umjetnosti početkom XX st. u sli- 
kama Kandinskog, Delaunaya (Delonej), Kupke, 
Maljeviča, Mondriana. »U traženju čistoće umjet- 
nici su morali apstrahirati prirodne oblike koji u 
sebi kriju likovne elemente. Da bi se izrazio, um- 
jetnik je morao razoriti oblike prirode da stvori 
oblike umjetnosti« — Van Doesburg (Van Dizburg) 
(v. Konkretna umjetnost). Od prve apstraktne slike 

Kandinskog 1910. g. do danas pojavile su se razli- 
čite tendencije i pravci unutar apstraktne umjet- 
nosti među kojima ipak možemo razlikovati tri 
glavna i uočljiva smjera. Apstraktni umjetnici po- 
put Kandinskog nastoje izraziti unutarnji život, u 
tome dolaze do mikro svijeta identificirajući se s 
njim i izražavajući emocionalne sadržaje (v. In- 
formel, Apstraktni ekspresionizam). Drugi izraža- 
vaju opći smisao stvari reducirajući ih na osnovne 
forme i čiste boje (v. Suprematizam, Neoplastici- 
zam, Rajonizam), ili pak kao Gabo i Pevsner no- 
vim konstrukcijama učestvuju u stvaranju realno- 
sti koja, po njihovu uvjerenju, nikad nije data, 
gotova i apsolutna (v. Konstruktivizam). 

APSTRAKTNI EKSPRESIONIZAM, poslijerat- 
na struja u američkom slikarstvu istovremena ev- 
ropskom informelu (v.) i sa sličnim karakteristi- 
kama. Akcija i kretnja su osnovne senzacije, ili su 
pak manifestacije emotivnih sadržaja koji se izra- 
žavaju u samostalnosti mrlje (J. Pollock, Polok, 
1912—1956) iili u tematski određenim djelima W. de 
Kooning (Kaning r. 1904). 


ARABESKA, 1. ornamentalni ukras od ispre- 
pletenih biljnih vitica i lišća; 2. ukras sastavljen od 
fantastično (neprirodno) složenog lišća, cvijeća, 
spirala, ljudskih i životinjskih likova. 

ARHAIKA (grč. arhaios starinski), najstarije 
razdoblje grčke umjetnosti koje traje do sredine 
V st. pr. n. e., kada nastupa klasično razdoblje. Iz- 
razi arhaika i arhaično upotrebljavaju se i kao na- 

zivi za obilježavanje ranih stupnjeva i drugih sti- 
lova, odnosno umjetničkih razdoblja. 

Arhajski smiješak, usiljeni smiješak koji se 
javlja na licima arhajskih grčkih kipova, kao prvi 
pokušaj psihološkog oživljavanja ljudskog lika. 


ARHEOLOGIJA (grč. arhaios star, logos nauka, 
rasprava), znanost koja na osnovu istraživanja (is- 
kapanja) i proučavanja artefakata, tj. materijalnih 
produkata ljudskoga rada, rekonstruira i objaš- 
njava život minulih civilizacija. U tom smislu a. je 
pomoćna povijesna nauka. Kako znatan dio ovih 
artefakata ima umjetnička svojstva, to je a. po- 
moćna nauka i za historiju umjetnosti. Vremenska 
granica do koje seže a. prema unazad vrlo je po- 
mjerljiva, već prema shvaćanjima, ali se općenito 
može reći da se arheološki proučavaju ona razdo- 
blja, odnosno ona područja kojih se život može re- 
konstruirati pretežno pomoću artefakata, a manje 
putem direktnog usmenog ili pismenog svjedočan- 
stva. Što zalazimo dublje u povijest, njeno značenje 
postaje veće i isključivije, da bi prestalo na pragu 
razdoblja u kojemu se još nije pojavio čovjek. Tada 
arheologiju zamjenjuje geologija. Na ovome putu 
kroz povijest, druge nauke kao antropologija i et- 
nologija, nadopunjuju arheologiju. Iz praktičnih 
razloga a. je odvojila pomoćne disciplinezepigra- 
fiku (proučavanje natpisa) i numizmatiku 
(proučavanje kovanog novca i medalja). Shodno 
njencm povijesnom karakteru, osnovna podjela ar- 
heologije provedena je kronološki, pa tako imamo: 
prethistorijsku, klasičnu, starokršćansku, srednjo- 
vjekovnu arheologiju, ali ima smisla i geografska 

podjela kad obuhvata područja koja su kroz povi- 
jest imala jedinstven razvoj. U tom smislu postoji 
orijentalna a. (za zemlje Bliskog istoka), američka 
a., itd. Udomaćena je i podjela koja ujedinjuje et- 
nički i geografski kriterij: etruščanska a., slaven- 
ska a., itd. 

A. kao posebna povijesna disciplina duguje svoj 
postanak zanimanju renesansnih ljudi u Italiji za 
antičke spomenike. Tako je ona u XV i XVI st. 
vezana gotovo isključivo za proučavanje grčke i 
rimske umjetnosti. Iz ovoga interesa nastaju prva 
topografska bilježenja i sakupljanja slučajno na- 
đenih antičkih spomenika u muzeje. Tokom XVII 
st. za arheologiju se počinju interesirati i ljudi u 
drugim zemljama Evrope, u Nizozemskoj, Engle- 
skoj i Francuskoj. Veliki impuls razvoju arheolo- 
gije dalo je slučajno otkriće Herculanuma 1711. g. 
i Pompeja 1748. g. Opće kretanje u evropskoj kul- 
turi XVIII st. prema klasici djelomično je bilo uvje- 
tovano sve dubljim proučavanjem antike, a dje- 
lomično je i samo uvjetovalo da se istraživanja pro- 
šire. Napoleonovom kampanjom u Egiptu počela se 
razvijati i egipatska a. U XIX st. usavršavaju se 
metode rada, naročito što se tiče osnovnog načina 
arheološkog istraživanja — iskapanja. Počinju se 
sve više uzimati u obzir ne samo umjetnički spo- 
menici nego svi nalazi materijalne kulture. To je 
doba velikih ekspedicija za istraživanje Grčke, Kre- 
te, Egipta, Mezopotamije, a stvara se i prethisto- 
rijska a. U XX st. arheološko istraživanje proširuje 
se na američki kontinent u potrazi za staromeksič- 
kim i staroperuanskim kulturama. U Evropi se or- 


23 


Arheologija — Arhitektura 

ganiziraju tzv. provincijalne arheologije, tj. svaka 
zemlja istražuje nataloženu povijest do najdubljih 
slojeva. 


ARHITEKTURA, umjetnost volumena i prosto- 
ra, koja zavisi od materijala za gradnju (v. Građe- 
vinski materijali), tehničkih mogućnosti i zahtjeva 
sredine. Osnovni elementi arhitekture jesu funk- 
cija, konstrukcija i forma. S obzirom da je a. pr- 
venstveno konstruktivna koncepcija prostora, vanj- 
ski izgled zgrade zavisi od funkcije koju zgrada 
ostvaruje i rješenja odnosa tereta i nosača (v. Kon- 
strukcija). Da bismo upoznali prostorni raspored 
jedne zgrade u cjelini, gledamo vertikalne i hori- 
zontalne presjeke (v. Tlocrt), dok su za doživljaj 
volumena važne fasade, ortogonalne projekcije 
zgrada odnosno njihovih vanjskih vertikalnih po- 
vršina. U svrhu ostvarenja povezanog i osvijetlje- 
nog prostora u arhitekturi tradicionalnih materi- 
jala, zidni plašt se raščlanjuje (v. Stup, Stub, Ar- 
kada) i otvara (v. Prozor, Vrata). U arhitekturi no- 
vih materijala zidna ploha gubi svoju konstruk- 
tivnu ulogu i time omogućuje slobodno rješavanje 
unutarnjeg prostora, (slobodni tlocrt) zadržavajući 
samo svoju ulogu zidne membrane. Problem gor- 
nje granice (»petog zida«) unutarnjeg prostora u 
arhitekturi tradicionalnih materijala riešava se 
otvorenim krovištem, ravnim stropom ili svodom 
(v.). Ravni strop moderne arhitekture likovno ne 
znači bitno novo (pravokutno se vezuje za nosače) 
i samo se u konstruktivnom smislu razlikuje od 
ravnog stropa arhitekture tradicionalnih materi- 
jala. Međutim, samonosive, betonske ljuske koje 

aktivno povezuju zid i strop u jednu integralnu 
cjelinu, revolucioniraju arhitektonsku formu uki- 
danjem konstruktivne i likovne razlike između pro- 
stornih granica. 


ARHITRAV (lat. arcus luk, trabes greda), rav- 
na horizontalna greda koja počiva na stupovima ili 
zidu. 

ARHIVOLT (lat. arcus luk, volutus savijen), 
svaki savijeni element arhitekture, napose luk iz- 
među dva stupa. 

ARKADA (lat. arcus luk), dva stupa ili stuba 
povezana lukom, odnosno niz takvih lukova na 
stupovima ili stubovima. 

ARKATURA, arkade malih dimenzija, kao ba- 
lustrada ili otvoreni lukovi pod vijencem na fasa- 
dama nekih romaničkih crkava. 

Slijepa arkatura, niz malih plitkih lukova koji 
počivaju na stupićima i oživljavaju zidnu plohu. 

ARKOSOLIJ (lat. arcosolium), polukružna grob- 
na niša iskopana u zidu katakombi. 


ART NOUVEAU (franc. ar nuvo nova umjet- 
nost), umjetnički pokret nastao u Belgiji devedese- 
tih godina XIX st. (v. Secesija). 


ARTS AND CRAFTS (engl. arts end kraits 
umjetnosti i obrti), izložbeno društvo osnovano 
1888. g. u Engleskoj na čelu sa W., Cranom (Kren 
1845—1915). Njihov program je unapređenje obrt- 
ničke proizvodnje, isključenje stroja i zalaganje za 
»pošteni« obrtnički posao. Pripadnici ovog pokre- 
ta bili su pod utjecajem J. Ruskina (Raskin) koji 

je govorio o »umjetnosti kao izrazu zadovoljstva 
u radu«. Najvažniji pripadnik A. and C. bio je W. 
Morris (1834—96) koji je tražio jedinstvene ambi- 
jente u kojima se harmonično živi. S obzirom da u 
proizvodnji svog vremena nije mogao pronači ni- 
šta prikladno, sam je sebi projektirao atelje, kuću 
i sve predmete za upotrebu. Međutim obrtnički 
rad, ma koliko solidan, pokazao se skupim zbog 
utroška vremena. Pokret je bio prevaziđen već u 
radu svojih predstavnika, naročito Ch. R. Ashbeea 
(Ešbi 1863—1942), koji je uvidio neophodnost ma- 
šinske proizvodnje. Važni arhitekti koji su pripa- 
dali pokretu bili su Ph. Webb (Veb 1831—1915) i 
C.J, A. Voysey (Vojsi 1857—1941). Pokret A. and 
C. je u biti ostatak romantike, ali je odigrao vrlo 
važnu ulogu u praktičnom usavršavanju obrtnič- 
ke proizvodnje, a kritika njegovih teoretskih po- 
stavki urodila je raščišćavanjem ideja o ulozi in- 
dustrijske proizvodnje i oblikovanja. 


ASTRAGAL (grč. astragalos kralježak), pla- 
stični ili slikani dekorativni motiv koji se sastoji 


COITI ILITI 

od niza naizmjenično postavljenih ovalnih (polo- 
ženih) i šitapićastih (uspravnih) oblika. U antičkoj 
arhitekturi a. se često nalazi između kapitela i sta- 
bla stupa te baze i stabla stupa. 


ATELJE (franc. atelier), izraz za radionicu uop- 
će, umjetničku napose. 


ATENA, grčki grad čiji počeci sižu još u 2. tisuć- 
ljeće pr. n. e. Tada je središte života bilo na str- 
mom utvrđenom brijegu: Akropoli. Naselje se po- 
stepeno proširilo u ravnicu ispod brijega, te se tu 
stvaraju nova središta gradskog života (v. Agora), 
dok Akropola (v.) ostaje središte religioznog ži- 
vota. U V st. pr. n. e. prošireno naselje utvrđeno 
je zidovima koji su ga povezivali s lukom Pirej. 
Nakon rata s Perzijancima uslijedilo je razdoblje 
velike i sjajne izgradnje grada, naročito u vrijeme 
Perikla (hramovi na Akropoli). I u kasnijim sto- 
ljećima u gradu se podižu mnoge značajne građe- 
vine, a sve do kraja antike A. je ostala jedno od 
glavnih središta nauke i umjetnosti. U srednjem 
vijeku A, je bila bizantski provincijski gradić, a od 
1456. do 1833. pod turskom je vlašću. Od 1833. je 
glavni grad Grčke, naglo se razvija i pretvara u 
velegrad. Sačuvani spomenici i brojna arheološka 
istraživanja na području Atene daju gradu i da- 
nas poseban značaj. 


ATIKA (grč. attike), u antiknoj arhitekturi po- 
tez zida koji se uzdiže iznad glavnog vijenca tako 
da zaklanja krov. Naročitu upotrebu atike susre- 
ćemo kod rimskih slavoluka, gdje se na nju smje- 
štaju natpisi i reljefi. Ponovna pojava atike usli- 

jedila je u renesansi. Atikom se naziva i posljednji 
niži kat iznad glavnog vijenca na palačama. 

ATLAS, Titan iz grčke mitologije koji je bio 
osuđen da nosi nebeski svod. Po njemu se nazivaju 
skulptorski oblikovani snažni muški likovi koji u 
arhitekturi zamjenjuju razne nosače i na svojim 
glavama ili uzdignutim rukama podržavaju grede, 
balkone itd. (v. Karijatide). 


ATRIBUT (lat. attributum pridano), znak ili 
predmet koji pobliže određuje neki lik na skulp- 
turalnim ili slikarskim prikazima. Zeusovi atributi 
su orao i munja, Afroditin delfin, sv. Petra klju- 
čevi, Jude srebrnjaci. Upravo se po atributima li- 
kovi daju prepoznati. Po kruni se vidi da je pri- 
kazan kralj, po oklopu vitez, po štapu putnik ili 
hodočasnik itd. 


ATRIBUCIJA (lat. attribuere pridavati), me- 
toda historije umjetnosti kojom se ustanovljuje 
autor nekog djela. Autorstvo se često može usta- 
noviti tek nakon brižljive analize formalnih i teh- 
ničkih karakteristika. Taj postupak predstavlja va- 
žan dio naučnog istraživanja. 


ATRIJ (lat. atrium taman, zadimljen), središnji 
prostor u starim italskim kućama u kojem se na- 
lazilo ognjište, zbog čega je krov u sredini bio 
otvoren. U rimskoj kući a. se postepeno pretvara 
u otvoreno dvorište u čijem se podu nalazi bazen 
za prikupljanje kišnice — impluvij. Sakralna ar- 
hitektura kršćanstva upotrebljava a. kao crkveno 
predvorje — u pravilu je to dvorište kvadratičnog 

oblika okruženo natkritim hodnicima čiji krovovi 
počivaju na stupovima (trijemovi). 


AUTOPORTRET, tema likovne umjetnosti: um- 
jetnik prikazuje vlastiti lik. Kao samostalnu temu 
susrećemo gotovo u svim razdobljima od antike, 
osim u srednjem vijeku kad se pojavljuje samo u 
votivnim djelima. 


AULA (grč. aule dvorište), dvorište ili predvor- 
je grčke kuće. Kasnije se aulama nazivaju i sud- 
nice, odnosno velike dvorane u palačama, te tako 
dolazi do poklapanja pojmova aule i palače, naro- 
čito carske, u Rimu i Bizantu. Danas se tako nazi- 
vaju dvorane u školama i univerzitetima određene 
za svečane skupove i druge priredbe. 


AUREOLA (lat. aureus, zlatna) svijetla kružni- 
ca, puni krug ili zrake oko glave, koje obilježavaju 
božanski, natprirodni karakter prikazanog lika. U 
tom smislu a. se javlja već u umjetnosti starog Isto- 
ka, a zatim u Grčkoj i Rimu, odakle ulazi i u sred- 
njovjekovnu umjetnost kao oznaka za svete likove. 


AURIGNACIEN (orinjasien), razdoblje starijeg 
kamenog doba, nazvano po mjestu Aurignac (Ori- 
njak) u Južnoj Francuskoj (v. Kameno doba). 


AVANGARDA (franc. avantgarde, četa prethod- 
nica), pojam u historiji umjetnosti kojim se obilje- 
žavaju pokretači i grupacije novih pravaca. 

BABILONSKI TORANJ, hram (v. Cikurat) u 
Babilonu koji je dao podići Nabukodonosor u čast 
boga Marduka (VI st. pr. n. €), a razorio ga je 
Aleksandar Veliki (IV st. pr. n. e.). Gradnja babi- 
lonskog tornja odrazila se u judejskoj predaji (Sta- 
ri zavjet) i preko nje ušla u inventar pojmova sred- 
njeg i novog vijeka kao pothvat koji izaziva boga 
i zbog toga ostaje nedovršen (graditeljima su bili 
»pomućeni« jezici i nisu se više mogli sporazumi- 
jevati). 


BAKROPIS, grafička tehnika koja se javlja po- 
četkom XVI st. Postupak se sastoji u tome da se 
bakarna ploča prevuče slojem voska ili smole po 
kojem se crta oštrom iglom i tako dolazi do ba- 
karne podloge. Nakon toga se ploča prelijeva du- 
šičnom kiselinom koja izjeda ploču na onim mje- 
stima gdje je igla odstranila vosak. Kad se vosak 
skine, udubljenja se ispune bojom i otiskuje se. 


BAKROREZ, najstarija grafička tehnika, nakon 
drvoreza, no za razliku od ovog b. je tehnika dubo- 
kog tiska. Crtež se urezuje u bakarnu ploču koja se 
tada prevuče bojom i otiskuje na papir. 

BALATORIJ (lat. kellatorium trijem), vanjsko 
kameno stepenište s trijemom na podestu napose u 
primorskoj arhitekturi. 


BALDAHIN, pokrov od tkanine, metala ili ka- 
mena iznad prijestolja, biskupskog sjedala, oltara, 
katafalka, kreveta, kipova; krović može stajati na 
stupovima ili biti vezan za zid. 


BALKON, izbočeni, otvoreni dio u višim dije- 
lovima građevine povezan s unutrašnjošću i ogra- 
đen. 


BALUSTER, mali stup ili stub ograde (v. balu- 
strade). 


BALUSTRADA, ograda stepeništa sastavljena 
od kamenih ili drvenih balustera (v.). 


BANDEROLA (tal. banderole zastavica), deko- 
rativna traka s natpisom koju drže likovi na relje- 
fima ili slikama kasnog srednjeg vijeka. 


BAPTISTERIJ (grč. baptisterion basen s toplom 
vodom), krstionica. 1. zasebna građevina ili odvo- 
jeni dio crkvenog prostora obično centralnog tlo- 
crta; 2. kamena ili metalna posuda s visokim pod- 
nožjem, pravljena u svrhu obavljanja obreda kr- 
štenja. Stavljala se u sredinu baptisterija u zamje- 
nu za prvotne piscine (v.), ili u crkveni prostor. 


BARBAKAN, (perz. balachane), 1. koso istureni 
dio utvrđenja na ulazu, mostu. 2. uski vertikalni 
otvor u zidu — puškarnica. 


BARBIZONSKA ŠKOLA, »umjetnička kolonija« 
u selu Barbizonu u blizini Pariza. Tu su se polo- 

vinom XIX st. okupljali umjetnici realisti Th. Rou- 
sseau (Ruso 1812—1867), C. Corot (Koro 1796— 
—1875), J. F. Millet (Mije 1814—1875), J. Dupre 
(Dipre 1811—1889), C. F. Daubigny (Dobinji 
1817—1878). Teme njihovih slika neposredno su 
vezane za prirodu. 


BARELJEF (fr. bas relief), niski, plitki reljef 
(v.). 

BAROK (port. barrucco nepravilan biser), stil 
evropske umjetnosti XVII st. Barokna umjetnost 
izražava društveno-ekonomsku ravnotežu tadašnje 
Evrope, odnosno jednog njenog dijela, uvjetovanu 
ravnotežom između feudalnih okvira i buržoaskog 
bogatstva, u formi apsolutističkih monarhija. Ba- 
rokno rješenje, koje je najjasnije došlo do izražaja 
u djelu B. Pascala (Paskal), uvijek je paradoksal- 
no zbog toga što u svim svojim vidovima sadrži te 
uravnotežene suprotnosti. Rješenje je u istovreme- 
noj afirmaciji i negaciji svijeta. Međutim, Evropa 
XVII st. više nije jedinstvena, i tako ni umjetnost 
nije svuda barokna (realistička umjetnost holand- 
ske buržoazije, v. Holandsko slikarstvo XVII st.). 
Sve do XX st. o baroku se govorilo s omalovažava- 
njem i pod tim nazivom se razumijevalo nešto »ne- 
pravilno, čudno, bizarno«. Stilsko razgraničenje S 
manirizmom (v.) omogućilo je uočavanje nekih no- 
vih karakteristika, kao što su posvetovljenje i na- 
turalizam (v.) koji se u baroku suprotstavljaju čud- 
nom i bizarnom duhu manirizma. B. je upravo rav- 
noteža suprotnih karakteristika: manirističkih i na- 
turalističkih, iracionalnih i racionalnih. U barok- 
noj arhitekturi ostvaren je dobro osvijetljeni ve- 

liki i pokrenuti središnji prostor naglašen kupo- 
lom. Ostvarenju takvog prostora odgovara na fa- 
sadi središnja os istaknuta pomoću dekorativno po- 
stavljenih arhitektonskih elemenata (stupova, vo- 
luta, niša itd.). Nemir, rezultat protivurječnosti u 
baroku (suprotnih težnji) dovodi do izvijenih, po- 
krenutih oblika koji stvaraju jaki kontrast svjetla 
i tame. Unutarnji prostor baroknih crkava nastaje 
promjenama u bazilikal- . 

nom tlocrtu. Umjesto spo- 
rednih uzdužnih brodova 
stvaraju se kapele okre- 
nute prema glavnom bro- 
du, tj. središtu. Zidovi su 
ukrašeni skulpturalno — 
štuko ukrasima čiji su 
vijugavi i nemirni oblici 
okviri iluzionistički slika- 
nim prizorima, koji izra- 
žavaju baroknu težnju 
za beskonačnim prostori- 
ma. Za baroknu arhitek- 
turu karakteristična je 

organska povezanost ar- Ae domtaneo u nim 
hitekture, skulpture i sli- tlocrt ' 
karstva u nemirnom stre- 

mljenju prema središtu i visini, s iluzionističkim 
razbijanjem stropa. U profanoj arhitekturi, u pala- 
čama, također je naglašeno središte — reprezenta- 
tivno stepenište, a svi ostali prostori su organizirani 
oko njega. Najznačajniji arhitekti su G. Vignola 
(Vinjola 1507—73), G. Della Porta (1539—1602), G. 

L. Bernini (1598—1680), F. Borromini (1609-67), J. 
H. Mansard (1646—1700), B. Neumann (Nojman 
1687—17583). U skulpturi b. znači krajnje nepo- 
štovanje materijala, npr. tvrdoće mramora. Glavne 
karakteristike barokne skulpture jesu nemirni ob- 
lici, iluzionizam i naturalizam, slikoviti efekti svje- 
tla i sjene. Barokni skulptor mistične sadržaje i 
religiozne teme ostvaruje u naturalističkoj formi, 
postižući upravo ravnotežom tih suprotnosti pravu 
karakteristiku baroka (Bernini). U slikarstvu se 
religiozne teme posvjetovljuju smještavanjem sve- 
taca u obične prostore ulice, krčama, oblačenjem 
u savremenu odjeću i inzistiranjem na naturalistič- 
kim detaljima. Ali efekti svjetla i sjene koji stva- 
raju plastičnost likova i iluziju prostora na slici 
izražavaju svojim jakim kontrastom mističnost ne- 
svakidašnjeg doživljaja; M. da Caravaggio (da Ka- 
ravađo, 1573—1610). U francuskom baroknom sli- 
karstvu ravnoteža se postiže između zamišljene 
antikne teme Arkadije, idealne zemlje sreće i har- 
monije ljudi i prirode, racionalne kompozicije i po- 
sve irealnog sadržaja nostalgije za iščezlim ili ni- 
kad ne postojećim vremenom i dalekim prostori- 
ma; N. Poussin (Pusen, 1594—1663) C. Lorrain (Lo- 
ren, 1600—82). Na slikama G. de la Toura (de la Tur 
1593-—1652) nosioci religioznih tema su seljaci, ali 
pod utjecajem svjetla, koje je u jakom kontrastu 
s tamom, oblici su pojednostavnjeni, svedeni na 
nepomične čiste volumene i svojim postojanjem 
izražavaju mističan sadržaj pun tajanstvenosti. Za 
španjolsko slikarstvo XVII st. naročito su značajna 
dva imena: F. Zurbaran (1598—1664) i D. Velaz- 

quez, (Velaskez 1599—1660) koji, međutim, svojim 
realizmom u portretiranju članova dvora i impre- 
sionističkim karakteristikama u dočaravanju lje- 
pote materijala prelazi okvire baroknog slikarstva. 


BASTID (bastide), srednjovjekovni gradovi u 
Francuskoj koji su nastali planskom izgradnjom 
(XIII—XIV st.). Karakterističan primjer je Aigues 
Mortes (Egi Mort). 


BASTION (srednjovj. lat. bastire graditi), prvo- 
bitno obrambena kula; u užem smislu riječi: izbo- 
čeni dio utvrđenja polukružnoga ili poligonalnog 
tlocrta, iz kojeg se vatrom može štititi prostor is- 
pred gradskih zidova. 


BAUHAUS, visoka škola za umjetničko obliko- 
vanje, osnovana u Weimaru 1919. g. nakon reorga- 
nizacije weimarske umjetničke škole, koju je pro- 
veo W. Gropius (r. 1883). Od 1925. g. nalazi se u 
Dessau, odakle se 1932. seli u Berlin, a nakon za- 
brane rada od strane nacista u SAD. Gropius je 
projektirao zgradu škole u Dessau koja je znača- 
jan primjer moderne arhitekture (primjena stakla 
za dematerijalizaciju čitavih zidnih ploha) i ruko- 
vodio njenim radom do 1928. g. kad je preuzima 
Mies van der Rohe (Mis van der Roje r. 1886). 
Svojim programom B. je težio za ostvarenjem sin- 
teze likovnih umjetnosti (v.) i standardizacijom um- 
jetnosti i obrta. To je bila prva škola na kojoj se 
predavalo industrijsko oblikovanje po principu »u- 
čiti radeći«. Primjenjivala se moderna praktična 
nastava, metoda grupnog rada slikara, kipara, ar- 
hitekata, tkača, fotografa i drugih, što je dovelo 

do otkrića novih tehnika i do prevladavanja jaza 
između »čiste« umjetnosti i industrije. U Bauhausu 
su radili kao nastavnici slikari P. Klee (1879— 
1940), V. Kandinsky (1866—1944), L. Feininger 
(Fajninger 1871—1956), arhitekt M. Breuer (Bre- 
jer r. 1902) i skulptor L. Moholy-Nagy (Mohoj 
Nađ 1895—1946), koji je kasnije, u Chicagu, ru- 
kovodio Bauhausom. 


BAZA (grč. basis tlo, podloga), izbočeno pod- 
nožje stupa ili stuba. B. izražava prenos tereta s 
nosača na širu podlogu. 


s 5 


Baze: 1. egipatska, 2. perzijska, 3 i 4 jonska, 5. roma- 
nička, 6. gotička 


BAZILIKA (grč. basileus vladar), tip javne gra- 
đevine u grčko-rimskoj antici, a zatim osnovni tip 
crkvenoga prostora kršćanskog kulta. Bazilika je 
u biti prostor podijeljen redovima stupova u više 
uporednih dijelova (brodovi). Začetak bazilike na- 
lazi se u Grčkoj. U I st. pr. n. e. rimski arhitekt 

Vitruvije utanačuje pravila u vezi s gradnjom ba- 
zilika. B. je u pravilu građevina pravokutnog, iz- 
duženog tlocrta podijeljena u tri ili pet brodova. 
od pobočnih brodova i pokriven otvorenim dvo- 
slivnim krovištem. Pobočni brodovi imaju ravni 
strop i iznad njega galeriju za građanstvo. Nasu- 
prot ulazu nalazi se povišeno mjesto za sudsko vi- 
jeće. U rimskim bazilikama rješavali su se sudski 


Trobrodna bazilika sa narteksom 1 atrijem u Caričinom 
gradu. Baptisterij je četverolisnog tlocrta upisanog u 
kvadrat 


sporovi, sastajali trgovci i zasjedeli tribuni. Bile 
su raskošno uređene. Osnovni tlocrtni raspored 
rimske bazilike zadržao se i u kršćanskoj erhitek- 
turi, uz postepeno uvođenje novih elemenata, prije 
svega atrija (v.) i narteksa (v.) Srednji brod, a če- 

sto i pobočni završavaju apsidama (v.) u koje se 
smještaju oltari. Nad glavnim oltarom obično se 
nalazi ciborij (v.). Luk kojim se središnja apsida 
otvara prema brodu zove se trijumfalni luk. Uz zid 
glavne apside nalazi se klupa za svećenike-subse- 
lia, s katedrom (v.). Ispred oltara, u prezbiteriju 
(v.), je i mjesto za pjevače-shola cantorum, plute- 
jima ograđen od ostalog dijela naosa. Unutar ovo- 
ga prostora nalazi se ambon (v.). U bizantskoj ar- 
hitekturi pobočne apside pretvorene su u 2 po- 
moćne prostorije: sjeverna — protezis, služi za po- 
svećivanje hrane; južna — đakonikon, služi za od- 
laganje svećeničke odjeće i posuđa. Kršćanske ba- 
zilike redovito su orijentirane (v. Orijentacija). 


BAZILISK, simbol đavola u srednjovjekovnoj 
umjetnosti. B. se obično prikazivao kao zmaj s kru- 
nom na glavi. 

BEAU DIEU (fr. bo dje lijepi bog), skulpturalni 
prikaz Krista, obično na trimoima (v.) gotičkih ka- 
tedrala, kao dostojanstvenog lijepog muškarca koji 
u lijevoj ruci drži knjigu, a desnom blagoslivlja. 

BEFFROI (fr. befroa), 1. najjača kula u sred- 
njovjekovnim tvrđavama. 2. gradski toranj — sim- 
kol gradskih sloboda. 

BEMA (grč. stepenica), 1. povišeni dio svetišta 
ispred oltara; 2. propovjedaonica u sinagogama. 

BELVEDERE (tal. lijepi vidik), vila, palača ili 
paviljon građen na uzvisini. 


BESTIJARIJ (srednjovj. lat. bestijarium zbirka 
basna), srednjovjekovna »knjiga o životinjama«; u 


38 


Bestijarij — Bledermeier 


širem smislu riječi životinjski svijet u srednjovje- 
kovnoj umjetnosti. Razni srednjovjekovni spisi s 
opisima stvarnih i fantastičnih životinja oslanjaju 
se uglavnom na jedan kasnoantikni tekst (IV st. n. 
€.), poznat pod imenom »Physiologus« (tumač, istra- 
živač prirode), u kojem se spoznaje antikne zoolo- 
gije (dijelom i one iz bajki i legendi) povezuju s 
kršćanskom simbolikom. Bestijariji, u bezbrojnim 
prepisima, bili su uz Bibliju najproširenija knjiga 
u srednjem vijeku i osnovno vrelo za umjetničke 
prikaze raznih životinja, napose onih fantastičnih 
ili Evropi nepoznatih. 

BIEDERMEIER (njem. bidermajer kombinacija 
Biedermen i Bummelmaier — filistarski tipovi), 
umjetnički stil od 1815. do 1848. g. Vezan je uz 
njemačko i srednjoevropsko građanstvo i proizlazi 
iz klasicizma (v.), no u svemu teži manjim dimen- 
zijama, toplim ugođajima, a reprezentativnost za- 
mjenjuje intimnošću. Nosilac tog stila je čovjek 
koji se odrekao »velikog« svijeta, okrenuo prema 
sebi, zatvorio se u porodični krug, a svoje odrica- 
nje ublažio humorom. Iz ovog razdoblja potječu 
prvi spomenari i modni žurnali. Slikarske teme su 
idile, cvijeće i portreti, naročito minijature, sli- 
kani klasicistički, ali sa sentimentalnim sadrža- 
jem. Za arhitekturu su karakteristične jednostavne 
fasade, široki ulazi, dekorativni luk i vijenac. U 
gradskim kućama mnogo pažnje se posvećuje vrtu 
s karakterističnim cvijećem ružom i ružmarinom 
Unutrašnjost građanskih kuća dijeli se na repre- 
zentativne i svakodnevne prostore. Namještaj je 

rađen po uzoru na empire, ali je mnogo jednostav- 
niji i vrlo funkcionalan. 


BIENALE (tal. dvogodišnje), internacionalna iz- 
ložba suvremene umjetnosti u Veneciji koja se 
održava počevši od 1892. g. svake druge godine (s 
prekidima za vrijeme I i II svjetskog rata). U no- 
vije vrijeme uz izložbe suvremene umjetnosti po- 
vezuju se i retrospektivne izložbe poznatih umjet- 
nika ili prikazi pojedinih strujanja u umjetnosti 
XX st. Uz Venecijanski b. danas djeluje i b. u To- 
kiju (od 1951. g.), u Aleksandriji (Mediteranski b. 
od 1955. g.) i Sao Paolu u Brazilu. U našoj zemlji 
održava se od 1955. g. B. internacionalne grafičke 
umjetnosti u Ljubljani. 


BIFORA (lat. biforium, biforis sa dva otvora), 
prozor kod kojeg je lučni ili arhitravni otvor po- 
dijeljen stupićem na dva dijela. 


BISTA (lat. bustum, grob s pepelom mrtvaca), 
poprsje, skulpturalni prikaz gornjeg dijela tijela. 


BIZANTSKA UMJETNOST, umjetnost Bizant- 
skog Carstva i drugih političkih jedinica koje su iz 
vjerskih (pravoslavlje), političkih ili ekonomskih 
razloga stajale pod neposrednim uticajem Bizanta 
(Makedonija, Srbija, Bugarska, Rusija te Sicilija 
i Venecija). B. u. predstavlja nastavak starokršćan- 
ske umjetnosti. U njoj se dovršava napuštanje pla- 
stičnog prikazivanja realnosti, apsolutna domina- 
cija duhovnog i intelektualnog, simboličko upotre- 
bljavanje likovnog prikaza. Kroz čitavo vrijeme 
svoga trajanja ona će biti oplođivana povremenim 
vraćanjem na antičke plastične koncepcije (obrada 

ljudskog lika). S istoka (Mala Azija, Sirija, Perzija 
i Palestina) uticaji su bili mnogostruki i djelotvor- 
ni (ikonografija, obrada plohe ornamentom, deko- 
rativno ritmiziranje figuralnog prikaza, tehnička 
rješenja u arhitektuni). Na ovoj osnovi izgrađena je 
umjetnost začuđujuće ujednačena u sredstvima li- 
kovnog izražavanja, stalnosti upotrijebljenih shema 
i ideološkoj osnovi. Hijeratični stav likova, duboka 
ozbiljnost i uzvišenost, spajanje carskog i božan- 
skog kulta, utanačena ikonografija i nezainteresi- 
ranost za prikazivanje prirodne realnosti osnovne 
su karakteristike ove umjetnosti. Historiju likov- 
nih zbivanja dijelimo na ova razdoblja: rano raz- 
doblje od 527. do 726. g., kad započinje razdoblje 
ikonoklastičkih borbi (v.); srednje razdoblje: vri- 
jeme makedonske dinastije od 867. do 1057. g.; 
»klasično« razdoblje: tzv. komnenska renesansa od 
1057. do 1224. g.; razdoblje krize metropole (u XIII 
st. pad Carigrada i formiranje latinskog carstva, 
razvoj umjetničke djelatnosti u perifernim pod- 
ručjima — Makedonija, Srbija, Rusija); razdoblje 
paleološke renesanse: od kraja XIII st. do pada 
Carigrada pod tursku vlast 1453. g. Centri umjet- 
nosti su Carigrad, Solun u Grčkoj te Ravenna i Ve- 
necija u Italiji. U Justinijanovo doba crkvena ar- 
hitektura se obogaćuje novim tlocrtom bazilike s 
kupolom i to u 2 tipa: uzdužna nadsvedena bazi- 
lika, s kupolom između apside i naosa, i bazilika 
s kupolom nad sredinom glavnoga broda. Sukob 
longitudinalnog smjera bazilike i vertikalnog smje- 
ra kupole u sredini broda, koja prekida kretanje 
prema oltaru prije nego se do ovoga dođe, riješit 
će se u IX st. primjenom centralnog tlocrta na upi- 

sani križ (ili »grčki križ«) s kupolom u sredini, koji 
će do kraja ostati tipičan za bizantsku arhitekturu. 
Druga varijanta križnoga tlocrta je tlocrt na opi- 
sani ili »slobodni« križ, sa 5 kupola (Sv. Marko u 


Tlocrt Aje Sofije u Carigradu 


Veneciji). Kupola se postavljala nad kvadratičnom 
osnovom pomoću pandantiva (v.), a njeno primje- 
njivanje izazvalo je pronalaženje sistema svodova, 
tj. pritisak centralne kupole bio je uravnotežen 
polukupolama i lukovima. Upotrebljavali su se i 
drugi tlocrti: kružni, osmerokutni (s. Vitale u Ra- 
venni). Unutrašnjost crkava je raskošno opremlje- 
na mozaicima, freskama, mramornom oplatom, dok 
im je vanjština jednostavna. Novost ove arhitekture 
je i upotreba imposta (v.). Najveća i najznačajnija 
crkva je Sv. Sofija u Carigradu (graditelji Izidor 

iz Mileta i Antemije iz Tralesa). Profana arhitek- 
tura je vrlo fragmentarno sačuvana. U literarnim 
izvorima sačuvani su opisi o njenoj raskoši. Skulp- 
turalno izražavanje bilo je strano bizantskoj um- 
jetnosti i ono je svedeno uglavnom na arhitekton- 
sku plastiku (kapiteli, tranzene). Značajni su re- 
ljefi na ambonima, oltarnim pregradama i cibori- 
jima s biljnim i životinjskim simboličnim prika- 
zima. 

Karakteristike bizantskoga stila najuočljivije su 
u slikarstvu. Dominira zidno slikarstvo s mozaici- 
ma i freskama, no brojne su i ikone i minijature. 
Dok je profano zidno slikarstvo poznato jedino iz 
literarnih opisa (historijske scene u carskim pala- 
čama), crkveno slikarstvo je relativno brojno. Ra- 
spored slika se od kraja IX st. dogmatski fiksira 
(Krist s anđelima i prorocima u kupoli, Bogorodica 
s Kristom u apsidi, život Krista na zidovima nao- 
sa). Mozaici u S. Vitale, S. Apollinare in Classe i 
S. Apolinare Nuovo u Ravenni pokazuju dovršeni 
stil iz prvoga klasičnog doba: dvodimenzionalne 
likove u hijeratičnom stavu, upotrebu simboličnih 
prikaza (janje i križ), apstraktnu pozadinu slike. 
Mozaici u Dafni (pol. XI st.) pokazuju mijenjanje 
bizantskoga stila i vraćanje antičkom plastičnom 
osjećanju. To se nastavlja u doba Komnena (v. 
Srednjovjekovno zidno slikarstvo u Srbiji i Ma- 
kedoniji). Za renesanse Paleologa ikonografija se 
jako povećava. Zidovi crkava prekrivaju se prika- 
zima manjeg formata, narativnog karaktera. Naj- 
značajniji ciklusi su Kahrie-džamija u Carigra- 
du i Mistra. Veliki dio bizaniske umjetničke pro- 

izvodnje zauzimaju tzv. manje umjetnosti (zlatar- 
stvo, emalj, bjelokost, izrada tkanina), koje su zbog 
lakog prenošenja njihovih izrađevina odigrale ve- 
liku ulogu u širenju bizantskog uticaja u Zapadnoj 
Evropi. 


BJELOKOST, slonove kljove, skulpturalni ma- 
terijal. Umjesto prave slonovače upotrebljavali su 
se i očnjak morskog konja, hipopotama i mamuta. 
B. je u upotrebi od najstarijih vremena za izradu 
sitnih predmeta i plastike. Draž ovog materijala je 
u mliječnoj bjelini površine koja vremenom popri- 
ma topli žučkasti ton, u dojmu mekoće, izvanred- 
noj podatnosti pri rezbarenju, te u njegovoj egzo- 
tičnosti. U Grčkoj se b. upotrebljavala sa zlatom 
(v. Hrizelefantin). U kasnoj antici i Bizantu od 
bjelokosti su se izrađivali konzularni diptisi (v.) 
Najmonumentalnije djelo bizantske bjelokosne pla- 
stike je katedra (v.) biskupa Maksimijana iz VI st. 
Gotička sitna plastika iz bjelokosti ubraja se među 
najljepša ostvarenja ovog stila i materijala. B. je 
služila i kao podloga za slikanje minijature u XIX 
stoljeću. 

BLAUE REITER der (njem. der blaue rajter 
plavi jahač), slika V. Kandinskog (1866—1944) i 
naslov almanaha grupe slikara pod njegovim vod- 
stvom koji je štampan u Minchenu 1912. g. Grupa 
je formulirila svoj stav u katalogu izložbe »Plavi 
jahač« 1912. g. »Naš je cilj da u različitim oblicima 
koji su ovdje prikazani pokažemo kako se unutraš- 
nje želje umjetnika ostvaruju na višestruki način«, 
Pored Kandinskog najvažniji članovi su bili F. 
Marc (Mark 1882—1916), koji se preko ekspresioniz- 

ma pod utjecajem prvenstveno R. Delaunaya (De- 
lonej) posve približio apstrakciji, A. Macke (Make 
1887—1914), P. Krklec (1879—1940) koji je posekna 
ličnost unutar grupe i moderne umjetnosti uopće. 
Između svjesnog bijega u identifikaciju s djetinj- 
stvom i apstrakcije, Klee ostvaruje čitavu skalu 
djela nevjerojatno bogate imaginacije. Prvi svjet- 
ski rat donosi smrt dvojici pripadnika (Marc i 
Macke) i raspad grupe. 

BOJA, 1. efekt svjetlosnih talasa određene frek- 
vencije u oku. Spektar boja (sunčana svjetlost) sa- 
drži devet boja: crvenu, narančastu, žutu, žutozele- 
nu, zelenu, plavozelenu, modru, indigo, ljubičastu. 
Među njima su tri osnovne boje: crvena, žuta i 
plava. Komplementarne boje nastaju suprotstav- 
ljanjem osnovnih. Neutralne boje su crna i bijela. 
2. Pigment, prirodnog ili sintetičkog porijekla koji 
se miješa s raznim vezivnim sredstvima i razrje- 
đivačima i upotrebljava u slikarstvu (v. Akvarel, 
Tempera, Ulje). 3. Osnovni formalni element sli- 
karskog djela, u slici se javlja kao potez, mrlja, 
ploha. Boje mogu biti u različitim odnosima s dru- 
gim formalnim elementima (linija, svjetlo), a i me- 
đusobno (v. Kolorizam). Upotreba boja vrlo je zna- 
čajna i za postizanje estetskog efekta arhitekton- 
skog ili kiparskog djela (v. Polihromija). 

BOTEGA (tal. bottega radionica), umjetnička 
radionica. 

BRISOLEJ (fr. bris-soleil lomljenje sunca), ra- 
zličiti oblici sjenila u modernoj arhitekturi koji se 

Brisolej — Erončano doba 


postavljaju ispred staklenih zidova da bi štitili 
unutarnji prostor od sunca. 


BROD (LAĐA), dio unutarnjeg prostora nastao 
zbog raščlanjivanja tereta krova i osvjetljenja u 
uzdužnim građevinama (v. Bazilika). Brodovi su 
međusobno odijeljeni redovima stupova ili stubova, 
srednji je obično širi, a pobočni uži. 


BRONČANO DOBA, jedno od prethistorijskih 
razdoblja koje započinje pronalaskom i širenjem 
legure bronze otprilike u IV tisućljeću pr. n. e. 
Dijeli se na sedam velikih kulturnih krugova: is- 
točni krug, sjeverni krug, srednjoevropski krug, 
srednjoheladski, mikenski (v. Egejska kultura), 
kultura El Argar (Španija), zapadnoevropski krug. 
Ostatke tih kultura nalazimo uglavnom u velikim 
nekropolama: nakit, brončani oklopi, fibule, gline- 
no posuđe, kultne kočije, stilizirane životinjske 
kipiće, ženske idole. U Evropi se metal pojavio 
oko 1600. g. pr. n. e. na jantarskom putu s Medi- 
terana na Jiitland, gdje se formirala kultura Une- 
tice, za koju je karakteristično sahranjivanje mr- 
tvaca u tumulusima (v.). Istovremena kultura na 
zapadu gradi megalitske spomenike (v.) i grobo- 
ve-rovove, dok znatno kasnija kultura Urnfield 
spaljuje mrtvace. Od VIII do VI st. pr. n. e. cvate 
na Sardiniji kultura nuraga (v.), za koju su zna- 
čajni brončani kipovi plemenskih poglavica i na- 
ročito interesantna tema majke s djetetom i maj- 
ke s odraslim sinom u naručju. 

BRUCKE die (njem. di brike most), grupa nje- 
mačkih umjetnika formirana 1905. g. u Dresdenu. 
Glavni predstavnici bili su E. L. Kirchner (Kirh- 
ner, 1880—1938), E. Heckel (Hekel, r. 1883), K. 
Schmidt-Rotluff (Šmit-Rotluf, r. 1884). Godine 
1906. grupi je na neko vrijeme pristupio E. Nolde 
(1867—1956). 1910. g. slikari ove grupe prelaze u 
Berlin, gdje djeluju do početka rata. Slikarstvo 
grupe »Briicke« predstavlja jednu od prvih i naj- 
kvalitetnijih manifestacija ekspresionizma u Nje- 
mačkoj. 

BUKRANIJ (grč. bus vol, kranion lubanja), 1lu- 
banja žrtvene životinje ukrašena vrpcama i vijen- 
cima; upotrebljavala se kao dekorativni motiv re- 
ljefa na frizovima, sarkofazima i oltarima u heleni- 
stičkoj, rimskoj umjetnosti, odakle je prešla i u 
renesansu. 


BULEUTERION (grč. vijećnica), grčka vijećni- 
ca; u tlocrtu sličan teatru, samo natkriven. 


BUNJE, prethistorijski tip kuće u našim kraje- 
vima (sjeverna Dalmacija, Istra), kružnog tlocrta, 
suho zidane od neobrađenog kamena, svođene 
uglavnom elipsoidno. Ovaj oblik kuće zadržao se 
u sporednim funkcijama (kolibe u polju, štale) na 
kraškom području sve do najnovijih vremena. 


BURG (njem. grad), svako utvrđeno obitavali- 
šte. U užem smislu b. je srednjovjekovna utvrda, 
građena u svrhu obrane, ili utvrđeno mjesto za sta- 
novanje kralja i feudalaca, obično na povišenome 
mjestu. Prvi burgovi imali su za obranu samo op- 
kop, drvenu kulu i ogradu. U XI st. u Francuskoj 

se počinju zidati burgovi od kamena. Donjon (v.) 
postaje vrlo visok, četvrtastog tlocrta. Potkraj XII 
st. usavršavanje opsadnih mašina i udobniji način 
stanovanja izazivaju napuštanje ovog sistema. B. 
se učvršćuje visokim zidom pojačanim okruglim ku- 
lama, s isturenim ophodom na vrhu. Oko burga je 
opkop a do ulaza se dolazi pokretnim mostom. Unu- 
tar zidina gradi se palas (v.). Donjon (donžon) je 
sada kružnog tlocrta i smješten na najistaknutijem 
mjestu. U burgu se nalaze još crkva i zdenac. Tako 
opskrbljeni b. mogao je da primi za stalno stano- 
vanje više ljudi. U XV i XVI st. zbog vatrene arti- 
ljerije burgovi u nizini mijenjaju izgled. Kule se 
snizuju, a zidove zamijenjuju nasipi i bastioni (v.). 
Burgovi na nepristupačnim mjestima gube važnost. 

CAMPANILE (tal. kampanile zvonik), zvonik 
talijanskih crkava koji nije dio same crkvene gra- 
đevine, već stoji slobodno. 


CAMPO SANTO (tal. kampo santo sveto polje), 
srednjovjekovna groblja u Italiji. Najpoznatije je 
u Pisi, izgrađeno u obliku pravokutnog zatvorenog 
dvorišta čiji su zidovi ukrašeni freskama. 


CARDO (kardo), ulice koje u rimskim grado- 
vima pravilnog rastera teku u pravcu sjever-jug, 
sjekući okomito decumanus (v.). 


CASSONE (tal. kasone škrinja), jedan od osnov- 
nih komada srednjovjekovnog i renesansnog po- 
kućstva. Često ukrašavan rezbarijama ili oslikavan. 


CELA (lat. cella komora), pravokutna zatvore- 
na prostorija. U celi antiknog hrama čuvao se kip 
boga ili božice kojem je hram bio posvećen. 

CHIAROSCURO (tal. kijaroskuro svijetlo-tam- 
no), način postizanja iluzije plastičnosti na slici po- 
moću svjetla i sjene, tako da su sjene gradacije 
crno-sivog, a svjetlo boja. 


4 Umjetnost 


49 


Ciborij — Cinquecento 


CIBORIJ (lat. ciborium čaša), 1. baldahin (v.) 
postavljen na stupove iznad oltara. U crkvenoj ar- 
hitekturi javlja se već od IV st. Niz ciborija od 
predromanike do renesanse sačuvano je i na našoj 
jadranskoj obali. 2. posuda za liturgijsku hostiju. 
U pravilu od plemenitog metala. 


CIKURAT (babilon. brijeg bogova), mezopo- 
tamski hram u obliku stepenaste kule s više kato- 
va. Na vrhu se nalazilo svetište do kojeg Su vodile 
rampe ili spiralno postavljene stepenice. Nijedan 
od cikurata se nije sačuvao. Poznamo ih po relje- 
fima, opisima i iskopinama. 


Cikurat, rekonstrukcija 


CINKTURA (lat. cingere opasati), ograda oko 
groblja ili crkve pravljena u svrhu obrane. U ba- 
roku su zidom bile opasane hodočasničke crkve 
(cinktor). 

CINQUECENTO (tal. činkvečento 500), skraće- 
nica za 1500 kronološka oznaka za XVI st. Ujedno 
stilski pojam za umjetnost visoke renesanse. 

Cipus — Cosmati 


CIPUS (lat. cippus stećak), obrađeni kamen valj- 
kastog ili prizmatičnog oblika koji se u predrim- 
sko i rimsko doba upotrebljavao kao međaš i kao 
nadgrobni i zavjetni spomenik. Ilirsko pleme Li- 
burna, pod rimskim utjecajem, od I do IV st. izra- 
đuje poseban tip cipusa — trup u obliku valjka 
završava stošcem na čijem se vrhu nalazi borova 
šiška. Na trupu je bilo pravokutno natpisno polje, 
a stožac je često bio ukrašen ljuskama (squamae). 


CIRKUS (lat. krug), prvotno kultno mjesto, ka- 
snije uzdužna arena za konjičke trke i druge za- 
bave. U Rimu su poznati cirkusi bili Cirkus Fla- 
minius i Circus Maximus koji je mogao primiti 
185.000 gledalaca. 

CISTA (grč. kiste sanduk, kovčeg), 1. cilindrična 
posuda od bronce s pokrovom koja je vjerojatno 
služila za čuvanje toaletnog pribora. 2. urna (v.) 
u obliku sarkofaga, izrađene od alabastera i mra- 


mora (Etruščani). 

CIZELIRANJE, konačna obrada metalnih povr- 
šina, uklanjanje hrapavosti i grubosti nastalih li- 
jevanjem ili spajanjem (v. Skulpturalne tehnike, 
Zlatarstvo). 

COEMETERIUM (grč. koimeterion, cemeteri- 
jum počivalište), groblje. 

COLUMBARIUM (lat. kolumbarijum  golubi- 


njak), rimske i ranokršćanske grobne komore u 
koje su se stavljale urne (v.). 


COSMATI (kosmati), porodica rimskih kameno- 
rezaca koje su u razdoblju od XII do XIV st. izvo- 

Cosmati — Cubiculum 


dile skulpturalno-dekorativne radove (oltare, cibo- 
rije, propovjedaonice, klaustre, podove itd.), upo- 
trebljavajući mnogo mozaikalne ukrase. 


(CRTEŽ, 1. likovno djelo na plohi ostvareno po- 
moću linije kao glavnog izražajnog sredstva. U za- 
visnosti od podloge i materijala koji ostavlja trag 
postoje različite crtačke tehnike (v. Pero, Olovka, 
Kroki, Lavirani crtež, Kreda, Pastel, Ugljen, Sgraf- 
fito, Srebrna igla). 2. c. može biti i predradnja ko- 
načnom djelu u drugoj tehnici, odnosno sastavni 
dio slike (v. Studija, Skica). 

CUBICULUM (kubikulum), 1. spavaonica u rim- 
skoj kući, 2. grobna komora mučenika u katakom- 
bama (v.). 

Č, Ć 


ČAJTIJA, pećinski hram u Indiji, s velikim bo- 
gato ukrašenim predvorjem. Unutrašnji prostor 
čajtije podijeljen je redovima stupova na tri bro- 
da. Završava se apsidom polukružnog oblika u ko- 
joj je smještena mala stupa (v.). Najpoznatije čaj- 
tije su u Karli (II—IV st.) i u Adjunti (Adžunti VI 
st.). 


ČIKAŠKA ŠKOLA, grupa američkih arhiteka- 
ta koji su osamdesetih godina XIX st. počeli pri- 
mjenjivati novi materijal u arhitekturi i boriti se 
za novu građevinsku estetiku koja iz tih materi- 
jala proizlazi. Pod utjecajem arhitekta H. H, Ri- 
chardsona (Ričardson 1838—1886) projektirali su 
visoke uredske zgrade s metalnom konstrukcijom. 
Najpoznatiji pripadnici bili su W. Le Baron Jenney 
(Le Baron Dženi, 1832—1907) i L. Sullivan (Sali- 
ven, 1850—1924). Svjetska izložba 1893. g. značila 
je prekid njihova rada. 

Čikaški prozori su široki, primjenjivani u arhi- 
tekturi čelične konstrukcije. Upotrebljavali su ih 
arhitekti čikaške škole. 

Čipka — Ćilim 


ČIPKA, prozračna tvorevina od lanenih, pa- 
mučnih, svilenih, vunenih, srebrnih i zlatnih niti, 
te vlakanaca raznih kaktusa spletenih u mrežu ru- 
čno ili mašinski, bez podloge. Prema načinu izrade 
razlikujemo čipku na batiće, šivanu, kačkanu, ma- 
šinsku i čipku na čunak. Č. je bila poznata u Egip- 
tu, kod starih Peruanaca, ali samo kao završetak 
tkanine. Kao samostalna č. izrađuje se od poč. XVI 
st. Doba najvećeg cvata je u XVII st., a centri pro- 
izvodnje su Bruxelles, Venecija, Mechelen. Najče- 
šći je stilizirani biljni ukrasni motiv. 

ČURINGA, obredni predmet elipsoidnog oblika 
sa zaoštrenim krajevima, važan u umjetnosti pri- 
mitivnih naroda (v.). Ime poiječe iz jezika naroda 
srednje Australije, gdje se najčešće i pojavljuje. 
Pravi se od drveta ili kamena, a na gornjoj povr- 
šini nalaze se urezi u obliku koncentričnih krugova 
—— znakova. Po vjerovanju primitivaca, u č. živi 
duh predaka i duh još nerođene djece. 


CILIM (tur. kilim prostirač), tkanina najčešće 
izrađena od vune, ponekad svile i pamuka, ručno na 
tkalačkom stanu, a upotrebljava se kao prostirač, 
pokrivač i zastor. Dvije su osnovne tehnike ćilima: 
klečanje — niti potke provlače se kroz napete niti 
osnove, jedanput odozgo, drugi put odozdo, unutar 
granica namijenjenih pojedinoj šari; i uzlanje — 
niti runa provlače se kroz osnovu, koja mora imati 
horizontalne i vertikalne niti, i zauzlavaju se. Uz- 
lovi se zgušnjavaju i učvršćuju nabijanjem. Ako 
se uzlovi prave preko šipke položene na osnovu i 
naknadno prorezuju, odnosno ne prorezuju, dobiva 

sebaršun. Uzlani ćilimi su runasti s lica, a glat- 
ki s naličja i zovu se još i sagovi. Klččani čilimi su 
glatki s lica i naličja. Ćilimi su se izrađivali vje- 
rojatno još u prethistoriji. Najstariji klččani ćilimi 
potječu iz Egipta (grobnica Tutmozisa, oko 1400. g. 
pr. n. €.), a najstariji baršun nađen je u koptskim 
grobnicama IV i V st. Srednjoazijskim narodima 
ćilimarstvo je jedna od glavnih vrsta likovnog iz- 
ražavanja (Afganistan, Kavkaz, Iran). Razvoj or- 
namenta općenito se kreće od geometrijskih motiva 
do stiliziranih biljnih i životinjskih. Posebnu grupu 
klččanih ćilima predstavlja tapiserija (v.). 

D, DŽ 


DADA, DADAIZAM (fr. konj u dječjem go- 
voru), umjetnički pokret nastao za I svjetskog rata 
u New Yorku i Zurichu. Pokretači M. Duchamps 
(Dišan, rod. 1887), F. Picabia (Pikabia, 1879—1953), 
H. Arp (rođ. 1887), T. Tzara (Cara 1896—1963), M. 
Ray (Rej rođ. 1890). Po završetku rata pokret se 
proširio u Njemačkoj gdje mu stvaralaštvo M. 
Ernsta i G. Grosza (Gros) daje određeni politički 
karakter. Po formulaciji M. Duchampsa d. znači 
»boriti se protiv klišea, biti slobodan«. Svojim is- 
tupanjem dadaisti su sablažnjavali građansku pu- 
bliku, a u biti značili opću negaciju, rušenje svih 
vrijednosti i odbacivanje i same umjetnosti. U ma- 
nifestu dade iz 1918. g. izjavljuju: »Nećemo više 
ništa, nećemo više ništa, ništa, ništa, ništa...« Po- 
kret se raspao 1922. g. 

DANS MACABRE (franc. dans makabr mrtvač- 
ki ples), ples ljudi različitih staleža i zvanja pod 
vodstvom kostura (smrti) koji svira. Česta tema 
likovnih prikaza u XIV i XV st. 


DEAMBULATORIJ (lat. deambulatorium šetati 
se), ophod u apsidi u obliku hodnika polukružnog 

Deambulatorij — Dekorativnost 


ili potkovičastog tlocrta, od središnjeg prostora 
odijeljen stupovima. 

DECORATED STYLE (engl. dekoresit stajl 
ukrasni stil), stil engleske gotike od pol. XIII do 
pol. XIV st. 


DECUMANUS (dekumanus), osovina zapad-is- 
tok, jedna od glavnih ulica u rimskom gradu i voj- 
nom logoru, okomito položena na cardo (v.). 


DEFORMACIJA (lat. deformatio — izmijenje- 
ni oblik), namjerno izobličenje prirodnih oblika 
zbog postizanja veće izražajnosti. Deformacijom se 
služe umjetnici svih vremena. 


DEKADENCIJA (fr. decadence propadanje), po- 
jam koji određuje nešto umorno, kasno, na zalazu, 
u propadanju. D. može biti karakteristika sadržaja 
umjetničkog djela, može značiti opadanje u kvali- 
teti ili u kvantiteti umjetničke produkcije uopće. 
Duh helenizma kasne antike, manirizma i fin de 
siecla (fendesiekl) naziva se dekadentnim. Riječ d. 
često se upotrebljava i u smislu osude umjetnosti 
proturealističkih tendencija u ime realizma (npr. 
u terminologiji konzervativnog akademizma ili so- 
cijalističkog realizma). 

DEKORACIJA (lat.), ukras kao i pojedini oblici 
ukrasa. 

Dekoriranje, ukrašavanje. 

DEKORATIVNOST, u arhitekturi upotreblja- 
vanje arhitektonskih elemenata izvan njihove pr- 


votne funkcije; u slikarstvu ili skulpturi izjednače- 
nost forme i sadržaja, tj. formalni elementi dolaze 

Dekorativnost — Diptih 


naročito do izražaja, ponajviše uz zadržavanje fi- 
gurativnosti (v.). 


DE STIJL, (de stij) holandski časopis T. van 
Doesburga (van Dizburg, 1883—1931). Izlazio je 
od 1917—1931. g. i okupio arhitekte, skulptore i sli- 
kare. Najznačajniji među njima bili su slikar P. 
Mondrian (1872—1944), arhitekti J.J. P. Oud (Aud, 
r. 1890) i G. T. Rietveld (Ritveld, r. 1888), skulp- 
tor G. Vantongerloo (r. 1886). Ubrajaju se među 
prve pobornike sinteze umjetnosti (v.). 


DIAFANA SLIKA (prema grč. prozimo), prozir- 
na slika na staklu. 


Diafana stijena, zid rastvoren velikim otvorima 
(gotička arhitektura). 


DIENST (njem. dinst služba), tanki polustup ili 
četvrtstup, vertikalni dio svježnjastog stupa, ili pi- 
lastra u gotičkoj arhitekturi, koji služi kao nosač 
rebra svoda. 


DIPTEROS (grč. dis dva puta, pteron krilo), tip 
grčkog hrama s dvostrukim redom stupova na svim 
stranama. 

Pseudodipterosima nazivamo hramove kod ko- 
jih je unutarnji red stupova prislonjen uza zid te 
postaju polustupovi. 


DIPTIH (grč. diptychon dvostruko složeno), 1. 
spojene drvene ili bjelokosne ploče presvučene vo- 
skom po kojem se u antici pisalo drvenom, metal- 
nom ili koštanom pisaljkom. Vanjska strana ploča 
ukrašavala se reljefima, naročito kod tzv. konzu- 
larnih diptiha koje su dobivali rimski konzuli pri- 

likom nastupa dužnosti. U kasnoj antici javljaju se 
i diptisti s reljefnim prikazima iz Biblije, koji su 
služili u crkvene svrhe; u njih su se zapisivala ime- 
na mučenika, pokojnika ili živih koje je trebalo 
spominjati u obredima. 2. dvodjelna oltarska slika. 

DIVIZIONIZAM (prema lat. dijeliti), v. Pointi- 
lizam. 


DIZAJN (engl. designe nacrt), v. Industrijsko 
oblikovanje. 


DJEČJI CRTEŽ, likovni izraz djece. Djeca u že- 
lji da riješe svoj odnos prema svijetu koji ih okru- 
žuje crtaju. Starije teorije su d. c. shvaćale kao 
evoluciju od »škrabanja« preko »sheme« do realiz- 
ma. Zapravo, d. c. ne tvori jedinstveni stil, jer sva- 
ko dijete razvija svoju shemu, a stilske grupe u ko- 
je ih se obično ubraja jesu stilske grupe odraslih. 

DOKSAT (tur.), ispust poput erkera (v.) u 
islamskoj profanoj arhitekturi. 


DOLMEN (bret. dol, taol, tol stol, men kamen), 
grobna građevina s kraja kamenog i početka bron- 
čanog doba (v. Megalitski spomenici). Jednostavni 
d. sastoji se od dva uspravno postavljena kamena 
koji podržavaju treći horizontalno položen. Kame- 
ni blokovi mogu biti postavljeni tako da formi- 
raju prostoriju kružnog, četvrtastog, poligonalnog 
tlocrta ili pokrivene aleje — hodnike (v. Tumulus). 
Dolmeni su često ukrašeni apstraktnim ili figura- 
tivnim (shematski prikaz božice — majke) relje- 
fima. Dolmeni su najmnogobrojniji u Irskoj i Bre- 
tagni, a susreću se na širokom području od Engle- 
ske do Kavkaza i Indije te u Sjevernoj Africi. 

DOM, DUOMO (njem. odnosno tal. prema lat. 
domus kuća), naziv za katedralu (v.), a i za glavnu 
crkvu grada u kojem nema biskupskog sjedala. 


DONATOR (lat. darovatelj), onaj koji dariva 
neko umjetničko djelo crkvi. D. se često dao pri- 
kazati na djelu koje je darovao, i to najčešće ma- 
njih dimenzija od ostalih likova. 


DONJON (donžon), 1. kula za stanovanje u ra- 
nom srednjem vijeku, 2. glavna kula i posljednje 
obrambeno pribježište u burgu (v.). 

DORMITORIJ (lat. dormitorium spavaonica), 1. 
zajednička spavaonica u samostanima (v.), 2. zgrada 
sa spavaćim sobama u većim školskim središtima, 
3. u prenesenom smislu gradsko naselje koje svojim 
stanovnicima pruža samo mogućnost stanovanja, 
spavanja. 

DORSKI STIL, stil grčke arhitekture. Karak- 
terističan je kanelirani stup, koji bez baze stoji na 
stilobatu (v.). Kapitel se sastoji od ehinusa (v.) i 


Grcue dorskog hrama: 1. arhitrav, 2. triglifi € metope, 
3. sima 

abakusa (v.), a stablo i kapitel povezuju anuli (v.) 
(3—5). Stupovi nose arhitrav sastavljen od pravo- 
kutnih greda, koje se sastaju u osovini stupa. Iznad 
arhitrava je friz — izmjenjuju se metope (v.) 
i triglifi (v.), a zatim geizon (v.). Iznad greda 


Dorskit stun 
i presjek 


je trokutasti zabat — pročeljni 
i začeljni završetak kosog kro- 
va. Timpan (v.) je ukrašen 
skulpturalnim prikazima, Naj- 
poznatiji dorski hramovi: os- 
taci šest velikih hramova u Se- 
linuntu, Posejdonov hram u 
Paestumu (Pestum), Demetrin 
hram u Paestumu, ruševine 
hrama u Agrigentu, Zeusov 
hram u Olimpiji. Tezeion u 
Ateni, Partenon na Atenskoj 
akropoli, Apolonov hram u Fi- 
galiji. 

DRAPERIJE (fr. draperie 
zastor), nabori tkanine, odnos- 
no prikazi tih nabora u slikar- 
stvu i skulpturi. 


DROLERIJA (fr. drolerie 
lakrdija, šala), groteskni prizor 
s ljudskim i životinjskim liko- 
vima, koji se javlja na margi- 
nama srednjovjekovnih ruko- 
pisa i u rezbarijama korskih 
sjedala. 

DRVOREZ, grafička tehnika visokog tiska. Cr- 
tež se urezuje u tvrdu drvenu ploču tako da se 
oko njega uklanja drvo. Preostala ispupučenja za- 
tim se premazuju bojom i otiskuju. Na evropskom 
zapadu d. je u široj upotrebi od druge pol. XIV st. 


DUBROVNIK, urbanistički i arhitektonski naš 
najcjelovitiji grad. Prvo naselje — izbjeglice iz 
Epidaura — nalazio se na najjužnijem dijelu da- 
našnjega grada, koji je u VII st. bio otočić. Negdje 
u XII st. kanal koji ga je dijelio od kopna zatrpan 
je i tako nastaje buduća okosnica grada — Stra- 
dun ili Placa. Grad obuhvaća slavensko naselje Du- 
brovnik na drugoj strani, podno brda Srđa. Statut 
iz 1272. g. kodificira odnose između privatnih i jav- 
nih površina. Statut će biti izmijenjen tek u dru- 
goj polovini XVII st., kada je grad, nakon rušenja 
od potresa, bio izgrađen po novoj pravilnoj shemi: 
Placa se proširila i postala dugi uski trg na koji 
se pod pravim kutem slivaju poprečne ulice. Grad 
je unutar zidina gotovo u potpunosti izgrađen ba- 
roknim zgradama, vrlo jednostavnim u dekoru. Iz 
srednjeg vijeka potječu: samostan i crkva Male 
braće (XIV—XV st.) s klaustrom koji je gradio 
Miho iz Bara; dominikanski samostan i crkva 
(XIV—-XVI st.) s bogato ukrašenim triforama u 
klaustru. Knežev dvor dobiva svoj današnji izgled 
poslije 1468. g. i na njemu se prvi put ostvaruje 
sinteza gotike i renesanse, što će biti osnovna ka- 
rakteristika dubrovačke umjetnosti i njen najveći 
doprinos. Prizemlje dvora izgrađeno je djelomično 
po nacrtu firentinskog graditelja Michelozza sa 6 
polukružnih arkada, dok su prozori na katu gotičke 


62 


Dubrovnik — Dvorac 


bifore. U istom stilu sagrađena je i Divona i čitav 
niz ljetnikovaca dubrovačke vlastele u Lapadu, 
Gružu i Rijeci Dubrovačkoj. Gradske zidine, naj- 
bolje sačuvane kod nas, podignute su uglavnom 
od 1450—1550. g. Barokna crkvena arhitektura 
predstavlja najmonumentalniju baroknu arhitek- 
turu u Dalmaciji: isusovački kolegij s monumen- 
talnim stepeništem, Sv. Vlaho i katedrala. Od kra- 
ja XIV do polovice XVI st. razvija se dubrovački 
ogranak dalmatinske slikarske škole, koji poka- 
zuje dugo zadržavanje gotičkih elemenata i sporo 
usvajanje renesanse. Najveći slikar ove škole je 
Nikola Božidarević (Triptih na Dančama). U dru- 
goj polovini XVI st. prodorom renesansnih slika 
importiranih iz Italije zamire dubrovačko slikar- 
stvo. 

DUGENTO, DUCENTO (tal. dudžento, dučento 
200), skraćenica za 1200, kronološka oznaka za XIII 
st. 

DUNĐERI (tur. drvodjelje, tesari), narodni gra- 
ditelji, napose u Bosni i Hercegovini. 


DVORAC, reprezentativna stambena građevina. 
Služi za razonodu i ljetni boravak. Do XVI st. utvr- 
đeno boravište, dok se kasnije gubi obrambeni ka- 
rakter i grade se reprezentativna dvorišta (cour 
d'honner, kur doner), a zgrada se uklapa u veliki 
park (v. Francuski vrt). Najljepši sačuvani dvorci 
su uz rijeku Loire u Francuskoj, nastali u razdob- 
lju renesanse. Kod nas su značajniji renesansni 
dvorci — ljetnikovci u okolici Dubrovnika i barok- 
ni dvorci nastali uglavnom u XVIII st. u Hrvat- 
skoj. 

DVORANSKA CRKVA, jedno ili višebrodna 
crkvena građevina kod koje su svi brodovi iste vi- 
sine. Na taj način ostvaruje se jedinstvenost unu- 
tarnjeg prostora i upravo zbog toga dvoranske crk- 
ve su česte u razdoblju gotike, naročito u Njemač- 
koj. 

DŽAMIJA (arap. gami onaj koji okuplja svijet), 
u širem smislu muslimanska bogomolja — isto što 
i mošeja. U užem smislu dž. je turska bogomolja, a 
mošeja arapska. Osnovni dijelovi: dvorište s op- 
hodom (natkrivenim hodnikom) i zdencem za rilu- 
alno pranje, te zatvoreni prostor za molitvu, s mi= 
hrabom (v.) i mimberom (v.). 

EARLY ENGLISH STYLE (engl. Erli Ingliš stajl 
rani engleski stil), razdoblje engleske gotike u 
NIII st. 


EDIKULA (lat. aedicula kućica, mali hram), ar- 
hitektonski okvir oltara kućnih bogova ili niša u 
grobnoj komori u koju su se stavljale urne (v.) ili 
kipovi pokojnika, također mala kapelica. 


EGEJSKA KULTURA, prethistorijska kultura 
brončanog doba na obalama Egejskog mora, koja 
se razvila oko 2500 g. pr. n. e. a nestala oko 1000 
EZ. pr. n. e. u vrijeme prodiranja naroda sa sjevera 
— dolaska grčkih plemena. Egejsku kulturu pozna- 
jemo od 1871, g. kada su započela iskapanja Schli- 
emanna (Šliman) u Troji, Dčrpfelda i Evansa na 
grčkom kopnu i Kreti. Najvažniji centri na kopnu 
bili su Mikena, Orhomen i Tirins, a na Kreti Kno- 
sos, Festos, Hagia Triada. Kultura gradova na Kreti 
razlikuje se od one na Peloponezu. Kuće na Kreti 
su četverokutnog tlocrta. Palače imaju otvorena 
dvorišta oko kojih su organizirani razni prostori. 
Postoji čitav sistem predvorja i širokih stubišta, 
a snabdjevene su i sanitarnim uređajima (vodovod, 

kupatilo). Stupovi imaju karakterističan oblik -— 
sužavaju se prema dole, a kapitel je poput jastuka. 
Zidovi su bili obloženi alabasternim pločama ili os- 
likani (povorke nosača posuda, borbe s bikovima, 
životinje i cvijeće). Palače nisu bile utvrđene. 
Hramove nisu gradili, ali su nađeni ostaci svetišta 
u spiljama (Kamares) s prikazima dvostruke sje- 
kire (labrys) na zidovima, koja je općenito karak- 
teristična za egejsku kulturu. Sitna plastika saču- 
vala se u velikom broju. Značajni su nalazi kera- 
mike koji omogućavaju razlikovanje više stilova. 
Najljepši primjerci ostvareni su u stilu Kamares 
(na tamnoj podlozi svijetli prikazi biljnog karak- 
tera). 


U Mikeni se gradilo nevezanim, djelomično ob- 
rađenim, poligonalnim kamenim blokovima (v. Ki- 
klopski zidovi). Palača se sastojala od megarona 
(v.), zasebne ženske kuće i gospodarske zgrade, a 
sve je to bilo opasano obrambenim zidovima. Po- 
znate su grobnice s kupolastim svodovima, napose 
Atrejeva riznica koja je remek-djelo arhitekture 
brončanog doba, a sastoji se od dugog hodnika i 
kružnog prostora. U grobnicama je nađeno mnogo 
zlatnog i brončanog nakita, posuđa, zlatnih maski. 


EGIPATSKA UMJETNOST, likovni izraz na 
području starovjekog Egipta. U plodnoj dolini Nila 
zemljoradnja se već u 10. tisućljeću razvila do stu- 
pnja koji zahtijeva izvjesnu organizaciju zajednice. 
Početkom 3. tisućljeća stvorena je jedinstvena mo- 
narhija s faraonom na čelu, koja se održala sve do 

rimskog osvajanja. Osnovna karakteristika egipat- 
ske kulture je stalnost. Mitovi su vezani uz zemljo- 
radnju: glavni bog je bog Sunca, najviše raspro- 
stranjeni mit je mit umiranja i uskrsnuća prirode 
(Oziris). Kult mrtvih vodi od sahranjivanja u suhi 
pijesak do mumificiranja i izgradnje monumental- 
nih grobnica (mastabe (v.), piramide (v.), grobnice 
u stijenama). Vjeruje se da je tijelo potrebno sa- 
čuvati da bi ponovo sjedinjeno s dušom uskrsnulo 
na drugom svijetu. Pored grobnica hramovi su naj- 
važniji arhitektonski spomenici. Sastoje se od sis- 
tema predvorja sa stupovima koji poput dugog 
kamenog puta vode do svetišta. Najviše pažnje po- 
klanjalo se fasadama koje se sastoje od dva pilona 
(v.) i ulaznih vrata sa simbolom boga Sunca. Hra- 
movi su se gradili stotinama godina i prerastali u 
gradove — hramove (Luksor, Karnak). Posebnu 
grupu predstavljaju hramovi koji su se gradili u 
stijenama (Deir el Bahari). Egipatska skulptura je 


Tipični tlocrt egipatskog hrama 


također vezana za vjerovanje u prekogrobni život. 
Statue su smještavane u grobnice s magijskom vje- 
rom u stvari, odnosno prikazivanje. Prikazivanje 
znači zarobljavanje i osiguranje života na drugom 
svijetu. Statue karakterizira frontalnost i pojedno- 
stavnjenjem postignuta monumentalnost. Teme mo- 

numentalne skulpture (velikih razmjera, pravljene 
od tvrdog kamena — diorit, porfir) jesu faraoni 
i razna božanstva. Vrlo su česti plitki ili uleknuti 
reljefi s likovima postavljenim u irealne prostore 
bez perspektive (v.), odnosno s inverznom perspek- 
tivom svakog lika, u nemogućim položajima, da bi 
se što bolje istakle glavne karakteristike prikaza- 
nog i predočilo sve što se o njima zna. Na slikama 
se pojavljuje sličan stav kao na reljefima. Bojenje 
likova je konvencionalno: žene su uvijek prikaza- 
ne u žutoj, a muškarci u smeđoj boji. Slikane su na 
zidu tehnikom fresco (v.) ili temperom (v.). Slike 
se pojavljuju i u rukopisima na papirusima (v.). 
Najpoznatija je »Knjiga mrtvih«, zbirka nadgrob- 
nih natpisa sastavljena u vrijeme novog carstva. 
Djela nastala u vrijeme faraona Amenofisa IV icže 
realističkom prikazivanju, za razliku od svih osta- 
lih djela nastalih prije i poslije tog vremena. Na 
reljefima tog doba prikazuje se svakodnevni život, 
lov, radovi, gozbe. U statuama faraona i njegove 
žene teži se portretiranju. 

EHINUS (grč. echinus jež), dio dorskog kapi- 
tela u obliku kružnog jastučića ispod abakusa (v.). 

EKLEKTICIZAM (grč. eklegein izabirati), opo- 
našanje starijih stilova, često s proizvoljnim spaja- 
njem raznih stilskih elemenata u jednom djelu. U 
tom smislu e. je bio naročito izražen u arhitekturi 
XIX st. (v. Neostilovi). 

EXSEDRA (lat. exedra zbornica), kružni ili pra- 
vokutni dio prostora sa sjedalima u antiknoj arhi- 
tekturi. U srednjovjekovnim građevinama e. se 
identificira s apsidom (v.). 

EKSPRESIONIZAM (fr. expression izraz), mo- 
derni umjetnički pravac. Naziv kao oznaka mo- 
derne umjetnosti između 1900—1920, vjerojatno 
Prvi put upotrijebljen u reviji »Der Sturm« (der 
šturm). Danas ekspresionizmom zovemo modernu 
umjetnost koja deformacijom objekta na slici ili 
skulpturi teži za što intenzivnijim izrazom osje- 
ćaja. U tom smislu prvi veliki ekspresionista bio 
je slikar V. Van Gogh (1853—1890). Na njegovim 
slikama intenzivne boje i grčevit rukopis malih 
jednakih poteza stvaraju deformaciju prirodnih 
oblika i izražavaju uzbuđenje i nemir. U posljed- 
njem deceniju XIX st. slika svoja najznačajnija 
djela norveški slikar E. Munch (Munk, 1863—1944). 
Dugi i vijugavi potezi i intenzivne boje pojedno- 
stavnjuju likove i pejzaže na njegovim slikama iz- 
ražavajući stravu i užas, potisnuti svijet straha i 
groze koji on otkriva pod prividom obišnog gra- 
đanskog života. Njemački e. formirao se uglavnom 
pod utjecajem Van Gogha i Muncha, demonstrira- 
jući svoja djela u pokretu Die Briicke (di Brike v.). 
Ekspresionisti su bili i neki pripadnici fauvističkog 
pokreta; najveći među njima G. Rouault (Ruo 1871 
—1958), umjetnik prožet protivljenjem i željom da 
svoj odnos prema svijetu prevlada osjećajima. U 
kasnijoj fazi postaje jedan od najvećih religioznih 
slikara svih vremena, nalazeći utjehu u identifi- 
kaciji s romaničkim slikarima vitrauxa. Gotovo svi 
pripadnici Pariške škole (v.) bili su ekspresionisti. 
O. Kokoschka (Kokoška, rođ. 1886) nije pripadao 
nikakvoj školi, bio je pod utjecajem Die Bricke; 
slikao je u slobodnoj, gotovo impresionističkoj for- 
mi. Među skulptorima su vodeće ličnosti E. Bar- 

lach (Barlak, 1870—1938) — poznate su njegove 
drvene skulpture pojednostavnjenih likova jako 
naglašene izražajnosti — i W. Lehmbruck (Lem- 
bruh, 1881—1919) koji stvara izdužene, produhov- 
ljene oblike. 


EMAJL (fr. email), staklasta masa obojena me- 
talnim oksidima, koja se veže za razne podloge. Bi- 
la je poznata već u starom Egiptu. Postoje razli- 
čite tehnike ukrašavanja pomoću emajla. 1. kloazo- 
niranje (e. cloisonne), saćasti, ćelijasti e. — na me- 
talnoj podlozi izvodi se crtež pomoću tankih zlat- 
nih traka koje se zagrijavanjem fiksiraju za pod- 
logu. U »ćelije« koje se na taj način dobiju sipa se 
e. u prahu, koji će se zagrijavanjem rastaliti i uh- 
vatiti za metalnu podlogu. Nakon toga se e. hla- 
đenjem stvrdne i glača. 2. e. champleve (šample- 
ve) nastaje tako da se u bakarnu ploču urezuju 
udubine, ispunjavaju emajlom i pečenjem fiksira- 
ju. U srednjem vijeku bili su poznati emajli iz ra- 
dionica u Carigradu i Veneciji. U Limogesu (Li- 
mož), pored champlevša proizvodio se tzv. slikani 
e.; tj. podloga se pokrivala bijelim emajlom po ko- 
jem se crtalo crnim oksidom, a obojenim emajlom 
postizala se na pojedinim mjestima plastičnost. Na 
kraju se cijeli rad prevlačio emajlom ljubičaste 
boje i pekao. 


EMPIRE (fr. ampir carstvo), klasicistički stil 
Napoleonova vremena, odnosno prvih desetljeća 
XIX st., naročito izražen u namještaju i unutarnjoj 
dekoraciji. U dekorativnim elementima e. se 0os- 
lanja na antiku, čemu pridonose velika arheološka 
iskapanja toga vremena. 

EMPORA (njem. empore gore, uvis), prohodni 
prostor, galerija (v.) iznad pobočnih brodova u gra- 
đevinama bazilikalnog tlocrta, koji se prema glav- 
nome brodu otvara nizom arkada. Empore mogu 
biti i neprohodne, smještene u debljini zidova. 


ENGLESKI VRT, tip vrta, odnosno parka, koji 
se u XVIII st. razvio u Engleskoj, a tokom XIX st. 
proširio cijelom Evropom. Primjenjuje se na većim 
površinama, a cilj mu je da se očuva dojam pri- 
rodnog rasporeda raslinja, za razliku od arhitek- 
tonski organiziranih baroknih parkova (v. Fran- 
cuski vrt). Cvijeće se umeće u travnjake, drveće i 
žbunje se sadi u većim grupama, a velika stabla 
rastu osamljena (soliteri). Travnjake presijecaju 
mali potoci, a često se stvaraju jezera nepravilnog 
oblika. E. v. je u biti jedna od manifestacija ro- 
mantičkih strujanja. Tom tipu parka pripada i za- 
grebački Maksimir. 


ENKAUSTIKA (grč. enkaiein paliti, žeči), an- 
tikna slikarska tehnika kojom se postižu koloristi- 
čki efekti blizi onima koje evropsko slikarstvo po- 
stiže primjenom uljenih boja. Na drvenu ploču pre- 
svučenu platnom, odnosno na zid, nanose se boje 
vezane voskom bilo u vrućem stanju, bilo da se 
hladni vosak naknadno prevlači usijanim željezom 
da bi se postiglo spajanje i stapanje boja. Među naj- 
značajnija sačuvana djela izrađena u toj tehnici 
ubrajaju se Fajumski portreti iz HilllIst.n. e. 


ENTARTETE KUNST (njem, izrođena izopa- 
čena umjetnost), naziv kojim su nacisti žigosali 
gotovo svu modernu umjetnost, naročito ekspresio- 

nizam. Ova osuda bila je povezana i sa zabranom 
rada pojedinim umjetnicima, uklanjanjem slika iz 
javnih galerija, prodajom u inozemstvo, pa čak i 
uništavanjem umjetničkih djela 

ENTAZIS (grč. napinjanje), zadebljanje sredine 
stupa potrebno da bi se zbog prividnog sužavanja 
prema gore izbjegla optička varka da je stup ulek- 
nut. E. je prvi put primijenjen na stupovima dor- 
skog stila u klasičnoj Grčkoj. 

EPIGON (grč. epigonos potomak, kasnije ro- 
đen), pasivni sljedbenik, podražavalac određenih 
umjetničkih pravaca. 

EPITAF (grč.), natpis na grobu u spomen ne- 
kog pokojnika. 

ERKER (njem.), zatvoreni ispust u višim dije- 
lovima fasade palače ili kuće. Često se produžuje 
kroz više katova. 


EROTI (prema grč. eros ljubav), likovi golih 
dječačića, koji su počev od helenizma (v.) omiljeni 
dekorativni motiv antiknog kiparstva i slikarstva. 
E. se najčešće prikazuju pri branju grožđa ili kako 
nose vijence cvijeća i voća. 

ESTETIKA (grč. aisthetikos osjetilno), filozo- 
fijska disciplina. O pojedinim granama nauke o 
umjetnosti v. Arheologija, Historija umjetnosti, 
Zaštita spomenika i dr. 


ESTRADA (fr. estrade podij), povišenje poda u 
unutrašnjosti nekog prostora, ispod prijestolja ili 
oltara. U širem smislu riječi pozornica. 

ETRUŠČANSKA UMJETNOST, umjetnost Et- 
ruščana i italskih plemena koja su oni pokorili, na 
području današnje Toskane, Umbrije i Lacija, od 
VII do II st. pr. n. e. U osnovi njihova umjetničkog 
izraza, kao i čitave civilizacije, stoje istočni utje- 
caji: fenički, maloazijski i grčki. Ovaj posljednji 
dominira, a prepoznajemo ga u karakterističnom 
prikazivanju ljudskih likova — stilizaciji profila, 
očiju, »arhaičnom smiješku« itd. E, u. pokazuje i 
karakteristike koje je izdvajaju unutar antičke 
umjetnosti. To su: smisao za pojednostavnjenje i 
stilizaciju, osjećaj za čiste, plošno nanesene boje, 
ritam i pokret. U svojim najboljim ostvarenjima 
ona je lirska. U etruščanskoj civilizaciji domi- 
nantno mjesto zauzima briga o zagrobnom životu. 
Sve što nam je od nje ostalo nađeno je u nekro- 
polama Cerveteri (Červeteri), Tarquinia (Tarkvi- 
nia), Vulci (Vulči) i dr. Grobnice su trebale omo- 
gućiti nastavak života umrlih i bile su uređene kao 
kuće u kojima su ovi za života živjeli, sa stvarima 
koje su im pripadale i njihovim likovima. Zidovi su 
bili prekriveni freskama. U VII i VI. st. broj boja 
je ograničen — plava, crvena, žuta, crna i bijela. 
Likovi s oštrim konturama slikani su bez detalja. 
U V st. pod utjecajem antičkih vaza paleta se obo- 
gaćuje, prikazivanje teži plastičnijem efektu. Bo- 
gatstvo motiva je neiscrpno. Najčešći su prikazi 
plesa, gozbi i lova. 

Kiparstvo je mnogo manje zastupljeno, a izvodi 
se u bronci i glini. Plastika je dugo zadržala izgled 
arhaičnih grčkih tipova. Karakteristični su prikazi 
muža i žene koji leže na sarkofagu, od pečene ze- 

mlje. Posebno mjesto zauzimaju brončani prikazi 
životinja, koji se ubrajaju među najljepša ostva- 
renja antičke plastike. 

Umjetni obrt je dostigao vrlo visok domet, na- 
ročito u bjelokosti i zlatarstvu (posmrtne maske i 
ukrasni predmeti od filigrana i zrnaca). 

Arhitektura je poznata više iz rimskih literar- 
nih izvora nego iz ostataka. Rimski pisci su pripi- 
sivali Etruščanima pronalazak atrija, pa kanaliza- 
cije i pravilne sheme gradova. Etruščani su raz- 
radili italski tlocrt s cardom i decumanusom. 
Mnogo su upotrebljavali luk i svod koji su omo- 
gućili smjelije gradnje od onih koje je dozvoljavao 
grčki linearni sistem. Među najznačajnija ostvare- 
nja pripadaju gradske zidine od velikih blokova 
kamena, s pravokutnim kulama i monumentalnim 
vratima Perugia (Peruđa i dr.). 


EVANGELIJAR (prema grč. evangelion dobra 
vijest), knjiga koja sadrži potpune tekstove evan- 
đelja. U srednjem vijeku nastalo je mnoštvo rukom 
pisanih ukrašenih evangelijara s umjetnički izra- 
đenim koricama. 

EVANGELISTAR, knjiga s izvacima iz tekstova 
evanđelja, tzv. perikope koje se čitaju na službama 
božjim nedjeljom i praznikom u toku jedne go- 
dine. 

EX VOTO (lat. eks voto po zavjetu), formula 
koja se stavlja na zavjetne darove, votivne slike, i 
kojom se označava da je riječ o daru u ime nekog 
zavjeta. 

FAJANSA, predmeti izrađeni od gline, pečeni, 
prekriveni prozirnom (olovnom), odnosno nepro- 
zirnom (kalajnom) pocaklinom i ukrašeni. Naziv 
dolazi od grada Faenze u Italiji koji je u XV i XVI 
st, bio jedan od najčuvenijih središta proizvodnje 
ove vrsti keramike (v.). 

FAKSIMIL (lat. fac simile učiniti sličnim), vjer- 
na reprodukcija (najčešće fotografija) neke slike, 
rukopisa, potpisa, nota. 

FAKTURA (srednjolat. izradba), površina umjet- 
ničkog djela koja zavisi od individualnog načina 
obrade materijala. 

FALSIFIKAT (lat. falso krivo, facere činiti), 
kopije i vjerne imitacije umjetničkih djela rađene 
s namjerom prevare ili stavljanje lažne signature 
na već postojeće djelo. Falsificiraju se umjetnička 
djela svih razdoblja. Razvoj tehničkih sredstava 
(fotografiranje pomoću raznih zraka, mikrofoto- 
grafija, kemijske analize itd.) znatno olakšavaju 
otkrivanje falsifikata. 

FASADA (fr. facade), pročelje zgrade. Ako ele- 
menti raščlanjenja zidne plohe (v. Stub, Stup, Ar- 


'75 


Fasada — Fecit 


kada, Vijenac) i otvaranja (v. Prozor, Vrata) izra- 
žavaju unutarnji raspored prostora, f. je »prava«. 
»Lažnom« ili dekorativnom fasadom zovemo ono 
pročelje koje predstavlja kulisu, zid koji zatvara, 
omeđuje ali nema organske veze s unutarnjim pro- 
storom, ne izražava unutarnji raspored prostora. 


FAUVIZAM (fr. fauve divlja zvijer), grupa 
francuskih slikara: H. Matisse (Matis, 1869—1954), 
G. Rouault (Ruo, 1871—1958), M. Vlaminck (Vla- 
menk, 1876—1958), A. Derain (Deren, 1880—1954), 
A. Marquet (Marke, 1875—1947), R. Dufy (Difi, 
1877—1953), G. Braque (Brak, 1882—1963), O. 
Friesz (Frijez, 1879—1949). Ne povezuje ih zajed- 
nički stil nego samo iste težnje, isto htijenje za 
čistim intenzivnim bojama koje nemaju nikakve 
veze s lokalnom bojom prikazanog predmeta, već 
se upotrebljavaju svojevoljno, slobodno, isključivo 
kao sredstvo izražavanja osjećaja. Kompozicije su 
posve plošne i kontrastno sastavljene od većih ili 
manjih površina čistih komplementarnih boja (v. 
Kolorizam). O. Friesz formulirao je težnje fauvista 
ovako: »Davanje ekvivalenta sunčanoj svjetlosti 
putem tehnike građene kolorističkim orkestracija- 
ma, strasno transponiranje kome je polazna tačka 
emocija izazvana prirodom ...«. Poslije 1907. g. 
fauvisti više ne istupaju zajedno. 


FECIT (lat. učinio, stvorio), ponekad £f. c. fec. 
ili faciebat; oznaka na slikama, grafici, skulpturi 
ispred ili iza umjetnikova imena ili njegovih ini- 
cijala. 

FENIKS, fantastična ptica u egipatskoj predaji 
koja se u starosti sama spaljuje i uskrsava mlada 
iz pepela. U kršćanskoj umjetnosti f. je postao sim- 


bol Kristove smrti i uskrsnuća. 


FETIŠ, predmet kulta, idol (v.) koji se obožava. 


FIBULA (lat. spona), kopča za odjeću ili kosu 
koja se sastoji od igle i luka. Karakterističan oblik 


prethistorijskog i ranohistorijskog nakita. 


Fibule 


FIGURATIVNOST (lat. figura lik), ka- 
rakteristika likovnog djela, njegova temat- 
ska određenost. 


FIJALA (grč. fiale), vitki tornjić sa ši- NB 


ljatim završetkom. F. se često upotreblja- 


va u gotičkoj arhitekturi, najčešće kao za- XSIN 


vršetak potpornih stubova. 


FIN DE SIECLE (fr. fen de sijekl kraj 
stoljeća), naziv kojim se obilježava niz ma- 
nifestacija kulturnog i društvenog života 
potkraj XIX st. u kojima se ispoljava duh 
dekadencije (v.). 


FLAMBOYANT (fr. flamboajan sjajan, 
plamenit), jedan od naziva za kasnu go- 


Fijala 

Flamboyant — Forum 


tiku (v.) u čijoj dekoraciji prevladavaju nemirni 
kićeni oblici, a lisnati motivi poprimaju izgled 
plamenih jezika. 


FOND (lat. fundus temelj, podloga), prvi sloj 
boje koji služi za pozadinu, npr. zlatna pozadina na 
bizantskim ikonama. 


FONTANA (lat. fons izvor), izvor, česma. Kao 
element urbanističkih rješenja česta je na rene- 
sansnim i baroknim trgovima i parkovima. Fonta- 
ne se grade već u antici, naročito u helenizmu. U 
srednjem vijeku zamjenjuju ih zdenci samostan- 
skih dvorišta, dok se kao element gradskog trga 
ponovo javljaju u gotici. 

FORMA, (lat. oblik), element umjetničkog djela, 
njegova pojavnost, ostvarenje u određenom mate- 
rijalu, cjelokupnost vizuelnih elemenata. Prema 
tome, nema djela bez forme, tj. f. je upravo samo 
djelo (v. Apstraktna umjetnost). Kod arhitekture 
i dizajna f. izražava funkciju, konstrukciju, odno- 
sno proces proizvodnje. U skulpturi i slici f. je često 
osim ostvarenja plastičnosti i slikovitosti i način 
prikazivanja određene teme ili način izražavanja 
određenog sadržaja (v. Figurativnost). F. se ostva- 
ruje u određenom materijalu, tehnici izražavajući 
ili negirajući njihova osnovna svojstva i moguć- 
nosti. 

FORUM (lat.), javni trg u rimskom gradu, sre- 
dište gradskog života i jedan od najvažnijih ele- 
menata rimskog urbanizma. Njegovo porijeklo na- 
lazimo u trgovima na raskršću cesta, gdje su se 
okupljali trgovci stokom. Prvotno je to bio prazan 

prostor oko kojeg su trgovci postavljali svoje pro- 
davaonice. U III st. pr. n. e. f. se počinje uređivati 
poput grčke agore (v.): pravokutni trg se okružuje 
porticima (v.) i javnim zgradama, prije svega ku- 
rijom — za sastanke lokalnog senata, i bazilikom 
(v.). U rasteru grada najčešće zauzima prostor gdje 
se sijeku cardo (v.) i decumanus (v.). Na forumu 
se obavljalo suđenje, trgovalo se, održavali su se 
narodni skupovi, pa čak i gladijatorske igre. 


FRANCUSKI VRT, tip vrta nastao u XVII st. 
u Francuskoj nastavljajući se na renesansne vrtove 
pravilnog plana. Raslinje se reže u geometrijske 
oblike ravnajući se prema arhitekturi. Drvoredi se 
sastoje od simetrično raspoređenih stabala čije su 
krošnje oblikovane poput geometrijskih tijela. Bre- 
žuljci se terasasto raščlanjuju i povezuju stepeni- 
cama. Između vegetacije postavljaju se statue i 
fontane. Najpoznatiji park takvog tipa je Ver- 
sailles. 


FRESCO-SECCO (tal. fresko-seko svježe-suho), 

tehnika zidnog slikarstva. Boje se nanose na suhu 
žbuku koja se prije slikanja osvježi gašenim vap- 
nom. 
FRESKA, tehnika, odnosno vrst zidnog slikar- 
stva. Slika se vođenim bojama na svježem sloju 
žbuke, tako da se boje, sušeći se, nerazdvojno po- 
vezuju s podlogom. Rad svježom žbukom zahtijeva 
brzinu, jer se naknadne promjene mogu izvršiti 
tek uklanjanjem čitavog sloja žbuke i zamjenom s 
novim slojem. Zbog toga su slikari prethodno sliku 
izradili u originalnoj veličini na kartonu i odande 
je prenosili na zid. 

FRIZ, u arhitexturi dugačka uska ploha izme- 
đu arhitrava (v.) i završnog vijenca (v.). F. može 
biti gladak (neobrađen), ukrašen slikanim ili re- 
ljefnim ornamentima, odnosno figuralnim prika- 
zima. 

FRONTALNOST (lat. frons čelo), način prika- 
zivanja ljudskog lika tako da se njegovo tijelo bez 
obzira na položaj i pokret rasporedi simetrično oko 
okomice koja prolazi kroz njegovu sredinu. Takav 
način prikazivanja karakterističan je za egipatsku, 
asirsku, azijsku, pretkolumbovsku umjetnost Ame- 
rike, a susrećemo ga i u arhajskoj grčkoj umjet- 
nosti sve do V st. pr. n. e. 


FROTTAGE (fr. frotaž trljanje), trljanje grafi- 
tom po tvrdom papiru koji se polaže na neku ma- 
teriju (drvo, lišće), tako da se na papiru fiksira 
njena struktura. Primjena ovog postupka u likov- 
noj umjetnosti veže se uz ime M, Ernsta (r. 1891). 


FUGA (lat. bijeg), razmak između uslojenog 
kamenja ili opeke ispunjen vezivnim sredstvom. 


FUNKCIONALIZAM, naziv kojim se želi izra- 
ziti da je polazna tačka arhitekture njena funkcija, 
a stvoren je u vezi Le Corbusjerove (Le Korbizje, 
r. 1887) djelatnosti. Le Corbusier se sam zgražava 
nad tim nazivom, ali je ipak široko rasprostranjen. 
Upotreba armirano-betonskih konstrukcija omo- 
gućava ostvarenje triju osnovnih stupnjeva moder- 
nog stanovanja koje je formulirao Le Corbusier: 
1. sunce, prostor, vegetacija (slobodan tlocrt, zi- 

dovi — staklena membrana, brisolej (v.), ravni 
krov — zelena površina); 2. termička regulacija, 
ventilacija, zvučna izolacija; 3. izolirane funkcio- 
nalne jedinice (stan) u cjelini vertikalnog grada, 
(servisi, dućani, kino, zabavište, bazen). Općenito 
se pod funkcionalizmom razumijevaju zgrade ste- 
reometričnog oblika u kojima je ostvarena sinteza 
funkcije, konstrukcije i forme u povezivanju unu- 
tarnjeg i vanjskog prostora. U industrijskom obli- 
kovanju 1. znači primarnost proizvodnog procesa i 
osnovne svrhe predmeta, dok se sekundarne fun- 
kcije (rukovanje, prodaja, transport itd.) pri obli- 
kovanju zanemaruju. 


FUTURIZAM (lat. futurus budući), umjetnički 
pokret formiran pred I svjetski rat u Italiji. Godi- 
ne 1909. talijanski pjesnik F. T. Marinetti objavio 
je manifest futurizma u pariškom »Figaru« istu- 
pajući protiv Italije muzeja i čičerona. Godine 
1910. C. Cara (Kara, r. 1881), L. Russollo (1885— 
1947), U. Boccioni (Bočoni, 1882—1916) upoznali su 
u Milanu Marinettija i izdali zajednički manifest. 
Pridružili su im se G. Balla (r. 1871) i G. Severini 
(r. 1883). » Vrijeme i prostor su jučer umrli. Mi već 
živimo u apsolutnom, jer smo ga ostvarili vječnom 
i svuda prisutnom brzinom.« Propovijedali su akti- 
vizam, oduševljavali se tehničkim dostignućima 
XX st. »Ljepota je brzina, motorkotač je ljepši od 
krilate božice Nike sa Samotrake.« Htjeli su na 
slici izraziti pokret i uvesti vrijeme razbijajući 

Futurizam 


plohu umnožavanjem i prožimanjem planova u 
kretanju. Na taj način sve više razbijaju temu koja 
se vrlo teško prepoznaje. Futuristi su se bavili i 
skulpturom (Boccioni), a u arhitekturi su vrlo in- 
teresantne Sant Elijeve vizije futurističkog grada. 
Manifest futurističkog arhitekte izdan 1914. g. pro- 
klamira odbacivanje historijskih stilova i funkcio- 
nalizam. 

GALERIJA, 1. dugačak prostor koji povezuje 
više prostorija u dvorovima i palačama, 2. duga- 
čak prostor koji se podiže u gornjem dijelu većih 
dvorana (v. Empore), 3. najviši dio gledališta u 
kazalištu, 4. otkriti ili natkriti prolaz s unutarnje 
strane obrambenih zidova, 5. natkriti prolaz s tr- 
govačkim i ugostiteljskim radnjama, 6. zbirka um- 
jetničkih djela, odnosno zgrada koja je u tu svrhu 
građena ili preuređena. 

GARGOUILLE (fr. gar- 
guj kraj žlijeba), izljev ka- 
menog oluka u obliku fan- 
tastičnog ljudskog ili živo- 
tinjskog lika. Česti dekora- 
tivni motiv u romaničkoj i 

Gargouiille gotičkoj arhitekturi. 

GEIZON (grč. gejzon), završni vijenac (v.) na 
antiknim hramovima. 

GEMA (lat. gemma dragi kamen), dragi ili po- 
ludragi kamen ukrašen reljefom (kameja) dli ure- 
zom (intaglio). Geme su prije svega služile kao 
nakit, a one s udubljenim ukrasom i za otiski- 
vanje u drugim mekim materijalima (vosak, glina) 

kao pečatnjaci. Kameje su ponekad bile prilič- 
no velike. Najstarije geme susrećemo već u kul- 
turama starog Istoka, a zatim u nalazima egejske 
kulture. U Grčkoj izrada gema cvate u VI st. pr. n. 
e, a u Rimskom Carstvu izrađuju se često carski 
portreti u obliku gema. U toku srednjeg vijeka ova 
grana umjetnosti kontinuira samo na području Bi- 
zanta, a na evropskom Zapadu obnavlja se tek u re- 
nesansi (v. Gliptika). 


GENRE (fr. žanr način), tema iz svakidašnjeg 
života, najčešće likovi u enterijeru, prikazana u 
umjetničkom djelu. G. susrećemo već u starim me- 
diteranskim kulturama (Egipat, Grčka), a naročit 
razvoj doživljava u razdoblju helenizma (v.). U 
srednjovjekovnoj umjetnosti evropskog Zapada 
susrećemo genre-detalje u okviru religioznih tema. 
U renesansi se neke religiozne teme već interpre- 
tiraju kao genre-scene, dok u holandskom slikar- 
stvu XVII st. (v.) g. postaje samostalna tema 


GESIMS (njem.), v. Vijenac. 
GIPSOTEKA, zbirka gipsanih odljeva. 


GIRLANDA (fr. guirlande cvijetni vijenac), re- 
ljefni ili slikani ukras u obliku cvjetnog vijenca. 

GISANT (fr. žisan onaj koji leži ispružen), le- 
žeća figura na grobnoj ploči. Javlja se u evrop- 
skoj umjetnosti već u XII st. 


GLIPTIKA (grč. glyfo urezujemo), vještina ure- 
zivanja u kamen (v. Gema). 

GLIPTOTEKA (prema grč. glyptos izduben + 
theke zbirka), doslovno zbirka gema (v.), šire zna- 
čenje: muzej antikne skulpture. 


GLORIJETA (fr. gloriette), građevina kružnog 
tlocrta, smještena na uzvisinama baroknih i kla- 
sicističkih parkova, konstruirana prozračno, s 
mnogo otvora. 


GOBELIN, (goblen), naziv za tapiseriju po po- 
rodici bojadisara Gobelin iz XVI st. u Parizu. 


GOPURA, monumentalna vrata sagrađena u 
obliku stepenaste piramide; bogato skulpturirani 
ulazi u južnoindijske đainističke hramove. 


GOTIKA, drugo veliko stilsko razdoblje u raz- 
voju evropske srednjovjekovne umjetnosti. Naziv 
potječe iz renesansnog vremena i ima prizvuk oma- 
lovažavanja kojim se ljudi renesanse odnose pre- 
ma umjetnosti »barbara« (Gota), tj. prema čitavom 
srednjem vijeku. Taj odnos ostaje nepromijenjen 
sve do početka XIX st. kada romantičari otkrivaju 
srednji vijek, napose gotiku. G. se javlja prvo u 
Francuskoj, u drugoj polovici XII st. (kor opatije 
St. Denis posvećen 1144. g.), a u ostalim zemljama 
tek sredinom XIII st. (v. Early english style, De- 
corated style, Perpendicular style, Lanced€, Rayon- 
nant, Flamboyant). U nekim evropskim zemljama, 
naročito u provincijama, gotički formalni elementi 
žive sve do XVII st., dok u Italiji g. prestaje već 
početkom XV st. G. nastavlja na stilsko razdoblje 
romanike daljim razvojem srednjovjekovnih gra- 
dova u okvirima feudalnih monarhija. Osnovna te- 
žnja arhitekture je ostvarenje jedinstvenog, aktiv- 

Katedrala u Chartesu, poprečni presjek. 1. glavni brod, 
2. pobočni brod, 3. kontrafori 


nog unutrašnjeg prostora i oživljavanja inertnih 
masa ziđa. U bazilikalnom tlocrtu očituje se to 
htijenje u smanjenju transepta, ili u njegovom 
potpunom ukidanju i zrakastom razmještavanju 
apsidiola oko kora. Upotrebom šiljastog luka (v.) 
koji omogućava veće raščlanjenje i otvaranje zidne 

plohe, dolazi do prostornog povezivanja brodova u 
jedinstveni osvijetljeni unutarnji prostor. Širina 
brodova tražila je nov način svođenja (križno-re- 
brasti, v. Svod), a visina i rastvorenost zidova nove 
konstruktivne elemente (v. 
Kontraforni sistem).  Uk- 
rasni elementi koji dovrša- 
vaju i naglašavaju konstruk- 

rakter građevina. Gotička 
skulptura je vezana prven- 
stveno za arhitekturu, ali 
samo smještajem, a ne i di- 
ktatom arhitektonskog okvi- 
ra, što je bio slučaj s roma- 

velika knjiga koja sadrži hi- 
storiju svijeta) smještena na gioert katedrale Notre 
kapitelima (najčešće biljnog Dame u Parizu 
karaktera), na portalima (v. 

Beau Dieu, Vierge Dorće, Zodijak, Alegorija), če- 
sto prekriva čitavu fasadu i u unutrašnjosti (Na- 
umburg, Niirnberg). Karakteristike gotičke skulp- 
ture: naturalizam u detaljnom prikazivanju svih 

pojedinosti prihvaćenih i dostojnih prikazivanja, ali 
ipak ne radi njih samih već radi ideje ljepote u 
njima (idealizam). Gotičko slikarstvo je također 
ugiavnoim vezano za arhitekturu (vitrail iz Chartre- 
sa, tapiserija iz Angera), za knjigu (psaltir sv. Luja, 
psaltir Blanche de Castille, iz XIII st. minijature, 
radionice J. Pucelle iz XIV st.), ali se pojavljuje već 

i u samostalnom obliku kao 
oltarna slika (v. Krilni ol- 
tar, Štafelajna slika). Ka- 
rakteristika gotičkog  sli- 
karstva je idealni prostor 
(ptičja perspektiva (v.) na- 
pučen s bezbroj pojedino- 
sti, u čemu se očituje radost 
gotičkog čovjeka u otkriva- 
nju vizuelne stvarnosti. Naj- 
značajniji su slikari braća 
Van Eyck — Hubert, (oko 
1366—1426) i Jan (oko 1386 
—1441), R. van der Weyden 
(1399—1464), H. Memling 
(oko 1433—94) u Nizozem- 
skoj, zatim sienski slikari 
ŽIV i XV st. S. Martini 
(1283—1344), Duccio (oko 
1255—1319) i najveći slikar 
gotike, koji je istovreme- 
no _ i preteča renesanse 
Giotto (1276—1337). 


GRADINA, 1. prethistorijsko utvrđeno naselje. 
Gradine su poznate u posljednjoj fazi neolita, bron- 

Gradina — Građev. materijali 


čanom i željeznom dobu. Obično se nalaze na pri- 
rodnim ili umjetnim zaravancima brežuljaka, opko- 
ljene zemljanim nasipom ili kamenim bedemom. 
Gradine su važna nalazišta za prethistorijske kul- 
ture. Kastelijeri (prema tal. utvrda) u Istri također 
su gradine. 2. naziv za ruševine burgova i uopće 
starih zdanja. 


GRAĐEVINSKI MATERIJALI, opeka, kamen, 
drvo (osnovni tradicionalni materijali), beton, čelik 
(novi materijali). 

Opeka — pečena glina različitih dimenzija i 
oblika koji su određeni kalupom. Upotrebljavala se 
već u 5. tisućljeću pr. n. e., naročito mnogo u Me- 
zopotamiji. 

Kamen — prirodni materijal koji se upotreblja- 
va neobrađen (v. Megalitski spomenici), djelimič- 
no obrađen (v. Kiklopski zidovi, Rustika), potpuno 
obrađen (v. Kvadar) ili tucani. 

Drvo — prirodni materijal. U građevinarstvu se 
upotrebljava u obliku balvana, greda (v. Kanatna 
gradnja) i dasaka. 

Beton — materijal koji se priprema od šljunka, 
vode, pijeska, cementa i zatim lijeva u kalupe. Ar- 
mirani b. — smjesa za b. lijeva se preko kostura 
čeličnih šipki. Kombiniranjem elastičnosti čelika i 
čvrstoće betona dobija se najpogodniji materijal za 
izgradnju modernih konstrukcija (v.). Lijevanjem 
čelika preko napete čelične mreže nastaje prena- 
pregnuti b. 

Čelik — industrijski materijal (kovno željezo). 
Zbog čvrstoće i elastičnosti pogodan za izradbu 
skeleta. Pojavljuje se sredinom XIX st. 

Grafika — Grčka umjetnost 


GRAFIKA (grč. grafein pisati), crtež ili otisak 
nastao različitim tehnikama umnožavanja (v. Ak- 
vatinta, Drvorez, Bakrorez, Bakropis, Linćrez, Li- 
tografija, Suha igla). 


GRAFIZAM, karakteristika umjetničkog djela 
(skulpture ili slikarstva) u kojem je glavni element 
forme linija. 


GRANULACIJA (lat. granum zrno), zlatarski 
ukras sastavljen od zlatnih i srebrnih zrnaca koja 
se pričvršćuju na podlogu. 


GRB, simbol privatnih osoba, korporacija, gra- 
dova nastao u XII st. radi međusobnog razlikova- 
nja vitezova u borbama, jer su im lica bila pokri- 
vena šljemovima. Znakovi su bili naslikani na 
štitu, odakle najvažniji element svakog grba, tzv. 
grbni štit. Osim likova na grbnom štitu, grbu se 
kasnije dodaju i vanjski heraldični ukrasi — šljem, 
plašt, likovi anđela ili životinja koje drže štit, 
kruna, šešir, tijara itd. Za historiju umjetnosti po- 
sebno su važni skulpturalni prikazi grbova. 


GRČKA UMJETNOST, umjetnost Helade, Jon- 
skih otoka, obale Male Azije i južne Italije. Uobiča- 
jena je podjela na protogeometrijski stil (XI—X 
st), geometrijski stil (IX—VII st), arhaiku (v.) 
(650—480), strogi stil (480—450), klasiku (450—330), 
helenizam (v.) (380—30. g. pr. n. €.). U arhitekturi 
se prvenstveno rješavala izgradnja hramova, kaza- 
lišta (v.), stoa (v.), buleuteriona (v.), agora (v.). Grč- 
ka kuća je vrlo jednostavna. Sastojala se od raznih 
prostorija organiziranih i okrenutih prema auli (v.). 
Grčka u. je jedina koja je istovremeno ostvarila 

Grčka umjetnost 


tri reda: dorski (v.), jonski (v.) i korintski (v.). 
Hramovi su pravokutnog tlocrta, s predvorjem ili 
omotačem stupova (v. Prostilos,  Amfiprostilos, 
Dipteros, Peripteros). Kod većih hramova postoje 
dvostruki omotači stupova, a unutrašnjost se dijeli 
na brodove i diže na kat. Osnovni građevni mate- 
rijal bio je kamen koji se slagao bez vezivnih sred- 


Tip grčke kuće, tlocrt i crtež makete 


stava, odnosno spajao pomoću kKlinova, metalnih 
spona. Skulptura je tematski vezana za mitologiju, 
ples, kazalište, a smještajem je dio arhitekture 
(metopa, timpan, friz) ili stoji slobodno. Dok su na 
prvim hramovima likovi podvrgnuti i sputani ge- 
ometrijskim oblikom kamenog bloka, kasnije se 
sve više oslobađaju, izdvajaju, ali nikad ne pre- 
laze arhitektonski okvir, tj. ma koliko pojedini di- 
jelovi bili realistički prikazani i individualizirani, 

Grčka umjetnost — Grifon 


uvijek ostaju podređeni cjelini (Zeusov hram u 
Olimpiji, Partenon s Fidijinim reljefima). Klasika 
znači punu ravnotežu između realističkog prika- 
zivanja opažanja u prirodi i apstraktnih mjera, 
odnosa u brojevima koji određuju proporciju (Po- 
likletov kanon). IV st. karakterizira tzv. lijepi stil, 
čiji je najznačajniji predstavnik Praksitel. Ravno- 
teža je poremećena u korist emocionalnog, kontrast 
svjetla i sjene ulazi kao važan izražajni element u 
skulpturu i svojim slikarskim karakterom izražava 
suzdržano i suspregnuto osjećanje. 


Slikarstvo nam je poznato isključivo s vaza. 
Na korintskim vazama VII i VI st. miješaju se 
istočnjački dekorativni motivi (lav, rozeta, pal- 
meta, lotosov cvijet) s elementima grčke mitolo- 
gije (sfinga, grifon). Smeđi likovi na svijetložutoj 
podlozi raspoređeni su u pojasevima. Na vratu po- 
sude često se prikazuje oko — magijski element 
obrane od uroka. Na atenskim vazama VI st. na- 
lazimo crne stilizirane likove na svijetloj podlozi. 
Potkraj VI st. slikari prelaze na tehniku crvenih 
figura. Scene postaju običnije i raspored likova 
prirodniji, čak s izvjesnim osjećajem za prostor 
prilikom označavanja tla na kojem likovi stoje. G. 
u. zauzima izuzetno mjesto u zapadnoj civilizaciji 
i jedina je umjetnost koja se u kasnijim razdoblji- 
ma (naročito renesansa i klasicizam) obnavlja, od- 
nosno interpretira. 


GRIFON, fantastična životinja s glavom, kri- 
lima, kandžama orla i tijelom lava. Omiljeli motiv 
starog Istoka i antike. Simbol opreznosti, čuvar 
groblja. 

Grisaille — Gvaš 


GRISAILLE (fr. grizaj sivo), slikanje s različi- 
tim nijansama jedne, najčešće sive boje. U grisail- 
Jeu može biti izrađen vitrail, slika u emajlu ili čak 
slika na vanjskoj strani poliptiha. 


GROB, GROBNICA, prostor za sahranjivanje, 
odnosno spomenik koji se diže nad njim. Grob može 
biti u zemlji kamenom obložena raka, rov, pod- 
zemna komora, niša u zidu, kameni lijes ili posuda 
za čuvanje spaljenih ostataka. Tumulus, Ma- 
staba, Piramida, Sarkofag, Arkosolij, Mauzolej, 
Urna. Grobni spomenik može biti menhir (v.), dol- 
men (v.), stela (v.), cipus (v.), statua (v.). 


GROTESKA (tal. grotta pećina), antikni orna- 
mentalni motiv koji stvaraju prepleti vitica, unu- 
tar kojih se javljaju razni ljudski i životinjski liko- 
vi, cvijeće, voće, posuđe, pa i dijelovi arhitekture. 

GRUNDIRANJE (njem. Grund osnova), pravlje- 
nje podloge za slikanje pomoću gipsa, cinkovnog 
bjelila itd., čime se uklanjaju neravnine. 

GUTTA, GUTTULI (lat. kapljica), ukrasni ele- 
ment grčke arhitekture dorskog stila, u obliku ka- 
pljica smještenih na pločicama (v. Mutul) ispod 
vijenca i triglifa arhitrava. 

GVAŠ (fr. gouache gusto), tehnika slikanja po- 
moću neprozirnih vodenih boja, često pomiješanih 
s bijelom. 

HELENIZAM, razdoblje antikne kulture i um- 
jetnosti koje traje od IV st. pr. n. e. do počeika 
n. e., od Aleksandra Velikog do cara Augusta. 
Aleksandrovim osvajanjima golemih prostora, te 
stvaranjem velikih država njegovih nasljednika, 
grčka (helenska) kultura i umjetnost proširila se 
i na područje gdje su nekada živjele druge kultu- 
re. Potiskujući u drugi plan karakteristične izraze 
drugih nacionalnih i regionalnih umjetnosti, grčka 
umjetnost dobiva univerzalni, internacionalni ka- 
rakter. No razvijajući se u novim uvjetima, u pro- 
mijenjenoj ekonomsko-društvenoj sredini, grčka 
umjetnost doživljava i sama duboke promjene, 
osvajajući nove sadržaje i oblike. Tako u arhitek- 
turi sve više raste važnost unutarnjeg prostora i 
sve se više naglašavaju arhitektonsko-plastički 
elementi. Uporedo s time razvijaju se i međusobni 
odnosi građevina; dok je npr. raspored gradnji na 
atenskoj Akropoli bio rezultat spontanog rasta, 
veliki građevni kompleksi IV i III st. pokazuju pri- 
mjenu strogih kompozicionih principa (simetrija). 
Ovi novi principi nalaze svoj izraz i u urbanizmu 
(v.), pri izgradnji novih gradova prema strogom 

Plan grčkog grada Mileta 

Helenizam — KHipetralni hram 


planu s pravokutnom mrežom ulica (Prienne, Mi- 
let). U skulpturi se gubi strogi, klasični kanon (v.), 
ona postaje sve nemirnija i stvaraju se skulptu- 
ralne kompozicije i grupe, često pokrenute do 
krajnjih mogućih granica. Usporedo s time jača i 
naturalistički (v.) pristup objektu i umjetnički smi- 
sao za karakterističan detalj, za grotesku (v.) ka- 
rikaturu (v.), pa i za ružno. I u slikarstvu se jav- 
ljaju nove teme (pejzaž, mriva priroda). Uz zidne 
slikarije dominantan položaj zauzima »štafelajna« 
slika (v.), a izražavanje bojom prevladava nad cr- 
težom, naročito u kasnim zidnim slikarijama tog 
razdoblja (Pompeji). 


HERMA (grč.), vrst kipa s isklesanom glavom 
na četvrtastom postolju koje otprilike odgovara 
veličini tijela. Naziv dolazi od toga što je najčešće 
bila prikazivana glava boga Hermesa. 

Dvostruka herma, portretni prikaz dviju lič- 
nosti koje stoje u međusobnoj vezi. Izvodi se na 
taj način da glava ima dva različita lica. 


HIDRIA (grč. hydria), velika trbušasta posuda 
za nošenje vode s dvije horizontalne i jednom 
okomitom ručkom. 


HIMERA (grč. Himaira), fantastična životinja iz 
grčke mitologije s lavljom glavom, kozjim tijelom 
i zmijom umjesto repa. U širem smislu riječi pojam 
h. upotrebljava se kao opća oznaka nekog fan- 
tastičnog bića. 

HIPETRALNI HRAM (grč. hypaithros nepokri- 
ven), vrst antiknog hrama koji zbog velikih dimen- 
zija nije mogao biti pokriven krovištem, tako da su 

njegovi perimetralni zidovi oblikovali zatvorena 
dvorišta. 


HISTORIJA UMJETNOSTI, nauka o pojavlji- 
vanju i historijskom razvoju umjetničkih pravaca 
i škola, odnosno vrijednosti umjetničkih djela i nji- 
hovoj povjesnoj određenosti. H. u. je relativno mla- 
da nauka nastala u XIX st., ali je već ranije posto- 
jala filozofija umjetnosti, odnosno teorija ili 
kritika umjetničke prakse. U antičkoj teoriji odno- 
sno filozofiji o umjetnosti pokazuje se opća ten- 
dencija da se smisao umjetnosti poistoveti s »imi- 
tacijom« prirode (Platon, Aristotel). Kasna antika 
(Plotin) suprotstavlja se tradiciji svojom idejom 
da »umjetnost treba da prevlada prirodu«. Po sred- 
njovjekovnoj teoriji, uzrok zbog kojeg predmet 
postaje lijep je bog, a umjetnički proces je misti- 
čan proces stapanja pojedinca s bogom, odnosno 
izjednačenja subjekta i objekta. Renesansni umjet- 
nik je mag (nešto poput boga, ali ne i s obzirom na 
njega), a istovremeno i naučnik jer se bavi studi- 
ranjem prirode. Prema tome, u renesansnoj teoriji 
(traktati Albertia, Leonarda da Vincija, životopisi 
Vasaria, Aretina) dolazi do sinteze antiknih i sred- 
njovjekovnih shvaćanja o umjetnosti. Interes za 
prirodu koncentriran je prije svega na čovjeka, jer 
on sadrži čitav svemir, i prema tome zadatak um- 
jetnosti je proučavanje i prikazivanje čovjeka. Ba- 
rok u definiranju zadataka umjetnosti polazi od su- 
protnih pozicija jer traži izazivanje osjećaja, strasti, 
želja. U baroknoj teoriji uglavnom se razlikuju 
dva pravca: teorija o ideji odnosno »velikoj ma- 
niri« (Poussin) koja znači racionalnu kontrolu imi- 

tacije prirode i teorija o umjetničkoj osjetljivosti 
koju zastupa prvenstveno Boschini. Winckelman- 
nova Historija umjetnosti antičkih naroda i spisi 
ostalih neoklasičara u XVIII st. stvorili su neko- 
liko korjenitih zabluda s obzirom na umjetnost. 
Winckelmannova teorija o nastanku, cvatu i opa- 
danju umjetnosti ubraja se među najkarakteris- 
tičnije. Njima se suprotstavlja Vico sa svojim 
uvjerenjem da je velika umjetnost izraz barbar- 
stva, iza kojeg slijedi filozofija racionalističkog 
razdoblja, a iza toga svršetak čovječanstva. Wa- 
ckenroder je u XIX st. bio prvi koji je tražio tu- 
mačenje samog umjetničkog djela, priznajući sva- 
kom djelu njegovu apsolutnu vrijednost. Slične 
ideje razvija Ruskin: umjetnik je čovjek koji vidi 
i osjeća, umjetnik je instrument nježan, osjetljiv, 
treperav. On je promjene u umjetnosti formulirao 
od emocije prema površini, masi odnosno prostoru. 
U XIX st. dolazi do specifiziranja nauke o umjet- 
nosti: estetika, arheologija (v.), historija umjetnosti 
i kritičarska praksa. Historija umjetnosti u po- 
četnoj fazi je posve filološkog karaktera (opis. 
svrstavanje,  katalogiziranje činjenica). Nastaju 
Prvi priručnici, enciklopedije, monografije. Postoji 
više filoloških metoda; ona koja u tehnici nalazi 
uzroke evolucije oblika; Semper (Zemper), ikono- 
grafska metoda Male (Mal), ili pak ona koja se 
posvećuje izučavanju historije, (Burkhardt). Isto- 
vremeno, naročito u Francuskoj, vrlo je živa kriti- 
čarska praksa, kojom se uglavnom bave vodeći 
književnici Baudelaire (Bodler), Gautier (Gotje), 
braća Goncourt (Gonkur), Zola. Kraj stoljeća zna- 

či rađanje nove historije umjetnosti čiste vizu- 
elnosti Fiedler (Fidler), Riegl (Rigl), Wolfflin 
(Velflin), po kojoj je umjetnost saznanje oblika. Uz 
ime Riegla vezuje se revalorizacija kasne antike 
i baroka, koji su dotada nepriznati, čak nepoznati. 
Wolfflinovih pet teza čiste vizuelnosti osnova su 
za svaku kasniju analizu likovne umjetnosti. Naj- 
veća imena historije umjetnosti danas uglavnom 
nadovezuju svoj rad na bečku školu čiste vizuelno- 
sti u tretiranju suvremene umjetnosti, revaloriza- 
ciji umjetnosti svih razdoblja; — Berenson, Focil- 
lon (Fosijon), Faure (For), Venturi, Sedlmayr (Zedl!- 
majer), Huyghe (Ig). — Uz već spomenutu razdi- 
obu nauke o umjetnosti u XX st. izdvajaju se još 
neke funkcije: zaštita spomenika (v.) i pedagoška 
aktivnost historičara umjetnosti, u čemu se naša 
zemlja ubraja među pionire (estetski odgoj djece, 
srednjoškolaca i odraslih). 


HOLANDSKO SLIKARSTVO XVII st., slikar- 
stvo koje se stilskim karakteristikama realizma ra- 
zlikuje od istovremene umjetnosti baroka. To je 
slikarstvo novih svjetovnih tema (portret, pejzaž, 
mrtva priroda, genre) za nove naručioce — bogate 
građane. Najveći slikari su Rembrandt van Rijn 
(1606—69), F. Hals (1580/1—1666), Vermeer van 
Delft (1632—75). Tonsko bogatstvo, nanošenje 
boje u mrljama i polumračno osvjetljenje karak- 
teristike su Rembrandtova slikarstva. Mrlje boja u 
međusobnom utjecaju stvaraju titrajuću atmosferu 
u kojoj se pokazuje veliko jedinstvo svijeta, izjed- 
načenje predmeta njihovim trajanjem u posebnom 
zračenju. Vermeerovi likovi, djevojke što stoje kod 

prozora, nalijevaju mlijeko, važu bisere, čitaju pi- 
sma ili samo drže ogrlicu, i koje zapravo ništa ne 
rade, već samo postoje bez izraženih osjećaja, raz- 
likuju se od Rembrandtovih nosilaca dubokih po- 
ruka. Međutim, smisao Vermeerovih slika je upra- 
vo izražavanje čistog postojanja likova i predme- 
ta u intenzitetu njihove materijalnosti u gustom 
ali prozirnom zraku prostora koji je dočaran bo- 
jom i posebnim lazurama. Ranu fazu Halsova stva- 
ralaštva karakterizira veselo površno prihvaćanje 


Tipični tlocrt grčkog hrama 


svijeta. Brzina poteza nas upućuje na impresioni- 
zam. Međutim, u kasnijim djelima, naročito u po- 
sljednjoj slici, prikazujući upravnice ubožnice u 
Haarlemu, u sažetosti forme i sumarnosti sadržaja 
Hals se približava modemom ekspresionizmu. 


HORROR VACUI (lat. horor vakui strah od 
praznine), psihička potreba da se posve ispuni plo- 
ha slike ili reljefa i time isključi svaka iluzija 
prostornosti. H. v. karakterizira čitava razdoblja 
u razvoju umjetnosti, prije svega ona u kojima 
prevladava dekorativno-omamentalni izraz. 

HRAM, građevina podignuta u čast nekog bo- 
žanstva, odnosno za kultne radnje posvećene tom 
božanstvu (obično stvarne ili simbolične žrtve). 
Hramove susrećemo u gotovo svim starim kultu- 
rama (i kršćanska crkva je hram), i oni u pravilu 
predstavljaju jedan od najznačajnijih zadataka 
umjetničkog oblikovanja čitavih razdoblja. 


HRIZELEFANTIN (grč. hrysos zlato, elefas 
bjelokost), kiparska tehnika koja kombinira bjelo- 
kost i zlato. Drveno jezgro statue oblagalo se bje- 
lokošću na onim mjestima gdje je trebalo prika- 
zati gole dijelove tijela, dok se odjeća prikazivala 
zlatnim pločicama. Najpoznatije djelo u toj tehni- 
ci bio je Fidijin kip božice Atene za hram na 
akropoli. 

HRIZOGRAFIJA (grč. hrysos zlato, grafein pi- 
sati), pisanje ili slikanje pomoću zlatne rastopine. 
Neki srednjovjekovni rukopisi posve su ispisani 
zlatom (Codex Aureus). 

IDEALIZACIJA, uljepšavanje. Karakteristika 
razdoblja koja postavljaju idealne mjere, kanone 
(v.) ljudskog tijela i prirode (Grčka, Renesansa, 
Klasicizam). 


IDILA (grč. eidyllion sličica), vrst likovne teme. 
Dopadljivi prizori iz pastirskog života, naročito če- 
sti u umjetnosti rokokoa ili male scene iz kućnog 
života seljaka i građana u umjetnosti biedermeiera 
i romantizma. 


IDOL (grč. eidolon prilika, slika), kip koji pri- 
kazuje neki lik u vezi s kultom. Prikazuje se obično 
predak, junak ili pokojnik. Forma je više ili manje 
izobličeni ljudski lik. Kako se vjeruje da u njemu 
živi duh prikazanog, i. se obožava, što se očituje u 
kultnim ceremonijama: oblačenje, hranjenje, no- 
šenje, moljenje (v. Primitivni narodi, umjetnost). 


IKONA (grč. eikon slika), u istočnom slikarstvu 
slika na drvenoj ploči ili na platnu s kršćanskom 
tematikom. U bizantskim ikonama nastavila se tra- 

dicija antiknog »štafelajnog« (v.) i portretnog sli- 
karstva. 


IKONOGRAFIJA (grč. eikon slika, grafein pi- 
sati), 1. naučna disciplina koja se bavi opisivanjem, 
svrstavanjem i interpretiranjem tema likovnih 
prikaza. I. je važna u historiji umjetnosti jer omo- 
gućuje identificiranje teme i time bolje razumije- 
vanje umjetničkog djela; određivanje mjesta po- 
stanka umjetnine ustanovljavanjem u kojem kra- 
ju se dotična tema javlja i datiranje djela na te- 
melju ikonografskih karakteristika. 2. svi likovni 
prikazi vezani za jednu temu: i. faraona, Zeusa, 
Raspeća; religiju: kršćanska i., budistička i.; vre- 
mensko, odnosno stilsko razdoblje: bizantska i., i. 
francuske revolucije. Sve umjetnosti koje upotre- 
bljavaju figuralne prikaze imaju svoju ikonogra- 
fiju. Zbog činjenice da je veći dio likovnog umjet- 
ničkog stvaranja vezan za razne kultove, sa sta- 
novišta povijesti umjetnosti je najvažnija i. religi- 
ja, i to onih koje apstraktne religiozne sadržaje 
predočuju figurativno. Među ovima najbogatije su 
grčka, budistička i kršćanska i. Razvoj predočiva- 
nja religijskih tema u didaktične i simbolične 
svrhe doveo je do stvaranja ustaljenih ikonograf- 
skih programa i shema. 

I. grčkih mitova je više povijesne i literarne na- 
ravi, te je predmet posebne nauke — mitologije 
(prema grč. rasprava o mitu). Budistička religija 
je naročito mnogo povezana s likovnim predočiva- 
njem. Pravilno saobraćanje s božanstvom iziskiva- 
lo je tačno poznavanje svih mogućih vrsti prikaza 
u nijansama (položaj prstiju na ruci, podignuto li- 

jevo ili desno rame, otvorene ili zatvorene oči pri- 
kazanog mitološkog lica — sve je to bilo propisano 
i imalo je tačno značenje). 

Kršćanska i. formira se uglavnom u starokr- 
šćanskoj i bizantskoj umjetnosti. Teme crpi iz dva 
glavna izvora: knjiga Staroga i Novog zavjeta. U 
starozavjetnom ciklusu najčešće su se prikazivale 
teme: Adam i Eva, Kain i Abel, priča o Joni, Opći 
potop, Danijel među lavovima, Babilonska kula, 
Žrtva Abrahamova. 

U prikazima iz Novoga zavjeta dominiraju ci- 
klusi Krista i Bogorodice. Kristov ciklus sadrži ove 
teme: Rođenje, Poklonstvo triju kraljeva, Poklon- 
stvo pastira, Betlehemski pokolj, Bijeg u Egipat, 
Isus među mudracima, Krštenje Kristovo, Svadba 
u Kani, Porezni novčić, Krist poučava, Krist u kući 
Marije i Marte, Gozba u kući Levijevoj, Krist kod 
Simona farizeja, Besjeda na gori, Ulazak u Jeruza- 
lem, Posljednja večera, Ciklus muke (Maslinska 
gora, Sud Pilatov, Ecce homo, Izrugivanje Krista, 
Nošenje križa, Veronikin rubac, Raspeće), Silazak 
u limb. Uskrsnuće, Noli me tangere, Nevjerovani 
Toma, Krist u Emausu, Krist na genezaretskom 
jezeru, Uzašašće. 

U ciklusu Bogorodice najčešći su ovi prizori: 
Rođenje Marije, Nevještenje, Vizitacija, Bogorodi- 
ca s Isusom, Smrt Bogorodice i Uzašašće. Uz Krista 
i Mariju redovito se prikazuju evangelisti, pisci 
četiriju evanđelja, i to kao simboli: Matej-anđeo, 
Ivan-orao, Marko-lav i Luka-žrtvena životinja 
(vol); zatim apostoli, Kristovi učenici: Simon (zvan 
Petar), Andrija, Jakob stariji, Ivan, Filip, Nata- 

nael (zvan Bartolomej), Toma, Matej, Jakob mla- 
đi, Juda Tadej, Simon Kananejac i Juda Iskariot, 
kojega nakon izdajstva zamjenjuje Matija, a ka- 
snije će se njima pridružiti i Pavao. Mučenici i 
sveci se prikazuju zavisno od posjedovanja relik- 
vija i uopće popularnosti u jednome kraju, ali neki 
od njih su univerzalno prihvaćeni, Najčešće se pri- 
kazuju sv. Sebastijan (zbog mogućnosti prikaziva- 
nja akta), sv. Juraj koji ubija zmaja (dinamična 
scena, pejzaž), sv. Jeronim kao učenjak (prikaz 
enterijera) i kao pustinjak (pejzaž, starački akt); i 
dr. Iz antičke umjetnosti prihvaćena je ikonogra- 
fija anđela — božjih glasnika (djeca nagih tijela, 
s krilima; ponekad se prikazuje samo glava i krila). 


IKONOKLAZAM (ikonoborstvo), pokret protiv 
poštovanja svetih slika (ikona) u Bizantu (726— 
842), tokom kojeg dolazi do privremenih prekida 
izrade slika s religioznom tematikom, pa i do nji- 
hovog uništavanja. Ovaj pokret završen je pobje- 
dom poštovalaca ikona, koje od 842. g. postaju sa- 
stavni dio kulta u istočnom kršćanstvu. Ikonokla- 
stički karakter imalo je i »čišćenje« slika i kipova 
iz crkvi, koje su provodile u XVI st. pojedine struje 
protestantskih fanatika. 


IKONOSTAS, visoka pregrada u crkvama istoč- 
nog obreda, koja dijeli svetište od ostalog crkvenog 
prostora, najčešće prekrivena ikonama (v.) raspo- 
ređenim prema određenom programu. 

ILUMINATOR (lat. illuminare osvjetliti), sred- 
njovjekovni slikar koji ukrašava knjige slikama. 
Rukopis ukrašen slikama nazivamo iluminirani ru- 

kopis, a samo ukrašavanje iluminacijom (v. Mini- 
jatura). 

ILUSTRACIJA (lat. illustrare osvijetliti), slika 
ili crtež vezani za pisani tekst. Rukopisi su se ilu- 
strirali minijaturama (v.). U prvim štampanim tek- 
stovima pojavljuju se drvorezi (v.), kasnije bakro- 
rezi (v.) i bakropisi, a u XIX st. litografija (v.). Da- 
nas se upotrebljavaju fotografije postupkom cinko- 
grafije (izrada »klišea«). 


ILUZIONIZAM (lat. illusio obmana), karakte- 
ristika likovnih djela u kojima se teži postizanju 
potpune iluzije vizuelne stvarnosti (v. Pompejan- 
sko slikarstvo, Barok). 


IMPASTO (tal. mješavina), debeo namaz ulje- 
ne boje koji se reljefno izdiže na slici; suprotnost 
lazurnom (v.) namazu. Javlja se u kasnoj rene- 
sansi, baroku, romantizmu, impresionizmu, eks- 
presionizmu itd. I. je uvjetovan temperamentom 
autora i duhom epohe, obično izražava prevlada- 
vanje spontanog, emotivnog u radu, za razliku od 
precizne tehnike lazure koja zahtijeva više racio- 
nalne pažnje. 

IMPOST (lat. imponere postaviti), ležaj, nad- 
glavnik ili umetak između kapitela i luka u obliku 
ploče, odnosno okrenute krnje piramide. Štiti ka- 
Ditel od direktnog pritiska tereta. 


IMPRESIONIZAM (fr. impression utisak), pra- 
vac u evropskoj umjetnosti koji se javlja u pos- 
ljednjoj četvrti XIX st. Prva impresionistička iz- 
ložba bila je u Parizu 1874. g. Izlagali su slikari 
C. Monet (Mone, 1840—1926), A. Renoire (Renoar, 

1841—1900), E. Degas (Dega, 1834—1917), C. Pi- 
sarro (1830—1903), A. Sisley (Sisli, 1839—1899), 
B. Morisot (Morizo, 1841—1895). Naziv i. nastao 
je na osnovu jedne Monetove slike koja je uz na- 
slov »Izlazak sunca« imala dodatak »impresija«. 
Zajednički su izlagali sve do 1886. g. Impresioni- 
zam znači slikanje bez modelacije (v.), plošno, u 
pleneru (v.) s valerima (v.) i refleksima (v.). Naj- 
važnije je svjetlo koje oblike rastvara u mrlje čije 
titranje sugerira postojanje zraka i osjećaj da je 
slikar prikazao trenutačan, slučajan dojam. Pod 
utjecajem svjetla obični svakodnevni predmeti 
preneseni u čisti zrak i sunce, gotovo potpuno ra- 
stvoreni, dobivaju novi izgled. Predmeti su druga- 
čije obojeni no što ih »objektivno« vidimo u pri- 
rodi: bijela boja dobiva često modrinu neba, tra- 
tina npr. zrcali crvenu boju pa i sama siva sjena 
prestaje biti »neutralno siva«. Nije bitna objektivna 
obojenost predmeta već utisak, dojam, impresija 
umjetnika o tom predmetu. Zbog toga što se više 
ne slika detaljno, objekt gubi na važnosti i u prvi 
plan dolaze slikarski elementi: boja, svjetlo. Ali 
i. je u biti realistička umjetnost i pobuna pokreta 
uperena je prije svega protiv naturalističkog kiča 
(v.), protiv anegdotskeg slikarstva, kakva je u pro- 
sjeku produkcija slika u drugoj polovici XIX st. 
1. je istovremeno i revolt protiv ružnoće velegra- 
da, izlazak u prirodu, u svjetlo, pod sunce čije 
zrake stvaraju opće izjednačenje među stvarima 
otkrivajući njihovu ljepotu pod novim vidom ra- 
dosti i prihvaćanja života. U skulpturi se i. ispo- 
ljava u mekoći fakture i bogatoj igri svjetla i sje- 
ne; A. Rodin (Roden 1840—1917). 


107 


Indijska umjetnost 


INDIJSKA UMJETNOST, likovno stvaranje na 
području Indije. Početke i. umj. nalazimo u pret- 
historijskoj kulturi doline Inda (4—2 tisućljeće), 
gdje je u ruševinama velikih gradova Harappa, 
Mohenjo Daro (Mohenžo Daro) nađeno veliko mno- 
štvo kamenih, glinenih i metalnih skulptura i or- 
namentiranog posuđa. Od oko 320. g. pr. n. e. da- 
tiraju najstariji sačuvani arhitektonski spomenici 
(v. Stambe). U to vrijeme stvara se budistička um- 
jetnost. Iz III st. pr. n. e. potječu prve stupe (v.), 
a od I st. pr. n. e. datiraju pećinski hramovi (v. 
Čajtija) sa samostanima (v. Vihara). Za skulpturu 
i slikarstvo tog vremena karakteristična je fron- 
talnost likova, grafizam u prikazivanju odjeće, ko- 
se i pomalo tajanstven, usiljen arhajski smiješak. 
Od II st. n. e. primjećuje se utjecaj helenizma (v.) 
u tzv. gandara umjetnosti koja traje do IV st. U to 
vrijeme padaju prvi prikazi Bude. Klasično raz- 
doblje indijske umjetnosti naziva se po vladaju- 
ćoj dinastiji umjetnost Gupta, a traje od IV do VII 
st. Osim čajtija najviše se grade piramidalni hra- 
movi (v. Vimana) koji se sastoje od predvorja (an- 
tarala), dvorane sa stupovima (mandapa), cele i 
same vimane. Opća karakteristika klasičnog raz- 
doblja je životna radost koja naročito dolazi do 
izražaja u ljepoti Budinog lika, koji podsjeća na 
grčke klasične kipove ili na idealizirane likove 
rane gotike. Iz tog razdoblja potječu zidne slike u 
Ajanti (VI st). U VI st. počinje veliko rasprosti- 
ranje indijske umjetnosti na Istok utjecajem bu- 
dizma na čitavu jugoistočnu Aziju. Od VII st. sve 
veću ulogu u umjetnosti igraju hinduizam i djai- 
nizam koji potiskuje budizam. U VIII st. nastaju 

monumentalne skulpture bogova, a od VIII—XIII 
st. pećinski hramovi južne Indije (v. Gopura). Već 
od IX st. osjeća se utjecaj islama, koji ostaje domi- 
nantan sve do XVII st. i stvara svoju umjetnost s 
lokalnim karakteristikama. Neke opće karakteri- 
stike indijske umjetnosti jesu stalnost oblika s isto- 
vremenim mnoštvom različitih varijacija unutar 
određenih pravila, zatim uska povezanost arhitek- 
ture i ostalih grana likovne umjetnosti i jaka po- 
vezanost umjetnosti s dominirajućom religijom i fi- 
lozofijom. 


INDUSTRIJSKO OBLIKOVANJE, oblikovanje 
predmeta za industrijsku proizvodnju u posebnim 
projektantskim odjeljenjima velikih tvornica, koje 
izvode umjetnici — dizajneri. Princip modernog 
industrijskog oblikovanja je jedinstvo funkcije, 
procesa proizvodnje, svojstava materijala, načina 
rukovanja i konačnog oblika predmeta. Proces 
oblikovanja je prvenstveno proces pojednostavnje- 
nja predmeta, sa čim se istovremeno pojednostav- 
njuje i sam proces proizvodnje. Prema tome i. 0. 
nije aplikacija nekih oblika ili ukrasnih elemena- 
ta, već oblik nastaje istovremeno procesu proiz- 
vodnje, pri čemu postoji međusobni utjecaj. Os- 
novne karakteristike modernih oblika jesu jedno- 
stavnost, čistoća oblika, funkcionalnost, ekonomič- 
nost. Na taj se način ostvaruje ideal industrijskog 
oblikovanja da je predmet funkcionalan ukoliko 
je lijep, a da bi bio lijep mora biti funkcionalan. 
I. o. je u biti humanizacija upotrebnih predmeta, 
njihovo približavanje čovjeku proizvođaču i čo- 
vjeku potrošaču. Predmet koji nije umjetnički ob- 

likovan otuđen je od čovjeka, teško se proizvodi i 
ne služi čovjeku, već obratno, čovjek je rob pred- 
meta bilo kao proizvođač, bilo kao potrošač (v. 
Kič). Prethodnici modernog i. o. pripadnici su po- 
kreta Arts and Crafts i pokreta secesije. De Stijl 
i Bauhaus zapravo su prvi ostvarili principe indu- 
strijskog oblikovanja i pripremanje kadrova. 


INFORMEL (fr. enformel bezobličan), struja u 
evropskom slikarstvu nastala poslije II svjetskog 
rata. Osnovna izražajna sredstva informela: mr- 
lja (v. Tašizam), znak (sličan ideogramu kineske 
kaligrafije), materija (krpa, drvo, plastična masa, 
gips i sl.), ili čista gesta (slikarska kretnja bez ob- 
zira na »rezultat« — sliku). Riječima jednog od 
najznačajnijih predstavnika J. Dubuffeta (Dibife, 
r. 1901), započeti slikanje je »avantura za koju 
se ne zna kamo će odvesti«. Važni predstavnici su 
A. Wols (1913—1951), A. Burri (r. 1915), H. Har- 
tung (r. 1904), J. Fautrier (Fotrije, r. 1897). 


INICIJAL (lat. initium početak), početno slovo 
riječi u srednjovjekovnim rukopisima ukrašeno 
geometrijskim, životinjskim ili biljnim ornamen- 
tima. 

INKA, općeniti naziv za umjetnost različitih 
plemena južne Amerike. Pleme Chimu s glavnim 
gradom Pachacamacu značajno je zbog gradnje 
stepenastih piramida, a naročito zbog keramike 
koju su isprva pravili u obliku kuća, geometrijski 
ukrašenih, a kasnije u obliku realistički portreti- 
ranih ljudskih glava. Usporedo se razvija kultura 

Tiahuanaca čija plastika i keramika imaju strogo 
geometrijski karakter. Grade krnje piramide i mo- 
nolitna vrata postavljena samostalno, tzv. »Dveri 
sunca«. Pleme Inka stvara državu oko XI st, a 
najznačajnije razdoblje pada u XV st. Gradili su 
utvrđenja, kiklopske zidove (v.) golemih razmjera. 
Arhitektura je bez ikakvog skulpturalnog ili sli- 
karskog ukrasa, otvori su uvijek trapezastog obli- 
ka, a u prostornom rasporedu zgrada provodi se 
izrazita simetričnost — slažu se poput šahovske 
daske. Najvažniji grad bio je Machu Picchu. Ke- 
ramika je ornamentirana geometrijskim i organ- 
skim motivima. 


INKARNAT (lat. fr.), boja puti u slikarstvu. 

INKRUSTACIJA (lat. incrustatio umetanje), 
ukrašavanje kamenih površina raznobojnim ume- 
cima drugog kamena. 

INKUNABULA (lat. kolijevka, rodno mjesto), 
razni proizvodi tiskarstva, = prvenstveno knjige, 
štampani prije 1500. g. 

INTARZIJA (arap. tarsi ulaganje), ukrašavanje 
drvenih površina umecima drveta druge vrsti i 
boje. 

INTERIEUR (fr. enterijer unutrašnjost), unu- 
trašnjost građevine ili likovni prikaz unutrašnjo- 
sti prostorija (v. Genre). 

INTERKOLUMNIJ (lat. intercolumnium), raz- 
mak između dva stupa, koji se obično mjeri od nji- 
hovih osovina. 

INTERNACIONALNA GOTIKA, kasnogotičko 
(XIV i XV st.) slikarstvo dvorskog karaktera (S. 
Martini, oko 1283—1344), Pisanello (Pizanelo, 1395— 
—1459). 


IRSKA UMJETNOST VI, VII i VIII st., umjet- 
nost koja nastaje iz prethistorijske umjetnosti kelt- 
skih plemena i utjecaja kršćanske ikonografije. 
Stanovništvo Irske živi pastirskim životom u ro- 
dovskom uređenju. Postoji poseban sloj učenih 
ljudi — druida, pjesnika, poznavalaca zakona. Nji- 
hov način života veoma sliči onom egipatskih pu- 
stinjaka i zbog toga se vrlo brzo prihvaća mona- 
ški pokret. Formiraju se mnogobrojni manastiri 
(kompleksi zgrada: cele, gostinjske kuće, blago- 
vaonica, radionice, škola, sve okupljene oko crkve 
— oratorija pravokutnog tlocrta), a najbolje je sa- 
čuvan Sceilg Mhichil. U irskim manastirima na- 
staju vrlo značajni iluminirani rukopisi; Book of 
Durrow (Buk of Daro — VII st.), Book of Kells 
(Buk of Kels — oko 800. g.). Značajni su i metal- 
ni radovi, radovi u emajlu i kameni križevi. Opća 
karakteristika svih tih djela je stilizacija životinj- 
skih i biljnih oblika u bogati ornament koji pre- 
kriva plohe ispunjavajući ih u potpunosti (horror 
vacui) i deformirajući ljudske likove, koji se kao 
nužni pojavljuju u ilustracijama crkvenih knjiga, 
ali se teško raspoznaju zbog dominirajuće težnje 
umjetnika da ih pretvori u ornament posve ap- 
straktnog karaktera. 


ISLAMSKA UMJETNOST, likovno stvaranje 
mnogobrojnih naroda od Indije do Atlantika koji 
su od VII st. dalje trajno ili povremeno primili 

islam i na taj način politički i duhovno bili ujedi- 
njeni. Djelujući kroz gotovo 1500 g, na tako go- 
lemom prostranstvu, i. u. nije jedinstvena. Razliku- 
jemo pet stilskih grupa: sirijsko-egipatsku, ma- 
grepsku (Sjev. Afrika, Španija i Sicilija), perzij- 
sku (Iran i Mezopotamija), tursku i indijsku. No 
uza sve razlike uočljive su i zajedničke karakte- 
ristike koje iz ove umjetnosti prave zaseban stil- 
ski izraz. Iako se mora odbaciti mišljenje da i. u. 
nije figurativna zbog toga što je Koranom navod- 
no zabranjeno prikazivanje živih bića, maročito 
čovjeka (toga u Koranu nema), istina je da i. u. 
ostaje duboko antirealistična. Suparništvo priroda 
— čovjek, karakteristično za evropsku umjetnost, 
u islamskoj nije nikad postojalo. Polihromni geo- 
metrizirani ornament u bezbrojnim varijantama 
osnovno je sredstvo izražavanja, a organizacija plo- 
he — na slici, ćilimu, zidovima — glavna briga. 
Skulpture kao umjetnosti koja najdublje zahvaća 
u realnost jedva da je bilo, a prikazivanje ljud- 
skih, životinjskih i biljnih likova u slikarstvu pod- 
vrgnuto je dekorativnoj obradi. I. u. izrasta na 
tradicijama sasanidsko-perzijske, koptske, bizant- 
ske i kasnoantikne umjetnosti, u kojima je već bio 
prisutan antirealistički stav. 

Osnovni arhitektonski tip je džamija (v.) s ka- 
rakterističnim elementima: potkovasti, sedlasti i 
zastorasti luk, te kupola jajolikog oblika. Prva os- 
tvarenja nalazimo u Siriji za vrijeme kalifata Ome- 
jada (665—750) — Velika Mošeja u Damasku. Tro- 
brodni prostor pokazuje helenistički uticaj, ali je 
dispozicija čitavog sklopa originalna. Kraljevski 

Islamska umjetnost 


dvorci iz istog razdoblja također su helenističkog 
tipa (Mschatta). Za vladavine Abasida (750—1000) 
prijestolnica se premješta u Bagdad i tu će arhi- 
tektura primiti mnoge perzijske elemente — grad- 
nju u opeci, jajoliku kupolu, ivan (v.), opločenje 
zidova pocaklenim keramičkm pločicama i stucco- 
-dekoraciju. Svodovi se konstruiraju na rebrima 
četvrtastog presjeka. Velike mošeje ovoga razdo- 
blja Ibn-Tulun u Egiptu i mošeja u Cordobi, 


Prodorom Seldžuka u XI st. građevine postaju 
većih razmjera i ukrašenije (trompe ukrašene sta- 
laktitima i pčelinjim saćem). Mošeja se kombinira 
s medresom (v.) i uvodi se novi tip grobnice-turbe 
(v.). Invazija Mongola u XIII st. obogaćuje islam- 
sku arhitekturu kineskim uticajima (najljepši spo- 
menici u Samarkandu i Heratu). Carstvo se raspa- 
da u mnogo država kojih se umjetnost sve više 
razlikuje. U Egiptu u XV st. mošeja se spaja s 
grobnicom vladara (Q'ait-begova mošeja u Kairu). 
Turskim osvajanjem Carigrada u XVI st. dosada- 
šnji tlocrt džamije se mijenja. Molitveni prostor 
ima tlocrt bazilike s polukuglastom kupolom u 
sredini, poput Sv. Sofije u Carigradu. Uz džamiju 
se podižu jedan ili više minareta. U Indiji se pod 
mongolskom dinastijom mnogo gradi (Tađ-Mahal, 
XVII st.). Skulptura je malobrojna — reljefi na 
bjelokosnim predmetima, metalu i stucco-ukrasi 
(Dvorac u Mschatti). Teme su iz lova, kupanja, 
dvorskog života. Izrađivali su se i likovi životinja 
u punoj plastici (Alhambra). 

Slikarstvo je zastupljeno najviše u rukopisima 
(v. Perzijska u.), ali i na fajansnim pločicama. 

Različite grane primijenjene umjetnosti dosegle 
su najviši domet (fajansa, staklo, tekstil, čilimi, 
obrada kože i metala). Zbog svoje lake prenosivo- 
sti ovi predmeti su dospjeli u Evropu i uticali na 
razvoj romaničke umjetnosti. 


ISTARSKO SREDNJOVJEKOVNO ZIDNO SLI- 
KARSTVO, nastaje u vremenu od XI do XVI st. 
Utjecaji Italije i sjevera isprepliću se na području 
Istre u stalnoj i stoljetnoj suprotnosti selo — grad. 
I. z. s. je pretežno nastalo u malim seoskim crkva- 
ma i ima bizantske (Sv. Foška kod Peroja), roma- 
ničke (kapela Sv. Vinčenta u Svetvinčentu — maj- 
stor Trivisan), gotičke (kapela Sv. Marije na Škri- 
ljinama u Beramu — majstor Vinčent iz mastva) 
i renesansne (Sv. Marija »Malena« u Oprtlju — 
majstor Kleregin iz Kopra; Sv. Rok u Draguću — 
majstor Antun iz Padove) stilske karakteristike u 
pučkoj interpretaciji i u velikoj vremenskoj retar- 
daciji s obzirom na pojavu tih stilova. Regionalni 
i pučki karakter očituje se i u ikonografiji (pučke 
interpretacije: »Živi križ«, »Kolo sreće«, »Ples 
smrti«, »Sveta Nedjelja«). Tehnika je pretežno se- 
cco fresco (v.), i samo vrlo rijetko fresco (v.). Po- 
stoji oko sedamdeset lokaliteta. 


IVAN (arap. niša), četverostrani prostor s pred- 
nje strane otvoren i bačvasto zasvođen. Gornji dio 
otvorene strane obrubljen polukružnim lukom. Če- 
sti element u partsko-perzijskoj i islamskoj arhi- 
tekturi. 

IZOKEFALIJA (grč. isos isti, kefale glava), na- 
čin komponiranja ljudskih likova na reljefima i 
slikama; sve glave su prikazane u istoj visini. 

IZRAZ MENTALNO BOLESNIH, odnosno na- 
čin slikenja duševno poremećenih osoba predmet 
je izučavanja tek u najnovije vrijeme. Poč. XX st. 
liječnici su eksperimentiranjem ustanovili terape- 
utsku, pa čak i dijagnostičku korist slikanja i mo- 
deliranja. Od svih mentalno bolesnih najviše se 
izražavaju šizofreničari (70%). Svakoj fazi u pro- 
cesu bolesti odgovara drugačiji izraz: od raznih 
načina deformacije predmeta (slično ekspresioniz- 
mu), različitih pokušaja identifikacije kroz ap- 
strakciju do pune desagregacije forme. 

JAPANSKA UMJETNOST, likovno stvaranje u 
Japanu. J. u. kao i čitava kultura razvijala se pod 
kineskim utjecajem, koji nije spriječio da se raz- 
vije i tipično japanski stil (tzv. yamato). 

Odlike japanske arhitekture jesu jednostavnost, 
ostvarena veza s prirodom, mogućnost preobliko- 
vanja unutrašnjeg prostora pomicanjem zidova — 
paravana. Akcent zgrade je kao i u Kini krov, ko- 
ji svojim bujnim oblicima (uzdignuti uglovi) sim- 
bolizira osnovni zadatak graditeljstva u Japanu 
— zaštitu od kiša. Tipovi zgrada su paviljon i pa- 
goda. Ova posljednja nije više kompaktna, nego 
razvedena krovovima koji jako strše. Materijal je 
gotovo isključivo drvo, osim samurajskih dvoraca 
koji su tokom XI!II—XIV st. izgrađeni u brdima 
od kamena. Hramovi su se često lakirali jarkim 
bojama, najviše crvenom. Vrt — priroda u malom 
— dostiže savršenstvo u hortikulturi ovoga tipa. 

Skulptura uglavnom prikazuje lik Budhe, koji 
zadržava glatke oblike, simetričan stav i linearne 
nabore iz indijske umjetnosti. U maskama se ispo- 

ljio japanski smisao za karikaturu. Najljepše skulp- 
ture potječu iz VIII st. (razdoblje Nara). 

Slikarstvo je bilo najviše zastupljeno. Ono u- 
glavnom slijedi izmjene stilova u Kini, pa i teh- 
nike su kineske (tuš i dr.), ali se u slikama yamato- 
-stila ispoljio smisao za realizam i dekorativnost. 
Boje su jasno odijeljene, plošne, sa čistim obrisom. 
Najljepša ostvarenja su portreti (slikar Takanobu, 
XII st). 1742. g. izumljena je tehnika višebojnog 
drvoreza, koja će uticati na evropsku umjetnost 
XIX st. Najveći slikari koji su radili u drvorezu 
jesu Kijonaga, Utamaro, Hokusai i Hirošiga. 

Među primijenjenim umjetnostima ističe se iz- 
rada oružja, tkanina, keramike i, naročito, pred- 
meta oslikanih u tehnici laka (vrst smole pomije- 
šane bojama poslije sušenja daje glatku sjajnu po- 
vršinu, a bojama bogati ton). 


JEZUITSKI STIL, programatsko korištenje um- 
jetničkih izražajnih sredstava, unutar baroknog 
razdoblja, vezano uz djelovanje reda Jezuita (Isu- 
sovaca). J. stil odlikuje se raskošnom iluzionistič- 
kom dekoracijom, praznom patetikom, blještavi- 
lom, hiperdimenzioniranošću i prenatrpanošću. Ma- 
tična crkva jezuitskog reda Il Gesu u Rimu (1568, 
arh. Vignola, (Vinjola), 1573. fasada G. Porta) ob- 
razac je svih jezuitskih crkava: širok jednobrodni 
prostor s transeptom, velikom kupolom na križištu 
i nizom pravokutnih kapela na stranama. 

JONSKI STIL, jedan od stilova 


grčke arhitekture, nastao po svoje 


prilici pod istočnjačkim utjecajem 
na grčkoj obali Male Azije. Karak- 
terističan je stup s bazom, koja je 
kod atičkog tipa dvočlana, a kod ma- 
loazijskog tročlana. Stablo stupa je 
kanelirano sa 24 kanelire. Kapitel 
se sastoji od ehinus kime, fascije S 
volutama i abakusa. Stupovi nose ar- 
hitrav, friz ukrašen reljefima i vije- 
nac. Glavna karakteristika jonskog 
stila je vitkost u proporcijama. Naj- 
poznatiji hramovi su Filipejon u 
Olimpiji hram Atene Nike i Erehte- 
jon na atenskoj Akropoli, Artemizi- 
jon u Efezu. 

JUGENDSTIL (njem. stil mlado- 
sti), umjetnički pokret koji se poja- 
vio u Miinchenu oko časopisa »Ju- 
gend« (izlazi od 1896. g.) (v. Secesija). 


Jonski stup 
i presjek 

KAKEMONO (jap. ono što se vješa), u Kini i 
Japanu slika na svili ili papiru smotana u svitak 
i tek povremeno izlagana. Razmata se vertikalno. 


KALEŽ, najvažniji predmet u kršćanskom ob- 
redu. Već od ranog srednjeg vijeka kaleži se izra- 
đuju od plemenitih metala, a njihov osnovni oblik 
ustalio se u romanici. K. se sastoji od tri osnovna 
dijela podnožja, kružnog ili poligonalnog oblika, 
drške ukrašene obično proširenjem u obliku jabu- 
čice i same posude u obliku lijevka ili zvona. Me- 
đusobni odnos ovih dijelova i ukrašavanje kaleža 
mijenjalo se tokom vremena i u vezi s razvojem 
pojedinih stilova. 


KALIGRAFIJA, 1. krasopis, umijeće lijepog pi- 
sanja, naročito cijenjeno u Kini (v. Kineska umjet- 
nost, Perzijska umjetnost); 2. sveto pismo zen-bu- 
dizma, koje je utjecalo na apstraktnu umjetnost. 

KALVARIJA (prema lat. prevodu s armejskog 
brdo lubanja), serija skulpturalnih ili slikarskih 

Kalvarija — Kameno doba 


djela koja prikazuju 14 scena Kristove muke (v. 
Ikonografija), često u okviru arhitekture. Naro- 
čito su poznate kalvarije nastale u Bretagni u vre- 
menu od XIV do XVII st. 


KAMENO DOBA, razdoblje koje dijelimo na 
paleolit (od oko 600.000—9000. g. pr. n. €.), mezolit 
(od 9000—5000. g. pr. n. e.) i neolit (od 5000-—3000. 
E. pr. n. e.). U razdoblju paleolita od 120.000. g. do 
9000. g. razlikujemo aurguaciensku (orinjasijansku) 
kulturu u Evropi i Aziji, graveti kulturu u istočnoj 
i srednjoj Evropi i Sibiru, solitren kulturu i mag- 
dalensku kulturu u zapadnoj i srednjoj Evropi. Iz 
aurignaciena potječu prvi direktni tragovi ljud- 
skog tijela — otisci ruku na zidovima pećina. Ka- 
snije su češći tragovi kamenih alata na kostima. 
Važan je čas kad se slučajni tragovi počinju orga- 
nizirati po zakonu simetrije. Aurignaške Venere 
su prva skulpturalna umjetnička djela, nađena u 
spiljama južne Francuske, sjeverne Španije, Austri- 
je, Sibira. Ovi kipići koji prikazuju ženske figure 
znače ravnotežu realnog i apstraktnog, viđenog i 
taktilnog. Neke su od ovih skulptura simetrične i 
vertikalno i horizontalno, naročito ona iz Lespu- 
guea. Jasnoća i snaga viđenog sve više potiskuje tek 
izražene apstraktne oblike ljudske svijesti — si- 
metriju, i u spiljama južne Francuske i sjeverne 
Španije, Altamira, Lascaux, u razdoblju mag- 
dalenien, na slikama paleolitskog lovca sve više 
dolazi do izražaja realizam. Paleolitski lovci 
žive u manjim grupama i sele se za životinjama. 
Vjeruju u magiju, a umjetnost je vezana za njihov 
opstanak upravo time što im služi u svrhu ostva- 


121 


Kameno doba — Kanatna gradnja 


rivanja što uspješnija magije. Poikraj paleolita 
prikazivanje se pojednostavnjuje, dolazi do veće 
stilizacije. Mezolit je prelazno razdoblje i obično 
se dijeli na četiri kulture: campigni, kjokkenmod- 
dinger, azil-tardenois, maglemose. Karakteristične 
su velike grobnice s dugim podzemnim hodnicima 
obloženim kamenom, glineno posuđe sa šiljatim 
dnom i kamičei sa znakovima. Agrarna revolucija 
u razdoblju mezolita i neolita znači prijelaz na 
zemljoradnju, stalno nastanjivanje, stvaranje sela. 
Otkriva se prostor i javljaju se počeci arhitekture 
i keramike, obje vezane za potrebe zemljoradnje. 
Dižu se nadgrobni spomenici (v. Megalitski spome- 
nici) u vezi s novim vjerovanjem u duhove umrlih 
i u nadnaravnost svih postojećih stvari (animizam). 
Viđenje svijeta toliko intenzivno izraženo kod pa- 
leolitskog lovca, ali bez prostorne organizacije, za- 
mjenjuje se nastojanjem da se ploha organizira, 
»pripitomi«, savlada: apstraktni ornament — spi- 
rala, meandar, cik-cak, šahovska ploča prekrivaju 
kamene zidove, keramiku, alat. 

KANATNA GRADNJA (turs. kanet krilo od 
prozora), način gradnje pri kojem se konstruktiv- 
ni okviri, koje stvaraju drvene grede, ispunjavaju 
glinom ili opekom, pri čemu drvena konstrukcija 
ostaje vidljiva, a njena je površina često ukrašena 
rezbarijama. U nekim područjima Evrope (naro- 
čito u Njemačkoj) ovaj način gradnje trajao je ne 
samo tokom cijelog srednjeg vijeka nego doživlja- 
va pravi procvat u XVI i XVII st., kad su stvoreni 
čitavi potezi gradskih ulica s kućama izgrađenim 
na taj način (Hildesheim, Braunschweig). 

KANDELABER (lat. candelabrum svjećnjak), 
veliki stojeći svjećnjak. Već od antike predmet um- 
jetničke (plastičke) obrade. 

KANELIRA (fr. cannelure), vertikalni žlijeb ili 
brazda, polukružnog tlocrta, na stubovima i stupo- 
vima. Prvi put se javlja u grčkoj arhitekturi, na 
dorskom stupu. Kanelirama se postiže dojam lako- 
će i vitkosti. 


KANON, 1. skup pravila koja određuju pro- 
porcije kipa ili zgrade; 2. uzorno djelo ostvareno 
po pravilima. Prvi k. nastao je u grčkoj umjetnosti 
(Polikletov Dorifor — nosač koplja) u V st. pr. n. e. 

KANONSKE TABLICE, tabelarni pregled po- 
jedinih odsjeka u srednjovjekovnim rukopisima 
evanđelja. K. t. su smještene na početku rukopisa, 
a kolone brojeva stranica uokviruju se stupićima 
koji nose oble lukove. Osim praktične vrijednosti 
k. t. predstavljaju i omiljeli dekorativni motiv pri 
ukrašavanju srednjovjekovnih rukopisa. 

KANOPA, posuda od alabastera ili gline s po- 
krovom u obliku životinjske ili ljudske glave u 
koju su se u egipatskim grobnicama smještali unu- 
trašnji organi mumificiranog pokojnika. 

KANTHAROS, antikna posuda za piće od pe- 
čene gline, s dvije ručke, ponekad na visokoj no- 
žici. Omiljeni dekorativni motiv u predromaničkoj 
i romaničkoj plastici. 

KAPELA (od srednjovj. lat. cappa plašt), manja 
zgrada sakralnog karaktera koja stoji zasebno ili 
je dio neke druge veće građevine (crkva, burg, pa- 

lača). Tlocrt je kružni ili pravokutni. U romanici 
i gotici često se vijenac kapela zrakasto raspoređu- 
je oko glavne apside, a u baroku najčešće pravo- 
kutno prema glavnom brodu. 


KAPITEL (grč. kefale glava), najgornji dio stu- 
pa ili stuba plastički oblikovan, koji izravno ili 
preko imposta prenosi teret na stablo stupa. Na- 
čin plastičkog oblikovanja kapitela mijenja se to- 
kom raznih stilskih razdoblja. Najranije kapitele 
susrećemo u egipatskoj umjetnosti, gdje su najče- 
šće oblikovani poput cvjetova lotosa ili papirusa. 
U razvoju kapitela naročito značenje pripada grč- 
kima (v. Jonski, Dorski, Korintski stil), jer su ti 
oblici kontinuirali tisućljećima. U rimskoj umjet- 
nosti javlja se kompozitni k. (v.) koji također dugo 
kontinuira. U kasnoj antici vegetabilni i drugi de- 
korativni elementi kapitela sve se više stiliziraju, 
a jedino na području Bizanta dolazi do formiranja 
nekih novih oblika (košarasti, trapezni, naborani, 
čipkasti). Na evropskom Zapadu novi tipovi kapi- 
tela javljaju se tek u romanici, počev od najjed- 
nostavnije gotovo geometrijske forme (kockasti k.) 
do kapitela s figuralnim reljefima. Istovremeno do- 
lazi i do prve obnove antiknih tipova kapitela. U 
gotici prevladavaju kapiteli s lisnatim ukrasom, 
često s elementima lokalne flore (list vinove loze). 
Od renesanse dalje prevladavaju opet antikni ob- 
lici kapitela. 


KAPITUL (lat. capitulum glavica), dvorana za 
sastajanje redovnika i obavljanje posebnih obred- 
nih funkcija — jedan od osnovnih elemenata sa- 
mostanskog kompleksa. 

KARIJATIDA, statuarni prikaz ženskog lika 
koji glavom podržava arhitrav, zamjenjujući stup. 
Ime dolazi od grčkog grada Karayi u kome su u 
svečanim povorkama hodale djevojke noseći na 
glavama košare. 


KARIKATURA (tal. caricare pretjerivati), dje- 
lo nastalo deformacijom radi isticanja smiješnog, 
grotesknog, u svrhu izrugivanja. K. se pojavljuje 
u helenizmu, česta je u kasnoj gotici, renesansi, 
XVIII i XIX st. 


KAROLINŠKA UMJETNOST, likovno stvara- 
nje na području Zapadne Evrope od druge polovi- 
ne VIII do početka X st. Njeno izuzetno značenje 
sastoji se u tome što je prvi put nakon propasti 
rimske civilizacije stvorena na Zapadu jedna je- 
dinstvena kultura jedinstveni likovni govor či- 
ja je osnovna karakteristika vraćanje na antiku, 
upravo oživljavanje antiknoga plastičnog osjeća- 
nja. Zbog toga je uobičajen i naziv »karolinška re- 
nesansa«. Zavisno od strukture srednjovjekovnog 
društva, k. u. predstavlja izraz vrlo tankog sloja 
koji u samostanima ili okupljeni na kraljevskom 
dvoru nastavljaju gajiti pismenost i antičke kul- 
turne navike. U arhitekturi se najviše upotreblja- 
va bazilikalni tlocrt, ali susrećemo i crkve križnoga 
i kružnog tlocrta. Novost su golemi samostani sa 
sistemom zgrada okupljenih oko dvorišta (Saint 
Gall u Švicarskoj); zatim svećenički kompleksi 
(»kapituli«) oko crkava u gradovima, koji će uti- 
cati na urbanizam srednjovjekovnoga grada; crkve 
s portikom na zapadnoj strani; podizanje prezbite- 
rija i smještanje kripte ispod njega i apside; de- 

ambulatorij u apsidi; tornjevi uz zapadnu fasadu 
crkve; upotreba pilastra križnoga tlocrta. Svi ovi 
elementi ući će u romaničku arhitekturu. Unutra- 
šnjost crkava ukrašava se na antički način, freska- 
ma, imitacijom mramora i mozaicima (Dvorska 
kapela Karla Velikoga u Aachenu). Skulptura je 
bila relativno malo zastupljena, ali bjelokosni re- 
ljefi i relikvijari uticat će na razvoj monumental- 
ne romaničke plastike (St. Foy u Conquesu), 

Velika kreacija karolinškog slikarstva jesu mi- 
nijature u kodeksima, s figuralnim kompozicijama 
(Evangeliar iz Aix-a, Biblija Karla Ćelavoga, 
Utrechtski psaltir). U crkvi u Castelseprio (sjever- 
na Italija) nastale su freske koje pokazuju traja- 
nje antičkih tradicija. 

KARTON (lat. charta čvrst papir), 1. slikarska 
podloga. 2. predložak pri oslikavanju velikih po- 
vršma (freska, mozaik, vitrail) i izradi tapiserija. 
Na kartonu se naslika tačan plan koji se i u mjeri 
slaže s konačnim djelom. 

KARTUŠA (fr. cartouche), plastički 
ukras. Glatka ploha različitih oblika s 
okvirom koji imitira savijeni papir. Na 
plohi je natpis, grb ili amblem. 

KASETA (tal. cassetta) 1. kutija 
za čuvanje dragocjenosti ili relikvija; 2. 
Kartuša kvadratna udubina u stropu između 

unakrštenih greda. 


KASNOANTIKNA UMJETNOST, posljednje 
razdoblje antičke umjetnosti koje započinje veli- 
kom krizom Rimskog Carstva u III st., kad je ot- 

počelo rastvaranje osnovne životne podloge antič- 
ke umjetnosti. U starijoj literaturi odjeljivala se 
starokršćanska umjetnost (v.) od kasnoantikne. Me- 
đutim, posve je očito da je i kršćanstvo samo i nje- 
gova organizacija, pa tako i njegova umjetnost u 
biti dio širokog historijskog procesa rastvaranja 
antiknih životnih oblika. Gornju granicu kasno- 
antikne umjetnosti prilično je teško odrediti. Na 
evropskom zapadu kasnoantikna tradicija konti- 
nuira sve do pojave romanike (v.), a na Istoku bi- 
zantska umjetnost (v.) predstavlja u biti kontinui- 
tet upravo kasnoantiknih umjetničkih shvaćanja. 
U relativno brzom toku od početka IV do kraja 
VI st. gube se iz umjetničke djelatnosti neke os- 
novne karakteristike antičkih umjetničkih shva- 
ćanja. Tako npr. posve nestaje figurativna statu- 
arna skulptura, reljefi se sve više ornamentalizi- 
raju, a u slikarstvu se teži stilizaciji. Od V st. da- 
lje u kasnoantiknoj umjetnosti prevladava kršćan- 
ska tematika, no i ona je dobrim dijelom inspiri- 
rana antičkom tradicijom. 


KATAKOMBE (grč. kymbe udubljenje), pod- 
zemna groblja koja su se oko I st. počela upo- 
trebljavati širom Rimskoga Carstva. Najveće su 
k. kršćana u Rimu u kojima su se ovi pokapali 
od I do V st. (v. Starokršćanska umjetnost). 

KATALOG (grč. katalogos popis, nabrajanje), 
publikacija u kojoj su popisana sva izložena djela 
pojedinog muzeja, izložbe, opus umjetnika. 

KATEDRA (grč. kathedra), biskupsko sjedalo 
u crkvi stvoreno po uzoru na počasno mjesto rim- 

skih senatora. U najranijim i srednjovjekovnim 
crkvama k. se nalazi u tjemenu polukruga apside 
iza oltara. Katedre često predstavljaju značajna 
umjetnička djela, a prave se od kamena, drva i 
bjelokosti. 


KATEDRALA, glavna crkva neke biskupije, bi- 
skupska crkva. Naziv potječe od katedre (v.). 


KAZALIŠTE, građevina namijenjena izvođenju 
različitih predstava. Prvo poznato k. sagrađeno je 


KLETI 


Hi Hi Sa M " 
LI] U) 
QŽ 


Tlocrt grčkog kazališta u Epidauru 


u Grčkoj u V st. pr. n. e. Grčka kazališta bila su 
nepokrivena, a prirodni nagib terena koristio se 
za gledalište. Ispred su se nalazile orkestra (v.) 
i skena (v.). Rimljani su preuzeli grčki tip, ali ka- 

ko su ga gradili na ravnom terenu morali su gle- 
dalište umjetno podizati stepenicama, a s vanjske 
strane ga zatvoriti zidom. U srednjem vijeku ka- 
zališta se ne grade. Prva kazališna zgrada sagra- 
đena je u Malagi (Španija) 1490. g. Veliki graditelj 
kazališta je renesansni arhitekt A. Palladio (1508— 
-80) (v. Scenografija). Od XVII st. sve je češća ka- 
zališna zgrada na katove, s ložama. 


KENTAUR (grč. kentauros), monstruozan lik iz 
grčke mitologije: polučovjek — polukonj. Česta 
tema u grčkoj umjetnosti, a odatle i u romaničkoj. 


KERAMIKA (grč. keramike (tehne) lončarska 
vještina), svi predmeti od pečene zemlje. Keramič- 
ke vrsti: neglazirana k., fajansa (v.) s podvrstom 
majolika (v.) kamenina (steingut) i porculan (v.). 
Od neolita do danas k. je čovjeku jedan od naj- 
bližih materijala. Tehnički postupak pravljenja ke- 
ramike dopunjavao se stoljećima, ali u osnovi se 
nije mijenjao: od vlažne, meke gline rukama se, 
bez lončarskog kola ili na njemu, odnosno lijeva- 
njem u kalupe, oblikovao predmet, sušio najprije 
na zraku pa zatim pekao na otvorenoj vatri ili u 
peći. Ukrašava se prije pečenja — urezivanjem, 
premazivanjem, bojenjem, a poslije pečenja — gla- 
ziranjem, bojenjem. 

KIČ (njem. Kitsch skica), neumjetnička produk- 
cija obrta ili industrije ili čak »umjetnosti« (arhi- 
tekture, skulpture, slikarstva). K. je djelo koje na- 
staje zbog jeftine želje za sviđanjem i znači dopa- 
dljivi nadomjestak za umjetnost. Djela koja na- 
staju po diktatu bilo direktnom (prisilna narudžba), 

Kič — Kineska umjetnost 


bilo indirektnom (ravnajući se po zahtjevu likov- 
no nerazvijenog tržišta) dobivaju često karakter 
kiča. 

KIKLOPSKI ZIDOVI, zidovi napravljeni od go- 
lemih kamenih blokova (ponekad 2 m dugački i 1 
m široki) poligonalnog oblika, složenih bez veziv- 
nog sredstva. U prethistoriji takvim su zidovima 
bile opasane gradine Tirinsa i Mikene. Grci su ih 
prozvali kiklopskim, pripisujući njihovu izgradnju 
mitskim gigantima Kiklopima. 


KIMA (grč. kyma val), dekorativni ,element u 
grčkoj arhitekturnoj plastici: niz stiliziranih li- 
stova srcolikog ili jajastog oblika s vrhovima pre- 
ma dolje. 


KINESKA UMJETNOST, likovno stvaranje na 


području Kine. Unatoč političkim, ekonomskim i 
društvenim promjenama u povijesti Kineza, koje 
su uvjetovale formiranje različitih stilova, k. u. 
pokazuje začuđujuće jedinstvo. Osnovna karakte- 
ristika ove umjetnosti je podređivanje likovnog 
prikazivanja zakonima kaligrafije, što istovremeno 
ne isključuje opažanje iz prirođe i realistično pri- 
kazivanje. Kineski umjetnik je individualist, ali 
ne pojedinačan, on se ne zaustavlja na opisivanju 
trenutnog, slučajnog, već nastoji zahvatiti opće i 
tipično, zaroniti u jedinstvo svih pojava i sebe os- 
jeća kao dio kozmosa, kojemu se ne suprotstavlja. 
Kaligrafija je za njega značila podređivanje višem 
redu stvari. 

Vrsti likovnih umjetnosti gdje se kineski genij 
najpotpunije izrazio jesu slikarsivo i primijenjene 
umjetnosti. Zidnim slikama ukrašavale su se pa- 
lače, grobnice i hramovi. Slike na svili i papiru 
u obliku su kakemono (v.), odnosno makimono (v.) 
ukrašavale dom i služile rafiniranom uživanju. 

Već je kod samih Kineza bilo uobičajeno studi- 
ranje i datiranje umjetničkih djela prema dinasti- 
jama vladara, pa pojedina razdoblja nazivamo nji- 
hovim imenima. Poseban procvat doživljava sli- 
karstvo u doba dinastije T'ang (618-——906). Sudeći 
po malobrojnim sačuvanim svicima likovi ljudi, 
životinja i pejzaž predočeni su jasnom kontinuira- 
nom linijom, forme su pune a boje čiste i nježne, 
nanesene ujednačeno. Podloga ima veliko značenje 
jer ostaje vidljiva u širokim plohama između li- 
kova. Slikarstvo dinastije Sung (960—1279), dru- 
goga velikog razdoblja u kineskoj umjetnosti, sa- 
svim je drukčije. Krepčine nestaje, slika se mono- 
hromno, kistom i tušem, držeći kist okomito nad 
podlogom i gibajući samo ručni zglob — kao pri 
pisanju. Likovi su predočeni jednim jedinim pote- 
zom kista. Vrlo često se prikazuju pejzaži, s viso- 
kim planinama i vodama obavijenim maglom. Per- 
spektiva je visoka, kao da slikar stoji na brijegu. 
Likovi ljudi su sitni, utopljeni u svijet prirode ko- 
ja ih okružuje. Ovi pejzaži izražavaju metafizičku 
stopljenost umjetnika s kozmosom, koja je bila ka- 
rakteristična za duhovnu klimu ovog razdoblja. 

Izrada upotrebnih predmeta uvijek je u Kini 
smatrana jednakovrijednom ostalim granama um- 
jetnosti. Naročito visok umjetnički nivo dostigli 
su kultni predmeti od bronce, zatim keramika, tek- 
stil i izrađevine iz laka. 

Zbog posebnog ustrojstva kineske civilizacije, 
arhitektura se nije našla pred zadatkom iznalaže- 
nja uvijek novih životnih okvira, pa je jednolična 
iako pokazuje rafinirani ukus i smisao za adapti- 
ranje prirodnoj okolini. Kao tip kultne građevine 
služila je indijska pagoda (v.), uvezena zajedno s 
budizmom, ali i ona dobiva karakteristično stup- 
njevanje krovova. Kraljevski dvorci i ostale stam- 
bene zgrade ponavljale su tipični paviljon sa dva 
ili više katova, od kojih svaki ima istureni krov 
s uzdignutim uglovima. Materijal je drvo i kamen. 
Velika kreacija je kineski vrt-svijet u malom, s vo- 
dom, mostićima, svim vrstima raslinja itd. Skulp- 
tura je dosta slabo zastupljena — pećinski prikazi 
Bude pokazuju indijski uticaj. Puna plastika je sti- 
liziranih formi (paralelni nabori haljina). 

KLASICIZAM, 1. smjer evropske arhitekture 
koji je stvoren sredinom XVI st. u Italiji, nazvan 
po A. Palladiju (1518—1580) paladijski klasicizam, 
Utjecao je svojom čistoćom, jednostavnošću i tež- 
njom za monumentalnošću na čitavo XVII st. 2. 
umjetnost potkraj XVIII i početkom XIX st. Ja- 
vlja se prvo u Francuskoj, a zatim u cijeloj Evro- 
pi. K. posuđuje formalni jezik grčke i rimske um- 

jetnosti. U arhitekturi upotrebljava grčke redove 
stupova, arhitravna rješenja i timpane. Djela kla- 
sičnog razdoblja grčke umjetnosti služe kao uzor 
za skulpturalna ostvarenja; B. Thordwaldsen (Tord- 
valzen 1768/70—1844), A. Canova (Kanova 1757— 
1822). U slikarstvu se antikne teme obrađuju u 
strogim kompozicijama s plastično oblikovanim li- 
kovima, prvenstveno crtanim, a koloristički zane- 
marenim; J. A. Ingres (Engr 1780—1867), J. L. Da- 
vid (1748—1825). 


KLASIKA, umjetnost druge polovine V st. pr. 
naše ere. 


KLAUSTAR (lat. claustrum ograđen prostor), 
pravokutno dvorište okruženo natkritim hodnici- 
ma. K. je osnovni element samostanske arhitek- 
ture nastao u izravnom oslonu na peristilni tip 
antičke ladanjske vile. Izgradnja klaustara otpo- 
čela je u VI st, (samostan Monte Cassino, 529. g.). 
Arkade hodnika klaustra najukrašeniji su dio sa- 
mostana. 

KLESARSKI ALATI, oruđe kojim se obrađuje 
kamen. Za mekane vrste kamena: dlijeta, šiljci, 
sjekire, zubače, željezni čekići, turpije, blanjala i 
pile s nazubom. Za tvrde vrste kamena: dlijeta, 
šiljci, sjekire, čelični čekići, turpije, željezna pra- 
šina, ručna ili motorna pila. 

KLESARSKI ZNAKOVI, znakovi kamenoreza- 
ca, najčešće u obliku geometrijskih likova ili slo- 

va kojima su označavali svoj rad. Najviše klesar- 
skih znakova nalazimo u romanici i gotici. 


Klesarski znakovi 


KLJUČNI KAMEN, zaglavni kamen na mjestu 
križanja rebara križno rebrastog svoda (v.) ukra- 

šen biljnim, životinjskim ili ljudskim oblicima, če- 
sto i grbovima. 

KODEKS (lat. codex drvena ploča), 1. u antici, 
spoj pločica priređenih za pisanje (v. Diptih) s ru- 
picama uz jedan rub, tako da su se mogle povezati; 
2. ispisani listovi pergamenta; 3. u širem smislu sve 
rukom pisane knjige koje nastaju od kasne antike 
do pronalaska štampe. 


KOLAŽ (prema fr. collage ljepljenje), slikarska 
tehnika koju su 1912. g. primijenili P. Picasso 
(r. 1881) i G. Braque (Brak 1887—1963). Izrezane 
novinske papire, komadiće tekstila, drveta, kutije 
šibica, pijesak lijepili su na platno povezujući te 
fragmente u cjelinu potezima kista i mrljama bo- 
ja. Tom tehnikom su se služili i drugi slikari, na- 
ročito J. Gris (1887—1917) i H. Arp (r. 1887). U 
užem smislu k. je slika napravljena od raznobojnih 
papira koji su izrezani u određenim oblicima i pri- 
lijepljeni na papir. 

KOLONADA (fr. colonnade), red stupova. 


KOLORIT (lat. color boja), efekt postignut bo- 
jom. 
KOLORIZAM, 1. slikanje valerima (v.), suprot- 
no tonskoj mođelaciji (v.). Za postizanje efekta 
svjetla i tame umjetnik upotrebljava komplemen- 
tarne boje, čime postiže plošnost. 2. slikanje kod 
kojeg je glavno izražajno sredstvo boja, što se oči- 
tuje u zanemarivanju linije. 


KOLUMNA (lat. stup). U antici su se kolumne 
dizale u spomen bitaka. Najpoznatija je Trajanova 

k. u Rimu visoka 27 m, s reljefnom vrpcom dugom 
200 m. U srednjovjekovnim gradovima postavljale 
su se kolumne koje su simbolizirale gradska pra- 
va (tzv. Rolandovi stupovi). U XIX st. u čast bitaka 
dizale su se kolumne nalik na rimske. 


KOMPOZICIJA (lat. componere slagati), 1. 
struktura likovnog djela, raspored elemenata po 
određenom redu (simetrija, asimetrija, statika, di- 
namika, ravnoteža, napetost, ritam, piramidalni ili 
dijagonalni raspored itd.) koji se ravna prema os- 
novnim zahtjevima stila (v.). U arhitekturi k. je 
međusobni odnos i raspored elemenata zida (stup, 
stub, arkada, vijenac, prozor, vrata itd.), volumena 
i »šupljine« (slijed prostorija, proširenja i sužava- 
nja itd.). U skulpturi je k. odnos volumena i pro- 
stora, raspored ploha, linija, svjetla i sjene, boje, 
a u slikarstvu raspored linija (v.) i boja (v.) na 
plohi (v. Zakon kadra, Perspektiva, Modelacija, 
Arhitektura, Skulptura, Slikarstvo). 2. pojedino 
umjetničko djelo, npr. slikarska kompozicija. 

KOMPOZITNI KAPITEL, u rimskoj arhitekturi 
često upotrebljavani oblik kapitela nastao kombi- 
nacijom voluta jonskog kapitela i akantusovog li- 
šća korintskog. 

KONHA (grč. lat. konhe školjka), polukupola 
apside, niša. 

KONKRETNA UMJETNOST, naziv koji je upo- 
trijebio holandski umjetnik T. van Doesburg (van 
Dizburg) 1930. g. za apstraktnu umjetnost. U Ma- 
nifestu konkretne umjetnosti piše: »Konkretno, a 
ne apstraktno slikarstvo, jer ništa nije konkretni- 

je, ništa nije stvarnije nego neka linija, neka boja 
ili neka površina. Zar su neka žena, neko drvo ili 
neka krava na platnu konkretni elementi? Ne: že- 
na, drvo, krava konkretni su u prirodnom stanju, 
a kad su naslikani apstraktni su.« 


KONSTRUKCIJA (lat. constructio sklop, slaga- 
nje, sastavljanje, građenje), rješenje odnosa tereta 
1 nosaca u arhitekturi. U arhitekturi tradicionalnih 
materijala kad je zid nosač, a krov teret, teret kro- 
va određuje debijinu i stupanj otvorenosti zidova. 
Želja za stvaranjem velikih zgrada, širokih osvi- 


Ljuske ođ prenapregnutog betona 


jetljenih prostora dovođi do raščlanjivanja tereta, 
što se postiže stupnjevanjem volumena i kontra- 
fornim sistemom. Luk i svod su konstruktivni ele- 
menti koji imaju ulogu raščlanjivanja tereta po- 
krivača. Upotreba armiranog betona (v. Građevin- 
ski materijali) omogućava novo konstruktivno rje- 

šenje armirano-betonskog skeleta. Zid više nije no- 
sač i krov nije teret, već zgradu nosi skelet — 
vertikalni stupovi s horizontalnim dekama i ver- 
tikalni stub s konzolnim istakama katova. Takve 
konstrukcije još uvijek čuvaju prividnost suprot- 
nosti zid-krov u položaju, dok konstrukcije prena- 
pregnutog betona (samonosive ravne, povijene, pa- 
rabolične ili hiperbolične ljuske) izražavaju konti- 
nuitet tereta i nosača. 


KONSTRUKTIVIZAM, moderni ruski pokret 
formiran 1913. g. Rascjep je nastao 1920. g. kad 
su se braća A, Pevsner (1886 —1962) i N. Gabo (r. 
1890) odvojili od tzv. produktivne grupe (Tatljin, 
Rodčenko, Stepanova) koji su smatrali da je um- 
jetnost zastarjeli estetizam kapitalističkog društva 
i da treba stvarati stolce, stolove, kuće i slične ko- 
risne stvari. Gabo i Pevsner su izdali svoj Manifest 
realizma u kojem se zalažu da »umjetnost mora 
prestati imitirati i mora naprosto nastojati da ot- 
kriva nove oblike; prostor i vrijeme su osnovni 
elementi umjetnosti«. Kongtruktivisti su protiv 
statičnosti; protiv mase, linije i boje kao slikar- 
skih elemenata, a za aktivan prostor i za aktivnu 
masu (volumen), za liniju kao pravac statičke sile 
i njenog ritma i za boju supstancije. Djela koja 
stvaraju predstavljaju njihovom ocjenom »nove re- 
alnosti«, »apsolutne« i »čiste« forme. Gabo i Pev- 
sner su 1922. g. odnosno 1923. g. napustili Sovjet 
ski Savez. 


KONTRAFOR (fr. contrefort), zidani potporanj 
s vanjske strane zida, naročito često upotrebljavan 

u romaničkoj i gotičkoj arhitekturi zbog podrža- 
vanja svodova. 

KONTRAFORNI SISTEM, potporni sistem koji 
se sastoji od potpornih stubova i potpornih lukova. 
Služi za podupiranje zidova veoma visokog sred- 
njeg i nižih pokrajnjih brodova gotičkih crkava. 
Lukovi dodiruju zid u statički nesigurnoj tački i 
teret krova se preko njih prenosi na potporne stu- 
bove. 


KONTRAPOST (tal. contraposto suprotnost), 
ravnoteža suprotnih pokreta ljudskog tijela obično 
izražena iskorakom. 


KONTURA (fr. contour obrisna linija), linija 
koja odvaja prikazane oblike na crtežu, slici. Može 
biti naročito istaknuta i posebno izražajno sred- 
stvo, ili posve zanemarena. 


KONZERVACIJA, v. Zaštita spomenika. 


KONZOLA (fr. console podupirač), izbočenje na 
zidu s ulogom nosača ili podupirača vijenca (pod- 
grednjaka) (v. Balkon, Konstrukcija). Ujedno je i 
ukrasni element. U antičkoj arhitekturi je najče- 
šće s presjekom u obliku slova S, a u srednjem 
vijeku vrlo često je ukrašena ljudskim ili životinj- 
skim likovima. 

KOPIJA (lat. copia mnoštvo), prvotno znači 
umnoženi primjerak, kasnije tačno preslikavanje 
tuđeg djela, odnosno uopće tačno ponavljanje (ko- 
Diranje) nekog umjetničkog djela. 

KOPTSKA UMJETNOST, starokršćanska um- 
jetnost u Egiptu od III do IX st. Centri koptske 
umjetnosti su manastiri (Bijeli i Crveni manastir 
u Sohagu, manastir u Denderi). Karakteristične su 
višebrodne bazilike s kupolama i polukupolama. 
Skulptura je uglavnom dekorativna, vezana za ar- 
hitekturu, a varira odnosno stilizira i geometrizira 
antičke elemente (pleter). Naročito je značajan ci- 
klus fresaka u Bawite (VI st.). U grobovima je na- 
đeno mnogo tekstila i veza s ljudskim, životinj- 
skim, biljnim i geometrijskim motivima. 

KOR (grč. horos igralište), prostor u crkvi u 
kojem se okuplja pjevački zbor i u kojem su smje- 
štene orgulje. Obično je to povišena galerija nad 
ulazom, brodovima ili u transeptu. U srednjem vi- 
jeku, naročito u gotici, pjevači su se okupljali u 
svetištu (istočnom oltarnom prostoru), pa se i ono 
naziva korom. U bizantskim crkvama funkciju ko- 
ra imaju katkada polukružno isturene bočne pro- 
storije — »pjevnice«. 

KORA (grč. kore djevojka), tip grčke skulpture 
iz vremena 550—450. g. pr. n. e. Ženski lik u dugoj 
naboranoj haljini, vrlo uzak i stiliziran. 


KORINTSKI STIL, stil u grčkoj arhitekturi. Ka- 
rakterističan je stup s bazom poput jonske, s do- 
datkom kvadratne ploče (plinta). Stablo stupa je 
kanelirano sa 24 kanelire, kapitel je sastavljen od 
stiliziranog lišća biljke akantus, voluta na uglovi- 
ma i abakusa. Stupovi pridržavaju arhitrav, orna- 
mentalno ukrašen friz s konzolama koje podupiru 
geizon. Najpoznatiji hramovi su Olimpejon u Ate- 
ni, hram u Labrandi (Mala Azija). 

Korintski stil 


Korintski stupovi sa Lizikratovog spomenika 

Korska sjedala — Koža 


KORSKA SJEDALA, drvena sjedala za svećen- 
stvo u koru većih crkava (katedrale, samostanske 
crkve). Sjedala su povezana i obično poredana u 
2 niza, jedan iza drugoga. Donji niz ima niski na- 
slon, a gornji vrlo visoki. Sjedišta su preklopna i 
odijeljena pregradama, koje od svakog sjedala pra- 
ve nišu. K. s. su se razvila iz subselie (v. Bazilika), 
a opisani drveni tip formirao se tokom XIII st. 
Obično su bogato ukrašena, naročito u gotici. 


KOSOVSKO-METOHIJSKA ŠKOLA, ili make- 
donska škola, pravac odnosno stil unutar kojeg je 
izgrađen skup srednjovjekovnih crkvenih građevi- 
na na području Kosova, Metohije i Makedonije, 
što nastaje u vremenu od početka XIV st. do dola- 
ska Turaka na ta područja. Spomenici su građeni 
pod izrazitim utjecajem Bizanta. Glavne karakte- 
ristike: tlocrt u obliku upisanog križa, jedna ili 
pet kupola, priprata, ponekad također s kupolom, 
naizmjenično slaganje opeke i kamena u ziđu, bez 
žbukanja, što djeluje veoma živopisno. Značajni 
primjeri su manastir Hilandar na Svetoj Gori 
(Grčka), crkva Bogorodice Ljeviške u Prizrenu, 
crkva Bogorodice u Peći, Sv. Đorđe u Starom Na- 
goričinu, Lesnovo i Gračanica na Kosovu. 


KOŽA (kao ukrasni predmet), preparirana ko- 
ža teleta, krave, koze i ovna koja se urstrebljava 
u umjetničkom obrtu za izradu luksuznih korica 
knjiga, zidnih tapeta, ukrasnih štitova i kutija. 
Ukrašavanje kože, poznato na istoku od davnine, 
u Evropi se primjenjuje tek potkraj srednjeg vi- 
jeka i to pod utjecajem muslimanske Španije, gdje 
se u Cordovi razvio postupak ukrašavanja kože or- 

Koža — Kripta 


namentom u plitkom reljefu, obojenim prozirnim, 
živim bojama i s pozadinom ukrašenom utisnutim 
zlatnim ili srebrnim listom (Morocco). Jedan od 
najstarijih načina ukrašavanja je tzv. cuir bouilli 
tehnika (kuhana koža): mokra k. modelira se u že- 
ljeni oblik na drvenom ili glinenom modelu, umoči 
se na časak u kipuću vodu i suši. Ipak, ukrašava- 
nje kože kroz čitavo vrijeme postojanja zadržalo 
se u granicama obrta. 


KRATER, velika posuda od gline, metala ili 
mramora koja je u različitim starovjekovnim kul- 
turama služila za miješanje vina i vode, u Rimu za 
ukras. 

KREDA, 1. prirodni ili umjetni materijal (bije- 
le, crvene ili crne boje) koji služi za crtanje na 
podlozi papira. 2. crtačka tehnika. 


KRILATI LAV, zamišljeni lik krilatog lava s 
ljudskom glavom. Česta tema mezopotamske skulp- 
ture. 

KRILNI OLTAR, oblik oltarnog retabla kod ko- 
jeg su oko čvrstog srednjeg dijela pričvršćene po- 
kretne drvene ploče, koje zatvorene pokrivaju taj 
srednji dio, a otvorene predstavljaju njegova »kri- 
krila (v. diptih) i sa tri krila (v. Triptih) no ima ih 
i sa četiri i šest (poliptih). Krilni oltari bili su obič- 
no oslikani, i to na obje strane, tako da su se za- 
tvaranjem, odnosno otvaranjem krila mijenjali 
prikazi. Česti su i skulpturirani krilni oltari. 


KRIPTA (grč. kryptein sakriti), podzemni pro- 
stor. U katakombama grobne komore mučenika, u 

Kripta — Kromleh 


romaničkim i gotičkim crkvama prostor za grob- 
nicu ili čuvanje relikvija ispod uzdignutog glavnog 
oltara, odnosno čitavog kora. 


KRIPTOPORTIK (grč. crypto skriven, lat. por- 
ticus vrata), 1. zatvoren svođen trijem u rimskoj 
arhitekturi, često podzemni. 2. otvoren hodnik koji 
ne izbija iz ravnine fasade. 


KRIŽ, dvije unakrsno postavljene grede ili nji- 
hov likovni prikaz. Ukrasni i simbolični element 
raznih naroda i vremena. U Egiptu je k. bio simbol 
života, a u kršćanstvu simbol Kristove muke. Vrsti 
križa: latinski — nejednakih krakova, grčki — 
jednakih krakova, kosi, tzv. Andrijin — krakovi 
postavljeni poput slova X, u obliku slova T, kuka- 
sti — svastika. 


KRIŽIŠTE, mjesto na kojem se u bazilikama si- 
jeku uzdužni i poprečni brod (v. Transept). Vrlo 
često se nad križištem diže toranj. 


KRIŽNI CVIJET, ukrasni element 
u gotičkoj arhitekturi smješten na 
vrhu fiala (v.) i vimperga (v.). 


KROKI (fr. croquis skica), crtež 
napravljen brzo, kistom umočenim 
u tuš ili boju. Ranije je k. imao zna- 
čenje privatne zabilješke slikara, i 
tek se u novije vrijeme smatra pu- 
novrijednim slikarskim produktom. 


KROMLEH, keltski naziv za kru- 
Križni cvijet žno postavljene kamene blokove, 

Kromleh — Ktitor 


vjerojatno s ulogom žrtvenika. Potječu iz neolita 
i početka brončanog doba, pripadaju tzv. megalit- 
skim spomenicima (v.), a naročito ih je mnogo na- 
đeno u Bretagni, Engleskoj (Stonehenge). 


KROV, pokrivač zgrade. U arhitekturi tradicio- 
nalnih materijala istovremeno i teret, dok je u 
modernoj arhitekturi dio konstrukcije. Može biti 
ravan, kupolast (v.), kos (jedno- dvo- ili višeslivni), 
povijena ili vitoperna ljuska. Kosi k. sastoji se od 
krovne konstrukcije i krovnog pokrivača. Drvena 
konstrukcija kosog krova ima slemenjaču u sre- 
dini i kose rogove sa strane, koji se naslanjaju na 
zidove, odnosno grede. Kad postoji svod (v.) često 
uopće nema krovne konstrukcije, već se krovni po- 
krov postavlja direktno na zidove. Pokrov može bi- 
ti od slame, drveta (šindra), crijepa, kamenih ploča, 
betona ili metala. Za izradu ravnog krova moderne 
arhitekture i povijenih i vitopernih betonskih 
ljuski upotrebljavaju se asfalt i drugi bituminozni 
produkti. 

KSOANON, grčki drveni kip iz rane arhaike. 
Isti naziv nose i kameni kipovi u ukočenom fron- 
talnom stavu nastali u VII i VI st. pr. n.e. po 
uzoru na ovo ranije koji se nisu sačuvali (v. Kuros, 
Kora). 

KTITOR (grč. imalac, vladar), osnivač neke za- 
dužbine, darovatelj nekog umjetničkog djela, do- 
nator (v.). Često prikazan s modelom građevine 
koju daruje. 

Ktitorska kompozicija, unutar ikonografskog 
programa oslikavanja crkvi na bizantskom pod- 

Ktitor — NWupola 


ručju — prikaz Krista kojem Bogorodica ili jedan 
svetac dovode ktitora. U ktitorskim kompozicija- 
ma sačuvani su brojni portreti srednjovjekovnih 
vladara | drugih historijskih ličnosti. 


KVADAR, pravilan, četvrtasti, sa svih strana 
klesani kamen. 


KUBIZAM (lat cubus kocka), naziv za umjet- 
nički pravac koji se pojavio oko 1907. g. Jedna od 
programatskih slika novog pravca je Picassova sli- 
ka »Gospođice iz Avignmnae. Pri formiranju ku- 
bizma djelovala su dva osnovna faktora: P. Ce- 
zanne (1839—1906) i crnačka plastika. K. izražava 
novo shvaćanje prostora, što se manifestira u si- 
multanom prikazivanju objekta svedenog na os- 
mnovne geometrijske oblike i viđenog sa više stra- 
na. To su karakteristike prvenstveno analitičkog 
kubizma (1910—12) s glavnim predstavnikom P. 
Picassom (r. 1881) i G. Braquom (Brak 1882— 
1963). Sintetički k. (1912—1914) formulirao je J. 
Gris (1887—1927) kao postupak »od valjka prema 
boci«, tj. lika se komponira od geometrijskih li- 
kova, plošnih znakova. Kad je djelo gotovo posto- 
je mogućnosti prepoznavanja objekta putem aso- 
cijacije. Sintetički k. je u biti apstraktna umjet- 
nost jer polazi od apstraktnih elemenata k pred- 
metu, a ne obratno, što je bio postupak analitičkog 
kubizma zbog toga, bitno figurativnog pravca. K. 
se 1921. g., transformira u djelima Picassoa i 
Braquea. 


KUPOLA, svod u obliku šuplje polukugle. Mo- 
že se konstruirati izravno na zidovima prostora ili 

Kupola — Kuros 


na tamburima (v.). Prelaz sa četvrtaste ili poligo- 
nalne osnovice na kupolu rješava se trompama (v.) 
ili pandantivima (v.). Svođenje kupolom bilo je u 
prednjoj Aziji poznato već u starom vijeku, ali ši- 
roku primjenu dostiže tek u rimskoj arhitekturi. 
Najpoznatiji primjeri su Panteon (promjer 39,5 m), 
Aja Sofija u Carigradu (32 m), Sv. Petar u Rimu 
(42 m). 


KUROS (grč. mladić), skulpturalni prikaz go- 
log mladića u frontalnom stavu, tzv. Apolon, u 
arhajskoj grčkoj umjetnosti 

L' ART POUR L' ART (fr. lar pur lar umjetnost 
radi umjetnosti), pojam kojim se izražava samo- 
stalnost likovne umjetnosti, njena nezavisnost od 
historijskih, literarnih, političkih, moralnih, reli- 
gioznih sadržaja i namjena. Kao teorija formulira 
se u XIX st. 


LABIRINT, legendarna palača na Kreti koju je 
dao izgraditi kralj Minos kao boravište čudovišta 
Minotaura. Njen graditelj bio je Dedal. Hodnici 
palače zapletali su se tako da se neupućeni posje- 
tilac u njima izgubio. Arheološka iskapanja na 
Kreti otkrila su u Knososu ruševine palače s tak- 
vim zamršenim hodnicima. 2. Zamršeni geometrij- 
ski dekorativni motiv, najčešće u obliku kontinu- 
irane spirale, koji u biti predstavlja sjećanje na 
kretsku palaču. Tim motivom ukrašavali su se po- 
dovi građevina. U gotičkim katedralama motiv la- 
birinta na podu nosi u sredini lik graditelja ili nje- 
govo ime. 

Labirint — Langobardska umjetnost 


Labhint katedrale u Reimsu 


LANCEDE (fr. lansede kopljasti), stil francuske 
gotike (v.) od kraja XII st. do sredine XIII st. 


LANGOBARDSKA UMJETNOST, umjetnost 
sjeverne i srednje Italije u vrijeme kada na tom 
području dominiraju Langobardi (od VI do VIII 
st). Međutim, danas se više ne pridaje značenje 
germanskom faktoru u razvoju umjetnosti toga 
vremena. Arhitektura se oslanja na kasnoantikna 
rješenja, Teodorikov mauzolej u Raveni, San Gior- 
gio in Valpolicella (Đorđo Valpoličela). Reljefi s ol- 
tarne pregrade iz crkve San Martino i Gisulfova 
u Cividale (Čividale iz VIII st.), pokazuju karakte- 

Langobardska umjetnost — Legenda 


rističnu deformaciju ljudskih likova: kruškolike 
glave, plošnost, tijelo izbrazdano paralelnim urezi- 
ma. Pri kraju ovog razdoblja dolazi do gotovo po- 
svemašnjeg nestanka ljudske figure iz kamene pla- 
stike i njene zamjene ornamentalnim motivima. 


LAPIDARIJ, spremište i izložbeni prostor ka- 
menih fragmenata arhitekture i skulpture značaj- 
nih za arheologiju i historiju umjetnosti. 


LATERNA (lat. svjetiljka), 1. mali tornjić na 
vrhu kupole, najčešće kružni, kroz čije rastvorene 
zidove ulazi svjetlo u unutrašnji prostor; 2. 1. mrt- 
vih — stup ili tornjić na srednjovjekovnom gro- 
blju. 

LAVIRANJE (fr. laver prati), ispiranje nanese- 
nih boja vodom, čime se postiže određeni efekt za- 
magljenosti i neodređenih prelaza. 


Lavirani crtež: konture se ocrtaju, a zatim se 


razrijeđenom sepijom, vođenim bojama ili tušem 
razmazuju kistom. L. c. je obično sasvim plošan. 


LAVRA (srednj. grč. laura ulica), u IV i V st. 
skupine pustinjačkih koliba u Egiptu i Palestini iz 
kojih se razvija samostanska zajednica, tako da se 
kasnije taj izraz upotrebljava na području Bizanta 
za samostane odnosno manastire. 


LAZURNE BOJE, prozirne boje kroz koje se 
može vidjeti podloga. Lazurni namaz je tanak i gla- 
dak sloj boje. 


LEGENDA (lat. ono što treba čitati), 1. život sve- 
taca i mučenika; 2. tekst na banderolama (v.); 3. 
tekst koji objašnjava elemente slike. 

Legendarij, životopis svetaca raspoređen po 
mjesecima. 

LETNER, razdjelni zid između srednjeg brada 
i svetišta s jednim ili više prolaza, koji u gornjem 
dijelu ima malu ograđenu galeriju, na koju se us- 
pinje stepenicama. L, se javlja tek u XIII st. Isti 
naziv upotrebljava ge i za gredu ispad trijumfal- 
nog luka na koju se smještaju kipovi Raspeća. Ta- 
kvi letneri bili su uobičajeni u gotici u XIV i XV 
st. 

LEZENA, plitki istak na zidu čija je funkcija 
da ga konstruktivno i dekorativno raščlanjuje. 


LINIJA, glavno izražajno sredstvo crteža i je- 
dno od izražajnih sredstava slikarstva i skulpture. 
Likovno izražavanje zapravo uvijek započinje ocr- 
tavanjem stvari (v. Kameno doba, Dječji crtež). 
Linija je obrisna (v. Kontura), ili služi samo za po- 
vezivanje oblika i ploha ostvarenih drugim izra- 
žajnim sredstvima. Linija može biti ravna, vijuga- 
va, kontinuirana, isprekidana, organizirajući se u 
ritam (v.) koji sugerira pokret, ples, mir itd. 

LINEARNO (lat), karakter slikarskog ili skulp- 
turalnog djela čije je glavno izražajno sredstvo 
linija. 

LINOREZ, grafička tehnika visokog tiska, sli- 
čna drvorezu; ga matricu se upotrebljava meki 
linoleum. 

LITOGRAFIJA (grč. lithog kamen i grafein 
pisati), kameni tisak; grafička tehnika koja za ma- 
tricu koristi poroznu kamenu ploču po kojoj se 
crta masnom kredom ili tintom. Ploča se zatim 

premazuje kiselinom, od čega se pri dodiru s vap- 
nencem stvara tzv. vapneni sapun koji odbija 
tiskarsku boju, te se ova hvata samo na kredu od- 
nosno tintu crteža, tako da se samo crtež otiskuje 
na papir. Danas se umjesto kamene ploče upotreb- 
ljava metalna. 


Kromolitografija je 1. u boji, pri čemu se radi 
onoliko matrica koliko se boja želi postići. Šira 
primjena litografije javlja se tek u XIX st. 


LOCULUS (lat. lokulus mjestance), niša u zidu 
katakombi, služila u svrhu sahranjivanja. 


LOGGIA (tal. lođa), natkriveni prostor s otvo- 
renim stranama (krovna konstrukcija počiva na 
stubovima ili stupovima), obično za neku javnu 
namjenu: ispred gradskih vrata pred javnom gra- 
đevinom ili kao samostalan objekt na trgu. Kod 
stambenih objekata lodžom nazivamo prostore koji 
su otvoreni na jednoj ili više strana (ugacna 1.), 
a koje za razliku od balkona ne izlaze iz ravnine 
zida fasade. 


LOKALNA BOJA, posebna boja nekog pred- 
meta na slici koja nije tonski prilagođena drugim 
bojama iste slike, odnosno njenom cjelokupnom 
tonu. U slobodnoj upotrebi riječi: određena, pri- 
rodna boja neke materije koja je prikazana na 
slici. 

LUK, konstruktivni element u arhitekturi. Ima 
funkciju raščlanjivanja tereta i njegovog prebaci- 
vanja na određene tačke, omogućava probijanje ot- 

Luk — Luneta 


vora u zidu, odnosno njihovu veću širinu, a tako- 
đer povećanje razmaka među stupovima. L. može 
biti polukružan, ovalan, potkovičast, segmentan, 
šiljast, trolistan, sedlast. Najugroženije mjesto 1u- 


“c op» Fi 


Luk: A polukružni, B konstrukcije šiljastog luka, C ovalan, 
D trolistan, E sedlast, F štljast 


ka je tjeme, koje je kod šiljastog luka izbjegnuto, 
čime je omogućeno proširenje otvora u zidu i raz- 
maka među stupovima. 

LUMINIZAM (lat. lumen svjetlo), karakteristi- 
ka slikarstva u kojem svjetlosne pojave (kontrasti 
svjetla i sjene) igraju bitnu ulogu. 

LUNETA (lat. luna mjesec), polukružno polje 
između ravnog nadvratnika (odnosno natprozorni- 
ka kod prozora) i luka iznad njega, koje može biti 
otvoreno ili zatvoreno. L. nastaje kao rezultat kon- 
struktivnog nastojanja da se pomoću luka raste- 
reti ravni nosač, prebačen preko određenog otvo- 
ra; u tom smislu ona je identična s timpanom. U 
srednjovjekovnoj arhitekturi, naročito u romani- 
ci, lunete crkvenih portala bile su osnovne površi- 
ne na kojima se razvijaju figuralni prikazi. 

MAGDALENIJEN, naziv za jedno od razdoblja 
starijeg kamenog doba (v. Kameno doba), prema 
nalazištu La Madelaine (La Madlen) u Francuskoj. 
Tom razdoblju pripadaju najznačajnija ostvarenja 
paleolitskog čovjeka. 

MAJOLIKA, predmeti od pečene gline prekri- 
veni neprozirnom pocaklinom (najviše bijelom) i 
ukrašeni s jednom ili više boja (v. Fajansa). Naziv 
dolazi od otoka Mallorca preko kojeg su španjolski 
proizvodi ove vrste stizali u Italiju u XIV i XV st. 

MAJSTOR, naziv za umjetnika arhitekta, skulp- 
tora, slikara. Upotrebljava se sve do našeg vre- 
mena, naročito u srednjem vijeku kada su umjet- 
nici bili organizirani u cehovima, kao obrtnici, i 
imali svoje radionice (v. Botega). 

MAKEDONSKO SREDNJOVJEKOVNO SLI- 
KARSTVO, v. Srednjovjekovno zidno slikarstvo u 
Makedoniji i Srbiji. 

MAKIMONO (jap.), u Kini i Japanu oslikani 
svitak pričvršćen na letvicu na užim stranama. Ču- 

Makimono — Manirizam 


va se u kutiji, a prilikom razgledanja razmatra se 
po dužini. 

MANASTIR (grč. monazein osamljeno živjeti), 
isto što i samostan (v.). U užem smislu pod m. ra- 
zumijeva se pravoslavni samostan. Tlocrtni raspo- 
red starijega tipa izgleda poput tvrđave: crkva i 
zvonik nalaze se u sredini velikog, obično ovalnog 
dvorišta, okruženog zgradama »arhimandritije« 
(stan igumana, kancelarijske prostorije i ćelije 
monaha), blagovaonice, (trapeza) konaci za hodo- 
časnike i gospodarske zgrade. 


MANDORLA (tal. badem), elipsoidno (u obliku 
badema) oblikovani okvir (u slikarstvu često u 
duginim bojama) oko Krista ili Marije u prika- 
zima »Posljednjeg suda« ili »Uzašašća«. 


MANIRA (tal. maniera način), u likovnoj um- 
jetnosti način rada nekog umjetnika. U prenese- 
nom smislu m. može biti i sinonim za rutinu, for- 
malno oponašanje, izvještačenost, pozu. 


MANIRIZAM, 1. stil druge polovice XVI st. 
Propast talijanske buržoazije nakon otkrića novih 
puteva na istok, pojave engleskog sukna na tržištu 
i jeftinog američkog zlata dovodi do promjena u 
odnosu prema svijetu i u načinu izražavanja. Fi- 
rencu XVI st. karakterizira opća nesigurnost, oče- 
kivanje kraja svijeta i strah. U takvom raspolože- 
nju nestaje idealizacije likova, nestaju heroji vi- 
soke renesanse i ustupaju mjesto stravičnim, sa- 
blasnim ljudima u djelima R. Fiorentina (Fjorenti- 
no 1494—1540), D. Beccafumija, (Bekafumi 1475— 
1564), J. Pontorma (1494—1556) i kasnog Michel- 

angela, (Mikelanđelo 1475-——1564). M. negira reali- 
stička dostignuća rane renesanse, deformirajući 
ljudske likove i postavljajući ih u nemoguće od- 
nose i irealne prostore. Vrhunac m. dostiže u dje- 
lima venecijanskog slikara J. Tintoretta (1518— 
1594) i grčkog slikara D. Theotocopulosa zvanog 
El Greco (oko 1541—1614), koji je živio u Veneciji, 
prošao kroz Rim, da bi se stalno nastanio u Špa- 
niji. Na njihovim slikama, oblikovanim isključivo 
bojom, svjetlo shvaćeno na sasvim novi način do- 
lazi koncentrirano iz jednog izvora i svojim dje- 
lovanjem raspršuje konzistentnost oblika, briše oš- 
trinu granica, dematerijalizira likove i uništava 
realnost prostora koji »bježi« (Tintoretto), ili posve 
irealan (El. Greco). U arhitekturi m. znači podre- 
đivanje funkcionalnosti i logičnosti arhitektonskih 
elemenata ličnom izrazu, što se očituje u dispro- 
porciji, atektoničnosti i asimetričnosti. Snažni, ve- 
liki stupovi smješteni su u zid ili čak iza zida, niše 
ostaju prazne, pilastri su uži s donje strane, kon- 
zole su dekorativne, prizemlje se otvara dok prvi 
i drugi kat ostaju puna, zatvorena masa. Značajni 
primjeri su biblioteka Laurenziana, Palazzo Mas- 
simi, dvorište Uffizia (Ufici). 2. stil kasne gotike. Na- 
ročito značajno razdoblje za umjetnost sjeveroza- 
padne Evrope. Značajni slikari: M. Griinewald 
(Grinevald 1470?—1528), L. Cranach (Kranah 1472 
—1553), A. Altdorfer (oko 1480—1538). Pokrenute 
forme na njihovim slikama dovedene su do kraj- 
nje napetosti i izražavaju uzbuđenje i istu težnju 
za negiranjem realnosti kao kod manirista rene- 
sanse, samo ovdje polazeći od naturalizma gotike. 

MANSARDA (naziv po francuskom graditelju 
H. Mansardu (1646—1708), prvobitno oznaka za je- 
dan ili više puta lomljeni krov kojim se postiže 
korištenje potkrovlja za stambeni prostor, a danas 
se tako naziva samo taj prostor. 

MANUSKRIPT (lat. manus ruka, scriptum pi- 
smo), rukopis, na papirusu, pergamentu ili papiru, 
Do IV st. rukopisi su imali oblik rotulusa (v.), a za- 
tim kodeksa (v.). 

MARINA, umjetnički prikaz mora, morske oba- 
le i kao takav jedna vrsta pejzaža. Kao posebna 
slikarska tema m. se razvila u holandskom slikar- 
stvu XVII st., ostajući od tada pa sve do kraja 
XIX st. jedan od vrlo omiljelih slikarskih motiva, 


MARGINA (lat. margo rub), rub oko teksta u 
rukopisu ili knjizi. 

MASKA (srednjovj. lat. masca), plastični pri- 
kaz ljudske ili životinjske glave napravljen tako 
da se iza njega može sakriti lice. Kod primitivnih 
naroda element kulta; vjeruje se da se stavljanjem 
maske postiže identifikacija s prikazanom svetom 
životinjom ili pokojnikom. U maskama dolazi do 
izražaja magijsko vjerovanje stopljeno sa strahom 
što pri njihovom oblikovanju dovodi do ekspre- 
sivne deformacije. Maske su se upotrebljavale i u 
grčkom kazalištu. Na njima su bile naglašene zna- 
čajke određenog karaktera i po tome su se izda- 
leka prepoznavale osobine lika, pa čak i njegova 
sudbina (tragične i komične maske). 

Maskeron, dekorativan motiv arhitektonske pla- 
stike s prikazom lica deformiranog poput maske, 
okruženog kosom. 

MASTABA (arap. klupa), grobnica egipatskih 
faraona i velikaša. Ima oblik krnje piramide. U 
unutrašnjosti mastabe nalazi se predvorje, a do 
grobnih komora vode vertikalni rovovi. 


MATRONEJ (lat. matrona gospođa), u doba sta- 
rijega kršćanstva mjesto u crkvama određeno za 
boravak žena, zavjesom odvojeno od prostora na- 
mijenjenog muškarcima. Kao m. mogle su služiti 
i empore (v.). 

MAUZOLEJ, monumentalna grobnica. Naziv 
potječe od grobnice kralja Mauzola i njegove žene 
u Halikarnasu, sagrađene sredinom IV st. pr. n. e., 
koja se u starom vijeku ubrajala u sedam svjet- 
skih čuda. 

MAYA, umjetnost naroda na području južnog 
Meksika, Guatemale i poluotoka Yucatan. Datira- 
nje cvata te kulture je nesigurno, u prvom tisuć- 
ljeću ili od VIII do XV st. U IV st. počinje orga- 
niziranje vlasti i formiranje gradova (najstariji 
Uaxactun, zatim Copan, Tikal, Palenque, i iz nove 
države Uxmal, Chichen Iiza), u kojima se gradi 
monumentalna arhitektura — hramovi ili oltari na 
kamenim piramidama, akropole, palače, utvrde, 
dugoljaste građevine na terasama, astronomski op- 
servatoriji, igrališta za sakralnu igru s loptama. 
Uske prostore presvođuju ispuštanjem slojeva ka- 
mena. Predmeti skulpturalne obrade su zidovi gra- 
đevina, stepenice, stele, koji se prekrivaju relje- 
fima; oblikuje se i puna plastika, ljudske maske. 
Uska veza između arhitekture, skulpture i slikar- 
stva (freske u Bonampaku pokrivaju čitave zidove 
i teku u nizu). 

MEANDAR (grč. naziv po vijugavom toku rije- 
ke u Maloj Aziji), ornament u obliku neprekinute 
trake s uglovima pod pravim kutem. 


i] 


MEDALJA (tal. medaglia), sitna plastika. Male 
metalne ploče, najčešće okrugle, s likovima, natpi- 
sima, znakovima. 


MEDALJON (fr. medaillon), 1. arhitektonski 
ukras kružnog oblika s reljefnim prikazom; 2. na- 
kit, najčešće kružnog oblika, u koji se može umet- 
nuti predmet uspomene. 


MEDRESA (arap. madrasa učilište), tip građe- 
vine u islamskoj arhitekturi, rasprostranjen kod 
Osmanlija. Oko centralnog atrija s vođoskokom 
teče trijem iz kojega se ulazi u prostorije svođene 
kupolom, određene za đake. Učionica je smještena 
nasuprot glavnom ulazu, u osnvini čitavoga kom- 
pleksa. Drugi tip medrese je kvadratični atrij oko 
kojega su raspoređena 4 ivana (v.) — učionice. M. 
se često kombinira s mošejom. 


MEGALITSKI SPOMENICI (grč. megas velik + 
lithos kamen), kultni spomenici od neobrađenog 
kamena u obliku menhira (v.), dolmena (v.), krom- 


Meandar 

leha (v.) iz razdoblja neolita i početka brončanog 
doba. 


MEGARON, pratip grčke kuće, palače i hrama 
— jednostavna pravokutna građevina s predvorjem 
kojega stvaraju ante (v.). U središtu unutarnjeg 
prostora stajalo je ognjište, a četiri stupa oko njega 
podržavala su na tom mjestu nešto uzdignuti krov, 
tako da je bio omogućen odvod dima. M. se spo- 
minje u Homerovim epovima, a arheološka iska- 
panja u Mikeni pokazala su njegov oblik, 


MENHIR (keltski veliki kamen), neobrađeni ka- 
meni blok vertikalno postavljen, vjerojatno grobni 
spomenik ili možda simbol plodnosti u vezi s kul- 
tom sunca. Rasprostranjen na svim starim konti- 
nentima u neolitu i brončanom dobu. 


MERLATURA, zupčasti završetak zida u sred- 
njem vijeku. Prvotno je služio za obranu, a kasnije 
kao ukras. 


MEROVINŠKA UMJETNOST, umjetnost Fran- 
cuske od V—VII st. Od III st. dalje gradovi u Galiji 
opkoljuju se zidinama, osiromašuju i smanjuju. 
Crkve koje Se podižu skromnih su razmjera i 
ukrasa, a u tlocrtu ponavljaju tipove kasnoantikne 
i starokršćanske arhitekture; bazilika St. Pierre u 
Vienneu (Vien), baptisterij centralnog tlocrta u 
Riezu i Frejusu (Frežis). Na krstionici St. Jean 
u Poitiersu javlja se težnja za oživljavanjem vanj- 
štine (zabati, profilirani vijenac). Karakteristične 
su podzemne grobne kapele; kripta u Jouarre 
(Žuar). Figuralna plastika je malobrojna. Kapiteli, 

sarkofazi, oltarne pregrade ukrašavaju se biljnim 
i drugim ornamentom ponekad izrađenim s antik- 
nim plastičnim osjećajem (Jouarre). Slikarstvo je 
zastupljeno samo minijaturama ukrašenim zoomor- 
fnim i geometrijskim ornamentom, iako literarni 
izvori spominju mozaike s figuralnim prikazima. 
Mnogobrojni zlatarski predmeti svjedoče o visokom 
dometu ove proizvodnje (trezor kralja Hilderica). 


METAFIZIČKO SLIKARSTVO (tal. pittura me- 
taphisica), pokret u modernoj umjetnosti usmjeren 
protiv futurizma, s jako izraženom nostalgijom 
prema prošlosti, koju su futuristi htjeli likvidirati, 
i s velikom naklonošću prema snu (v. Nadreali- 
zam). M. s. je stvorio G. de Chiricho (Kiriko, r. 
1888) u Parizu, ali su najznačajnija djela nastala 
za njegova boravka u Ferrari, za I svjetskog rata, 
gdje se formirala neka vrst škole kojoj su pripa- 
dali C. Cara (Kara, r. 1881) i G. Morandi (r. 1890). 
Na Chirichovim slikama međusobno izolirani po- 
jednostavnjeni predmeti i ljudski likovi na praz- 
nim trgovima geometrijske tačnosti i naglašene 
perspektive, izloženi djelovanju intenzivnog svjet- 
la, izražavaju nostalgiju za beskonačnim. Cara je 
svoje manekene oblikovao u zatvorenim jednostav- 
nim prostorijama koje preciznošću i demonstrira- 
njem perspektive podsjećaju na prostore talijan- 
skih problematičara. Morandi slika samo mrtvu 
prirodu. Upotrebljavajući sasvim svijetle, blage 
boje bez jakih kontrasta, traži u izoliranju i sa- 
žimanju običnih predmeta tajanstveno i nepozna- 

Metatizičko slikarstvo — Mezopotamska umjet. 


to, a to je i općenito karakteristika metafizičkog 
slikarstva. 

METOPA (grč. metopon prednja strana), dio 
friza na dorskom hramu. Reljefno ukrašene ploče 
postavljene naizmjenično s triglifima (v.). 

METROPOLIS (grč. matični grad), kod starih 
Grka matični grad kolonije. Danas metropolom 
zovemo glavni grad neke zemlje. 

MEZOLIT (grč. mesos srednje + lithos kamen), 
prelazno razdoblje iz paleolita u neolit (v. Kameno 
doba). 

MEZOPOTAMSKA UMJETNOST, umjetnost 
gradova između Eufrata i Tigrisa, gdje su prvi sta- 
novnici bili Sumerci. Ur, Lagaš, Larsa, Eridu bili 
su gradovi pod vlašću kraljeva-svećenika već oko 
3000. g. pr. n. e. Sredinom 3. tisućljeća vodstvo 
preuzima Akad, u 2. tisućljeću Babilon, a u 1. ti- 
sućljeću asirski grad Niniva. Naše znanje o tim 
kulturama osniva se u velikoj mjeri na izvorima 
iz biblioteke od 30.000 glinenih ploča cara Asur- 
banipala. Osnovni materijal za gradnju bila je 
opeka. Gradili su zidove debljine 6-—12 metara, 
koje su izvana ukrašavali fajansnim pločama slo- 
ženim u mozaik (motivi: grifon, zmaj, lav) žute 
i bijele boje na plavoj pozadini. Na povišenom 
platou umjetnog brda gradili su monumentalne 
palače (v.) i cikurate (v.). Materijali za izradbu 
skulpture bili su glina, bronca, diorit, alabaster. 
Alabasterna ženska glava nađena u Uruku iz 3200. 
g. pr. n. e. prvi je veliki ljudski lik u historiji 
umjetnosti. Značajne su i votivne statue kralja 
Gudee (zeleni diorit) nastale tisućljeće kasnije. Li- 

kovi su prikazani u konvencionalnom stavu (sje- 
dećem ili stojećem s rukama sklopljenim na pr- 
sima), naturalistički naglašenim mišićima i stilizi- 
rane kose ij obrva. Za mezopotamsku umjetnost ti- 
pični su reljefi (Naramsinova stela, stele jastrebo- 
va itd.). Iskopano je mnogo pečatnjaka, tzv. cilin- 
dara. Rađeni su tehnikom intaglio (v. Gema) i pri- 
kazuju stilizirane likove ljudi i životinja. Kasnija 
asirska skulptura ima sličnosti sa sumerskom i ba- 
bilonskom. Naročito su značajni reljefni prikazi 
lova, kraljevskih pohoda i svečanosti, koji teku u 
trakama prekriveni natpisima koji tumače prika- 
zano, a nađeni su u ruševinama asirskih palača 
(Nimrud, Korsabad, Kujundžik). Uz shematizam i 
stilizaciju kose, brade, očiju, odjeće i konvencio- 
nalni stav, kod nekih scena lova primjećuje se i 
naturalizam. 


MEZZOTINTO, vrst bakroreza, slična suhoj igli 
(v.), samo što je u ovom slučaju proces obrnut. Či- 
tava površina bakarne ploče izbrazda se u svim 
smjerovima. Dijelovi matrice koji na otisku treba 
da ostave svjetliji ton djelomično se izravnavaju 
(na tim mjestima zadržat će se manje tinte), sve do 
potpunog zaglađivanja tamo gdje je potrebna bi- 
jela boja. M. je vrlo mukotrpna tehnika koja se 
naročito mnogo upotrebljavala u XVII, XVIII i XIX 
st, a danas je gotovo napuštena. 

MIHRAB (arap. niša), niša ili arkada na zidu 
džamije, obično nasuprot ulazu. Označava smjer 
Meke. 

MIMBER (arap. mi — ubar govornica), propo- 
vjedaonica u džamiji, smještena obično desno od 

mihraba (v.). Može biti kamena ili drvena, bogato 
ukrašena ornamentalnim reljefima. 


MINARET (arap. svjetionik), tanki visoki toranj 
kružnog ili poligonalnog tlocrta, uz džamiju, s unu- 
tarnjim stepenicama koje vode do balkona s kojeg 
mujezin poziva na molitvu. 


MINIJATURA (lat. minium crvena olovna boja), 
1. slika u rukopisu: rotulusu (v.), kodeksu (v). Naj- 
starije minijature nalazimo u  staroegipatskoj 
»Knjizi mrtvih«. Antičke minijature poznate su 
nam iz knjige Vergilijevih stihova IV—V st. Mini- 
jature srednjeg vijeka razlikuju se međusobno po 
stilovima pojedinih skriptorija (v.). U XIV i XV 
st. minijaturama se ukrašavaju i svjetovne knjige, 
naročito kalendari. 2. slika malog formata, česta u 
razdoblju rokokoa (v.) i biedermeiera (v.). 


MITOLOGIJA (grč. mythos riječ, govor), kom- 
pleks mitova jedne kulture o stvaranju svijeta, o 
prirodnim pojavama, bogovima i herojima, odno- 
sno nauka o mitovima. Mit je u biti primarni oblik 
historijske svijesti čovjeka i svojim porijeklom je u 
najužoj vezi s umjetničkim izrazom. Istovremeno 
mitske ličnosti predstavljaju bogat izvor tema za 
likovnu umjetnost od starog vijeka do danas. 


MITREUM, svetište iranskog boga sunca Mitre, 
koji je prvih godina naše ere imao mnogo poklo- 
nika u Rimskom Carstvu. 

MOBIL (lat. mobilis pomičan), naziv M. Du- 
champsa (Dišan) za konstrukciju od žice, različitih 
metalnih ploha i šipki, koja je zbog labilne ravno- 

teže u laganom pokretanju. Najznačajniji konstruk- 
tor mobila je A. Calder (Kolder, rz. 1898). 


MODA, način odijevanja, uređenje stana, pona- 
šanja. Povezana je s glavnim stremljenjima i ka- 
rakteristikama stila jednog vremena, ali se ne 
smije njime izjednačiti jer u svojoj površnosti 
brzom nestajanju ne dodiruje dublje ljudske inte- 
rese i odnose, ostajući uvijek izraz sekundarnih 
pojava i sredstava života. 


MODEL (tal. modello), predložak (osoba ili 
predmet). 


MODELACIJA, 1. oblikovanje skulpturalnog 
djela u mekanim materijalima (v. Skulpturalne 
tehnike). 2. postizanje iluzije plastičnosti na plohi 
slike pomoću chiaroscura (v.) i tonskog slikanja (v.). 


MODUL (lat. modulus mjera), jedinica mjere za 
određivanje proporcija u arhitekturi i skulpturi. 
U antici: poluprečnik stabla stupa, palac ruke (v. 
Kanon); u modernoj arhitekturi: dimenzije čo- 
vjeka Le Corbusierov modulator (Le Korbizje), 
udaljenost među stupovima skeletne konstrukcije. 


MONOGRAFIJA (grč. monos sam, jedan — gra- 
fein pisati), pisano djelo o nekom umjetniku ili 
djelu. 

MONOHROMIJA (grč. monos jedan, hromos 
boja), jednobojnost. Slikarsko djelo izvedeno samo 
jednom bojom, najčešće sivom ili smeđom. Dubina, 
plastičnost ili samo odvajanje ploha postiže se s 
više tonova (v.) jedne boje. Posebno omiljena u ki- 
neskom slikarstvu. 

MONOLIT (grč. monos jedan, lithos kamen), 
predmet izrađen od jednog komada kamena, najče- 
šće stup. 


MONSTRANCA (lat. monstrare pokazati), jedan 
od predmeta u kršćanskom bogoslužju u kojem se 
pokazuje posvećena hostija. Izrađuje se od pleme- 
nitih metala. 


MORAVSKA ŠKOLA, arhitektonski spomenici 
nastali u Srbiji potkraj XIV i početkom XV st. Tip 
tlocrta je upisani križ a apside na bočnim stranama 
i na istočnoj strani formiraju oblik trolista. Pri- 
prata s kulom, kupole (najčešće pet), šesta upo- 
treba šiljastog luka, stupnjevanje volumena dovo- 
de do naglašenog vertikalizma. Polihromni karak- 
ter postignut je miješanjem tučenog kamena i raz- 
nobojne opeke. Skulpturalni ukrasi su prvenstveno 
ornamentalnog karaktera i ograničeni na okvire 
prozora i vrata. Najznačajniji primjeri su Rava- 
nica, Kalenić, Ljubostinja, Resava (Manasija) — 
zadužbina Stevana Lazarevića, koja se razvila u 
značajan kulturni centar opasan zidom i kulama. 


MORFOLOGIJA (grč. morfe oblik — logos Ti- 
ječ), nauka o oblicima. 


MOST, konstrukcija u svrhu prelaza s jedne na 
drugu obalu neke rijeke. Najstariji mostovi iz VI 
st. pr. n. e. arhitravne su konstrukcije na drvenim 
stupovima. Tek su Rimljani upotrebljavali luk (v.) 
kao konstruktivni element (Elijev most u Rimu). 
Novi mostovi srednjeg vijeka nastaju od XII st. 
dalje; Avignon (Avinjon), Regensburg, Firenza. Kod 
nas su značajni mostovi iz turskog vremena 

(Arslanagovića preko Trebinje iz XVI ili XVII st.). 
Prvi m. željezne konstrukcije sagrađen je u Engle- 
skoj u drugoj polovici XVIII st. Mostovi švicarskog 
arhitekta R. Mailarda (Mejar, 1877—1940) najljep- 
ši su primjeri betonske konstrukcije. 


MOŠEJA (arap. mesgid mjesto gdje se klanja); 
isto što i džamija (v.). 

MOTIV (srednjovj. lat. motivum od movere po- 
kretati), 1. pokretač, uzrok nastajanja nekog djela; 
2. element umjetničkog djela (v. Tema); 3. element 
ornamenta (vitica, spirala, šahovska ploča itd.). 


MOZAIK (grč. mosaike), slikarska tehnika sla- 
ganja malenih raznobojnih kockica kamena ili 
stakla na podu, svodu ili zidu. Kockice se utiskuju 
u meku podlogu svježe žbuke, koja se kasnije 
stvrdne. Podni m. javlja se još u starim istočnim 
kulturama, pa zatim u Grčkoj i Rimu, dok se zidni 
m. javlja u većim razmjerima tek od III st. n. e. 
Tokom srednjeg vijeka tehnika mozaika održala se 
samo u Bizantu i na područjima koja su bila pod 
njegovim utjecajem (Veneci- 


ja, Sicilija, Rim). 
MREŽIŠTE, gornji dio A A 
prozorskog otvora ispunjen 
perforiranom kamenom plo- VE 
hom. Oblici rastvaranja su 
različiti: rozeta (v.), oblik VT VA 
mjehura (v. Flamboyant). M. 
je arhitektonski ukras Go- 


plamenova, oblik = ribljeg 
tike, Mrežište 

MRTVA PRIRODA, slikarska tema. Umjetnički 
prikaz »mrtvih« ili bar nepomičnih predmeta. Kao 
posebna tema javlja se već u antici, dok u srednjo- 
vjekovnom slikarstvu tek pojedini detalji u okviru 
religioznih prikaza imaju karakter »mrtvih priro- 
da.« U XV st. raste značenje takvih detalja, da se 
tokom XVI st. m. p. javi kao posebna tema. Naro- 
čiti procvat doživljava u holandskom slikarstvu 
XVII st., a zatim u XIX st. kada je m. p. kao skup 
objekata, koje izabire i postavlja u međusobne 
odnose sam umjetnik, postala tema koja omogućuje 
najslobodnije kolorističke i formalne eksperimente. 


MUMIJA, 1. raznim postupcima konzervirano 
ljudsko tijelo. U Egiptu je mumificiranje bilo po- 
vezano s kultom mrtvih. 2. česti prikaz egipat. 
skog boga Ptah, boga svjetla, neba, istine, početaka 
i umjetničkog stvaranja. 


MUTUL (lat. kapljenica), pločica pravokutnog 
ili trapezastog oblika, smještena ispod vijenca, s 
koje vise guttae (v.). 


MUZEJ (grč. mouseion sjedište Muza), zbirka 
predmeta skupljena u svrhu čuvanja i izlaganja. 
Raspored izloženih predmeta najčešće je krono- 
loški. Osim stalno izloženih postoje i oni koji se 
čuvaju u depoima (skladištima). O zbirci obavje- 
štavaju katalozi muzeja. Prvi muzej bila je knjižni- 
ca i akademija Ptolomeja u Aleksandriji osnovana 
300. g. pr. n. e. 

NABIS (hebr. nabi proroci), grupa umjetnika 
koji su prvi put izlagali zajedno 1891. g. u Parizu. 
Bili su to: M. Denis (Deni, 1870—1943), P. Se- 
rusier (Serizje, 1863—1927), P. Bonnard (Bonar, 
1867—1944), E. Vuillard (Vijar, 1860—1946), F. 
Vallotton (1865—1925). Formirali su se pod razli- 
čitim utjecajima, počev od talijansko quattrocenta, 
francuskih srednjovjekovnih tapiserija do E. Ber- 
narda (Bernar, 1868—1941), P. Gauguina (Gogen, 
1848—1903), P. de Chavannesa (Šavan, 1824— 
1898) i japanskih drvoreza. Nazivali su ih još i sim- 
bolistima (v.) Njihovo htijenje M. Denis je formu- 
lirao: »Ne zaboravite da je slika, prije nego što će 
postati borbeni konj, gola žena ili bilo koja aneg- 
dota, u suštini ravna površina prekrivena bojama, 
složenim po izvjesnom redu.« Otkrili su ljepotu 
običnog i svakidašnjeg, pretvorivši kupanje, pros- 
trti stol, običnu sobu ili goli lik žene u uvijek nove 
i posebne kolorističke senzacije. Izdavali su časo- 
pis »Revue Blanche«. Posljednji put su zajedno iz- 
lagali 1899. g. 

NADREALIZAM (fr. surrealisme), jedan od os- 
novnih pravaca umjetnosti XX st. Bila je potrebna 
destrukcija dade (v.) da se ponovo osjeti želja za 
predmetom na slici. Utjecaj psihoanalize S. Freuda 
(Frojd) bio je golem. Njegovo učenje o po- 
stojanju mračnih, neispitanih prostora  podsvi- 
jesti koja dolazi do izražaja kroz automatske 
radnje, mjesečarstvo, san, pružilo je nove moguć- 
nosti evropskoj umjetnosti. Nakon dade i apstrak- 
cije (v.), predmet koji se prikazuje na slici pojav- 
ljuje se kroz san i zbog toga u vrlo dvosmislenom 
sadržaju. Prvi manifest napisao je 1924. g. u Pa- 
rizu francuski književnik A. Breton: »Najsnažnija 
je nadrealistička slika za mene ona koja sadrži naj- 
veću mjeru proizvoljnog. Ne krijem tu svoju misao, 
to je ona slika koja iziskuje najviše vremena kad 
je tko hoće prevesti u jezik svakidašnjeg života, 
prikazuje golemo mnoštvo vanjskih protivurječ- 
nosti, ili je jedan dio njezina smisla na čudnovat 
način prikriven, ili nam se ukazuje čudnova- 
tim..., ili se u njoj nazire neko smiješno formal- 
no opravdanje o sebi, ili pripada u svijet haluci- 
nacija, ili vrlo jednostavno apstraktnom stavlja 
masku konkretnog, ili nasuprot tome sadrži neku 
negaciju fizičkih elemenata, ili izaziva smijeh.« 
M. Ernst (r. 1891), H. Arp (r. 1887), S. Dali (r. 1904), 
J. Miro (r. 1893), Y. Tanguy (Tangi, 1900—1955), 
M. Chagall (Šagal, r. 1887), P. Klee (1879—1940) 
predstavljaju najvažnije i međusobno vrlo različite 
predstavnike nadrealizma. 


NAIVNA UMJETNOST (fr. naif bezazlen, pro- 
stodušan), 1. u širem smislu izraz nesvjesne retar- 

dacije, moguć u različitim razdobljima (npr. vojvo- 
đanski zografi XVIII st. hlebinska škola XX st.). 
2. U užem smislu umjetnost stilizirane forme koja 
se pojavljuje paralelno s različitim modernim 
pravcima kao izraz nesvjesnog bijega iz današnje 
civilizacije i identifikacije s prošlom seljačkom 
kulturom. Najveći slikar naivne umjetnosti je Ca- 
rinik H. Rousseau (Ruso, 1849—1910). Kasnije se 
potreba za bijegom iz današnjeg svijeta miješa s 
pokušajima prilagođavanja, što se očituje u izrazu 
koji gubi mogućnost stilizacije, a time i svoju na- 
ivnost i osnovni umjetnički karakter. 


NAMJEŠTAJ, predmeti koji služe udobnosti 


čovjeka i nalaze se najčešće u unutarnjim prosto- 
rima. Materijali za izradu namještaja jesu drvo i 
metal. Najstariji poznati n. je egipatski (stolice, 
stolovi, kreveti, škrinje). Grčki n. poznat nam je s 
figurativnih prikaza na vazama; rimski s prikaza 
na zidovima pompejanskih kuća (ormari, ležaji, 
stolci bez naslona, mali okrugli stolovi), a djelo- 
mično je i sačuvan. Srednjovjekovni n. nastaje pod 
utjecajem rimskog, samo što je mnogo masivniji 
i jednostavniji. Ali već u gotici n. ponovo postaje 
elegantniji i raskošniji. U razdoblju renesanse, ba- 
roka i rokokoa javljaju se novi predmeti: kabinet, 
sekreter, komoda, ormar, koji nadomješta škrinje, 
noćni ormarić, pisaći stol, toaletni stol. Bogati 
rezbareni ukrasi i pozlate karakteriziraju n. raz- 
doblja koja se označavaju imenima francuskih vla- 
dara; stil Luja XIV, XV, XVI, regenstva, Empire 
(Ampir), engleskih dinastija; Tudor (Tjudor), Stu- 
art (Stjuart), Georgian (Đorđian), ili poznatih sto- 

lara; Chippendale (Čipendel), Adam (Edem), Hep- 
plewhite (Heupluajt), Sheraton (Šeraton). Posljednji 
originalni stil XIX st. je stil malog srednjoevrop- 
skog građanstva (v. Biedermeier). Sredina i druga 
polovica XIX st. u znaku je neostilova (v.), što znači 
obnavljanje i kombinaciju svih prošlih stilova u 
ukrasu i obliku, sada već najčešće u tvorničkoj 
proizvodnji. Osim ovih historijskih stilova postoji 
kroz sva razdoblja seljački n., i u razdobljima ra- 
skošnih aristokratskih stilova jednostavniji i fun- 
kcionalniji građanski n. Preokret u izradbi namje- 
štaja donosi stil secesije (v.). Karakteristika namje- 
štaja ponovo postaje funkcionalnost, što se u XIX 
st. zanemarivalo. Od kraja prošlog stoljeća do da- 
nas tendencije različitih pravaca moderne arhitek- 
ture i industrijskog oblikovanja očituju se i u iz- 
radi namještaja. Od laganih i funkcionalnih Tho- 
net stolaca austrijske firme potkraj XIX st. preko 
nešto težeg i ukrašenijeg namještaja u stilu sece- 
sije, H. Guimard (Gimar) prilagođenih ljudskim 
oblicima i vrlo skladno oblikovanih, R. Riemer- 
schmid (Rimeršmid) do strogo geometrijskih obli- 
ka pripadnika grupe De Stijl (Stij), G. Rietveld 
(Ritveld) i Bauhaus, M. Breuer (Brejer). Do- 
laze do izražaja novi materijali: kromirane cijevi 
(proizvodnja tvrtke Thonet po nacrtima Breuera i 
Le Corbusiera (Le Korbizje), Barcelona stolac 
M. Van der Rohea (Vander Roje), savitljivo drvo 
(A. Aalto) i plastika (A. Saarinen). 


NAOS, 1. cela (v.); 2. središnji brod (v.) u bi- 
zantskim crkvama. 

NARTEKS (grč. nartex), crkveno predvorje. N. 
može biti unutrašnji ili vanjski. Vanjski n. je u 
stvari ostatak atrija (v.) — portik (v.) prislonjen 
uz vanjski zid crkve na kojem se nalazi glavni 
ulaz. Unutarnji n. je onaj dio prostora koji se na- 
lazi neposredno iza ulaza i koji je više ili manje 
odijeljen od ostalog crkvenog prostora. U ranom 
kršćanstvu služio je za boravak katekumena (ne- 
krštenih). 


NATURALIZAM (lat. natura priroda), 1. način 
izražavanja, čija je karakteristika detaljno prika- 
zivanje; 2. pravac u XIX st. koji je nastao kao re- 
akcija na romantičarske i idealizirajuće tendencije. 


NAZARENCI, grupa romantično nastrojenih 
njemačkih umjetnika s početka XIX st. koji su ži- 
vjeli u Rimu. Predstavljaju reakciju na klasicizam 
(v.). Otkrili su i obožavali talijansku renesansu 
prije Rafaela i htjeli je obnoviti stvarajući »novu, 
njemačku, religioznu i patriotsku umjetnost«. Naj- 
poznatiji je F. Overbeck (1789—1869). 


NEKROPOLA (grč. nekropolis grad mrtvih), 
i. monumentalno antičko groblje izvan gradskih 
zidina (u Ateni kraj Dipilonskih vrata), ili uz veli- 
ke ceste, Via Appia u Rimu, Alyscamps (Alis- 
kamp) u Arlesu. 2. prethistorijska groblja — nala- 
zišta prvostepene važnosti za rekonstrukciju pret- 
historijskih kultura (v. Željezno doba) s obzirom 
na bogati inventar različitih predmeta i umjetnič- 
kih djela. 


NEODADAIZAM, jedan od naziva za novi reali- 
zam (v.) u SAD. Glavni predstavnici su R. Rau- 

schenberg i Cy. Twombly, koji nastavljaju na po- 
slijeratnu struju apstraktnog ekspresionizma (v.). 

NEOIMPRESIONIZAM, naziv koji se prvi put 
upotrebljava u vezi djelovanja slikara G. Seurata 
(Sera, 1895—1891), koji zajedno sa slikarom P. 
Signacom (Sinjak, 1863—1935) godine 1884. stva- 
ra udruženje nezavisnih umjetnika i otvara pose- 
ban izložbeni salon. Neoimpresionisti slikaju ma- 
lim kružnim mrljama — point (v. Pointilizam) či- 
stih, međusobno suprotstavljenih komplementar- 
nih boja, a kompozicione osi sijeku se pod pravim 
kutem. Neoimpresionističke slike djeluju poput 
mozaika i mada predstavljaju krajnju konzekven- 
ciju impresionizma (v.), razlikuju se od njega sti- 
liziranim oblicima i načinom komponiranja. 

NEOLIT (grč. neos novo, lithos kamen), novo 
kameno doba (v.). 

ili »Nova likovnost«, na- 
slov eseja P. Mondriana (1872—1944) u L'Effort 
Moderne (Lefor modern) 1920. g. Naziv je za jednu 
vrst apstraktne umjetnosti koja polazi od neoim- 
presionizma (v.) i kubizam (v.) da bi stigla do bes- 
predmetnosti čistih geometrijskih likova i osnov- 
nih boja. »Primjenom suprotnosti pravoga kuta, 
stalni odnos općeg i posebnog dvojstva uspostavlja 
jedinstvo.« Mondrianova vizija novog svijeta u ko- 
jem »nam više neće biti potrebne slike i skulpture, 
jer ćemo živjeti u sredimi ostvarene umjetnosti« 
ulazi u program grupe De Stijl (v.), kojoj je pripa- 
dao kao aktivan član. 

NEOSTILOVI, umjetnički pokreti u Evropi koji 
teže uspostavljanju nekog historijskog stila. 1. ši- 

roki pokret na Zapadu, potkraj XVIII i početkom 
XIX st., za obnavljanjem antičke umjetnosti (v. 
Klasicizam), koji se isprepliće s obnavljanjem go- 
tike u romantizmu (v.). 2. više umjetničkih histo- 
rijskih stilova »ebnovljenih« na Zapadu od 1850. 
do 1900. g., često istovremeno, u arhitekturi i pri- 
mijenjenoj umjetnosti. To su: kasni klasicizam, 
neogotika, neorenesansa, neobarok i neoromanika. 
Ovi stilovi obnavljaju se samo formalno, jer su 
upotrijebljeni novi materijali i novi načini indu- 
strijske proizvodnje (v. Pseudoarhitektura). 

NEUE SACHLICHKEIT die (njem. noje zahlih- 
kejt nova stvarnost), slikarski pravac, odnosno iz- 
raz koji se upotrebljava u vezi s naturalizmom a 
javlja se u njemačkom slikarstvu poslije I svjet- 
skog rata s primjesom socijalnih interesa, jetke iro- 
nije, cinizma i rezignacije, uperen protiv ekspresio- 
nizma G. Grosz (Gros 1893—1959), M. Beckmann 
(1884—1950), O. Dix (Diks, r. 1891). 


NIELLO, tehnika ukrašavanja brončanih i 
srebrnih predmeta. Crtež se ureže na plohu i u udu- 
bine se stavlja masa tamne boje (mješavina bakra, 
sumpora, srebra i olova). 


NIJANSA (fr. nuance prelaz, prelijevanje boje), 
v. Ton. 


NIMB (lat. nimbus oblak), v. Aureola. 
NIŠA, udubina u zidu, obično segmentno svo- 
đenje. U nišu se često stavlja kip. 

NOVE TENDENCIJE, .naziv za eksperimente 
na polju nove likovnosti (v. Neoplasticizam) koji su 
usmjereni prema ukidanju ličnog izraza, tradicio- 
nalnih granica likovnih umjetnosti (slikarstvo, 
skulptura), svake osjećajnosti vezane za po- 
znato. Izražavaju se u novim materijalima, 
prostoru i vremenu, bez vezanosti za viđeno 
i znano, čak u dimenzijama i proporcijama 
otvorenim prema nepoznatom. Zato je eksperimen- 
talna pozicija jedina koju pripadnici Novih tenden- 
cija priznaju kao valjanu. »Anonimnost materijala 
pleksiglasa i tehnika njegove obrade omogućuju 
strukture i radove iz kojih je moja subjektivnost 
isključena. Povezivati objekte s mojom subjektiv- 
nošću, vjerujem, značilo bi nametnuti tutorstvo 
promatraču, pa i meni samom. Kako moji objekti 
nisu ni slikarstvo ni plastika, pa prema tome ne 
pristaju u uobičajene sheme, nadam se da će se 
promatrač moći s njima susresti u slobodi, a bit će 
na vrijeme oslobođen i od tutorstva svojih vlasti- 
tih navika koje je tradicija utvrdila« — U. Pohl 
(r. 1935), jedan od eksperimentatora. 


NOVI REALIZAM, najnoviji umjetnički pokret, 
od 1960. g., u raznim centrima Evrope i Amerike 
(Pariz, SAD, Mexico, Zapadna Njemačka). Poznat 
po različitim nazivima: neodadaizam (v.), pop art 
(v.). Riječima P. Restanya, pisca I manifesta pari- 
ške grupe: »Novi realisti promatraju svijet, kao 
sliku, kao veliku radionicu, čiji su fragmenti uni- 
verzalnog značenja«, a osnovna karakteristika je 
»fundamentalna gesta prisvajanja stvarnog, pove- 
zana s kvantitativnim fenomenom izraza (čista boja 


176 


Novi realizam — Nurag 


Y. Kleina, mehanički pokret J. Tinguelya, izbor 
razderanih plakata R. Hainsa).« 


NURAG (arap. tal). tip kružne građevine, utvr- 
đena kula. N. je građen od velikih komada kamena 
sa stepenicama iznutra i s malim prostorijama (za- 
klon, grobnica) u koje vodi niski ulaz. Najviše nu- 
raga nađeno je na Sardiniji (oko 4000). Nastali su u 
vremenu mlađeg kamenog i brončanog doba. 


12 Umjetnost li 


O 


OBELISK (grč. obelos koplje), visoki četvero- 
strani kameni stup, u pravilu monolit (v.), koji se 
sužava u gornjem dijelu i na vrhu završava pira- 
midalno. Najraniji obelisci su iz Egipta, nastali s 
kultom boga Amona, a njihova je površina obično 
prekrivena hijeroglifskim znakovima. 

OCULUS (lat. okulus oko), prozor kružnog ili 
ovalnog oblika (»volujsko oko«), naročito čest u 
baroku. 

ODEON (grč. ode pjesme), u antiknoj Grčkoj 
natkrita građevina u kojoj su se održavale muzič- 
ke priredbe. 

OEUVRE (fr. evr djelo), isto što i opus (lat.), 
cjelokupno stvaralaštvo nekog umjetnika. 

OKTOGON (grč. okto osam, gonia ugao), cen- 
tralna građevina osmerokutnog tlocrta. 

OKVIR, 1. predmet od drva, metala ili drugog 
materijala, koji uokviruje umjetničko djelo (sliku, 
reljef, tapiseriju). O. dovršava umjetničko djelo 
odvajajući ga, odnosno usklađujući ga s okolinom. 
Može služiti u svrhu zaštite i privlačenja pažnje. 

2. o. može biti i arhitektonski element, funkcionalni 
ili dekorativni (luk, timpan), u koji se smješta 
skulpturalni prikaz. 3. u širem smislu o. je granica 
bilo kojeg likovnog djela (v. Zakon kadra). 


OLIFANT (starofr. slon), rog od bjelokosti ko- 
jim se služilo u lovu i ratu. O. je obično izrezbaren 
s prikazima iz lova i bitaka. Najstariji primjerci 
sačuvanih olifanta potječu još iz X st. 


OLOVKA, 1. sredstvo za pisanje i crtanje. Do 
pronalaska grafitne olovke potkraj XVIII st. upo- 
trebljavala se »srebrenka« 2. crtačka tehnika. S 
obzirom da o. na papiru ostavlja, oštar, tanak trag 
upotrebljavaju je umjetnici koji žele postići pre- 
cizne konture. 


OLTAR (lat. alta ara visok žrtvenik), mjesto 
iskazivanja počasti, prinošenja žrtve, zazivanja 
božanstva. U većini kultova o. je podizan u obliku 
kamenog stola. Među antičkim oltarima, posebno 
su za historiju umjetnosti značajni oni iz doba hele- 
nizma i Rima. U kršćanskom kultu o. je tokom 
stoljeća predstavljao jedan od najznačajnijih 2ža- 
dataka umjetničkog oblikovanja. Do VI st. smio je 
biti samo jedan o., od tog vremena tri (u svakom 
brodu bazilike po jedan), a vremenom neograni- 
čeni broj (u kapelama, uz zidove i stupove crkve). 
Prvotni jednostavni kameni stol sastojao se od 
stipesa (nosač ploče; stup u sredini ili 4 stupa na 
uglovima ili zidani blok) i menze (kamena ploča s 
udubinom u koju su položene moći svetaca, uko- 
liko nisu u stipesu ili šupljinom spojene iz kripte 
pod oltarom), a kasnije dobiva ukrašeni antipendij 

(v.) ciborij (v.), retabi (v.). Ponekad se na oltaru 
nalazi tabernakul (v.) i kustodija (ormarić postav- 
ljen na menzu u kojem se pohranjuje posuđe: ka- 
lež, plitica itd.). 

ORHESTRA (grč. orkhestra), 1. prostor kru- 
žnog, kasnijeg polukružnog, tlocrta u grčkom kaza- 
lištu, mjesto za kor i igru glumaca; 2. u modernom 
kazalištu mjesto za orkestar ispred pozornice. 


OLTARNA PREGRADA, ograda sastavljena od 
pluteja (v.) i stupića, ili samo stupića, koja dijeli 
svetište od ostalog crkvenog prostora. Na sredini 
oltarne pregrade nalazi se prolaz, ponekad zatvo- 
ren vratašcima. Iznad ovog prolaza povezan je li- 
jevi i desni dio oltarne pregrade lukom ili zaba- 
tom. Oblikovanje pluteja (v.) predstavljalo je va- 
žan zadatak ranokršćanske, predromaničke i bi- 
zantske umjetnosti. Oltarna pregrada u crkvama 
istočnog obreda razvila se u ikonostas (v.), a na 
Zapadu, u gotici, u letner (v.). 

OPISTODOM (grč. opisthodomos stražnji dio 
zgrade), prostorija u stražnjem dijelu grčkog 
hrama. 

ORANS, ORANT (lat. molitelj), ljudski lik uz- 
dignutih raširenih ruku, koji je često prikazan na 
zidnim slikama u katakombama, a predočuje dušu 
pokojnika. 

ORATORIJ (lat. orare moliti se), mala građe- 
vina namijenjena molitvi. 

ORFIZAM (fr. Orphisme), izraz koji je prvi upo- 
trijebio književnik G. Apollinaire (Apoliner, 1880 

—1918) povodom izložbe R. Delaunaya (Delonej, 
1885—1914) 1912. g. u Berlinu, koji je na svojim 
apstrakinim slikama dao boji punu samostalnost 
(»boja radi boje«). Dinamičnost je postizao simu!ta- 
nim kontrastima komplementarnih boja. Najzna- 
čajnije slike: »Kolutovi«, »Ritmovi«, »Koloristič- 
ki ritmovi«. 


ORGANSKA ARHITEKTURA, grana moderne 
arhitekture nastala tridesetih godina XX st. O. a. 
je prvenstveno nepravilnih »organskih oblika stvo- 
renih u novim armirano-betonskim konstrukcija- 
ma na principu konzole, u svrhu postizanja izoli- 
ranosti unutrašnjeg prostora, uz dobro osvjetljenje 
i stapanja arhitektonske cjeline s okolinom. Naj- 
značajniji arhitekt je F. L. Wright (Rajt, 1869— 
1959), U težnji za ostvarenjem svojih zamisli (kon- 
tinuitet prostora u kružnom rasporedu) Wright 
upotrebljava osim armirano-betonske konstrukcije 
obilno i tradicionalne materijale (kamen, drvo, 
opeka). U tome postoji sličnost između njega i fin- 
skog arhitekta A. Aalta (Alto, r. 1898) koji polazi 
od tradicionalne finske drvene arhitekture čiji je 
karakter vrlo bliz ciljevima moderne arhitekture. 


ORGANSKA SKULPTURA, moderna skulptura 
koja polazi od materijala, podređujući mu temu 
koja se na taj način pojednostavnjuje, deformira ili 
potpuno nestaje. Cilj je stvaraoca organske skul- 
pture da određenom materijalu dade formu koja 
će najbolje odgovarati njegovim svojstvima odno- 
sno »izvući« formu iz materijala. Najveći umjetnici 

H. Moore (Mur, r. 1898) i C. Brancusi (Brankuzi, 
1876—1957). 


ORIJENTACIJA (lat. oriens istok), usmjerava- 
nje pojedinih građevina ili nekog kompleksa gra- 
đevina u određenom pravcu. Kod kršćanskih sa- 
kralnih građevina o. je u pravilu od zapada prema 
istoku (apsida — svetište na istočnoj strani), a od- 
ređena je kultnim propisima. Ti propisi općenito se 
uspostavljaju tek u V st., tako da mnoge crkve 
nastale prije V st. nisu bile »orijentirane«. Kako se 
istok određivao prema mjestu izlaska sunca u vri- 
jeme kad su postavljeni temelji gradnje, a kako se 
to mjesto tokom godine mijenja, orijentacija ka- 
snoantiknih i srednjovjekovnih crkava nije uvi- 
jek ista, odnosno geografski nije posve tačna. 


ORNAMENT (lat. ornamentum urez, ukras, 
šara), naziv za različite klesane, rezane i slikane 
ukrase. O. može biti geometrijski (meandar, zup- 
časti, cik-cak), vegetabilni i zoomorfni koji nastaju 
stilizacijom biljnih, odnosno životinjskih oblika. 
Prvi ornamenti nastali su još u paleolitu i od tada 
do secesije (v.) u različitim historijskim stilovima, 
kao i u seljačkoj umjetnosti, igraju veliku ulogu, 
ali stvarno ne utječu na strukturu samog pred- 
meta. Upravo zbog toga moderna umjetnost odluč- 
no odbacuje bilo kakav o., smatrajući ga sa stano- 
višta sinteze forme, funkcije i strukture suvišnim. 


OTONSKA UMJETNOST, nastavak karolinške 
umjetnosti za vrijeme dinastije Otona (X i početak 
XI st.). Centri umjetnosti nalaze se u Njemačkoj i 
Italiji. Potkraj ovog razdoblja arhitektura se obo= 

gaćuje novim tlocrtnim rješenjima koja već znače 
početak romanike: bazilika dobiva 2 kora (v.), 2 
transepta (v.), Sv. Michael (Sv. Mihael) u Hildes- 
heimu (Hildeshajm). Skulptura je veliki doprinos 
otonske umjetnosti (brončane vratnice katedrale u 
Hildesheimu, vratnice katedrale u Augsburgu i dr- 
vene vratnice crkve S. Maria in Capitol u Kčlnu 
(Keln). Slikarstvo je predstavljeno raskošno ilumi- 
niranim rukopisima koji proizlaze iz više skripto- 
rija — tzv. škola, među kojima je najvažnija ona 
iz Reichenau. Česti su prikazi krunjenja vladara. 

PAGODA, budističko svetište kvadratnog tlo- 
crta na više katova, s karakterističnim zavrnutim 
uglovima krova. Gradila se u Kini i Japanu pod 
utjecajem indijske stupe (v.). Najstarija sačuvana 
Pp. na 15 katova sagrađena je početkom VI st. u 
Kini. 

PALAČA, stambena zgrada reprezentativnog 
karaktera. Tipovi su: zgrade ili prostorije organi- 
zirane oko centralnih dvorišta (Mezopotamija, fi- 
rentinska renesansa), oko prestolne dvorane (Per- 
zija), oko megarona (v. egejske kulture). U sred- 
njem vijeku palače često imaju karakter utvrda, 
pa čak i one koje se nalaze u gradu, a na ladanju 
palače se još u XVI st. oslanjaju svojim oblikom 
na burg (v.). Poseban tip palače razvio se u XII— 
XIII st. u Veneciji, a karakterizira ga široka ras- 
tvorenost donjeg dijela (portik), kao i široka cen- 
tralna prozorska zona u katovima, U XVII st. pa- 
lače gube fortifikacioni karakter i tlocrtno se raz- 
vijaju obično u obliku potkove, a veći objekti 
smještaju se u parkove i vrtove. 

PALAS (lat. prema brdu Palatin), 1. boravište 
vladara; 2. glavna zgrada burga (v.) s velikom sve- 
čanom dvoranom (viteška dvorana). 

PALEOLIT (grč. palaios staro, lithos kamen), 
staro kameno doba (v.). 


PALMETA (tal. mala palma), ornamentalni mo- 
tiv stiliziranog palminog lišća lepezasto i simetri- 
čno raspoređenog oko jedne okomice. 


PANDANTIV (fr. pendantif privjesak), kon- 


struktivni element u obliku sfernog trokuta koji 
služi kao prelaz od kvadratičnoga ili pravokutnog 


Konstrukcija kupole sa pandativom 


tlocrta prostora koji se presvođuje, i kružne baze 
kupole. 

PANORAMA, 1. kružna slikarija koja omogu- 
ćava posmatraču koji se nalazi u njenom (obično 
zamračenom) središtu, iluziju dalekog horizonta. 
2. panoramom nazivamo i prikaze dalekih, širokih 
vidika. 

PAPIR, podloga za pisanje i slikanje, naročito 
za crtanje. Proizvodi se od otpadaka drveta i teks- 
tila. Način proizvodnje pronađen je u Kini u I st. 
n. e, a preko Arapa upoznaje se s njim u VIII st. 
i evropski zapad. Zbog jeftinoće istisnuo je sve 0s- 
tale podloge za pisanje (v. Pergament, Papirus). 


PAPIRUS (grč. papyros), vrst trske koja raste 
uz obale Nila. Iz jezgra njene stabljike izrezivale 
su se tanke trake koje su se još svježe slagale oko- 
mito jedne na druge i povezivale u listove na ko- 
jima se u antici pisalo (v. Rotulus). 


PARAPET (tal. parapetto niski zid, ograda), 1 
puna kamena ograda; 2. prozorska klupčica; 3. zid 
između donjeg prozorskog okvira i poda (s unu- 
tarnje strane često obložen drvenim tapetama). 


PARIŠKA ŠKOLA (Ecole de Paris), naziv za 
slikare stranog porijekla (najviše iz zemalja isto- 
čne Evrope), koji su se afirmirali u Parizu u raz- 
doblju između dva rata. Neposredno poslije I svjet- 
skog rata u krugu tih umjetnika prevladavaju sta- 
novite ekspresionističke tendencije, a neki od pred- 
stavnika te škole bliski su nadrealizmu. Najistak- 
nutiji umjetnici Pariške škole: A. Modigliani (Mo- 
diljani 1884—1920), J. Pascin (Pasen 1885—1930), 
M. Chagall (Šagal 1887—1963), M. Kisling (1891 
—1953), Ch. Soutine (Suten 1894—1943). Naziv se 
upotrebljava i za živuće slikare koji rade u Parizu, 
ali ni danas ne označava neku stilsku grupaciju. 


PASAŽ (fr. passage prolaz), 1. u arhitekturi 
naziv za natkriti hodnik. 2. u slikarstvu prijelaz 
od svijetlih površina na tamne. 

PASTEL (tal. pastello), 1. bijela kreda pomi- 
ješana s bojom u prahu u formi štapića čiji se suhi 
trag dade razmazati prstima. 2. crtačka tehnika. 
Raznobojnim kredama crta se na hrapavu podlogu 
papira. Boje su svijetle i zagasite. Crtež se fiksira 
prskanjem tekućine gumiarabike i alkohola. P. se 
najviše upotrebljavao u XVIII st. 


PASTOZNO (tal. pastoso poput tijesta), debeli 
namaz uljene boje zbog kojeg faktura postaje hra- 
pava. 


PATINA (tal. od lat. patina zdjela), 1. sloj ze- 
lenkaste boje na bakarnim ili brončanim predme- 
tima, koji nastaje oksidacijom; 2. boja kamena, 
opeke nastala pod utjecajem atmosferilija. 


PATIO (španj. dvorište), 1. unutarnje dvorište 
u španjolskoj arhitekturi, okruženo otvorenim tri- 
jemom, obično popločeno, ukrašeno zelenilom i 
fontanom. 2. svako unutarnje dvorište. 


PAVILJON (fr. pavillon šator), 1. mala zgrada 
u baroknim vrtovima; 2. osamljena zgrada okru- 
žena zelenilom. 


PEJZAŽ (fr. paysage), krajobraz, krajolik; um- 
jetnički prikaz »prirode«, u širem smislu »vanj- 
skog« prostora uopće. P. kao određeni okvir prikaza 
neke djelatnosti ljudskih likova javlja se već u 
umjetnosti najstarijih kultura (Egipat), no kao sa- 
mostalna umjetnička tema nastupa tek u heleniz- 
mu, gdje u nekim zidnim slikarijama ljudski likovi 
imaju sporedno značenje. U kasnoantiknom i sred- 
njovjekovnom slikarstvu p. kao mjesto radnje oz- 
načava se tek pojedinim simbolima, stiliziranim 

stablima ili grmovima. Tokom XIII i XIV st. s po- 
stepenim osvajanjem iluzije prostora na plohi ja- 
vlja se i p. kao konkretizirana pozadina radnje, a 
u XV st. pejzaž i ljudski likovi stoje već u odre- 
đenoj ravnoteži — prikaz prostora u kojem se od- 
vija određena radnja postaje sve konkretniji; na 
nekim crtežima i grafikama XV i XVI st. javlja se 
p. kao posebna tema, a ubrzo zatim i na slikama, 
napose u Nizozemskoj. U drugoj pol. XIX st. p. 
postaje jedna od dominantnih tema slikarstva (v. 
Barbizonska škola, Impresionizam), a to ostaje i u 
XX st. kod onih pravaca koji još održavaju vezu s 
vizuelnom stvarnošću. 


PENTIMENTO (tal. kajanje), naknadni isprav- 
ci umjetnika na slikama. Fotografiranje rendgen- 
skim zrakama ustanovljuje postojanje pentimenta 
koji upućuje na proces nastajanja slikarskog djela. 


PERFORACIJA (lat. perforo probušiti), rastva- 
ranje plohe, zidne mase (v. Mrežište, Tranzena). 


PERGAMENT (naziv prema gradu Pergamonu 
u Maloj Aziji), tanki listovi dobiveni struganjem 
i zaglađivanjem životinjskih koža — jedna od os- 
novnih podloga za pisanje i slikanje od najstarijih 
vremena do XVI st. 

PERGOLA (tal. sjenica), sjenoviti hodnik, stu- 
bovi ili stupovi koji nose laganu roštiljastu kon- 
strukciju, obično od drva, na koju se oslanjaju vi- 
tice penjačica. 

PERIPTEROS (grč. peri naokolo, pteron krilo), 
tip grčkog hrama s jednostrukim nizom stupova na 
svim stranama. 

PERISTIL (grč. peri naokolo, stylos stup), pro- 
stor okružen stupovima. 1. unutarnje dvorište grč- 
kih i rimskih kuća; 2. predvorje sa stupovima; 3. 
javni trg okružen kolonadom. 

PERO, sredstvo za pisanje i crtanje, odnosno 
crtačka tehnika. Vrst traga ovisi o vrsti pera, pod- 
lozi i tekućini (tuš, sepija). Najranije se upotreb- 
ljavalo p. od trstike, kasnije guščje, a u XIX st. 
industrijski se proizvode metalna pera koja su, me- 
đutim, i ranije bila poznata. Pera od trstike i guske 
stvaraju rukom slikara niz slučajnih efekata koji 
predstavljaju specifičnost, masuprot crtežu metal- 
nim perom čiji trag slikar može potpuno kontroli- 
rati. 


PERPENDICULAR STYLE (engl. Perpendikju- 
ler stajl okomit), stil, stupanj engleske kasne goti- 
ke (v.) od pol. XIV pa sve do XVI st. 


PERSONIFIKACIJA (lat. persona osoba, facere 
učiniti), prikazivanje pojava i ideja u ljudskom ili 
životinjskom obliku. 

PERSPEKTIVA (lat. perspicere skroz vidjeti), 
postupak kojim se ostvaruje iluzija prostora na 
plohi, tako da prikaz prostora i svega onoga što se 
u njemu pojavljuje odgovara realnom opažanju 
ljudskog oka (predmeti u daljini manji su od onih 
bližih, udaljeniji oblici i boje nejasniji su od onih 
u blizini itd.). Linearna p.: dojam prostora postiže 
se smanjivanjem vertikala i horizontala do njiho- 
vog spajanja u jednoj tački. Zračna p.: iluzija pro- 
stora stvara se gradacijom tonova. Koloristička p.: 
prostor se ostvaruje konirastiranjem komplemen- 

tarnih boja. Ptičja p.: predmeti se prikazuju na 
plohi gledani pod kutom od 45% i na taj se način 
postiže dojam idealnog prostora (predmeti »vise u 
zraku«). Inverzna p.: svaki lik ravna se po svojoj 
vlastitoj perspektivi, ostvarujući vlastitu prostor- 
nost bez obzira na druge likove. Vertikalna p.: 
smještavanje oblika, jednog iznad drugog, radi po- 
stizanja dojma idealnog prostora. Upotrebljavanje 
jedne od ovih perspektiva zavisi od likovnog shva- 
ćanja pojedinih epoha. 

PERZIJSKA UMJETNOST, likovno stvaranje 
na području današnjeg Irana od sredine VI st. pr. 
n. e. nadalje. P. u. ne predstavlja jednu stilsku cje- 
linu, jer iako se odvija kroz 2500 g. na jednome 
području, njen razvoj se prekidao i doživljavao 
nagle promjene zbog političkih događaja. Od VII 
st. perzijska umjetnost postaje dio islamske. 

Staroperzijsko carstvo (od 559. do 330. g. pr. n. 
€.), ili razdoblje Ahemenida, karakterizira odsustvo 
monumentalne religiozne arhitekture. Grade se ras- 
košne kraljevske palače koje po svome smještaju 
na uzdignutim terasama, okružene vrtovima, na- 
stavljaju tradicije mezopotamskog graditeljstva. 
Glavni element ovih palača je apadana (v.). Zidovi 
su se oblagali reljefima s motivima koji također 
potječu iz asirske umjetnosti: povorke ljudi pri- 
kazanih u profilu, borba bika i lava, slavljenje 
kralja i dr. Likovi su stilizirani i dekorativno po- 
razmješteni, što će ostati trajna karakteristika 1i- 
kovnog stvaranja na tlu Irana. Reljefima su se pre- 
krivale i stijene u pećinama. Centri umjetnosti su 

Pasargad, Persepolis (Apadana sa 100 stupova) i 
Susa. 

Razdoblje vladavine Parta (od II st. pr. n. e. do 
226. g.) u umjetnosti znači dominaciju helenistič- 
kih uticaja i stvaranje posebnog likovnog izraza 
koji proizlazi iz asimilacije ovih uticaja i asirskih 
tradicija. Centar države pomiče se na Zapad u do- 
linu Eufrata i Tigrisa (Ktesifon, Asur, Babilon). 
Gradovi su kružnog tlocrta. U arhitekturi carskih 
palača javlja se novi element — ivšn (v.). Skulptura 
je slobodnija, realističnija, pokrenutija. Više nego 
ranije izrađuje se puna plastika. 

Novoperzijsko carstvo (od 226—651. g.), ili raz- 
doblje Sasanida, imalo je za razvoj umjetnosti po- 
sebno značenje. Sasanidska arhitektura primjenjuje 
ivan, kojemu daje goleme razmjere (palača u Kte- 
sifonu), iznalazi kupolu (Palača u Firuzabadu) i 
upotrebljava višebojne ornamentirane fajansne plo- 
čice za oblaganje zidova, te time stvara elemente 
na kojima će se razviti islamska arhitektura. Hele- 
nistički uticaji su i dalje vrlo jaki, a osjećaju se u 
urbanizmu, arhitektonskoj dekoraciji i figuralnim 
mozaicima palače u Bišapuru. Skulptura se vraća 
plošnosti iz doba Ahemenida. U ovome razdoblju 
počinje i snažan uticaj Perzije na umjetnost Sred- 
njeg i Dalekog istoka, koji se širi prenošenjem iz- 
rađevina u metalu, ćilima i drugih tkanina. Motivi 
s ovih tkanina — grifon, uokvirena ljudska glava, 
2 životinje jedna nasuprot drugoj uz stablo, lik slo- 
na u profilu — ući će u islamsku i bizantsku um- 
jetnost. 

U islamskom razdoblju (od VII st. nadalje) p. u. 
gubi ranije karakteristike, poprima ikonografiju, 
ornament i graditeljstvo islama, ali poseban udio 
Perzije osjećat će se u zadržavanju figuralnih pri- 
kaza. Mošeje su arapskoga tipa, a kasnije dolaskom 
Seldžuka usvaja se tip mošeje — medrese (v). Od 
XIII st., s osvajanjem Mongola, predmet slikarstva 
postaje ukrašavanje rukopisa minijaturama, što će 
ostati najveći doprinos perzijske umjetnosti ovoga 
razdoblja. Dekorativni crtež, kaligrafija, stilizaci- 
ja te plošno prikazivanje odaju arapske i kineske 
uticaje. Prostor na minijaturama je stiliziran po- 
put saga posutog cvijećem i likovima. Teme su ug- 
lavnom iz dvorskog života. Doba najvećeg cvata je 
XV i XVII st. 

Cilimarstvo zauzima glavno mjesto među pri- 
mijenjenim umjetnostima. 

PHAROS (grč. naziv najstarijeg svjetionika u 
Aleksandriji), svjetionik. 

PIL, pijić, znamenje, krajputaš, monolitni 8po- 
menik na podnožju, rustičnog karaktera, postav- 
ljan u vezi s nekim događajem (sjećanje na kugu, 
požar, smrt) ili međaš. Rasprostranjen u Hrvat- 
skoj, Sloveniji, Srbiji. 

PILASTAR (tal. pilastro), polustub pravokutnog 
presjeka prislonjen uza zid, s bazom i kapitelnom 
zonom. P. služi pojačavanju zidova, raščlanjavanju 
zidne plohe ili kao arhitektonsko-plastički okvir 
portala, prozora, niša itd. 


PILO, uzidana kamenica za vodu. Sastoji se od 
dva dijela: gornjeg, u koji se stavlja posuda s vo- 

dom ili direktno voda, koja onda curi kroz rupice, 
ili se drugom posudom ulijeva u donji dio koji je 
konkavno izduben i ima odvod. U gotici, renesan- 
si i baroku bila su često ukrašena skulptiranim 
arhitektonskim dekorom. Mnogo ih je sačuvano u 
Dalmaciji, po kućama i crkvama, 


PILON (grč. pylon velika vrata), 1. arhitekton- 
ski okvir ulaza u egipatske hramove u obliku krnje 
piramide. Ulaz može biti između dva pilona ili us- 
ječen u jednom pilonu. 2. stub velikih razmjera. 


PINAKOTEKA (grč. pinakotheke), naziv za 
zbirku slika. 

PINXIT (lat. pinksit naslikao je), česti dođatak 
uz slikarevu signaturu (v.) na slikama; u skraće- 
nim oblicima PINX, ili samo P. 

PIRAMIDA, egipatska grobnica, najčešće u ob- 
liku pravilnog geometrijskog tijela (najveća je 
Keopsova p. kod Gizeha, visoka 146 m), a ponekad 
krnja ili stepenasta (Đoserova p.). P. je puno tijelo 
probijeno jedino dugim hodnikom koji vodi do 
grobnih komora. 

PISCINA (lat. ribnjak bazen), 1. najprije mali 
bazen, a kasnije zdjela s vodom za krštenje u bap- 
tistrejima (v.). 2. posuda za vodu, obično kamena, 
u sakristijama, a služi za pranje liturgijskog po- 
suđa. 

PISMO, sredstvo komunikacije među ljudima. 
Različita pisma nastaju dugim razvojem shemati- 
zacije i linearizacije prikazivanja konkretnih stva- 
ri, od slikovitog preko slogovnog pisma do alfabe- 

Pismo — Pleter 


ta. U različitim kaligrafijama (v.) srednjeg vijeka 
i Istoka, sve do našeg vremena, vizuelni element je 
sačuvan, dok je u dehumaniziranom rukopisu, koji 
sve više imitira štampana slova, posve potisnut. 


PLAKAT, oglas na javnom mjestu, ponekad 
umjetničkog karaktera. Pored teksta za oglašava- 
nje koristi se i crtež ili slika. Prvi plakati potječu 
još iz XVII st., ali šira upotreba počinje tek od 
druge polovice XIX st. Veliki majstori kompozi- 
cije plakata bili su postimpresionisti, naročito H. 
Toulouse-Lautrec (Tuluz-Lotrek 1864—1901) i sli- 
kari Nabisa (Nabija) (v.), prije svega P. Bonnard 
(Bonar 1867—1947). Suvremeni p. služi se uglav- 
nom simbolima, oblikovanim tako da kod prolaz- 
nika, promatrača izazovu vizuelan šok. 


PLAKET (fr. plaquette tablica), sitna plastika, 


najčešće brončani reljef, obično četvrtastog obli- 
ka. Prikaz uvijek s jedne strane. 


PLASTIČNOST, stupanj ostvarenja volumena 
(arhitektura, skulptura), ili iluzija volumena na sli- 
ci. 

PLASTIKA, jedan od naziva za kiparstvo, ali 
i za pojedinačno kiparsko djelo (v. Skulptura), 


PLENER (fr. plein-air puni zrak), slikanje u pri- 
rodi sa sjenama koje su bogate refleksima okolnih 
boja (v. Impresionizam). 

PLETER, ornament u obliku pletenice. P, je je- 
dan od najstarijih i najraširenijih ukrasa. Naročito 
mnogo je upotrebljavan u predromaničkoj umjet- 
nosti širom Evrope, posebno u Lombardiji. U dal- 

Pleter — Podslikavanje 


matinskoj preromaničkoj skulpturi, od VIII do XI 
st. p. je osnovni motiv, a poprima izgled višestru- 
ko isprepletenog šiblja (dvostruki, trostruki, rjeđe 
četverostruki i peterostruki p.) u obliku rombova, 
zvijezda, krugova, i prekriva površinu pluteja (v.), 
ciborija (v.) itd. 

PLINTA, 1. pravokutna ili kvadratična ploča na 
kojoj počiva baza stupa ili stuba; 2. pločasta pod- 
loga postamenta ili statue. 


PLOHA, ravnina. 1. element arhitekture prven- 
stveno kao zidna p. koja definira prostor (v.) i slu- 
ži stvaranju plastičkog tijela (v. Volumen). Zid- 
na p. može biti glatka površina otvorena samo pro- 
zorima i vratima ili na različite načine raščlanje- 
na (stup, stub, arkada, vijenac). 2. element skulp- 
ture: podloga reljefu, površina koja zatvara, 0s- 
tvaruje volumen (statua) ili površina otvorene ma- 
se (mobil). 3. svaka ravna podloga za sliku ili for- 
malni element najizraženiji u slučajevima kad se 
ne želi postići iluzija prostora i plastičnosti, nego 
obrnuto oblikovati predmet plohama boja (tada 
govorimo o plošnom karakteru). 


PLUTEJ (lat. pluteus zaklon), ploča oltarne pre- 
grade (v. Oltarna pregrada). 

PODNOŽJE (bazament, sokl), donji dio, »po- 
četak« skulpture, odnosno arhitekture s kojom sa- 
činjava cjelinu, ali je različito obrađen. P. može 
biti i zaseban element pri postavi skulpture. 

PODSLIKAVANJE, postupak prilikom slikanja 
uljenom tehnikom ili temperom kad se podloga pri- 
je nanošenja drugih boja prevuče slojem jedne, 

Podslikavanje — Pompejansko slikarstvo 


najčešće sive boje. Upotrebljava se radi postizanja 
jedinstvenog tona cijele slike. 


POINTILIZAM (fr. point tačka), krajnja faza 
impresionizma koja se naziva i neoimpresionizam 
(v.). 

POLIHROMIJA (grč. polys mnogi, hroma boja), 
višebojnost. Bojenje ili oblaganje raznobojnim 
materijalima, arhitektonskih ili skulpturalnih dje- 
la nastala iz jednobojnih materijala (drvo, kamen, 
terracota) Pojavljuje se u egipatskoj umjetnosti, 
česta je u Grčkoj i u srednjem vijeku, dok se u 
renesansi gubi. Ponovno je oživljuje barok. 


POLIPTIH (grč. polyptyhos mnogostruko), vi- 
šedjelna slika, najčešće oltarska. P. može biti sas- 
tavljen od više posebnih, međusobno spojenih plo- 
ča (krilni oltar), no najčešće je to jedna ploha raš- 
članjena pomoću izrezbarenih arhitektonskih ele- 
menata (arkade) u više polja na kojima su prika- 
zani pojedini prizori ili likovi. 

POLIS (grč.), grad-država u staroj Grčkoj, 


POMPEJANSKO SLIKARSTVO, rimsko slikar- 
stvo od II st. pr. n. e. do I st. n. e. poznato sa sa- 
čuvanih zidnih slika u Pompejima i Herkulanumu. 
Može se razlikovati nekoliko stilova: 1. stil inkrus- 
tacija — slikana imitacija mramora; 2. arhitekton- 
ski stil — zidovi se prekrivaju iluzionističkim pri- 
kazima arhitekture; 3. stil impresionistički slikanih 
pejzaža postavljenih u ornamentalne okvire; 4. de- 
korativni stil — iluzionistički otvoreni zidovi s fan- 
tastičnim detaljima, arhitekturom, panoramama, 
razbacanim ljudskim likovima. 

PONTAVANSKA ŠKOLA (Ecole de Pont-Aven), 
u malon bretonskom mjestu Pont-Avenu (Ponta- 
ven) našli su se P. Gauguin (Gogen 1848—1903) i 
E. Bernard (Bernar 1868—1940) godine 1886. i 
1888, a kasnije im se pridružio i P. Serusier (Se- 
rizje 1863—1927). Propovijedali su sintetizam, po- 
jednostavnjenje oblika, slikanje plohama čistih boja 
i tzv. kloazonizam — uokvirenje obojenih površina 
čvrstim krivudavim linijama nalik na tehniku klo- 
azoniranja (v. Emajl). 


POP ART (skraćenica engl. pučka umjetnost), 
jedan od naziva za novi realizam (v.), odnosno nje- 
govu američku varijantu. 


PORCULAN, najsavršeniji od svih keramičkih 
proizvoda zbog svojih praktičnih svojstava (tvrdo- 
ća, glatkoća, nepropusnost za tekućine, otpornost 
na kiseline). Čini se da se p. proizvodio u Kini već 
ulII st. pr. n. e., gdje se u planini Kao-Ling dobiva- 
la izvrsna sivobijela glina od raspadajućih granit- 
nih stijena (kaolin). Zlatno doba kineskog porcula- 
na je razdoblje dinastije Ming (XIV—XVII st.). U 
Evropu se kineski p. uvozi preko muslimanskog 
svijeta već u IX st., ali se počinje šire proizvoditi 
tek u XVIII st. (Meissen). Za razliku od drugih 
keramičkih proizvoda, površinu porculana ne treba 
posebno obrađivati da bi postala upotrebljivija 
(glazura ima isključivo dekorativnu ulogu). Zbog 
posebnih svojstava kaolina i pečenja na visokoj 
temperaturi od oko 1300%C, smjesa se pocakljuje 
(vitrificira), postaje savršeno kompaktna, više ili 
manje bijela, te prelom pokazuje ista svojstva kao 
i površina. Ukrašava se poslije glaziranja i učvrš- 

ćuje »trećim pečenjem« na niskoj temperaturi. Kao 
što kineski p. sačinjava jedan od glavnih vidova 
kineske civilizacije, tako evropski rokoko p. pred- 
stavlja jedno od najtipičnijih ostvarenja ove epo- 
he. 

POREČ, grad u Istri, izgrađen po pravilnoj 
shemi rimskog grada, koja se sačuvala do danas. 
Najvažniji spomenik u gradu, i ujedno jedan od 
najvažnijih u bizantskoj arhitekturi uopće, jest 
Eufrazijeva bazilika, sagradio ju je bi- 
skup Eufrazije u VI st., a sastoji se od atrija, tro- 
brodnog crkvenog prostora, memorijalne kapele i 
tzv. »druge crkve«, Unutrašnjost je bogato ukra- 
šena mozaicima i stucco ukrasima. U glavnoj ap- 
sidi prikazana je Bogorodica na prijestolju, mu- 
čenici, biskup Eufrazije, kanonik Klaudije i jedan 
dječak. Na trijumfalnom luku prikazan je Krist i 
apostoli. Donji dio apside zauzimaju kompozicije 
navještenja i susreta Elizabete i Marije. 

U kompleksu Eufrazijane nađeni su ostaci ra- 
nokršćanske bazilike i oratorija iz IV i V st. Iz ro- 
manike sačuvano je u gradu nekoliko vrijednih 
kuća (kanonička, kuća dvaju svetaca). Gotičkog je 
stila franjevačka crkva (XIII—XIV st.) i niz repre- 
zentativnih palača na cardu i decumanusu. U re- 
nesansi sagrađene su palače Gradskog muzeja i Po- 
lesini. 


PORTAL (tal. portale vrata), glavni ulaz u neki 
prostor, odnosno svaki ukrašeni ulaz. P. je gotovo 
u svim razdobljima bio naglašen arhitektonskim ili 
skulpturalnim ukrasom, a neki stilovi — romani- 
ka, gotika — napravili su od portala najukrašeniji 

Portal — Predela 


dio građevine. Vrlo često je ukrašavanje bilo u vezi 
sa statičkom nužnošću rasterećivanja nadvratnika 
(v. Luneta). 


PORTIK (lat porticus trijem), 1. natkriveno 
predvorje čije se krovište (na »jednu vodu«, »pult- 
ni krov«) gornjim dijelom oslanja na zid same gra- 
đevine, a donjim na niz stupova ili stubova; 2. sa- 
mostalna konstrukcija (v. Stoa); 3. svaki hodnik 
otvoren prema vanjskom prostoru nizom stupova 
ili stubova. 


PORTRET (fr. portrait), likovna tema u kojoj 
se prikazuje određena ličnost. Pojavljuje se u raz- 
vijenim urbanim kulturama, u razdobljima zainte- 
resiranim za individualno i karakteristično (hele- 
nizam, Rim, evropski Zapad od gotike nadalje). 


POSTIMPRESIONIZAM, naziv za umjetničke 
pravce, odnosno umjetnike potkraj XIX st., koji su 
pošli od impresionizma (v.), a pojednostavnjenjem 
i deformacijom predmeta stvorili zatvorene oblike. 
Upravo je postimpresionistička sinteza racional- 
nih slikarskih konstrukcija P. Cezannea (Sezan 
1839—1906), simboličko-dekorativnih površina P. 
Gauguina (Gogen 1848—1903) i sažetih ekspresio- 
nističkih formi V. Van Gogha (Van Gog 1853— 
90) značila početak gotovo svih modernih slikar- 
skih pravaca (v. Kubizam, Ekspresionizam, Nabis). 


PREDELA (tal. prema staronjem. daska), pod- 
nožje oltarne slike ili reljefa koje se oslanja na 
menzu oltara (v.), često sastavljeno od više malih 
slika međusobno odijeljenih okvirom, koje se tako- 
đer zovu predelama, 

Predroman. umjet. — Pretkolumbovska Amerika, umjet. 


PREDROMANIČKA UMJETNOST, likovni iz- 
raz u kojem još uvijek dominira kasnoantikna um- 
jetnička tradicija, no opća životna situacija mno- 
gih dijelova Evrope uvjetuje prodor pučke umjet- 
nosti gotovo prethistorijskog karaktera na račun 
ove tradicije. U arhitekturi kontinuiraju crkveni 
tipovi fiksirani još u IV st., no način njihove grad- 
nje i ukrašavanja pokazuje znatno opadanje. U ka- 
menoj skulpturi potkraj VII st. prevladava orna- 
mentalni način oblikovanja (v. Pleter), a tradicija 
figurativne umjetnosti održava se tek u raznim 
granama slikarstva, napose u minijaturama. Osno- 
vni karakter predromaničkoj umjetnosti daju su- 
kobi i ispreplitanja dvaju umjetničkih shvaćanja, 
jednog koje se oslanja na antičku tradiciju, i dru- 
gog koje proizlazi iz prethistorijskog shvaćanja 
života. Potkraj toga razdoblja sve su češće pojave 
koje navještaju rađanje novog romaničkog stila u 
kojem se davna tradicija spaja s novim odnosom 
prema svijetu na nov kreativan način. 

PREFAELITI, grupa engleskih slikara osnovana 
1848. g. pod nazivom »Preraphaelite brotherhood«. 
Glavni teoretičar »bratstva« bio je J. Ruskin (Ras- 
kin 1819—1900), a najznačajniji slikar D. G. Ros- 
setti (1828—1882). Ideal im je bilo talijansko Ssli- 
karstvo prije Rafaela. Utjecali su na W. Morrisa 
(v. Arts and Crafts) i na stil secesije (v.). 

PRETKOLUMBOVSKA AMERIKA, UMJET- 
NOST; umjetnost starosjedilaca prije dolaska Ev- 
ropljana 1492. g. (v. Maya, Staromeksička umjet- 
nost, Inka). 

PREZBITERIJ (grč. presbyteros — stariji), mje- 
sto u kršćanskim bazilikama određeno za sveće- 
nike (v. Bazilika). 


PRIMITIVNI NARODI, UMJETNOST; umjet- 
nost nomada ili zemljoradnika Afrike, Amerike, 
Australije i Oceanije koji su se potkraj XIX st. i 
početkom XX st. nalazili na niskom, uglavnom 
prethistorijskom stupnju razvoja. Najprimitivnija 
sakupljačka kultura je bušmanska u pustinji Ka- 
lahari u Africi. Slikaju na zidovima pećina vrlo 
slično paleolitskom lovcu iz istočne Španije (v. Ka- 
meno doba). Domoroci Australije također su no- 
madi. U spiljama na sjeverozapadnoj obali prika- 
zane su velike ljudske glave s očima i bez usta. 
Karakteristični su obrisni tragovi stopala i sveti 
predmeti, tzv. čuringe (v.). Eskimi žive u sjevernim 
predjelima Amerike, bave se lovom i ribolovom. 
Poznate su njihove drvene skulpture — totemi (v.) 
i mali ukrasni predmeti. Najznačajnija umjetnička 
djela Oceanije nalazimo na Uskršnjim otocima (stu- 
panj mlađeg kamenog doba) — velike ljudske gla- 
ve ukopane u zemlju, i u šumama Novih Hebrida, 
gdje su likovi predaka poredani poput stabala. Cr- 
načka umjetnost Afrike je umjetnost zemljoradni- 
ka i zbog toga vezana za kuću, odjeću, različite 
predmete za upotrebu i za kult mrtvih (totemi, 
maske, idoli). Skulptura je pretežno drvena (Kon- 
£0), osim one iz Benine (južna Nigerija) koja je od 
bronce (XVII i XVIII st.). 


PRIMIJENJENA UMJETNOST, naziv za pred- 
mete ručne, obrtničke proizvodnje s upotrebnom 
namjenom, koji potječe iz XIX st. kada se umjetnost 

Primjenjena umjetnost — Proporcija 


dijelila na »čistu« (skulptura, slikarstvo) i »primi- 
jenjenu« (predmeti za upotrebu). Funkcija, način 
ručne proizvodnje, svojstva materijala i stilske ka- 
rakteristike određenog vremena izražene su u ob- 
liku predmeta koji istovremeno znači i lični izraz 
stvaraoca. Radi praktičnih razloga naziv zadrža- 
vamo i danas. 


PRIPRATA, narteks (v.). 


naziv za nekolicinu firen- 
tinskih slikara XV st. koji su se posvetili racional- 
nom studiju osnovnih problema realističkog sli- 
karstva: perspektive, anatomije, boje, svjetla, 
kompozicije. P. Uccello (Učelo 13977—1475), A. 
del Castagno (Kastanjo 1470—1531), D. Venezi- 
ano (Venecijano 1400?—1461) i P. della France- 
sca (Franceska oko 1420—1492) (v. Renesansa). 


PROFIL (tal. proffilo), 1. krajnji rub svakog 
predmeta; 2. lice gledano sa strane. 

PROFILACIJA, obrada elemenata koji služe 
raščlanjenju zidne plohe (v. Vijenac). 

PRONAOS (grč.), predvorje ispred naosa (v.) u 
grčkom hramu. 


PROPORCIJA (lat. proportio razmjernost) me- 
đusobni odnos pojedinih dijelova umjetničkog djela 
i svih njih prema cjelini. Osnovna jedinica pri od- 
ređivanju proporcija je modul (v.), koji može biti 
apstraktan ili dio ljudskog tijela, a proporcije 
imaju odgovarajući karakter. Pojedina razdoblja 
naročito su brižljivo izradila sisteme proporcija 
(Grčka, Rim). 


202 


Proporcija — Prototip 


Disproporcija je nesklad u odnosu pojedinih di- 
jelova. Ako je u odnosu prema ljudskom tijelu, 
može biti sredstvo za postizanje veće izražajnosti, 
ako je, međutim, nesklad u odnosu prema kompo- 
Ziciji djelo je promašaj umjetnika. 

PROPOVJEDAONICA, pulpit, u kršćanskim 
crkvama ograđeno, povišeno mjesto s kojeg sve- 
ćenik propovijeda. U romanici p. stoji zasebno, 
kasnije izlazi iz zida same crkve. Oblikuje se iz 
mramora ili drva, najčešće je skulpturirana. 


PROSTILOS (grč. prostylos), antikni tip hrama 
sa stupovima na čeonoj strani. 


PROSTOR, (kao element likovne umjetnosti). 
U arhitekturi prostor određuju zidni plašt i krov; 
raščlanjenje krova dovodi do raščlanjenja prosto- 
ra, raščlanjenje zida dovodi do povezanosti unu- 
tarnjih prostorija, otvaranje zida ili krova do 
osvjetljenja potrebnog da se prostor u potpunosti 
ostvari. Prostor predočujemo tlocrtom (v.), a do- 
življavamo obilazeći i boraveći u njemu. U skulp- 
turi je prostor — šupljina jednako važan element 
kao i puna masa. On može kliziti, okruživati na- 
petu površinu volumena ili prodirati, više ili ma- 
nje, u samu strukturu. Iluzija prostora u slikarstvu 
postiže se perspektivom (v.). 


PROTIRON (grč. vanjska vrata kuće), mali za- 
svođeni atrij prislonjen na fasadu pred ulazom. 
Krović počiva na dva stupa, odnosno stuba, u ro- 
maničkim crkvama često na likovima životinja. 

PROTOTIP, pralik, prapredložak, osnovni tip. 
Takvo djelo na koje se kasnije ugledaju. 

PROZOR, otvor u zidu koji omogućava ulazak 
svjetla i zraka u unutrašnji prostor. Tokom razli- 
čitih stilskih razdoblja oblik prozora se mijenjao 
(pravokutni — ravne grede, okrugli, različiti lučni 
oblici), što u arhitekturi tradicionalnih materijala, 
gdje je zid nosač tereta i gdje svaki otvor znači 
ugrožavanje nosivosti samog zida, znači određeno 
konstruktivno rješenje problema otvaranja. U mo- 
dernoj arhitekturi, kada otvaranje zida zbog kon- 
strukcije više nije problem, prozori odnosno sta- 
klene plohe zamjenjuju čitav zid. Za prozorske izo- 
latore upotrebljavaju se tanke drvene ploče, uljeni 
pergament, alabasterne ploče, prozirno ili bojeno 
(v. Vitrail) staklo. Prozorski okviri često se raščla- 
njuju u više dijelova i tako nastaju bifore, trifore, 
quadrifore. 


PSALTIR (srednjovj. lat. psalterium glazbalo 
nalik na citaru), knjiga koja sadrži prepis psalama 
(pjesama iz Starog zavjeta). U srednjem vijeku ilu- 
strira se minijaturama i stavlja u bogato ukrašene 
korice. 


PSEUDOARHITEKTURA (prema grč. lažna ar- 
hitektura), različiti elementi prošlih stilova, nekada 
funkcionalni u gradnji s tradicionalnim materija- 
lom, upotrijebljeni isključivo dekorativno, bez 1o- 
gičke veze s konstrukcijom (željezna) i funkcijom. 

PURIZAM (lat. pure čisto), pravac nakon i pro- 
tiv kubizma za »umjetnost čistu i strogu kao stroj«. 
Manifest purizma napisali su 1920. Le Corbusier 
(Le Korbizje r. 1887) i A. Ozenfant (Ozenfan 
r. 1886). Tražili su očišćenje oblika, ali nisu ras- 


204 


Purizam — Quattrocento 


kidali s figurativnošću u slikarstvu. Izdavali su 
reviju »L' Espirt Nouveau« (Lespri Nuvo) od 1920— 
25, u kojoj su propagirali opću umjetnost koja iz- 
ražava stalne faktore prirode. 

PUTTO (tal. dječačić), prikaz nagih dječačića 
s krilima ili bez njih. P. se javlja u renesansnoj 
umjetnosti Italije po uzoru na likove antiknih 
erota (v.). 

QUATTROCENTO (tal. Kvatročento 400), skra- 
ćenica za 1400; kronološki termin za XV st, ali 
ujedno i stilski pojam kojim se obilježava razdo- 
blje rane renesanse u Italiji (od 1420. dalje), 

RAJONIZAM (fr. rayon zraka), likovni pokret 
koji nastaje u Rusiji nakon Marinettijeva posjeta 
1911—12. Oformili su ga M. Larionov (r. 1881) i 
N. Gončarova (r. 1881). U Manifestu pokreta napi- 
sanom 1912. g. proklamiraju se principi apstrakt- 
nog slikarstva. »Rajonističko platno stvara dojam 
da klizi i čini se da je izvan vremena i prostora, 
iz njega zrači osjećaj koji bismo mogli nazvati čet- 
vrtom dimenzijom, jer njegova dužina i širina 
zajedno s dubinom zraka boje jedini su znaci svjetla 
koje nas okružuje.« 


RAKOVICA, skulpturalni ukras na kosim bri- 
dovima arhitektonskih elemenata (fiala, wimperg) 
u obliku zavrnutog cvijeta ili lista (naročito bogati 
oblici u kasnoj gotici). 

RAŠKA ŠKOLA, naziv za stilsku grupu srpske 
srednjovjekovne crkvene arhitekture. Uglavnom su 
to jednobrodne, svođene, jedno ili troapsidalne 
građevine s nižim transeptom (»pjevnice«), kupo- 
lom i pripratom na čijoj se bočnoj strani nalaze 
kapele. Ovaj tip crkve razvio se potkraj XII st. 
pod utjecajem, s jedne strane, bizantske, a s druge 

strane romaničke arhitekture s obale. Najznačaj- 
niji su primjeri Bogorodičina crkva manastira Stu- 
denica potkraj XII st. (zadužbina Stevana Nema- 


Tlocrt crkve u Dečanima (XIV st.) 


nje), s bogatim skulpturalnim ukrasom romaničkog 
karaktera, zatim Žiča, Mileševa, Sopoćani, Gradac, 
Arilje i Dečani, (zadužbina Uroša III) djelo Fra 
Vite iz Kotora, građeni od 1327—35. g. To je pete- 
robrodna bazilika s trobrodnom pripratom i isto 
takvim korom, kupolom, građena od ružičastog i 
žutog mramora, skulpturalno bogato ukrašena. 

RAYONNANT STIL (fr. rayon zraka), zrakasti 
stil francuske gotike (v.), za koji je karakteristično 
ostakljivanje vanjskog zida triforija. 

READY MADE (engl. Redi mejd gotov, unapri- 
jed pripravljen), gotovi predmeti koji su dodava- 
njem ili oduzimanjem nekih dijelova dobili novi 
smisao i postali izraz određenog umjetničkog hti- 
jenja. Značajni su stvaraoci M. Duchamps (1887— 
1963) i F. Picabia (1878—1953). 


REALIZAM, stil koji teži »objektivnosti« u pre- 
nošenju slike vizuelne realnosti na plohu sred- 
stvima lokalne boje (v.), modelacijom (v.) i per- 
spektivom (v.). U skulpturi r. se očituje u vjerno- 
sti proporcija (glavna tema: ljudski lik) i obradi 
površine koja odgovara temi. Kod reljefnih pri- 
kaza likovi su razmješteni po planovima i ostva- 
ruju prostor na plohi manjom ili većom plastič- 
nošću površine. Za razliku od naturalizma (v.), u 
realističkim djelima pojedinosti teme se sažimlju, 
a ističe se prije svega plastičnost i prostornost. Pr- 
votni r. je neposredan i čulan u osjećanju jedinstva 
čovjeka i svijeta (paleolit), dok su kasniji realizmi 
nastajali kao izraz zadovoljstva stvarnošću samo 
određene grupe u društvu (Rim, rana renesansa, 
holandsko slikarstvo XVII i francusko građansko 
slikarstvo XVIII i XIX st.). 

REBRO, konstruktivni element svoda u gotič- 
koj arhitekturi napravljen od različito profiliranog 
kamena. Pojačava mjesta gdje se poprečno sijeku 
svodovi. 

REFEKTORIJ (srednjovj. lat, refectorium), za- 
jednička blagovaonica u samostanima. 

REFLEKS (lat. reflectare okrenuti), efekt svje- 
tla koje se odbija od nekog predmeta na sjeni 
drugog predmeta, zbog čega ta sjena postaje svje- 
tlija i obojena. Refleksima boja bogate su sjene u 
difuznom osvjetljenju. 


REKONSTRUKCIJA (lat. re-construere ponovo 
graditi), načelo i praksa u zaštiti spomenika (v.) po 
kojima je dozvoljeno obnoviti oštećene spomenike 
ako postoje ma i najmanji podaci o njihovom iz- 
gledu prije uništenja ili analogijom s drugim spo- 
menicima. R. se primjenjivala u XIX st, ali je 
danas uglavnom napuštena. 


RELIKVIJAR (lat. reliquiae ostatak); 1, sprem- 
nica za smještaj relikvija — tjelesnih ostataka ne- 
kog sveca. Relikvijari su obično u obliku kutije, 
kovčežića, ali i u obliku ruku, glava, nogu, lopatica, 
kada se u njima čuvaju relikvije tih dijelova tijela. 
Rađeni od plemenitih metala ili bjelokosti, relikvi- 
jari već od IV st. predstavljaju važne spomenike 
umjetnosti. 2. posebna prostorija u crkvi, ili kraj 
nje, u kojoj se čuvaju relikvije. 

RELJEF (fr. relief ispupčenost), vrst skulpture 
kod koje oblikovani volumen ostaje vezan za plo- 
hu, podlogu. Prema stupnju izbočenosti razlikuje- 
mo visoki r. i niski r. (bareljef), a posebna vrst 
reljefa nastaje kada se određeni prikaz izdubljuje 
u samoj plohi (uleknuti r.). Pri oblikovanju reljefa 
skulptura se često približuje slikarstvu, napose 
kada teži iluziji prostornosti, dubine i igri svjetla 
i sjene. 

RENESANSA (fr. rennaisance preporod), naziv 
prvenstveno za talijansku umjetnost XV i XVI st., 
a zatim i za umjetnost ostale Evrope koja u XVI 
st. ima renesansne karakteristike. Na ograničenom 
području, u nekoliko talijanskih gradova, naročito 
u Firenzi, dolazi već u XIII i XIV st. do vrlo inten- 
zivnog obnavljanja urbanog života koji pogoduje 
doživljaju antike, stvaranju nove arhitekture ljud- 
skih razmjera, realističkom oblikovanju ljudskih 
likova, stvaranju iluzije prostora na slici. Umjet- 
nost renesanse je umjetnost talijanske buržoazije, 
koja otkriva snagu i veličinu čovjeka i postavlja 
ga u centar zbivanja. Predstavnici renesanse su 
snažne individualnosti koje ostvaruju materijalno 
i duhovno bogatstvo posve ličnog karaktera. Re- 
nesansna vizija je jedinstvena i univerzalna, a do- 
lazi do izražaja u postavljanju čovjeka i stvari u 
racionalno rekonstruirani svijet, u prostor koji je 
humaniziran proporcijama određenim iz jedne 
utvrđene, nepomične tačke. Za renesansno poima- 
nje svijet je humanizirano polje ljudskih djelat- 
nosti, a ljepota je u otkrivenom skladnom odnosu 
dijelova. Renesansna kompozicija je zatvoren si- 
stem trodimenzionalnog prostora definiranog u 
kozmičkim razmjerima (Kopernik), u kojem za ra- 
zliku od magijskog i čudima napučenog svijeta 
srednjeg vijeka postoje samo moguće stvari i mo- 
gući odnosi. Arhitektura ostvaruje mase i volu- 
mene oštrih bridova, skladnih proporcija u odnosu 
vertikale i horizontale, naglašene čvrstoće i statič- 
nosti. Dok quattrocento (kvatročento) ostvaruje 
vezu samo s dekorativnim elementima antičke ar- 
hitekture, dotle se u cinquecentu otkriva i sama 

struktura, uglavnom rimske arhitekture, čiji je 
glavni element masa ziđa. Prostor renesansne ar- 
hitekture je jedinstven, često centralan, sažet, 
jasno omeđen, statičan i uravnotežen. Najznačaj- 
niji arhitekti su F. Brunelleschi (Bruneleski 1377 
—1446), L. B. Alberti (1404—72), D. Bramante (o. 
1444—1514). Prvo renesansno djelo u skulpturi 
jesu L. Ghibertijeve (Giberti 1378—1455) vratni- 
ce baptisterija u Firenci. S njim započinje jedan od 
pravaca renesansne skulpture: umjetnost ljepote, 
profinjenosti i sklada, što dolazi do izražaja i u 
djelima D. da Settignano (Setinjano 1428—64), 
M. da Fiesole (1431—84) i porodice della Robhbia. 
Najveći među skulptorima quattrocenta je Dona- 
tello (1386—1466); njegov način izražavanja raz- 


u m. 
=H i ati 
II TII ELEK TI 


Tlocrt tipične renesansne palače 


likuje se od Ghibertijeva pravca naglašenim realiz- 
mom i dramatičnošću. J. della Quercia (Kverča 
1374—1438), sienski skulptor, anticipira visoku 
renesansu svojim monumentalnim izrazom, koji će 
se nastaviti u djelima Michelangela (Mikelanđelo 

1475—1564). Zajednička karakteristika renesansne 
skulpture i slikarstva je nastojanje da se stvari 
ocrtaju i da im se istakne oštri profil. Tako, naro- 
čito firentinskom slikarstvu, crtež igra glavnu ulo- 
gu. Slikarstvo je uz gotičke retardacije u firen- 
tinskom quattrocentu uglavnom zaokupljeno pro- 
blemima plastičnosti i prostornosti (v. Problema- 
tičari). Slikari visoke renesanse ostvaruju u svojim 
slikama idealnost u prirodnoj ljepoti ljudskih li- 
kova (Rafael, 1483——1520), u sfumatu (v.) koji briše 
detalje i stvara produhovljenost povezujući čovjeka 
i prirodu u jedinstvo (Leonardo, 1452—1519), ili 
pak u herojima snažnih tijela, prigušene snage i 
uzvišene ljepote (Michelangelo). Venecija se i u 
XV i XVI st. razlikuje od Firence. Uljene boje 
koje su prvi put u Italiji upotrijebljene u Venc- 
ciji (A. da Messina, 1430—79) stvaraju mekoću u 
prelazima i plastičnost postižu tonskim slikanjem 
(v. Ton), umjesto chiaroscurom (v.), što je bio slu- 
čaj u Firenci G. Bellini, 1430—1516; V. Carpaccio, 
(Karpačo  1460—1522). Slikarstvo — Giorgionea 
(Đorđone o. 1476—1510) označava preokret u od- 
nosu čovjeka i svijeta na slici. Dominantna uloga 
čovjeka nestaje u osjećajnoj sveobuhvatnosti pej- 
zaža. Ticijan (1477—1576) nastavlja na Giorgionea 
senzualnošću, dramatičnošću i slikovitošću svoje 
umjetnosti. Treće razdoblje renesanse — maniri- 
zam (v.) znači distorciju zatvorenog svemira i ne- 
gaciju umjetnosti rane i visoke renesanse. 


REPLIKA (lat. replicare razviti), naziv za po- 
novljeno djelo od istog umjetnika. 

REPRODUKCIJA (lat. reproducere ponovo pra- 
viti), kopija pravljena tehničkim postupkom umno- 
žavanja, npr. fotografija umjetničkog djela. 


RESTAURACIJA (lat. restaurare popraviti, po- 
noviti), vraćanje umjetničkog djela u njegov prvo- 
bitni izgled uklanjajući kasnije dodatke i pro- 
mjene. Načelo i postupak u zaštiti spomenika koji 
je vrijedio u drugoj polovici XIX st., a primjenjuje 
se i danas (v. Zaštita spomenika). 


RETABLE (fr.), dio baroknog oltara iznad men- 
ze, prislonjen uza zid, ukrašen slikama i skulptu- 
rama. 

RIM (lat. Roma), grad na Apeninskom poluoto- 
ku. Po tradiciji, osnovali su ga 753. pr. n. e. latinski 
kolonizatori iz grada Albe, predvođeni braćom 
Romulom i Remom, koji su na brežuljku Palatinu 
utemeljili prvo naselje. Ovu predaju osporavaju 
arheološki nalazi po kojima se najstariji Rim na- 
lazio podno brežuljka Kapitola i bio je etrurska 
kolonija. Potkraj VI st. pr. n. e. R. postaje auto- 
nomni grad i postepeno se proširuje na 7 brežu- 
ljaka: Aventin, Palatin, Kapitol, Kvirinal, Vimi- 
nal, Opius i Celius. Religiozni i upravni centar 
grada — Forum Romanum, nalazio se podno Kapi- 
tola. U ISII st. n. e. forum se proširuje nizom 
»carskih« foruma (arhitekt urbanist Apollodor iz 
Damaska). U III st. zbog opasnosti od barbara grad 
se opasuje zidom dugim 19 km, koji prelazi i na 
drugu stranu Tibra. U VI st. grad strada od pro- 
vala Gota i Vandala. Tokom VIII i IX st. nastaju 
dva nova gradska žarišta: Vatikan na transtiber- 
skoj i Lateran na cistiberskoj strani. Velike bazilike 

u gradu — S. Maria Maggiore, (Mađore), i izvan 
gradskih zidina — S. Paolo, S. Lorenzo, postaju 
središta oko kojih se okupljaju samostani i kolo- 
nije stranaca. Najveće građevine iz antike pretva- 
raju se u utvrde feudalaca. Potkraj XII st. podjela 
je dovršena preuređenjem grada s ove strane Tibra 
u 12 kvartova, koji će odsad sačinjavati slobodnu 
komunu Rim nasuprot papinskom Vatikanu. Do 
kraja XIV st. Rim opada u stanovništvu u tolikoj 
mjeri da uopće i ne sliči na grad. U XV st. zapo- 
činje njegova renesansa podstaknuta aktivnim i 
moćnim papama i vrsnim graditeljima (L. B. Al- 
berti). Potkraj XV st. R. je jedan od najljepših gra- 
dova Evrope, a uspon se nastavlja i u XVI st. To- 
kom baroka gubi srednjovjekovno obilježje. Una- 
toč brzom rastu, sve do početka XX st., R. (bez 
Vatikana i Trastevera) zauzima tek 1/3 od pro- 
stranstva carskog Rima. 


umjetnost starovjekov- 
nog Rima (v.) i gradova rimskih provincija (v. Sa- 
lona), upravo zbog toga po svom karakteru urba- 
na kultura (v. Urbanizam, Forum, Cardo, Decuma- 
nus). Formiranju rimske umjetnosti doprinijela je 
etrušćanska umjetnost (v.) i helenizam (v.). U vezi 
razvijenijeg gradskog života i novih potreba stva- 
raju se novi arhitektonski tipovi. To su prije svega 
bazilike (v.) terme (v.) amfiteatri (v.), teatri (v.), 
akvedukti (v.), reprezentativne vladarske palače (v. 
Split) i zatim hramovi koji se uglavnom grade po 
tipu grčkih (Nimes (Nim), Vienne (Vjen), Rim). 
Primjenom novih konstruktivnih elemenata (v. 
Luk, Svod) dolazi do stvaranja novih oblika i, kao 

najvažnije, do ostvarenja velikih, dobro osvjetlje- 
nih prostora. Najznačajniji primjer je Panteon 
(hram svih božanstava) izgrađen u II st. n. e., kruž- 
nog tlocrta, presvođen golemom kupolom s kruž- 
nim otvorom na vrhu, pomoću kojeg je riješeno 
osvjetljenje velikoga kružnog prostora. U historiji 
antikne arhitekture Panteon predstavlja jedan od 
međaša u evoluciji prostornih koncepcija, jer pred- 


Tip rimske kuće, tlocrt # crtež makete: A ulaz, B vestibut, 
C atrij, D “mpluvtj, P tablinum, G peristil, H ekseđra 


stavlja arhitektonsko ostvarenje kod kojeg je glav- 
no doživljaj unutrašnjeg prostora. Za skulpturu je 
karakteristična golema produkcija kopija grčkih 
kipova, a naročito su važni rimski portreti (por- 

tretiraju se ne samo vladari nego se žele ovjeko- 
vječiti svi rimski građani), zatim sarkofazi i veliki 
reljefi na slavolucima i kolumnama. Portret je re- 
alističkog, odnosno potkraj carstva ekspresionistič- 
kog karaktera, a reljefi su koncipirani izrazito na- 
turalistički, narativno, napose, oni na kolumnama. 
Slikarstvo nam je poznato iz Pompeja i Hercula- 
numa (v. Pompejansko slikarstvo) i vrlo brojnih 
podnih mozaika (Pompeji, Ostija, Sicilija), crnobi- 
jelih do II st., a kasnije višebojnih (Antiohija). 


RITAM (grč. rhytmos), element kompozicije. 
Određeni red odnosa, susreta pojedinih formalnih 
elemenata (linije i linije, plohe i plohe, boje i boje 
i svih njih međusobno) i slijed prikazanih motiva u 
skulpturi ili na slici. U arhitekturi izmjenjivanje 
arhitektonskih elemenata. 

RIZALIT (tal. risalto skok naprijed), vertikalni 
istak neke građevine u čitavoj visini fasade. 


ROKOKO, stilski stupanj u razvoju evropske 
umjetnosti koji se javlja potkraj baroka (v.), otpri- 
like između 1730. i 1780. g. Samo ime ovog stila 
izvedeno je iz francuske riječi rocaille — školjka, 
kako se naziva jedan od najkarakterističnijih deko- 
rativnih motiva tog vremena. Najveći slikar fran- 
cuskog rokokoa je A. Watteau (Veto 1684—1721). 
Njegove slike pune nostalgije za neizrecivim i da- 
lekim slične su donekle slikama talijanskog um- 
jetnika F. Guardia (Gvardi 1712—93), koji je ta- 
kođer izrazio propadanje i osjećaj posljednjeg časa 
karakterističan za dekadenciju aristokracije. Takve 
teme i sadržaji izraženi su u laganim namazima, 

brzim potezima, u formi koja se približava impre- 
sionističkom načinu slikanja. Talijanski slikar A. 
Magnasco (Manjasko 1681—1747) izražavao je 
svoje enigmatične sadržaje između osjećajnosti i 
ironije u formi koja često upravo zbog toga antici- 
pira ekspresionizam. 


ROMANIKA, prvo stilsko razdoblje u umjet- 


nosti srednjovjekovne Evrope X, XI, XII st., Naziv 
je dao arheolog Chaumonte 
u prošlom stoljeću. U Evro- 
pi nakon prestanka provale 
Normana, Saracena i Mađa- 
ra nastaje vrijeme — sredi- 
na XI st. — velikih preob- 
razbi. Demografske promje- 
ne, veliki porast stanovni- 
štva, uvjetuje dinamiku u 
kojoj nestaje izoliranosti ra- 
nog srednjeg vijeka. Iz ja- 
kih monaških redova, refor- 
me Clunyja (Klinija), njiho- 
vih hodočasničkih pohoda 
(putevi za St. Jago de Com- 
postella) i stvaranja grado- 
va proizlazi novi pogled na 
svijet koji će se najjasnije 
iskristalizirati u umjetnosti 
romaničkih katedrala. U ro- 
maničkoj arhitekturi dolazi 
do promjena u bazilikalnom 
tlocrtu, što rezultira potpu- 


2 : Tlocrt »trečće« opatijsk 
no novim karakterom pro- crkve u iznešitir, si SL 

stora. Potreba svođenja dovodi do upotrebe polu- 
kružnog luka (bačvastog svoda), kojeg nose ma- 
sivni stupovi ili svežnjevi stupova, i dijeljenja 
brodova na traveje (v.), koji nadovezujući se je- 
dan na drugog traže postepeni hod kroz prostor 


Shema rasporeda masa na istočnoj (kornoj) partiji romaničke 
crkve; 1. krak transepta, 2. križište, 3. »zrakaste« kapele eke 
kera 


upućujući prema svetištu — sadržajnom i vizuel- 
nom središtu, izrazito naglašenom prije svega tran- 
septom (ponekad u velikim građevinama i dva 
također podijeljeni u brodove) i zatim kornom 

partijom često bogato raščlanjenom (redanje apsi- 
diola oko čitavog kora, stvaranje deambulatorija). 
U unutrašnjosti, zidovi iznad srednjeg broda raš- 
članjeni su u prvom pojasu triforijumom (v.) ili 
emporama (v.) pravljenim u svrhu olakšavanja te- 
reta i oživljavanja zidne plohe, a u drugom pojasu 
prozorima. U vanjskom izgledu zgrade prostorna 
koncepcija se očituje u slaganju, grupiranju jed- 
nostavnih, zatvorenih, geometrijskih tijela nagla- 
šene čvrstoće, naročito koncentriranih na zapadnoj 
i istočnoj strani (fasada i kor), čije stepenovanje, 
od najviše tačke tornjeva (obično dva na fasadi i 
jedan na križištu, može ih biti i više) preko krovova 
brodova i apside do najnižih apsidiola, izražavaju 
isti način kretanja kao što je bio u unutrašnjosti. 
Plastičko oblikovanje ziđa koristi lezene, slijepe ili 
otvorene arkade, viseće arkade, stupove, lukove, 
konzole, kapitele koji svojim izrazitim plasticite- 
tom naglašavaju čvrstoću i ritam strukture. Unatoč 
tome što je romanika prvi univerzalni stil Evrope, 
nalazimo jake regionalne razlike i razlikujemo 
mnogobrojne »škole«. Skulptura je vezana za ar- 
hitekturu (portali, kapiteli, dijelovi ili čitave fa- 
sade), odnosno podređena je diktatu arhitektonskog 
okvira (timpan, luk, kapitel, stup, nadvratnik itd), 
u čemu dolazi do izražaja zakon kadra (v.) i horror 
vacui (v.). Zakoni hijerarhije i funkcije dovode do 
deformacije ljudskih likova koji u romanici, na- 
kon đuge pauze, opet postaju jedni od glavnih no- 
silaca plastičkog oblikovanja, predstavljajući za- 
jedno s životinjskim likovima, monstrumima (be- 
stijarij) i veoma bogatim ornamentom biljnog i ge- 
ometrijskog karaktera konkretizirane simbole, per- 

sonifikacije nove osjećajnosti, prije svega straha i 
vrlo intenzivno doživljenog sukoba čovjeka i pri- 
rode, života i smrti Izražajni elementi romaničke 


IHARANESNESNANSNNH NEtllI: 


Poprečni presjek jedne romaničke bazilike; 1. glavni brod, 
presvođen bačvastim svodom, 2. pobočni brod, 3. galerije 


skulpture jesu puna, čvrsta masa oštrih profila, 
pokrenuta i zakočena naglim kretnjama, i jaki gra- 
fizam, linearna obrada površina pokrivenih sple- 
tovima, krivuljama, potezima duboko urezanih lini- 
ja. Među golemim brojem romaničkih katedrala i 

crkava koje tokom dvaju stoljeća niču po čitavoj 
Evropi, najznačajnije primjere nalazimo u Francu- 
skoj; Cluny, Vezelay, Toulose, Caen — Arles, 


Tlocrt crkve Santiago de Compostella 


Poitiers Antun, u Njemačkoj; Speyer, Worms, Bam- 
berg. Maria Lach, Italiji; S. Ambrogio u Milanu, 
Modena Pisa, Lucca, Trani. Romaničko slikarstvo 
je zidno, slikama je prekrivena čitava unutrašnjost 
uključujući svod, stupove, lukove itd., (St. Savin, 
Tavant), vezano za knjigu (Apokalipsa Saint-Se- 
ver), vitrail (Le Mans Chartres), tapiserija (Ba- 
yeaux), podni mozaik (Otranto). Glavno izražajno 
sredstvo je linija koja uokviruje, presijeca plohe 
čistih boja stilizirajući i deformirajući oblike, po- 
tencirajući plošnost prikaza. 

ROMANTIZAM, umjetnički pravac koji se jav- 
lja oko 1830. g., a znači reakciju na klasicizam. 
Romantizam je stil građanstva pobunjenog protiv 
ostataka feudalizma. U slikarstvu boja postaje 
glavno izražajno sredstvo. Teme su nesvakidašnje, 
iz prošlosti, iz dalekih krajeva slikane u sasvim 
slobodnoj formi. Najpoznatiji su slikari; Th. Ge- 
ricault (Žeriko 1791—1824), E. Delacroix (Dela- 
kroa 1798—1863), H. Daumier (Domije 1808—1879) 
(v. Nazarenci). U arhitekturi r. se obraća srednjem 
vijeku, naročito gotici u kojoj prepoznaje moguć- 
nost identifikacije, jer postoje sličnosti u protivu- 
rječnoj situaciji. 

ROTONDA (lat. rotundus okrugao), građevina 
kružnog tlocrta, često svođena kupolom. Oblik po- 
znat od prethistorije (v. Nurag, Trullo, Bunje) do 
rimskog Panteona (v. Rimska umjetnost) za grad- 
nju koliba, grobnica, hramova. Ovaj tlocrtni tip 
je u različitim varijantama široko rasprostranjen 
u kršćanskoj arhitekturi na Istoku i Zapadu. U 
renesansi se pojavljuje i kao profana zgrada. 


ROTULUS (lat. kružić), svitak. Antikni teksto- 
vi pisani na listovima papirusa, spojenog u dugačke 
i prilično široke trake, omatali su se oko štapova 
od drva ili bjelokosti te čuvali u okruglim kutija- 
ma. Takav rukopis čitao se postepenim odmotava- 
njem svitka s lijeva nadesno. 

ROZETA (fr. rosette ružica), 1. jedan od naj- 
starijih i najproširenijih ornamentalnih motiva 
koji nastaje većom ili manjom stilizacijom cvjetne 
krune. 2. prozor kružnog oblika, čest na pročeljima 
romaničkih i gotičkih sakralnih građevina. 

RUSTIKA (lat. rusticus seosko, grubo), kamen 
kojem su klesani samo bridovi. Zid napravljen 
takvim kamenom djeluje grubo (firentinske pa- 
lače). 

SADRŽAJ, element likovnog djela. S. je umjet- 
nikov odnos prema temi (svijetu uopće), koji do- 
lazi do izražaja kroz formu. S. i forma su neraski- 
divo vezani, ali se s. prilikom analize može razli- 
kovati, često čak i kod apstraktnog djela (v. Ap- 
straktni ekspresionizam) dok se i kod figurativnog 
često stapa s formom (v. Dekorativnost). 


SAKRISTIJA (srednjovj. lat. sacristarium), pro- 
storija kraj svetišta crkve u kojoj se čuva odjeća 
i pribor za obred, obično na južnoj strani. S. se 
često nalazi u maloj zasebnoj građevini koja ko- 
municira sa svetištem. 


SALONA (lat. Salonae), najznačajniji antički 
grad na primorju Jugoslavije, na mjestu današnjeg 
Solina. Od njega su ostale brojne ruševine koje, po 
riječima njihova istraživača E. Dyggvea, predstav- 
ljaju »nakon Rima najznačajniji urbani kompleks 
u Evropi za arheološko proučavanje ranog kršćan- 
stva«. Najvažniji su lokaliteti: katedralni kom- 
pleks u istočnom dijelu grada i 3 velika groblja, 
Manastirine, Marusinac i Kapljuč. Katedralni kom- 
pleks se razvio na mjestu ranijih javnih termi 

Tlocrt katedratnog kompleksa u Saloni (prema Dygguen, 1949); 
1. prvobitni oratorij, 2. bazilika V st., 3. baptisterij, 4, križna 
bazilika VI st. (martirium), 5. »basilica discoperta« 


(kako se to često događa sa starokršćanskom arhi- 
tekturom). Ovdje je u III st. jedna privatna kuća 
adaptirana u prvi kršćanski oratorij. Blizu ovoga 

podignuta je kasnije izv. »dvostruka bazilika«, tj. 
dvije trobrodne bazilike jedna uz drugu, s bapti- 
sterijem i nizom kultnih prostorija. Nasuprot te 
bazilike nalazila se tzv. »basilica discoperta«, tj. 
bazilika kojoj je središnji prostor bio otvoren, bez 
krova i okružen natkritim hodnikom. Služila je 
vjerojatno za kult mrtvih. »Dvostruka« b. i »otvo- 
rena« b. javljaju se kao tip građevine prvi put u 
Saloni i važne su za proučavanje veza između an- 
tičke i kršćanske bazilike. U VI st. na mjestu ju- 
žne »dvostruke« bazilike nastaje crkva s tlocrtom u 
obliku opisanog grčkog križa. 


SAMOSTAN, pojedinačna zgrada ili kompleks 
zgrada namijenjen stanovanju redovnika. U kr- 


Dominikanski samostan u Dubrovniku (XIV=XV st.) 

šćanskom svijetu s. se oformio oslanjajući se na 
prostornu organizaciju rimske vile i pustinjačke 
lavre (v.), tokom IV i V st. Poslije reforme sv. Be- 
nedikta koji je u VI st. proveo novu organizaciju 
monaštva na temelju zajedničkog života, samostan 
se sastoji od klaustra (v.), oko kojeg se redaju: ka- 
pitul (v.), refektorij (v.), parlatorij — dvorana za 
razgovor i dormitorij (v.). Osim ovih zgrada posto- 
jala je još bolnica, biblioteka, skriptorij (v.) i go- 
spodarske zgrade. Samostani su se u prvo vrijeme 
gradili izvan naselja, a kasnije i unutar gradskih 
zidina (za pravoslavni s. v. Manastir, za budistički 
v. Vihara). 


SARKOFAG (grč. sarx meso, phagein jesti), li- 
jes od kamena, metala, drva ili pečene gline. Sar- 
kofazi se javljaju u svim starim kulturama Medi- 
terana. Rani tipovi imaju često oblik kuće, a pone- 
kad i oblik ljudskog tijela (Egipat). Sarkofazi su 
gotovo uvijek ukrašavani, bilo plastički, bilo osli- 
kavanjem, tako da predstavljaju vrlo važne spo- 
menike umjetničkog oblikovanja čitavih razdoblja 
I kršćanstvo je preuzelo s. kao jedan od osnovnih 
oblika lijesa-grobnice. 


SATIR (grč satyros), poluljudski poluživotinjsk; 
lik, s konjskim ili kozjim nogama, iz antičke mi- 
tologije. Česta likovna tema, 

SCENOGRAFIJA (grč. skene pozornica — gra- 
fein pisati, crtati), dio kazališne predstave. Grčko 
i kinesko kazalište ne poznaju scenografiju. Sred 
njovjekovne predstave održavale su se u crkvama, 
kasnije, u gotici na crkvenom trgu ili na pomičnim 

pozornicama smještenim na kolima, a upotreblja- 
vali su simboličke predmete za dočaravanje ambi- 
jenta radnje. Posve iluzionističku scenografiju, ali 
fiksiranu za sve predstave, nalazimo u sačuvanom 
kasnorenesansnom kazalištu Teatro Olimpico u 
Vicenzi (v. Kazalište). Upravo od tog vremena pa 
do kraja XIX st. s. teži za što vjernijom iluzijom 
prostornog i plastičnog ambijenta u kojem se od- 
vija radnja kazališnog djela, i zato se umjesto fik- 
sirane pozadine javljaju pomične kulise. Moderna 
s. napušta iluzionističke efekte i postaje sasvim 
jednostavna, često simboličkog karaktera. 


SECCO (tal. Seko na suho), slikarska tehnika. 
Slika se na suhu žbuku zida s kasein temperom ili 
gustom vodenom bojom. Upotrebljavali su je već 
Egipćani. 

SECESIJA (lat. secessio odruživanje, izlazak), 
dominirajući stil u Evropi od 1895, do 1905. g. (ja- 
vljao se pod raznim imenima: v. Art Nouveau, 
Jugendstil), koji se u svim granama likovne um- 
jetnosti manifestirao kao nova forma oslobođenja 
tradicionalne imitacije (v. Neostilovi) historijskih 
oblika. Najznačajnija karakteristika secesije, osim 
stvaranja novih oblika, posve su nova prostorna 
rješenja koja izražavaju mogućnosti novih mate- 
rijala (metalna konstrukcija). 1900. g. s. dominira 
svjetskom izložbom (otuda i naziv »stil 1900), a 
iza toga počinje njeno širenje po svim zemljama, 
ali istovremeno i kvalitetno opadanje u momentu 
kad ornament koji je bio simbolički izraz organ- 
ske povezanosti postaje aplikacija na plohi. Od 
pobornika moderne umjetnosti s. je bila nepriznata 

i revalorizirana je tek danas. Bečku secesiju stvo- 
rili su G. Klimt (1862—1918) i J. Hoffmann (1870— 
1955). Glavni organ bio je časopis Ver Sacrum. S 
istim bitnim karakteristikama javlja se s. i u dru- 
gim zemljama; prvo u Engleskoj pod utjecajem 
Arts and Crafts (v.) i s glavnim predstavnikom 
A, Breadsleyem (Bredsli 1872—1898). Naročito je 
bila jaka škotska grupa na čelu sa Ch. R. Machinto- 
shem (Mekintoš 1868—1928). U Belgiji su najvažniji 
predstavnici H. van der Velde (1863—1957) i V. 
Horta (1861—1947), u Americi L. C. Tiffany (Tifani 
1848—1933), u Njemačkoj R. Riemerschmied (Ri- 
meršmid 1868——1957), jedan od najznačajnijih di- 
zajnera, i A. Endell (1871—1925), u Francuskoj H. 
Guimard (Gimar 1867—1942) koji stvara tzv. »stil 
metro«. 

SEDEF, sjajni unutarnji sloj ljuštura nekih 
školjki, koji se dade obrađivati. S. se naročito mno- 
go upotrebljavao u inkrustacijama. 


SEDLAST TORANJ, KROVNI TORNJIĆ, mali 
vitki toranj na križištu (v.). Veoma čest u gotici. 


SELO, najstariji organizirani okvir ljudskog 
Života. Prva sela nastaju u mezolitu prestankom 
selilačkog, lovačkog života, stalnim nastanjivanjem 
na jednom mjestu i bavljenjem zemljoradnjom. 
Kroz sva historijska razdoblja s. ostaje okvir ži- 
vota zemljoradničkog stanovništva. Smještaj kuća 
u selima je različit. Mogu se nalaziti u ulicama zra- 
kasto raspoređenim, zbijene u hrpu, razbacane, raz- 
mještene poput šahovske ploče ili poredane duž 
jedne glavne ulice. Centar sela je trg; u Evropi je to 
trg pred crkvom. 

SELJAČKA UMJETNOST, kolektivni izraz ev- 
ropskog seljaštva, ili djelo pojedinca koje je kolek- 
tiv prisvojio priznajući ga za svoje. S. u. je tradi- 
cionalna, stari načini rada žive stoljećima, ali se 
isto tako vrlo brzo primaju i rasprostiru prera- 
đeni utjecaji historijskih kultura. S. u. je isključi- 
vo funkcionalna, vezana za kuću, predmete za upo- 
trebu, odjeću, namještaj, keramiku. Ukras tih 
predmeta nastaje stilizacijom prirodnih oblika. 
Mogu se razlikovati stilski slojevi: najstariji ge- 
ometrijski ukrasi, zatim biljni, životinjski i ljudski 
likovi. 

SEOBE NARODA, UMJETNOST, umjetnost 
sjeverne, srednje i zapadne Evrope u vrijeme mi- 
gracija, raspadanja Zapadnorimskog Carstva i 
stvaranja novih država. Traje u vremenu upada 
Huna (sredina IV st.), Avara (VI—VII st.), Mađara 
(IX st.), a na sjeveru Evrope sve do XI st. Umjet- 
nost nomada je u biti prethistorijskog karaktera, 
poznajemo je po bogatim nalazima u grobovima — 
nakit, oružje, opreme, posude, a nema ostataka ar- 
hitekture, skulpture, slikarstva. 


SEPIJA (grč), boja koja se dobija iz tamne ma- 
terije koju ispuštaju neke vrsti sipa; u novije vri- 
jeme upotrebljava se kao vodena boja za crteže 
perom. 

SFINGA (grč. sphi(n)gs), 1. egipatska skulptura 
s tijelom lava i ljudskom glavom; 2. u grčkoj um- 
jetnosti skulptura lavice sa ženskom glavom i gru- 
dima, često i s krilima, simbol smrti. 

SFUMATO (tal. fumo dim), način slikanja ko- 
jim se nastoji izbjeći oštrina obrisa i granica svje- 

tla i sjene, tako da se oštre granične linije »zama- 
gljuju« i time se postiže efekt prozirnog vela. S. 
se prvi put javlja u slikarstvu L. da Vincija (Vinči). 

SGRAFFITO (tal. izgrepsti), zidna slikarska 
tehnika. Prvi sloj žbuke oboji se u fresko tehnici 
(v.), zatim se preko čitave površine nanese novi sloj 
žbuke koji se, dok je još svjež, izgrebe po željenom 
crtežu tako da proviri donji obojeni sloj. Najstariji 
primjerci sgraffita poznati su iz XIII st., ali se naj- 
više upotrebljavao u renesansi. 

SIGNATURA (lat. signum), potpis, monogram 
ili karakterističan znak umjetnika na njegovu dje- 
lu (v. Klesarski znakovi), u srednjem vijeku obično 
uz fecit (v.) i godinu. 

SILUETA (fr. silhouette sjenka), 1. obris nekog 
prostornog tijela gledanog iz veće daljine; 2. crtež- 
-sjena nekog oblika izrezanog iz crnog papira i na- 
lijepljenog na bijelu podlogu. 

SIMA (grč. savijen), kameni oluk za vodu koji 
se postavlja iznad završnog vijenca na antiknim 
građevinama. 

SIMBOL (grč. simbolon znak raspoznavanja), 
znak koji služi kao kratica nečeg što se ne želi 
prikazati i na što s. svojim sažetim oblikom samo 
podsjeća. Upotrebu simbola susrećemo u svim kul- 
turama (slova, boje, životinje, biljke itd.). 

SIMBOLIKA, zbir, smisao i porijeklo simbola 
koji se pojavljuju u likovnoj umjetnosti. 

SIMBOLIZAM, umjetnički pravac potkraj XIX 
st. koji umjesto prikazivanja prvenstveno želi su- 

gerirati osjećaje, odnosno skrivene smislove poja- 
va. Najznačajniji predstavnici u slikarstvu su O. 
Redon (1840—1916), P. Gauguin (Gogen 1848— 
1903) (v. Pontavanska grupa, Nabis). 


SIMETRIJA (grč.), podudarnost dijelova, raču- 
najući od jedne tačke, ravni, odnosno osi simetrije. 
S. je važan element kompozicije. 


SINKOPA (grč. synkopć rasječenost), naročito 
naglašen prekid na neočekivanom mjestu u ritmič- 
kom slijedu. 


SIRENA (grč. seiren), poluženski poluptičji lik 
iz grčke mitologije. U srednjem vijeku često se 
prikazuje s tijelom ribe. 


SINTEZA UMJETNOSTI, jedinstvo arhitektu- 
re, skulpture i slikarstva. Pripadnici De Stijla (v.) 
i Bauhausa (v.) prvi teže ostvarenju sinteze umjet- 
nosti koja isključuje figurativnost i štafelajno sli- 
karstvo. Odnosom zidnih ploha, vertikala i hori- 
zontala nosivih elemenata i kombinacijom boja ma- 
terijala ostvaruju se plastički i slikarski efekti u 
arhitektonskom djelu. Apstraktna slika i skulptura 
koje pri tom nastaju, tim načinom oblikovanja nisu 
aplicirane na arhitekturu, već su izrazi unutarnjeg 
prostora i konstruktivnih elemenata, ostvarujući na 
taj način sintezu. Osim u modernoj arhitekturi sin- 
tezu umjetnosti nalazimo i u industrijskom obliko- 
vanju. 


SKENA (grč pozornica), dio grčkog kazališta, 
niska dugačka građevina smještena uz orkestar 
nasuprot gledalištu; služila je kao garderoba, a 

njena fasada (paraksenij) kao pozadina dramske 
radnje. 


SKICA (tal. schizzo), prva brza predradnja neke 
slike, kipa ili građevine, napravljena crtačkim 
sredstvima. Skicama nazivamo i umjetničke crte- 
že — zabilješke kao i vježbe u fiksiranju nekog 
predmeta. 


SKITSKA UMJETNOST, umjetnost nomada 
VII—III st. pr. n. e. na području sjeverno od Cr- 
nog mora. Karakterističan je zlatni nakit s geo- 
metriziranim zoomorfnim ornamentom. Glavni mo- 
tiv je stilizirani jelen. 

SKRIPTORIJ (lat. scriptorium), prepisivaonica 
rukopisa. U starom Rimu postojale su posebne ra- 
dionice izdavačkih kuća. U srednjem vijeku pre- 
pisivački posao obavljao se pretežno u samosta- 
nima. 


SKULPTURA (lat. sculpare vajati), kiparstvo, 
ali i pojedinačno kiparsko djelo. S. je likovna um- 
jetnost koja se izražava oblikovanjem volumena, 
ostvarujući bilo pune volumene (v. Statua), bilo 
djelomične, vezane uz plohu (v. Reljef) u različi- 
tim materijalima i raznim tehnikama. Izražajna 
sredstva skulpture su masa, linija (v.), ploha (v.), 
svjetlo i sjena, boja. 

SKULPTURALNE TEHNIKE, kiparski rad u 
različitim materijalima. Postoje tradicionalni ma- 
terijali koji se upotrebljavaju od prethistorije do- 
danas (kamen, drvo, glina, metal), neki čija je po- 
java također rana, ali su manje rasprostranjeni 
(bjelokost, alabaster, staklo) i novi materijali koji 

se javljaju u vremenu industrijskih revolucija 
(tvornički oblikovani metali: žice, ploče, čavli; 
plastični materijali). Rad u pojedinim materijali- 
ma je različit. Ipak, osnovnu kiparevu tehniku od- 
ređuje ne samo materijal nego i njegov odnos pre- 
ma materijalu u kojem radi. Tvrdoća kamena, oh« 
lik, boja i struktura drva, mekoća gline, topivost 1 
sjaj metala itd. umjetnik može koristiti, izraziti, 
potencirati, dok isto tako može ta svojstva zane- 
mariti, čak negirati. Tehnika je vrlo važan ele- 
ment svakog umjetničkog djela, jer klesanjem ka- 
mena, rezbarenjem drva, modeliranjem gline, lije- 
vanjem metala, konstrukcijom u žici itd., tj. odno- 
som prema odabranom materijalu, umjetnik jedna- 
ko kao formom, temom i sadržajem rješava svoj 
odnos prema svijetu. Skulpturalnom radu pretho- 
di crtež (v. Skica Studija). Za klesanje dlijetom i 
čekićem predradnja je izrađa sadrenog modela koji 
se posve slaže u proporcijama i dimenzijama s ka- 
snijim gotovim kamenim djelom, i s kojeg umjet- 
nik pomoću posebne sprave za punktiranje prenosi 
glavne tačke na kameni blok u kojem će klesati. 
Za modeliranje u glini potrebna je izrada žičanog 
kostura na koji se nabacuje mekana i vlažna glina 
koja se prstima modelira. S gotovog djela u glini 
umjetnik uzima kalup da bi pomoću njega napra- 
vio sadreni ili metalni odljev (puni ili šuplji). Ka- 
lup umjetnik pravi od sadre ili šamota tako da u 
mekanu glinu gotovog djela umetne metalne plo- 
čice, dijeleći ga na više dijelova, i zatim prelije 
sadrom ili oblaže šamotom. Poslije sušenja metal- 
ne se pločice izvade i kalup otpadne. Za izradu 
šupljeg metalnog odljeva pravi se kalup od voska, 

koji se s unutarnje i vanjske strane oblaže ša- 
motom. Pod visokom temperaturom pod kojom je 
metal tečan, vosak se otopi i može se izliti da bismo 
na njegovo mjesto ulili metal. Sadreni ili šamotni 
kalupi odstranjuju se razbijanjem s gotovog od- 
ljeva. Skulptura se dovršava cizeliranjem (v.). Za 
skulpturalne tehnike koje upotrebljavaju pleme- 
nite metale v. Zlatarstvo. 


SLAVOLUE, 1. rimski arhitektonski oblik. Tri- 
jumfalna vrata — masivni zid probijen s jednim 
ili tri luka. Iznad vijenca je atika (v.) s natpisima 
i reljefima. S. se diže u čast pobjede. Poznati su 
Konstantinov i Titov u Rimu, Sergijev u Puli. Po- 
četkom XIX st. obnavlja se ta vrst arhitekture i 
grade se u Parizu Arc de Triomphe (Ark de Tri- 
omf) i u Berlinu Brandenburgen Thor. 2. luk koji 
odvaja svetište od broda (arcus triumphalis). 

SLIKA NA STALKU, v. Štafelajna slika. 


SLIKARSKI ALATI. Kist, osnovni slikarski alat 
napravljen od drška, obično drvenog, i snopića ži- 
votinjskih dlaka. Paleta (tal. pločica), 1. ravna 1a- 
gana ploča, obično od drva, konstruirana tako da 
se može staviti na ruku. Na paleti umjetnik miješa 
boje neposredno prije upotrebe. 2. skala boja koju 
obično upotrebljava jedan umjetnik. Špahtla (pre- 
ma njem. žlica, lopatica), alat od tankog lima s dr- 
škom, kojim se izravnava glina, nanosi smjesa pri- 
likom emajliranja, miješa se boja na paleti, a često 
se njome boja nanosi odnosno skida s podloge. 
Stalak, konstrukcija na koju se postavlja ploča ili 
platno za vrijeme slikanja. 

SLIKARSTVO, grana likovne umjetnosti. Slika 
nastaje na dvodimenzionalnoj plohi zida, kamena, 
drvene ploče, stakla, papira, platna pomoću izra- 
žajnih sredstava boje, linije, svjetla i sjene. Pri- 
kazivanje može biti plošno ili prostorno (v. Per- 
spektiva). S. može biti figurativno ili apstraktno u 
zavisnosti da li je tematski određeno ili ne, i u poje- 
dinim razdobljima i kulturama posve ornamental- 
no. S obzirom na podlogu slika može biti samostal- 
na (v. Štafelajana slika), vezana za arhitekturu kao 
naknadno oblikovana zidna slika (v. Freska, Mo- 
zaik, Vitrail, Tapiserija), ili s njom u sintezi (v. 
Sinteza umjetnosti), vezana za tekst (v. Minijatu- 
ra, Ilustracija). 


SLOVENAČKO GOTIČKO ZIDNO SLIKAR- 
STVO, najbrojnije gotičko slikarstvo kod nas. Od 
pol. XIV do pol. XVI st. cvjeta u Sloveniji poseb- 
na varijanta srednjoevropskoga gotičkog slikar- 
stva. Ono se odvaja po svome pučkom karakteru, 
ikonografskom rasporedu i arhitektonskom okviru 
i stvara tip tzv. »kranjskog prezbiterija«. Poznato 
je više od pedeset oslikanih crkava. Među najsta- 
rije zidne slike pripadaju slike u apsidi u Turni- 
šću. Ikonografija je još romanička: na svodu ap- 
side prikazana je Maiestas Domini (v. Ikonografija) 
i 2 anđela. Za slikara Janeza Aquile (Akvile) ve- 
zuje se uvođenje giottesknog plastičnog načina pri- 
kazivanja (Turnišće 1393. g., Martjanci, Velemer). 
Oko 1440. g. Janez Ljubljanski donosi srednjoev- 
ropski »meki« stil (Visoko, Muljava, Mengeš). Na 
njegov način radi i slikar Bolfgangus. U drugoj 
pol. XV st. utanačuje se raspored slika u gotičko- 

me koru. Krist i evanđelisti prikazuju se na stropu, 
a u apsidi Bogorodica s Kristom. Najrazvijeniji tip 
»kranjskog prezbiterija« predstavlja Suha pri Škof- 
joj Loki. Na fasadi crkava često se prikazuje sv. 
Kristofor. U prvoj polovici XVI st. udomaćuje se 
renesansni način slikanja (Sv. Primož nad Kam- 
nikom), a stil se rustificira (Jernej iz Loke). 

SOCIJALISTIČKI REALIZAM, pravac u um- 
jetnosti XX st. u socijalističkim zemljama, naro- 
čito u Sovjetskom Savezu. Osniva se na uvjerenju 
da je umjetnost prvenstveno odraz života, a ne 
izraz. Od drugih pravaca ne razlikuje se stilskim 
oznakama, već metodom (svjesno traženje tipič- 
nog, razumljivog, poučnog), i na taj način se če- 
sto približava naturalističkom kiču XIX st. u ko- 
jem je prevladavala anegdota. Predstavnici: V 
Joganson (r. 1893), A. Gerasimov (r. 1881), V. Mu- 
hina (1889—1945). 


SOKL (lat. socculus mala stopa, njem. Sockel), 
podnožje (v.). 

SPLIT, grad u Dalmaciji, posebno važan za izu- 
čavanje kasnoantikne arhitekture. Jadzgru grada 
sačinjava palača — castrum (vojni logor), koju je 
oko 300. g. dao sagraditi car Dioklecijan. U sred- 
njem vijeku mnogi dijelovi palače pretvaraju se u 
kršćanska kultna mjesta: carev mauzolej — kate- 
drala Sv. Duje; mali hram — krstionica; u širini 
hodnika nad Zlatnim vratima — crkvica Sv. Mar- 
tina, a nad Željeznim vratima Gospa od Zvonika. U 
romanici je pred mauzolejem sagrađen zvonik, a 
majstor Buvina izradio je drvene vratnice s prizo- 
rima iz Starog i Novog zavjeta i korska sjedala, 

najstarija kod nas. Juraj Dalmatinac je u katedra- 
li napravio oltar Sv. Staša. Oko XIV st. grad se ši- 
ri izvan zidina palače, prema zapadu (Narodni trg, 
vijećnica). U XVI st. grad je opasan bastionima 
zrakasto raspoređenim. U starome dijelu grada 
sačuvane su mnogobrojne romaničke, gotičke i ba- 
rokne kuće. 

Dioklecijanova palača je pravokutnog oblika, 
vel. cca 215 X 176 m, zatvorena visokim zidom, 
ojačanim četvrtastim ugaonim kulama. Po sredi- 
ni istočne, zapadne i sjeverne stranice nalaze se 
monumentalna vrata sa 2 osmerokutne kule. Ju- 
žna strana je poput rimske ville rastvorena prema 
moru arkadama prvog kata. U unutrašnjosti cardo 


Timpan u peristilu 


i decumanus dijele palaču na 2 dijela: sjeverni, 
namijenjen stanovanju vojnika, i južni u kojemu 
su se nalazile carske odaje i kultni objekti — 
hram i mauzolej. U osovini južnog dijela nalazio 
se peristil, okružen arkadama. Zbog potrebe izrav- 


238 


Eplit — Srednjovjek. zidno slikar. u Srbiji i Makedoniji 


navanja terena, u južnom dijelu palače sagrađeni 
su golemi podrumi koji ponavljaju tlocrt prosto- 
rija na katu. Bogat arhitektonski ornament, de- 
korativna upotreba stupova u mauzoleju, zamjena 
arhitrava lukovima, način zidanja kupole pokazuju 
kasnorimsku arhitekturu s mnogim istočnjačkim 
uticajima. 

SPOLIA (lat. spolium oderana koža), fragmenti 
ranije upotrijebljene građe ili obrađenog kamena 
u novijoj gradnji. 
crtačka tehnika. Pisaljka sa 


srebrnim vrhom upotrebljava se za crtanje, uz 
bakrene, olovne i zlatne, već od antičkih vremena. 
Trag ostaje samo ako je podloga prevučena abra- 
zivnim slojem. S vremenom svijetle, tanke linije 
oksidiraju u tamni, topli ton. 


pripada bizantskom 


umjetničkom krugu. Ova umjetnost nastala je na 
području dominacije i utjecaja onih društveno-eko- 
nomskih, političkih, crkvenih i umjetničkih okvira 
i oblika koji su nastali u Bizantu. Bizantsko slikar- 
stvo karakterizira bogata tradicija prikazivanja 
ljudskog lika, zatim personifikacije i simboli antič- 
kih sadržaja koji obogaćuju kršćansku ikonogra- 
fiju i, što je najvažnije, živo antičko osjećanje pla- 
stičke forme koja je u ravnoteži s linearizmom u 
prikazivanju nabora i simboličnošću prostora. Ove 
općenite karakteristike bizantske umjetnosti obo- 
gaćuju se na srpskom dvoru, po gradovima i mana- 
stirima lokalnim karakteristikama (apokrifna iko- 

nografija, veći realizam, utjecaj dalmatinske oba- 
le). Najstarije zidne slike iz Sv. Sofije na Ohridu, 
XI st., rađene su tipičnim načinom bizantskog sli- 
karstva toga vremena. Oko god 1164. nastaju zid- 
ne slike u Sv. Pantelejmonu u Nerezima. Ovaj spo- 
menik predstavlja jedan od najznačajnijih u ev- 
ropskom srednjovjekovnom zidnom slikarstvu. Ka- 
rakteristike su humanizacija i velika izražajnost 
plastičnih oblika koji u Kurbinovu (1191), iz istog 
stilskog kruga, prelaze u linearizam i jaku stiliza- 
ciju nabora, izražajnost postignutu naglim kretnja- 
ma i grubim bojama. Sredinom XIII st. nastaju zi- 
dne slike u spomenicima raške škole (v.): Bogoro- 
dičina crkva u Studenici, Mileševa (poznata imena 
majstora: Dimitrije, Teodor i Georgije), Sopoćani 
i Sv. Apostoli u Peći. Karakteristike su ovog sli- 
karstva antičko osjećanje plastičnosti oblika, mo- 
numentalnost i dalja humanizacija sadržaja zapo- 
četa u Nerezima. Kraj XIII i početak XIV st. u zna- 
ku su stvaralaštva poznatih majstora Astrape i nje- 
govih učenika Eutihija i Mihajla. U to vrijeme 
osjeća se utjecaj Zapada koji prodire preko dal- 
matinske obale. Karakteristike su dinamičnost, de- 
taljima, kretnjama i rasporedom postignuta dra- 
matičnost i realizam, ali bez monumentalnosti ra- 
nijih ostvarenja (Bogorodica Ljeviška u Prizrenu, 
Bogorodica Periblepta u Ohridu i Sv. Đorđe u 
Starom Nagoričinu. Oko sredine XIV st. nastaju 
slike u Dečanima. Bogatstvo detalja, raščlanjenost 
tema na mnoštvo scena (Posljednji sud — 26 sce- 
na, Kristova muka 43, kalendar — 3695), veliki broj 
prikaza (o. 1000), karakteriziraju ovo slikarstvo 
naracije, vrlo često naturalističkih karakteristika. 

U arhitektonskim spomenicima moravske škole (v.) 
nastaju u XV st. kasna djela s dekorativnim zna- 
čajkama, dvorske profinjenosti koja nas upućuje na 
stil internacionalne gotike. Najvažniji spomenik ja 
Resava (Manasija), gdje su vjerojatno radili solun- 
ski majstori. Arhitektonske kulise s inverznom 
perspektivom i kompozicije jedinstvenog prostor- 
no-vremenskog okvira za više prizora karakterizi- 
raju ovo slikarstvo. 


STAKLO, tvrda, lako lomljiva, više ili manje 
prozirna materija koja se dobiva kad se tekuća 
smjesa silikata (pijeska) kao glavnog sastojka, kre- 
ča i drugih oksida otopljenih na temperaturi od 
oko 1200%C ohladi jednakomjerno, ali dovoljno br- 
zo da se spriječi formiranje kristala. Staklo se ob- 
likuje dok je smjesa još vrela (oko 500%C), ali je 
postigla potrebnu žitkost i plastičnost, a izvodi se 
puhanjem kroz cijev, na čijem vrhu se nalazi po- 
trebna količina smjese, ručnim modeliranjem, pu- 
hanjem u kalupe, tiskanjem u preše, razvlačenjem, 
lijevanjem i pomoću strojeva (u industrijske svrhe). 
Zrnca od staklene paste poznata su u Egiptu već u 
3. tisućljeću pr. n. €e., dok se znatno kasnije jav- 
ljaju i predmeti od stakla. Tek pronalaskom pu- 
hanja (I st. pr. n. €.) proizvodnja i upotreba stak- 
lenih predmeta postaje opća, da bi u nekim radio- 
nicama Rimskog Carstva, naročito u Galiji, zatim u 
Bizantu, Siriji, Egiptu, pa kasnije u sređnjovje- 
kovnoj Veneciji (Murano) i zapadnoj i sjevernoj 
Evropi dostigla visoko tehničko i umjetničko savr- 

šenstvo. Uz plastičku modelaciju, značajnu ulogu 
u umjetničkoj obradi stakla igra i upotreba boja, 
bilo još u samoj fazi topljenja, bilo kasnijim nano- 
šenjem na površinu. Staklo se obrađuje i bruše- 
njem, odnosno urezivanjem raznih ukrasa. 

STAMBA (sanskrit), veliki monoliti s kipom ži- 
votinje na vrhu. Najstariji arhitektonski spome- 
nici u Indiji. Zovu se još stupovi kralja Asoke (v. 
Indijska umjetnost). 

STAROKRŠĆANSKA UMJETNOST, pojam ko- 
jim obilježavamo ostvarenja kasnoantikne umjet- 
nosti u kojima dominira bilo kršćanska tematika, 
bilo da nastaju u vezi s potrebama nove religije. 
Sve do proglašenja kršćanstva vladajućom religi- 
jom kasnog Rimskog Carstva (IV st.), kasnoantikna 
umjetnost ima s obzirom na tematiku dvije struje 
— jednu u kojoj vladaju »poganski«, tradicionalni 
elementi, i drugu u kojoj se postepeno formira nova 
tematika u vezi s kršćanskom religioznom pre- 
dajom. Nakon četvrtog stoljeća kasnoantikna um- 
jetnost vezana je gotovo posve uz kršćansku pre- 
daju, odnosno uz crkvenu organizaciju kršćanstva. 
jetnosti jesu slikarije u katakombama (v.). To su 
zidne slikarije u secco tehnici s motivima dijelom 
preuzetim iz helenističke umjetnosti a dijelom in- 
spirirani simbolima i obredima kršćanstva. U rim- 
skim katakombama Sv. Kaliksta, Sv. Priscile, Sv. 
Domitile i drugih, iz III i IV st. nalazimo prizore 
iz pastirskog života, berbe i mitoloških priča sli- 

kane na lagani »impresionistički« način, ograni- 
čenom paletom boja — zelena, razni okeri, bijela 
i crna. Pored ovih tema javljaju se i prvi prikazi 
iz Staroga i Novog Zavjeta (Noe, Jona, Uskrsnuće 
Lazara, v. Ikonografija). Iz prikaza se postepeno 
odstranjuje sve što ne služi direktnom tumačenju 
simbola: pejzaž — likovi kao da vise na bijeloj 
nedefiniranoj pozadini, realna perspektiva, plastič- 
nost, pokret. Zbog toga i jesu vrlo česti prikazi 
pojedinačnog ljudskog ili životinjskog lika — 
Oranta (v.), goluba, pauna, janjeta i dr., jer je na 
taj način najveća transcedentalnost — besmrtnost, 
Duh sveti, Otkupitelj — prikazana s najmanjim 
posizanjem u realni svijet oblika. 


Arhitektura se stvara tek poslije proglašenja 
kršćanstva državnom religijom. Unutar antikno- 
ga građevinskog repertoara izabrana je bazilika 
(v.) kao prostorno rješenje kultne građevine, vjero- 
jatno zbog toga što omogućava prisustvovanje ob- 
redima svih vjernika. Tokom IV st. bazilike se po- 
dižu po čitavom carstvu, često nad grobom nekog 
mučenika, a najveće su bile: bazilika Sv. groba u 
Jeruzalemu, Rođenja u Betlehemu, Velika crkva 
u Antiohiji. Najveće rimske bazilike: S. Giovanni 
in Laterano, S. Paolo fuori le mura i S. Lorenzo 
fuori le mura (izvan gradskih zidina). Pored bazi- 
likalnsg rasprostranjen je i centralni tip građevine 
s kupolom, naročito na Istoku. S bazilikom je pove- 
zana velika kreacija starokršćanske umjetnosti — 
liguralni mozaik. S poda, gdje je već odavno bio 

u upotrebi, mozaik se diže na zidove, prekriva ih 
i postaje prava vidljiva teologija. Najstariji mo- 
zaik sačuvan je u crkvi S. Constanza (Konstanca) 
u Rimu. Nastao iza 337. g. on je još sav u tradi- 
ciji rimskoga katakombnog slikarstva. Mozaici na 
trijumfalnom luku u S. Maria Maggiore (Mađore) 
u Rimu, od IV do V st., predstavljaju najstarije 
prikaze iz biblije i evanđelja. 

Skulptura se javlja gotovo isključivo na sarko- 
fazima i nastavlja antičke tradicije u prvo vrije- 
me, ali od V st. dalje sve više prevladava plošnost, 
biljni ornament i simbolični znakovi (križ, mono- 
gram Krista). 


STAROMEKSIČKA UMJETNOST, umjetnost 
plemena na području Meksika, čiji su počeci kro- 
nološki nesigurni. Najznačajnije je i najstarije ple- 
me Tolteka, čije je religiozno središte bio grad 
Teotihuacan, s dvije velike stepenaste piramide 
posvećene Suncu i Mjesecu i nizom malih pirami- 
da (ciudadela). Značajna je granitna skulptura bo- 
žice Vode, zatim male glavice od gline i slikana 
keramika. Grad Mitlu (grad mrtvih) iz XIV st. s 
palačama i hramovima, čiji su zidovi i izvana i iz- 
nutra prekriveni mozaicima, sagradila su plemena 
Zapoteka. Njima i Mixtecima pripadaju i grobovi 
na Monte Albanu, od kojih su neki vrlo bogati na- 
kitom, urnama, zlatnim maskama. Usporedo se raz- 
vijala zasebna kultura plemena Totonaci, koji su 
također gradili stepenaste piramide, ali horizon- 

talno raščlanjene nišama u kojima su stajali ido- 
li. Asteci su bili osvajačko pleme koje je došlo sa 
sjevera i pokorilo nosioce ranijih kultura. Cvat as- 
teške kulture pada u XIV i XV st. Glavni grad je 
bio Tenochtitlan s golemim trgom okruženim vi- 
jugavim zidom kamenih zmija (simbol vatre), hra- 
movima na vrhovima piramida, velikim palačama, 
terasama, visećim vrtovima i kanalizacijom koju su 
imale i obične kuće. U skulpturalnim prikazima 
osjeća se stalna prisutnost smrti (lubanje od razli- 
čitog kamena s inkrustacijama) i nasuprot tome 
realistički oblikovane glave. 


STATUA (lat. kip), puna plastika. Skulptura, 
trodimenzionalno tijelo koje slobodno stoji u pro- 
storu. 


STEĆAK, srednjevjekovni nadgrobni spomenik 
naročitog oblika iz Bosne i Hercegovine te nekih 
susjednih krajeva Srbije, Crne Gore i Dalmacije. 
Redovito su izrađeni od monolita, a mogu biti raz- 
ličitog oblika — položeni paralelopiped, sanduk, 
sarkofag. Dosta veliki broj stećaka je ukrašen plit- 
kim reljefom s geometrijskim i biljnim ornamen- 
tima te vrlo stiliziranim ljudskim i životinjskim 
likovima. Ima prikaza scena iz lova, turnira i kola. 
Umjetnost stećaka je u biti izraz jedne feudalne, 
izolirane sredine koja upotrebljava prastare sim- 
bole istovremeno s novim gotičkim elementima u 
stilistici i motivima. Datiraju se uglavnom u XIV 
i XV st., kada u Bosni vlada bogumilska hereza, 

pa je otuda nastalo povezivanje stećaka s bogumili- 
ma, koje je međutim tek djelomično opravdano. 


STELA (grč. stele stup), nadgrobni spomenik 
u obliku vertikalne ploče s reljefom. 


STEREOBAT (grč. stereos čvrst, betos potpo- 
ranj), grubi temelj grčkih hramova. 


STIL (lat. stilus pisaljka), način izražavanja, 
odnosno cjelokupnost karakteristika jednog um- 
jetnika, škole, pravca, razdoblja — one značajke 
koje ga razlikuju od ostalih razdoblja. 


STILIZACIJA, pojednostavnjenje prirodnih ob- 
lika po određenom redu, sistemu. 


STILOBAT, uzdignuto postolje antiknih hra- 
mova. 

STOA (grč. trijem, hodnik), natkriveni hodnik 
u antičkoj arhitekturi, koji je barem s jedne uz- 
dužne strane otvoren prema vanjskom prostoru 
stupovima ili stubovima. Upotreba stoe je više- 
struka: za šetnju građana, za pravosuđe, razgovo- 
re filozofa. 

STRIGIL (lat. strigilis strug), kanelira u ob- 
liku slova S na kasnoantiknim sarkofazima, a upo- 
trebljavala se i kao arhitektonska dekoracija u re- 
nesansi. 


STRUKTURALIZAM (lat. structura zidanje), 
moderna arhitektura koja strukturi daje prven- 
stvo. Razlikujemo s, Mies van der Rohea (Mis van 

der Roje r. 1886) i P. L. Nervia (r. 1891). Metalne 
konstrukcije, staklene opne i pravilna tijela karak- 
teriziraju arhitekturu Mies van der Rohea, koja za 
razliku od funkcionalizma (v.), strukturi podređu- 
je namjenu i izgled zgrade. »Prostor treba obliko- 
vati tako da bude praktičan i ekonomičan, a funk- 
cija će se već prilagoditi tome«, kaže Mies van der 
Rohe. Ova vrst s. karakteristična je za američku 
arhitekturu masovne industrijske proizvodnje i me- 
hanizacije. S. P. L. Nervia osniva se na novim kon- 
struktivnim mogućnostima prednapregnutog beto- 
na. Strukturalna ideja je ona koja određuje plasti- 
čno oblikovanje prostora. Nervieva arhitektura 
suprotstavlja se »plastičnoj inventivnosti« nekih 
modernih arhitekata, prvenstveno O. Niemayera 
(Nimajer r. 1907), jer »struktura — Nervijevim 
riječima — u većini slučajeva ima tehnički sve ele- 
mente da se preobrazi u vrhunski arhitektonski 
izraz«. 


STUB, slobodno stojeći potporanj pravokutnog 
presjeka koji nosi određeni teret. U biti izolirani 
dio zida. S. može imati bazu i kapitelnu zonu. 


STUDIJA (lat. studium), pripremni rad za neko 
umjetničko djelo, rađen s više pažnje od skice. 


STUP, slobodno stojeći potporanj kružnog pre- 
sjeka koji nosi određeni teret. Osnovni dijelovi stu- 
pa: stablo, baza i kapitel (neki stupovi, npr. dorski, 
nemaju bazu), Stablo stupa može biti od jednog 

Stup — Stupa 


komada kamena (monolit), ili od više dijelova — 
valjaka (v. Tambur). U razvoju arhitekture stup 
predstavlja jedan od prvih elemenata kod kojih 
neposredna funkcionalnost dobiva estetsko-likov- 
ni oblik (v. Dorski, Jonski, Korinski stil, Kanelira, 
Kapitel). 


KO) 
SO 


Unu 
ša 


Tiocrt velike stupe u Sančiju 


STUPA (sanskrit lubanja), najprošireniji oblik 
budističke sakralne građevine u obliku monumen- 
talnog relikvijara. Prva s. je sagrađena na mjestu 

legendarne Budine smrti. Rane stupe obično su u 
obliku polukugle i okružene ogradom, no kasnije 
se njihova osnova i oblici sve više kompliciraju. 
Najljepša s. je u Sanči, I st. pr. n. e. 


SUHA IGLA, grafička tehnika dubokog tiska, 
srodna bakrorezu (v.). Na metalnu ploču nanese 
se čeličnom iglom crtež, ali se ivice ureza i stru- 
gotine ne zaglađuju kao kod bakroreza; u njima 
se zadržava najviše crnila, što daje meki, baršu- 
nasti otisak. S. i. najčešće se kombinira s bakropi- 
som. 


SUPREMATIZAM (lat. supremare nadvladati), 
umjetnički pravac u Rusiji. »Suprematizam shva- 
ćam kao supremaciju čiste osjećajnosti u umjet- 
nosti« — piše u manifestu koji je K. Maljevič 
(1878—1935) objavio 1913. g. Elementi supremati- 
stičke slike jesu linija, kružnica, trokut i križ, a sli- 
ka koja nastaje njihovom kombinacijom je ap- 
straktna. Značajna je Maljevičeva slika »Crni kva- 
drat na bijelom fondu«, povodom koje je napisao: 
»Kvadrat koji sam izložio nije bio pravi kvadrat, 
nego osjećaj, odsutnost objekta.« 


SVOD, konstruktivno zatvaranje gornje granice 
unutrašnjeg prostora. Osnovni oblici svodova 1. 
bačvasti s., čiji je presjek polukrug; 2. šiljati s., či- 
ji je presjek šiljati luk, a koji se u konstruktiv- 
nom smislu ne razlikuje od bačvastog svoda; 3. kri- 
žni s., koji nastaje ukrštavanjem dvaju bačvastih 
svodova istog presjeka koji se sijeku pod pravim 

kutem; 4. križno-rebrasti s. je križni s. koji je na 
mjestima gdje se poprečno sijeku svodovi pojačan 
rebrima, tako da se teret prenosi i na četiri tačke; 


Shema konstrukcije križno-rebrastog svođa 


5. zvjezdasti s., kod kojeg su rebra raspoređena u 
obliku zvijezde; 6. mrežasti s., kod kojeg rebra po- 
krivaju površinu svoda poput mreže; 7. samostan- 
ski s. stvaraju četiri polja u obliku sfernih trokuta 
koji se sastaju u vrhovima; 8. grebenasti s. nastaje 
križanjem dvaju bačvastih svodova, tako da na 
njihovom spoju nastaje ravni »greben«; 9. zrcalni 
S., varijanta križnog svoda, čiji je gornji dio odre- 
zan i zamijenjen ravnim, pravokutnim poljem; 10. 
kupola (v.); 11. lažni s., primitivna forma svoda 
koja nastaje ispuštanjem kamena ili opeke u hori- 
zontalnim slojevima, stepenasto ih približavajući 
dok se ne sretnu. 

ŠTAFELAJNA SLIKA, slika nastala na drvenoj 
ploči kao podlozi ili platnu razapetom na okvir i 
postavljenom na slikarski stalak. Š. s. znači punu 
samostalnost slikarstva s obzirom na arhitekturu, 
knjigu, keramiku. Pojavljuje se u helenizmu (v.), 

nestaje u ranom srednjem vijeku, ponovo se pojav- 
ljuje u gotici (v.) i ostaje glavni izražajni oblik ev- 
ropskog slikarstva sve do danas. 

ŠTUKO (tal. stucco gips), 1. smjesa vapna, zem- 
lje (pozzollana), mramorne prašine ili gipsa, od ko- 
je se od najstarijih vremena pravila podloga zid- 
nim slikama. Š. se upotrebljavao i za izradu re- 
ljefa i ornamenta na zidovima u rimskoj, bizant- 
skoj, islamskoj i, naročito mnogo, baroknoj arhi- 
tekturi. 2, izrađevine od stucca, 

TABERNAKUL (lat. tabernaculum šator), 1. 
krović na stupićima u gotičkoj arhitekturi, pod ko- 
jim obično stoje statue, no upotrebljava se kao 
dekorativni oblik i bez skulptura (v. Baldahin). 2. 
ormarić smješten na oltaru u kojem se čuvaju sa- 
kramenti. 


TAMBUR (fr. tambour bubanj), 1. element arhi- 
tekture u obliku valjka ili višestrane prizme koji 
nastaje izdizanjem kupole, a izražava raščlanjenost 


Tamburi Kaneliranih stupova i rađius njihovog povezivanja 

'Tambur — Tašizam 


tereta kod centralnih građevina. 2. pojedinačni 
dio tijela stupa ukoliko ovaj nije monolit (v.). Tam- 
buri se međusobno povezuju klinovima. 


TANAGRA, grad u Grčkoj gdje je potkraj XIX 
st. otkrivena gradska nekropola s mnoštvom kipi- 
ća od terakote (v.) koji prikazuju ljudske i živo- 
tinjske likove. T. skulpture odražavaju monumen- 
talnu umjetnost IV i III st. pr. n.e. 


TAPISERIJA (franc. tapisserie vezivo), vrst 
klečanog ćilima. Izrađuje se od vune i svile, od 
XIV st. dalje često pretkana zlatnim i srebrnim 
nitima. Potka oblikuje motive komponirane poput 
slike (za razliku od tekstila, gdje se motiv jednako 
ponavlja). Najčešće su kompozicije s ljudskim li- 
kovima, ali ih ima i samo sa životinjskim i samo s 
biljnim. T. se radi po predlošcima — kartonima, 
koje su gotovo redovito izrađivali slikari, ali ka- 
rakter tapiserije razlikuje se od onoga slike: nasta- 
la iz potrebe da se prostorija izolira od vlage zido- 
va i određena da pokriva zidove, t. je podložna za- 
konima dekorativnosti, arhitektonskog okvira i ma- 
terijala, koji isključuju svaki naturalizam. T. je 
zbog skupocjenosti izrade više od bilo koje grane 
umjetnosti bila vezana za vladajući sloj društva, 
što ju je i stilski obilježilo. Zlatno doba tapiserije 
je od XIV do XVII st., a najljepše su se izrađivale 
u Francuskoj; Pariz, Aubusson (Obison), Arras 
(Ara) i Belgiji; Bruxelles (Brisl), Tournai (Turne). 


TAŠIZAM (fr. tache mrlja), jedan od naziva za 
informel (v.). 

TEATAR (grč. theatron gledalište), v. Kazali- 
šte. 

TEMA (grč. stavak), sujet, predmet koji se pri- 
kazuje, jedan od elemenata figurativnog umjetnič- 
kog djela. Razlikujemo religiozne teme (v. Ikono- 
grafija) i svjetovne teme (v. Akt, Genre, Marina, 
Mrtva priroda, Pejzaž, Portret, Veduta). 


TEMPERA (prema lat. temperare miješati), sli- 
karska tehnika. Boje se priređuju vezivanjem pig- 
menata pomoću emulzije žumanjca, meda, smokvi- 
nog mlijeka, ljepka itd. T. se brzo suši, nije pro- 
zirna, a prilikom slikanja ne mogu se postići meki 
prelazi iz boje u boju. Tempera boje su bez sjaja, 
pa su se slike premazivale tankim prozirnim na- 
mazom od lanenog ulja i smole. Srednjovjekovno 
štafelajno slikarstvo i ikone u pravilu su rađeni 
tom tehnikom. 


TENIJA (grč. traka), traka pravokutnog pre- 
sjeka, niske reljefnosti s funkcijom ukrasnog po- 
vezivanja dijelova arhitekture. T. je podloga slika- 
nom meandru, pletenici i talasastoj liniji. 


TERAKOTA (tal. terrakotta), pečena glina u ra- 
znim bojama od bijele do tamnocrvene. 


TERME (grč. thermos toplo), luksuzna rimska 
kupališta. Samo u gradu Rimu bilo ih je 11 pored 
oko 1000 jeftinih narodnih kupališta. Sve su t. 
imale sličan raspored prostorija. Kupatila s toplom 
vodom (caldarium), kupatila s hladnom vodom 
(frigidarium), odaje za masažu, odaje s toplim zra- 
kom (tepidarium), parno kupatilo (laconicum), ve- 
stibul, odaje za razgovor. Najveće rimske t. bile su 

sagrađene početkom III st. (Caracaline i Diokleci- 
janove koje su dovršene 330. g.). Bili su to golemi 


IR 


FT Er 


Tlocrt Karakalinih terma u Rimu 


prostori svođeni križnim svodovima u rasponima 
od 25 m, bogato ukrašeni mozaicima, polihromijom, 
arhitektonskim elementima (stup, vijenac), shva- 
ćenim sasvim dekorativno. 

TERRA SIGILLATA (lat. pečatirana zemlja), 
naziv kojim se u novije vrijeme označava rimsko 
posuđe od pečene gline koje je označeno žigom ra- 
dionice. 

TIMPAN (grč. tympanon), trokutna ili polukru- 
žna površina, zabatno polje ili dio portala između 
nadvratnika i luka (v. Luneta). 

TLOCRT, horizontalan presjek u visini teme- 
lja, prizemlja i pojedinih katova. Razlikujemo lon- 
gitudinalni (uzdužni t.), centralni (kružni t.), nji- 
hove kombinacije i slobodni tlocrt (v. Arhitektu- 
ra). 

TON, količina svjetla u boji. Služi postizanju 
iluzije plastičnosti oblika. Tonskim nazivamo ono 
slikanje kada se dodovanjem boje koja tamni i boje 
koja rasvjetljava postiže efekt svjetla i sjene. 


TONDO (tal. krug, kružni), naziv za sliku ili 
reljef okruglog oblika. T. se često javlja u firen- 
tinskoj umjetnosti XV st. 

TOPOGRAFIJA (grč. topos mjesto, grafein pi- 
sati), u historiji umjetnosti i arheologiji opisivanje 
i popisivanje umjetničkih djela i drugih predmeta 
po mjestu gdje se nalaze. To je prva predrađnja 
koju treba izvršiti da bi se proučavao neki pred- 
met, ili zaštitio spomenik (v.), ali historijsko-povi- 
jesna t. je i sama po sebi naučno korisna zato što 
omogućuje uvid u stvaralaštvo jedne sredine. 


TORANA (sanskrit), monumentalna vrata, ulaz 
u ograđeni prostor oko stupe (v.) u indijskoj arhi- 
tekturi. Torane su bogato skulpturirane. 


TORANJ, samostalno ili s drugom zgradom po- 
vezano zdanje, visoko, s malim, četvrtastim ili kru- 
žnim, tlocrtom. Vrh se završava kapom različitih 
oblika. U starom vijeku t. se rijetko gradio. U sa- 
kralnoj arhitekturi srednjeg vijeka postaje glavni 
akcent čitavog kompleksa (v. Campanile, Minaret, 
Sedlasti toranj). U profanoj arhitekturi je dio for- 

tifikacija (v. Donjon). U srednjovjekovnim i rene- 
sansnim gradovima gradski t. (v. Beffroi). 

TORUS (grč. toros), konveksna profilacija na 
bazi jonskog stupa. 


TORZO (tal. torso trup), 1. izraz koji se upo- 
trebljava za oštećeni kip kome manjka glava; 2. 
likovna tema ljudskog tijela bez udova i glave. 

TOTEM (u jeziku Indijanaca Sjeverne Amerike 
»krvni srodnik«, »rodbinski znak«), predmet obo- 
žavanja i poštovanja primitivnih naroda. T. je ži- 
votinja, biljka, kamen ili likovno djelo simbolič- 
kog značenja (v. Čuringa). 

TRANSEPT (srednjovj. 1at.), poprečni brod ba- 
zilike koji pod pravim kutom siječe njen uzdužni 
brod. 


TRANZENA (lat. transenna mreža, rešetka), 
perforirana kamena ili mramorna ploča kojom se 
zatvaraju prozori, odnosno ploče od kojih se sa- 
stoji ograda galerije, oltarske pregrade i dr. Tran- 
zena je osobito često bila upotrebljavana u rano- 
kršćanskoj, predromaničkoj, islamskoj i romanič- 
koj arhitekturi. Ornament po kojemu su ploče iz- 
tinjski. 

TRAVEJ (fr. travće), dio unutarnjeg prostora 
uzdužno određen arkadama u zidu, a poprečno ]u- 
kovima svoda. Jedinica svođenja. 


TRECENTO (tal. Trečento 300, kratica za 1300), 
kronološki pojam za talijansku umjetnost XIV st. 

TRIFORIJ, naročiti oblik otvora empora (v.), 
karakterističan za gotičku arhitekturu, to je gru- 
piranje po tri otvora (ponekad manje ili više) pod 
jedan zajednički luk. 

TRIGLIF (grč. trygliphos trorez), u grčkoj arhi- 
tekturi (v. Dorski stil) kameni blok na arhitravu 
čije je čelo dekorirano sa tri okomite kanelire pra- 
vokutnog presjeka. Triglifi se izmjenjuju s ploča- 
ma metopa (v.). 


TRIPTIH (grč. tryptichon), 1. trodjelna slika, 
2. trodjelni reljef, najčešće bjelokosni. 


TROGIR, grad u Dalmaciji najbogatiji spome- 
nicima romantičke sakralne i profane arhitekture. 
U rasteru ulica u istočnom dijelu grada prepoznaje 
se kvadratična antička shema oko koje su se kru- 
žno ovile nepravilne srednjovjekovne ulice. Zapa- 
dni dio je izgrađen u kasnijem srednjem vijeku s 
pravilnim uzdužnim rasterom ulica. Grad je bio 
opasan zidinama koje su djelomično porušene. 

Katedrala Sv. Lovre jedna je od najljepših ro- 
maničkih crkava kod nas. Portal bogato ukrašen 
skulpturama djelo je majstora Radovana iz oko 
1240. g. Zvonik je građen u gotičkim i renesans- 
nim oblicima. U unutrašnjosti se nalaze kapela Sv. 
Ivana Ursinija, djelo Nikole Firentinca, Andrije 
Alešija i Ivana Duknovića, i krstionica (Andrija 
Aleši), obje iz druge pol. XV st. Predromaničke 
crkve Sv. Marije i Sv. Barbare imaju vrlo zanim- 
ljiv tlocrt, prva je šesterolisna, a druga na upisani 
križ s kupolom, unutar bazilikalnog tlocrta. Me- 
đu najvažnije spomenike ubraja se i romanička 

crkva Sv. Ivana i Gradska loža, gotički Sv. Domi- 
nik i palača Ćipiko na Narodnom trgu. 
TROHILUS (grč. trokhilos), konkavna profila- 
cija na bazi jonskog stupa. 
TROMPA (fr. trompe varka), konstruktivno 
rješenje prelaza s poligonalnog ili četvrtastog tlo- 


Konstrukcija kupole sa trompom 


crta osnovice na kružni ili poligonalni tlocrt kupo- 
le. Ima oblik trougaone niše. 

TROMPE L'OEIL (fr. Tromp lej varka oka), v. 
Iluzionizam. 

TRULLO (1at.), prethistorijski tip Centralne gra- 
đevine u obliku stožca, rasprostranjen u južnoj Ita- 
liji (Apulija) (v. Bunje). 

TRUMEAU (fr. Trimo), stub u sredini širokih 
romaničkih i gotičkih portala, obično skulpturalno 
oblikovan. 


TUDOR STYLE (engl. Tjudor Stajl, stil Tudor), 
gotika XVI st. u Engleskoj unutar koje dolazi do 
spajanja kasnogotičkih i renesansnih elemenata. 


TUMULUS (lat. brežuljak), grobnica potkraj 
kamenog, brončanog i željeznog doba. Grobnu ko- 
moru pokriva veći ili manji humak od zemlje ili 
kamena. 


TURBE (arap. turbeh grobnica), islamska grob- 
nica četvrtastog tlocrta zasvođena kupolom, pone- 
kad piramidalnog krova. 


TUŠ, crna tekućina kojom se izvode crteži pe- 
rom ili kistom. Pravi se tako što se čađa (nekada 
dobivena od izgaranja drveta, danas od zemnog 
plina), vezuje ljepilom i rastapa u vodi. Prvi t. 
upotrijebili su Kinezi već prije 4500. g. 

UGLJEN, 1. crtači materijal. Najbolji u. za cr- 
tanje dobiva se od vrbinog i lipovog drveta, koji na 
hrapavoj površini papira ostavlja mekan i kom- 
paktan trag. 2. crtačka tehnika čija je specifičnost 
u kontrastu crnog traga i bijele podloge, u slobo- 
di rukovanja i mogućnosti postizanja plastičnih 
efekata sjenčanjem. Pogodan za izradu skica i stu- 
dija. 

ULJE, slikarska tehnika. Slikanje bojama čija 
su vezivna sredstva razna sušiva ulja (laneno, ora- 
hovo, makovo), Nastaje postepenim zamjenjiva- 
njem emulzija u temperi uljem. Šira primjena ove 
tehnike počinje u XV st., po predaji pronašli su je 
u Nizozemskoj braća Van Eyck (Ajk). U prvo vri- 
jeme slikalo se na drvenoj dasci, a tek od XVI st. 
upotrebljava se platno, razapeto na drvenom okvi- 
ru i pokriveno određenom podlogom (v. Grundi- 
ranje). Slikanje uljenom tehnikom dozvoljava tan- 
ki, prozirni namaz, nanošenje boja u debelim slo- 

jevima (impasto), miješanje boja i postavljanje bo- 
je iznad boje; s uljenim bojama mogu se postići 
vrlo nježni prelazi i bogati koloristički efekti. 
URBANIZAM (lat. urbs grad), praksa i teorija 
prostornog organiziranja života ljudi. Moderni u. 
zahvaća organiziranje od najmanjih do najvećih 
aglomeracija (udruženja ljudi), tj. od zaseoka do 
metropole, kao i međusobno koordiniranje svih 
aglomeracija unutar šireg, prirodno omeđenog 
područja — regionalni urbanizam. Sam naziv po- 
kazuje da u. prije svega označava djelatnost veza- 
nu za podizanje, organiziranje, uređenje grada. 
Grad je bio onaj tip zajednice koji je u prošlim 
historijsko-ekonomskim uvjetima bio nosilac hi- 
storijskog zbivanja bilo da se poistovećivao s dr- 
žavom (Grčka, evropski srednji vijek), ili je bio 
glavna političko-ekonomska jedinica unutar drža- 
ve proširen na veće, ponekad golemo područje 
(Egipat, Rim, Evropa od XVI st. dalje). Za histo- 
riju umjetnosti vrlo je značajan upravo ovaj »grad- 
ski« urbanizam, i to zbog dva glavna razloga: prvo, 
formiranje slobodnih gradskih prostora — trgova, 
ulica — i njihov odnos prema izgrađenim prostori- 
ma može doseći razinu autentičnog likovnog izra- 
žavanja koje poput arhitekture ujedinjuje ispunja- 
vanje uvjeta funkcionalnosti i slobodnog umjet- 
ničkog stvaranja. Drugo, gradski prostori su okvir 

u kojem umjetnost arhitekture egzistira. Upravo: 
gradski prostori su funkcija arhitekture. 

Oduvijek postoje gradovi nastali postepeno, 
spontanom aglomeracijom, a vrlo rano su se po- 
javili i planski osnovani gradovi. Predmet urba- 
nizma u užem smislu upravo su ovi posljednji, jer 
u. i nastaje iz gradotvoračke prakse kroz historiju. 
Međutim, »spontanost« prve grupe naselja samo je 
djelomično stvarno »spontana«, odnosno pri nji- 
hovom formiranju izostao je onaj prvi gradotvo- 
rački akt akt-odluka o osnivanju, odabiranju te- 
rena, jedinstvena koncepcija i stanovita proizvolj- 
nost koja je uz to vezana — ali prostorno ustroj- 
stvo spontano nastalog naselja odražava također 
jasno sve skrivene društveno-ekonomske prisile — 
stupnjevanje građevinske mase kultnih, vladar- 
skih, javnih i privatnih objekata (kod ovih posljed- 
njih još i podjelu na imućne i siromašne), što je os- 
novna karakteristika planski osnovanih gradova. 

Grad kao čvrsta zajednica niza samostalnih ob- 
jekata s objektima javne društvene namjene prvi 
put se javlja u brončano doba u tipu tzv. terrama- 
ra, rasprostrnjenih u centralnoj Evropi. Terrama- 
re su bile podijeljene ulicama u pravokutne insu- 
lae (lat. otok). Prvi planski i odjednom osnovani 
grad nalazimo u Egiptu — Kahum (Sezostris III, 
oko 2500. g. pr. n. e.). Pravokutnog je oblika s odi- 

jeljenom radničkom četvrti, glavnom širokom uli- 
com koja vodi do hrama i pokrajnjim ulicama koje 
se u nju slijevaju pod pravim kutem. Radnički 
grad Tell-el-Amarna iz 1400. g. pr. n. e. pokazuje 
sličan raspored. 

Hetiti su prvi izradili novi tip osnove kružnog 
oblika s akropolom u sredini (Sendžirli, od oko 
2000—1500. g. pr. n. €.). Grčki graditelj Hipodam 
(V. st. pr. n. €.) teoretski je razradio izgradnju gra- 
dova s pravokutnom shemom ulica, javnim prosto- 
rima s diferenciranim namjenama, jednake blo- 
kove kuća i izgradnju u terasama (Milet u Maloj 
Aziji). Etruščani su podizali gradove s pravilnom 
mrežom ulica i proširenim glavnim saobraćajnica- 
ma u nizini (Marzabotto), dok su se u brežuljkas- 
tim predjelima adaptirali terenu. 


Planovi idealnih renesansnih građova 


Rimljani su naslijedili etruščansku shemu uli- 
ca i dalje je razradili u čvrsto fiksirani plan rimsko- 
ga vojnog logora-castruma: pravokutno zemljište 
podijeljeno je u insulae, povezane pravilnom she- 

mom ulica. Na sjecištu carda i decumanusa (v.) 
umjesto 2 insulae nalazio se slobodni prostor 
foruma (v.). Grad je bio opasan zidinama, a na sva- 
koj stranici pravokutnika bila su probijena vrata. 


Osnovna = karakteristika = srednjovjekovnoga 
gradskog rastera je raznolikost shema i odstupa- 
nje od njihove stroge primjene, bilo da je riječ o 
pravokutnoj bastide (v.), koncentričnom tlocrtu, 
zrakastom, na riblju kost i dr. Grad se dijeli u čet- 
vrti prema zanimanju stanovnika i etničkoj pri- 
padnosti. Svaka od ovih četvrti ima svoj mali trg 
s crkvom i ložom (Venecija). Novi je tip četvrti za 
stanovanje slijepa ulica. 

U renesansi cvjeta istraživanje plana idealnog 
grada, koji poprima najčešće shemu zvijezde, s ja- 
vnim prostorom u sredini. U tlocrtu zvijezde bila 
je ujedinjena potreba obrane i saobraćaja (Palma- 
nova u sjev. Italiji). 


S industrijskom erom u. doživljava jednu od 
najvećih dekadencija (špekulacije sa zemljištem 
sprečavaju ostavljanje slobodnih površina javne 
namjene, velika gustoća stanovništva, ulice zakr- 
čene vozilima). U novije doba problem vraćanja 
ulice pješaku (tj. njihovo oslobađanje od vozila) 
rješava se izgradnjom odvojenih centara javne na- 
mjene (za trgovinu, kulturni život, rekreaciju i 
dr.). Le Corbusier predlaže veliku koncentraciju 
stanovanja (kuće u kojima se nalazi sve, od sta- 
na do kina), dizanje zgrada uvis, što omogućava 
ostavljanje zelenih slobodnih površina i smanje- 
nje udaljenosti u velegradovima, te potpuno od- 

vajanje kolnoga od pješačkog prometa. U najno- 
vije vrijeme kriza urbanog života pokušava se rje- 
šiti izgradnjom mikrorajona (s vlastitim trgovač- 
kim, kulturnim i administrativnim središtem). 


URNA (lat. posuda), 1. posuđa pravljena u ra- 
zličitim razdobljima u svrhu sahranjivanja spalje- 
nih ostataka pokojnika. Postoje različiti oblici: 
oblik kućice je čest u neolitu, oblik lica u trećem 
tisućljeću pr. n. e. u Troji, ljudski lik u brončanom 
dobu itd. 2. velika ukrašena vaza. 

VALER (fr. valeur vrijednost), čista boja u od- 
nosu prema drugoj čistoj boji, najčešće komple- 
mentarnoj (v. Kolorizam). 


VARAŽDIN, po broju i kvaliteti baroknih gra- 
đevina najbarokniji grad u Hrvatskoj. Sve do XIX 
st. sastoji se od 2 zasebna grada: Stari grad — 
srednjovjekovni burg pregrađen u XVI st. u rene- 
sansnu utvrdu na vodi, s okruglim kulama i dvo- 
rištima okruženim arkadama, i varoš, koja se raz- 
vija pokraj burga, ali ostaje jarcima od njega od- 
vojena. U XV st. utvrđuje se zemljanim nasipima, 
koji se u XVI st. zamjenjuju zidanim bedemima i 
bastionima. U XIX st. jarci su zatrpani, a bedemi 
uklonjeni. Česti požari uništili su ili vrlo oštetili 
gotovo sve srednjovjekovne građevine, a i mnoge 
barokne su stradale od požara 1776. g. Među saču- 
vanim sakralnim građevinama najvažnije su: ba- 
rokizirane župska i franjevačka crkva i, naročito, 
isusovački samostan i crkva iz XVII st. s karakte- 
rističnim tlocrtom jednobrodne crkve s redom ka- 
pela uz uzdužne strane. Od profane arhitekture: 

palače Patačić (u rokoko stilu), Sermage-Prassin- 
sky, Drašković i Erdody. 

VAZA, vrst posude koja se izrađuje od zemlje 
(v. Keramika), metala ili stakla (v. Porculan). Ne- 
ke su se kulture najjasnije izrazile upravo u um- 
jetničkoj izradbi vaza (Grčka, egejska kultura, Ki- 
na). V. nastaje već u neolitu. Bez obzira na vrijeme 
i stil, sastoji se od plašta koji određuje oblik i koji 
je od čvrstog materijala, i prostora, šupljine koju 
plašt zatvara, preodređene za smještaj tekućine. 

VEDUTA (tal. vidik), slikarska tema. Prikaz 
neke ulice, trga, grada. V. je često okvir figuralnoj 
kompoziciji. U XVIII st. postaje omiljela samostal- 
na tema, naročito u Italiji. 


VEZ, vrst ručnog rada. Iglom se nitima svile, 
pamuka, vune, zlata, srebra i drugim materijalima 
na tkanoj podlozi izvode ornamenti, plitki ili uz- 
dignuti. V. se izrađivao u svim razdobljima, ali je 
za historiju umjetnosti posebno važan srednjo-vje- 
kovni v. izrađivan za potrebe kulta (svećenička 
odjeća, antipendiji, marame za zamatanje relikvi- 
ja). 

VIERGE DOREE (fr. Vjerž Dore zlatna djevi- 
ca), kip nasmiješene Bogorodice s Isusom, u stavu 
kontraposta, na trumezu južnog portala katedrale 
u Amiensu (Amjen) nastao oko 1260—70. g. 


VIHARA (sanskrit), samostan pored čajtija (v.) 
Celije su organizirane oko dvorišta. Kod velikih 
vihara postoji sistem više dvorišta (npr. u Ganda- 
ri). 

VIJENAC, vodoravni, glatki ili profilirani po- 
jas koji izbija iz zida, a kojim se naglašava vodo- 
ravno raščlanjivanje neke građevine, raspodjela 
na katove i »završetak« prije krova. I pojedini 
otvori, progori, vrata mogu imati svoj v. V. isto 
tako povezuje i pojedine elemente okomitog raš- 
članjivanja neke građevine (npr. pilastre), tako da 
predstavlja vrlo važan element u cblikovanju fa- 
gade. 


VIKINŠKA UMJETNOST, umjetnost Skandina- 
vije u VIII i IX st. Naziv potječe od plemena Vi- 
kinga koji su glavni nosioci te umjetnosti. Dijeli 
se na više stilskih razdoblja. Glavne su karakte- 
ristike bogati zoomorfni ornamenti. Najznačajniji 
nalaz je Oseberg — grobna komora s velikim bro- 
dom ukrašenim rezbarijama. 


VILLA (lat.), tip rimske kuće, različit. u poje- 
dinim provincijama. Razlikujemo v. rusticu — seo- 
ska, gospodarska kuća (Boscoreale), i v. suburba- 
nu — kuća na ladanju, u okolici grada, ponekad 
golemih razmjera (Tivoli: v. Hadriana). U rene- 
sansi ladanjska kuća okružena vrtom G. da San- 
gallo: Poggio a Caiano (Pođo a Cajano) u blizini 
Firenze. 


VIMANA (sanskrit), piramida na katove, sa- 
stavni dio indijskog hrama. U VII st. iz vimane se 
razvio toranj — šikara. 

VINJETA (tal. vignetta lozica), mala slika, cr- 
tež ili ukras u tekstu (knjizi ili novinama). 

VISOKA RENESANSA, v. Renesansa. 


VITRAIL (fr. Vitraj prozor od obojenog stakla), 
slikarska tehnika. Komadići obojenog stakla pove- 
zani olovnim okvirima sačinjavaju sliku i ispunja- 
vaju prozorske otvore. V. je poznat već ulX st, 
ali prvi sačuvani primjerci potječu tek iz XI st. 
Razdoblja kasne romanike i gotike najbolje su is+ 
koristila mogućnosti vitraila i u toj tehnici ostva- 
rila povezanost arhitekture i slike, vanjskog i unu- 
tarnjeg prostora. Najkompletniji ciklusi vitraila sa- 
čuvani su u Francuskoj. 

VIZIGOTSKA UMJETNOST, umjetnost Špani- 
je od V do poč. VIII st. Najvažniji arhitektonski 
kompleks — tri crkve u Tarassi — pokazuje istoč- 
njačke utjecaje. Vizigotska arhitektura upotreb- 
ljava potkovasti luk za arkade i tlocrt apsida. 
Skulptura se uglavnom nalazi na kapitelima koji 
su korintskog tipa, ponekad ukrašeni ljudskim i 
životinjskim likovima u plitkom reljefu. Slikar- 
stvo se sačuvalo u crkvi St. Miguel u Tarrassi iz 
VI st. (prikaz Apokalipse). Kraj Toleda, u mjestu 
Guarrazar, nađene su krune dvaju gotskih kra- 
ljeva iz VII st. koje su rađene u bizantskoj tehnici, 
ali su ukrasom slične barbarskim zlatarskim tvo- 
revinama. 

VOLUMEN (lat. savitak), 1. rotulus; 2. tijelo u 
prostoru. Trodimenzionalnost koja se ostvaruje ra- 

zličitim sredstvima u različite svrhe (arhitektura, 
skulptura, industrijsko oblikovanje), ili se oblikuje 
kao iluzija volumena na plohi (slikarstvo). V. se 
postiže oblikovanim sredstvima arhitekture (masa, 
zid, krov, stub, stup, arkada, vijenac itd.), u skulp= 
turi ga izražavaju linija, izlomljenost površina, igra 
svjetla i sjene, a u slikarstvu ton, chiaroscuro. Do- 
življaj arhitekture i skulpture uvijek je doživljaj 
volumena do kojeg dolazimo obilaženjem i razgle- 
davanjem iz različitih uglova. 

VOLUTA (lat) 1. spiralni 
ukrasni element na uglovima 
jonskog i korintskog kapitela; 
2. Ukrasni element u obliku 
slova S, naročito čest na ba- 
roknim fasadama. 


VOTIV (lat. votivus zavje- 
tan), zavjetni dar višim silama. 
V. može biti građevina (votivne, zavjetne crkve), 
skulptura, slika ili predmet (v. Exvoto). 


Voluta 


VRATA, otvor u zidu kroz koji se ulazi u neki 
prostor. V. služe za propuštanje svjetla u arhitek- 
turama gdje ne postoje prozori (Egipat, Grčka). 
Vrata mogu biti pravokutnog, trapezastog oblika 
ili lučno nadsvođena. Kamene grede koje uokvi- 
ruju otvor s vertikalnih strana zovu se dovratni- 
ci, a greda s gornje horizontalne strane je nad- 
vratnik. 

VRATNICE, drvene ili metalne plohe kojima 
se zatvaraju ulazi u građevine; poznaju ih već naj- 
starije kulture Mediterana (Egipat), a najstariji 
opis v. nalazimo kod Homera. U antici su se v. 
učvršćivale pomoću klina koji je ulazio u okruglu 
rupu iskopanu uz dovratnike u nadvratniku i pra- 
gu vrata, te su se otvarale okretanjem tog klina 
u rupi. Prva dekoracija vratnica sastojala se od 
glava čavala kojima su poprečne daske bile pribi- 
jene uz uzdužne (Grci, Etruščani), tako da je ploha 
vratnica bila podijeljena u kvadratična polja — ka- 
sete. Kasnije su se v. oslikavale, intarzirale, ukra- 
šavale reljefima, oblagale metalnim pločama. I v. 
bronce zadržavale su raspored ukrasa karakteristi- 
čan za drvenu konstrukciju. Za historiju umjetno- 
sti posebno značenje imaju v. crkava iz IV i V st. 
ukrašene reljefima (S. Ambrogio u Milanu, S. Sa- 
bina u Rimu) i niza crkava iz XI—XIV st. Reljefi 
na njima pripadaju najvažnijim spomenicima ki- 
parske umjetnosti toga vremena. Za našu historiju 
umjetnosti osobito su važne v. majstora Buvine iz 
1214. g. na ulazu u splitsku katedralu. 


VRTNA ARHITEKTURA, oblikovanje pejzaža 
po određenim dekorativnim principima. Sredstva 
su zemljište, voda, flora, ali isto tako i arhitekton- 
ska i skulputuralna djela. Postoje dva osnovna 
oblika: pravilan, geometrijski i nepravilan, slobo- 

dan. Prve vrtove poznajemo s egipatskih i grčkih 
opisa babilonskih tzv. »visećih vrtova Semirami- 
de«. Kineski vrtovi nepravilnog rasporeda s mo- 
stićima, jezerima, paviljonima i minijaturni japan- 
ski vrtovi oponašali su pejzaž. Kasnogotički i 
renesansni vrtovi bili su pravilni, geometrijski i 
pod njihovim utjecajem nastao je u XVII st. fran- 
cuski vrt (v.), dok se u XVIII st. Evropom proširio 
engleski vrt (v.). 

W 


WERKBUND (njem. savez rada), njemačka or- 
ganizacija tvorničara, arhitekata, umjetnika i pi- 


Wimperg 


saca na čelu s H. Muthesiusom (1861—1927), osno- 
vana 1907. g. u svrhu borbe »za kvalitetu industrij- 

skog rada«. »To nisu mašine što proizvode manje 
vrijedna djela, već naša nemoć da ih upotreblja- 
vamo kako treba«, piše T. Fischer, jedan od pripad- 
nika. Po uzoru na njemački W. osnovane su slične 
organizacije u Engleskoj, Austriji, Švicarskoj, 
Švedskoj. Muthesius je uspio angažirati najznačaj- 
nije umjetnike tog vremena i povezati se s P. 
Behrensom (Berens) i J. Hoffmanom u Beču, Poel- 
zigom (Pelcig) u Bratislavi, Van der Veldeom u 
Weimaru. Utjecaj Werkbunda bio je velik na na- 
stajanje Bauhausa (v.). 

WIMPERG (njem. učelak), ukrasni trokutni za- 
bat koji se javlja u gotičkoj arhitekturi iznad pro- 
zora i portala, obično ispunjen mrežištem (v.). Nje- 
gove kose strane ukrašene su rakovicama (v.), a 
uokviruju ga fiale (v.). 

ZABAT, 1. trokutasti završetak uže strane zgra- 
de. Oblikom prati nagib krova, ali ga može iz de- 
korativnih razloga nadvisivati. O zabat se upire 
sljeme krova. Polje zabata — timpan (v.) često je 
bilo korišteno za smještanje skulpturalnog ukrasa 
(Grčka, Rim). 2. završetak rizalita (v.). 3. trokuta- 
sto polje, istaknutih, profiliranih rubova, nad pro- 
zorima i vratima, koje je u arhitekturi manirizma i 
baroka često prekinuto, što stvara dojam verti- 
kalne pokrenutosti. 


ZADAR, grad u Dalmaciji, posebno važan po 
broju i kvaliteti očuvanih predromaničkih i roma- 
ničkih spomenika. Grad je izgrađen po pravilnoj 
rimskoj shemi. Najnovija istraživanja otkrila su 
izgled administrativnog i religioznog centra u an- 
tici. Oko pačetvorinastog foruma (v.), na sjecištu 
carda i decumanusa, nalaze se: na istočnoj strani 
taberne — dućani; na južnoj monumentalna bazi- 
lika; na zapadnoj hram s portikatom. U ranom 

srednjem vijeku na otvorenoj površini foruma iz- 
građen je Sv. Donat, kružnog tlocrta sa tri polu- 
kružne apside. Iz predromanike su još crkve Sv. 
Petra i Sv. Andrije, te crkva Sv. Lovre s portalom 
koji uz pluteje iz Sv. Nedjeljice u Arheološkom 
muzeju svjedoči o počecima naše srednjovjekovne 
figuralne plastike. U romanici sagrađene su crkve 
Sv. Krševana i katedrala Sv. Stošije, te zvonik i 
kapitul Sv. Marije (oko 1105. g.). Gotika prodire 
potkraj XIII st. s propovjedničkim crkvama Sv. 
Frane i Sv. Dominika. U XVI st. podignuta je 
renesansna fasada Sv. Marije (unutrašnjost barok- 
na), franjevački klaustar, gradska loža i kopnena 
vrata (po nacrtu venecijanskog graditelja Michele 
Sanmicheli). U riznicama Sv. Marije, Sv. Krše- 
vana i u katedrali čuvaju se brojni srednjovjekovni 
relikvijari — »Zlato i srebro Zadra«. 


ZAKON KADRA, zakon okvira ili zadane 
plohe po kojem se prikazani oblici na slici ili re- 
ljefu podređuju okviru slike ili arhitektonskom 
okviru, te njihova veličina i kompozicija zavise od 
oblika i veličine zadane plohe. 

ZAŠTITA SPOMENIKA, teorija i praksa za- 
štičivanja spomenika kulture od prirodnoga ili 
namjernog uništavanja, te naziv službe zaštite spo- 
menika u Jugoslaviji. Uobičajen je i naziv konzer- 
vacija spomenika (prema lat. čuvanje). Objektivne 

zaštite spomenika, koja jednako cijeni spomenike 
svih razdoblja, nema prije XIX st., ali privrženost 
i poštovanje prema njima susrećemo vrlo rano. 
Najčešće je to bilo spojeno sa čuvanjem kultnih 
građevina. U Rimu su postojali posebni činovnici 
— ediles, zaduženi za održavanje hramova. Car Te- 
odozije, iako i sam kršćanin, naročitim je propisima 
zabranjivao kršćanima rušenje poganskih spome- 
nika. Rimski pape su u VI st. osnovali službu čuva- 
nja katakomba, a Karlo Veliki je naredio svim 
biskupima da poprave stare crkve koje su se ru- 
šile od zapuštenosti. U renesansi se javlja interes 
za spomenike kao takve, ali samo za antikne. Po- 
četkom XVII st. postoje propisi u Rimu protiv is- 
kapanja i odnošenja predmeta. Novu sferu inte- 
resa otvara Francuz Viollet le Duc (Vjole le Dik 
1814—"79), koji je pokrenuo kampanju za spaša- 
vanje gotičkih spomenika. Od XIX st. dalje raz- 
rađuje se i teorija zaštite spomenika, 

Spomenike čuvamo iz naučnih razloga — nepo- 
sredni svjedoci materijalnog ti duhovnog stanja 
prošlih vremena; emotivnih — umjetnički spome- 
nici pored historijskih uvjetovanosti sadrže i izraz 
apsolutnih stanja svijesti, pa produkte najrazliči- 
tijih naroda i razdoblja doživljavamo kao oboga- 
ćenje, prepoznavanje i pronalaženje vlastite ljud- 
skosti; filozofskih — spomenici su ona stalna ga- 

lerija koja svojim kontinuitetom pomaže shvata- 
nje suštine ljudskog postojanja. Postoje i drugi 
razlozi čuvanja spomenika — nacionalni, s obzi- 
rom na dokumentiranje vlastite kulture i bolje 
shvaćanje današnjeg historijskog položaja; čuvanja 
prestiža; stjecanja materijalnih koristi iz turizma, 
koji je stimuliran postojanjem spomenika, itd. S 
vremenom se pojam spomenika uglavnom defini- 
rao ovako: »Spomenikom se smatraju nepokretni 
i pokretni predmeti kao i grupe predmeta, koji su 
zbog svoje arheološke, historijske, sociološke, et- 
nografske, umjetničke, urbanističke i druge na- 
učne ili kulturne vrijednosti značajni za društvenu 
zajednicu« (čl. 2 Zakona o zaštiti spomenika kultu- 
re, Narodne novine 1960). Svrha zaštite spomenika 
je očuvanje spomenika u izvornom stanju, stvara- 
nje što povoljnijih uvjeta za opstanak spomenika i 
poduzimanje mjera za njegovo uzdržavanje, spre- 
čavanje svih radnji koje na bilo koji način uma- 
njuju vrijednost spomenika te poduzimanje mjera 
da spomenici, prema svome značenju, služe zado- 
voljenju kulturnih potreba zajednice (čl. 3 spome- 
nutog Zakona). 

Zaštita se provodi istraživanjem, registriranjem, 
održavanjem i stvaranjem uvjeta da spomenik os- 
tane vjeran sebi, a to se u našoj zemlji obavlja 
putem Zavoda za zaštitu spomenika. 

S obzirom da spomenici najčešće nisu do nas 
došli u autentičnom stanju zbog zuba vremena i 
izvršenih »adaptacija« u vezi s upotrebom i uku- 
som u pojedinim razdobljima, jedan od najvažni- 
jih problema zaštite spomenika jest određivanje 
prirode konzervatorskih radova. Poslije metode re- 
konstrukcije (v.), pa metode restauracije (v.), da- 
nas se općenito smatra najpozitivnijim princip kon- 
zervacije, tj. poduzimanje mjera za tehničku 
zaštitu spomenika, ostavljajući ga u zateknutom 
stanju, sa svim izmjenama koje svjedoče o životu 
spomenika kroz stoljeća (naravno, uz asanaciju, 
popravak itd.). Međutim, nijedan princip ne treba 
slijepo slijediti. Potrebno je uzeti u obzir niz fak- 
tora, od određivanja prirode samog spomenika do 
uočavanja potreba zajednice kojoj pripada, pa će 
tako biti ispravna rekonstrukcija Varšave, resta- 
uracija romaničkih katedrala u Francuskoj i kon- 
zervacija Salone. 

ZBIRKA. Prve zbirke nastaju još u doba hele» 
nizma, a sastojale su se od grčkih skulptura — 
originala i kopija. Značajne su renesansne, iz ko- 
jih su se razvili muzeji (v.) i galerije (v.). 

Najveće svjetske zbirke: 

Akademie der Bildenden Kiinste, Beč (Austrija). 

Albertina, Staatliche Graphische Sammlung, 
Beč (Austrija). 


280 


Zbirka 


Alte Pinakothek, Miinchen (SR Njemačka). 

Ambrosiana, Pinacoteka Milano (Italija). 

Art Museum, Cincinnati (SAD). 

Baroda Museum and Picture Gallery, Baroda 
(Indija). 

Bode, Museum, Berlin (DR Njemačka). 

Borghese, Museo e Galleria, Rim (Italija). 

Brera, Pinacoteka di, Milano (Italija). 

British Museum, London (Vel. Britanija). 

Brooklyn Museum, New York (SAD). 

Cluny, Museć, Pariz (Francuska). 

Egipatski muzej, Kairo (Egipat, UAR). 

Ermitaž, Gosudarstvenij, Lenjingrad (SSSR). 

Galeria Universala a Muzeului de Arta, Buku- 
rešt (Rumunjska). 

Galerija JAZU, Zagreb (Jugoslavija). 

Galleria della Accademia, Firenze (Italija). 

Galleria della Accademia, Venecija (Italija). 

Gemaldegalerie, Staatliche Kunstsammlungen, 
Drezden (DR Njemačka). 

Germanisches Nationalmuseum, Niuirnberg (SR 
Njemačka). 

Gosudarstvenij muzej Puškina, Moskva (SSSR). 

Graeco-Roman Museum, Aleksandrija (Egipat 
UAR). 

Guggenheim Museum, New York (SAD). 

Islamic Art, Museum, Kairo (Egipat, UAR). 

Kantonski muzej, Kanton (NR Kina). 

Koptski muzej, Kairo (Egipat, UAR). 

Kunsthistorisches Museum, Beč (Austrija). 

Kunstmuseum, Basel (Švicarska). 

Kunstmuseum, Bern (Švicarska). 

Louvre, Pariz (Francuska) 

Metropolitan Museum of Art, The, New York 
(SAD). 

Municipal Gallery of _ Modern Art, Dublin 
(Irska). 

Museć de "Homme, Pariz (Francuska). 

Musee des Arts Decoratifs, Pariz (Francuska). 

Museć National d'Art Moderne, Pariz (Fran- 
cuska). 

Museć Royaux des Beaux-Arts de Belgique, 
Brisel (Belgija). 

Musei Capitolini, Rim (Italija). 

Muzej za umjetnost i obrt, Zagreb (Jugoslavija). 

Museo Civico Correr, Venecija (Italija). 

Museo dell Opera del Duomo, Firenze (Italija). 

Museo Nazionale, Napulj (Italija). 

Museo Poldi Pezzoli, Milano (Italija). 

Museum of Fine Arts, Boston (SAD). 

Museum of Modern Art, The, New York (SAD). 

Muzej Akropole, Atena (Grčka). 

Muzej bizantske umjetnosti, Atena (Grčka). 

Muzej Vostočnih kultur, Moskva (SSSR). 

Muzej palače, Peking (NR Kina). 

Museu Nacional de Arte Antiga, Lisabon (Por- 
tugal). 

Museum Narodowe, Krakov (Poljska). 

Museum Narodowe, Varšava (Poljska). 

Nacionalni arheološki muzej, Atena (Grčka) 

Nacionalni muzej, Tokio (Japan). 

Narodni Galerie, Praga (Čehoslovačka). 

Narodni Muzej, Beograd (Jugoslavija). 

Nationalgalerie, Berlin (DR Njemačka). 

National Gallery, London (Vel. Britanija). 

National Gallery, Otawa (Kanada). 

National GaHery of Art, Washington (SAD). 

National Gallery of Modern Art, New Delhi 
(India). 

Pinacoteca di Capo di Monte, Napulj (Italija). 

Pitti, Palazzo, Galleria Palatina, Firenze (Ita- 
lija). 

Prado, Museo del, Madrid (Španjolska). 

Rijskmuseum, Amsterdam (Holandija), 

Rodin, Musee, Pariz (Francuska). 

Ruskij Hudožestvenij Mugej, Gosudarstvenij, 
Kijev (SSSR). 

Šangaj muzej, Šangaj (NR Kina). 

Skansen, Štakholm (Švedska). 

Szepmlivćszeti Muzeum, Budimpešta (Mađar- 
ska). 

"Tate Gallery, The, London (Vel. Britanija). 

Topkapi Sarayi Muzesi, Istambul (Turska). 

Uffizzi, Galleria degli, Firenze (Italija). 

Vatikanski muzeji, Musei Vaticani e Gallerie 
Pontificie, Rim 

Victoria amd Albert Museum, London (Vel. 
Britanija). 

Wallace Collection, London (Vel. Britanija). 

ZLATARSTVO, umjetnički obrt u kojem se ple- 
menite kovine zlato, srebro i platina obrađuju u 
umjetničke i ukrasne svrhe, i to gotovo isključivo 
ručno. Pogodnost je ovih kovina za umjetničku 
obradu u privlačnosti ovih rijetkih, sjajnih metala, 
njihovoj velikoj kovnosti i otpornosti prema oksi- 
diranju. Samo platinu je moguće upotrebljavati u 
čistom stanju, dok se zlato i srebro moraju mije- 
šati s drugim metalima (bakar, cink i dr.), jer se 

inače zbog svoje mekoće ne bi mogli upotrebljavati. 
Vrlo su često zlatarski predmeti izrađeni od neple- 
menitih metala i naknadno pozlaćeni odnosno po- 
srebreni. Glavne zlatarske tehnike: kovanje i mo- 
deliranje rukom; ukucavanje (list kovine ukucava 
se u drveni, kameni ili metalni kalup i kasnije 
cizelira (v.); lijevanje u kalupe; niello (v.); kloa- 
zoniranje (v. Emajl); filigran (od srebrnih i zlatnih 
žica izvlače se tanke niti i slažu u ornament na me- 
talnoj podlozi). Značenje koje je Z. imalo u likov- 
nom izražavanju pojedinih epoha od prvih velikih 
kultura do danas vrlo je različito. Ponekad zbog 
raznovrsnih uzroka i u vremenima punog cvata os- 
talih likovnih umjetnosti z. se ograničavalo na se- 
rijsku proizvodnju (antika, Daleki istok), ali ima 
ljudskih zajednica o čijem formalnom shvaćanju 
svjedoče samo i isključivo zlatarski predmeti (Ski- 
ti VI—IV st. pr. n. e., barbari u Evropi V—VIII st.), 
a drugi put je sitna zlatarska plastika uz bjelokost 
jedini nosilac plastične likovne tradicije, te će ta- 
da z. utjecati na razvoj monumentalnog kiparstva 
(u Evropi VI—XI st.). 


ZLATNI REZ, odnos dvaju dijelova u kojem se 
manji odnosi prema većem kao veći prema cjelini. 
Proporcije zlatnog reza bile su naročito poštovane 
u antičkoj i renesansnoj umjetnosti, a ponovno ih 
stavlja u prvi plan i empiristička estetika (Fechner, 
Miller i dr.). 

ZMAJ, fantastična neman sa tri ili devet glava 
iz čijih očiju izlazi plamen i s tijelom pokrivenim 
ljuskama. Javlja se u narodnim pričama, grčkoj 
mitologiji i srednjovjekovnim legendama. Tema 
likovnih prikaza. 


ZODIJAK, likovna tema česta u romanici i go- 
tici. U uskom pojasu s jedne i druge strane eklip- 
tike kreću se Mjesec i planete. U počecima astro- 
nomije ovaj pojas je podijeljen na 12 dijelova i 
svakom dijelu određen je jedan znak. To su: Vo- 
denjak, Riba, Ovan, Bik, Blizanci, Rak, Lav, Dje- 
vica, Vaga, Strijelac, Kozorog. 

ŽELJEZNO DOBA, prethistorijsko razdoblje 
koje počinje pronalaskom željeza, što se u Egip- 
tu i Mezopotamiji dogodilo već sredinom 2. ti- 
sućljeća, a na obalama Mediterana oko XII st. 
(v. Etruščanska umjetnost). Ž. d. na evropskom po- 
dručju dijeli se na dva perioda: kulturu Hallstatt 
(Halštat X—V st. pr. n. e) i kulturu La Tene 
(La ten oko V—I st. n. €e.), nazvane tako po isto- 
imenim nalazištima _ u Austriji i Švicarskoj. 
Hallstatt kulturu stvorila su plemena u Bavarskoj, 
Češkoj i oko Rajne. Tu se prvi put u Evropi pojav- 
ljuju u grobovima željezni mačevi bogato ukrašeni 
ornamentom. Karakterističan je, međutim, nov na- 
čin sahranjivanja — u drvenoj komori s tumulu- 
som (v.) iznad, dok se pokojnik postavlja na kola. 
Najznačajniji nađeni takav grob je iz Vixa (Viks 
500 g. pr. n. e.). Vjerojatno je sahranjena neka 
princeza na kolima sa skinutim kotačima prislo- 
njenim uza zid, s nakitom i velikom grčkom va- 
zom. Upravo se po tome vide veze s grčkim kop- 
nom i Etruščanima. Keramika je oštrih bridova i 
tamnih boja. U V st. Hallstattsku kulturu zamje- 
njuje naprednija kultura La Tene. Najznačanije 

središte bilo je oko srednje Rajne. Veze s Grcima 
i Etruščanima bile su još jače nego u doba 
Halistatta. Nosioci te kulture su Kelti. Umjesto 
kola na četiri kotača sve više se u grobovima jav- 
ljaju bojna kola na dva kotača. U ornamentu se 
traže krivulje, asimetričnost, apstrakcija ljudskih i 
životinjskih oblika, karakterističan motiv je riblji 
mjehur. Keramika je zaobljenih oblika s talasastim 
ornamentom. Sve više se sa seoskom miješaju ele- 
menti urbane kulture. 

AKVEDUKT 1. Pont du Gard (most preko rijeke Gar), Francuska 


APSTRAKCIJA 


2. Kandinski: Kompozicija, 1914 god. 


RDAROK 3. Caravaggio: Obraćenje sv. Paula 


BESTIARIJ 


4. Dovratnik iz Souillaca 


BJELOKOST 5. Škrinjica Verolli 


BLAUE REITER (DER) 6. Klee: Maska straha 


CRTEŽ 7. Rembrandt: Žena čita u 
naslonjuču 


DUBROVNIK 8. Avionski snimak 


DVORAC 9, Chambord, Francuska 


EKSPRESIONIZAM 10. Rouault: Krist tvorničke četvrti 


FRESKA 11. Michelangelo: Stvaranje Adama, detalj 


FUNKCIONALIZAM 12. Le Corbusier: Savoy, Poissy 


GOTIKA 


13. Uta iz Naumburga 


GRČKA UMJETNOST 14. Fidija: Friz s Partenona, detalj 


HOLANDSKO SLIKARSTVO XVII ST 


15. Vermeer van Delft: Djevojka čita pismo 


IMPRESIONIZAM 16. Monet: Katedrala u Rouenu 


KINESKA UMJETNOST 


17. MA Yuan: Ribar u barci 


KONSTRUKTIVIZAM 18. Gabo: Konstrukcija u prostoru 


KUBIZAM 19. Picasso: Gospođice iz Avignona 


MANIRIZAM 20. Pontormo: Maria Salviati 


MASKA 21. Maska iz Pongwe, Gabon 


22. Calder: Srupica za jastoge i riblji rep 


MOST 23. Maillard: Most preko Arna 


NAMJEŠTAJ 24. Saarinen, Eames, Bonet, Mathsson, Aaito, Wagner: Stolci 


NEO PLASTICIZAM 


25. Mondrian: Broadway boogie-woogie 


se z 1 


ORGANSKA ARHITEKTURA 


26, Wright: Helio laboratorij tvrtke Johnson, Wisconsin 


Bičevanje Krista 

PROBLEMATIČARI 


RIMSKA UMJETNOST 28. Panteon 


SREDNJEVJEKOVNO ZIDNO SLIKARSTVO U 
SRBIJI I MAKEDONIJI 


30. Oplakivanje, Nerezi, detalj 


ROMANIKA 29. Ghislebertus: Posljednji sud, Autun 


REBRNA IGLA 


S 


31. Diirer: Anđeo s lutnjom, detalj 


Hi 
Ze 
4 
ž 
f 
ji 
KE 
že 
F 
ki 


ZADAR 32. Sv. Donat 


Prof. DORA BRAJEVIĆ 
Prof. VIŠNJA MANASTERIOTTI 


MUZIKA 


19 Umjetnost 


A 


A CAPPELLA (a kapela), način komponiranja i 
izvođenja zbornih kompozicija za razne sastave bez 
instrumentalne pratnje. 


ABREVIJATURA, kratica u notnom pismu, npr. 
za tremolo: 


Ej 


ponavljanje melodijsko-ritmičke figure: 
ponavljanje jednog takta ili čitavog odlomka: 
2 == Hi o 


ponavljanje odlomka od početka do znaka fine: 


Da capo al fine — Fine 
i dr. 


ACCELERANDO (ačelerando), postepeno ubrza- 
vanje tempa. 

Adagio — Akord 


ADAGIO (adađo), 1. oznaka za polagani tempo; 
2. naslov stavka ili kompozicije u polaganom 
tempu. 

AGOGIKA, zajednički naziv za sva odstupanja 
od pravilnog gulsiranja ritma radi izražajnosti i 
reljefnosti izvedbe. 

AIR (čr), vokalna ili instrumentalna kompozi- 
cija naglašeno melodiozna. Može biti dio višesta- 
vačne kompozicije (npr. u suiti), ili kraće samo- 
stalno djelo. 

AKADEMIJA 1. najviši stupanj škole za muzi- 
čko obrazovenje; 2. svečani koncert ili priredba. 
(God. 1701. osnovana je u Ljubljani Academia 
Philharmonicorum, nosilac slovenskog muzičkog 
baroka). 

AKORD, istovremeno zvučanje triju ili više to- 
nova različite visine. 

Kvintakord, trozvuk, sastoji se od temeljnog 
tona, njegove gornje terce i kvinte npr: 


=== 


Septakord, četverozvuk, sastoji se od temeljnog 
tona, njegove gornje terce, kvinte i septime, npr.: 


= 


Nonakord, peterozvuk, sastoji se od temeljnog 
tona, njegove gornje teree, kvinte, septime i none, 


og | 

Ti su akordi građeni tako da je udaljenost izme- 
đu dva susjedna tona terca. To su osnovni ili te- 
meljni oblici akorda. Akordi se pojavljuju i u obra- 
tima. 

Obrati kvintakorda: 

Sekstakord, terca kvintakorda postala je najniži 
ton, kvinta kvintakorda terca, a temeljni ton po- 
stao je seksta sekstakorda, npr.: 


osnovni oblik sekstakord 
š=r== 
Kvartsekstakord, najniži ton je kvinta kvint- 
akorda, temeljni ton kvintakorda je u ovom obratu 
kvarta, a terca osnovnog oblika postala je seksta, 


npr.: 
osnovni oblik kvartsekstakord 


== =te= 
ra 
Septakord ima tri obrata: 
kvintsekstakord, npr.: 


== 


terckvartakord, npr.: 


=== 

sekundakord, npr.: 


fi 


Svi navedeni akordi pisani su u potpunom obli- 
ku, tj. zastupani su svi tonovi akorda. Akordi mogu 
biti i nepotpuni. Npr. bez kvinte: 


rr 


Slaganje tonova akorda može biti u tijesnom i 
širokom slogu. Ako su tonovi akorda složeni tako 
da se između jednog i drugog ne može umetnuti 
nijedan ton istog akorda, onda je slog tijesan; ako 
je razmak veći, tada je akord u širokom slogu. Pri- 
mjer za tijesan slog: 


=a 


Primjer za široki slog: 


=== 


Proučavanjem akorda i njihovim međusobnim 
odnosima bavi se nauka o harmoniji (v. Harmo- 
nija). 

AKUSTIKA, 1. nauka o zvuku; 2. prostorna 
akustika proučava zvučne odnose u nekom zatvo- 
renom prostoru. Ona pruža dragocjene podatke pri- 
likom izgradnje koncertnih dvorana i drugih pro- 
storija namijenjenih muziciranju. Ako se na svim 

Akustika — Antifonar 


mjestima dvorane razgovijetno i jasno čuje govor 
ili muzika, tada se kaže da je a. te dvorane dobra. 


ALLA BREVE, v. Mjera. 


ALLEGRO, 1. oznaka za brz, živ, pokretan 
tempo; 2. naslov stavka ili kompozicije u brzom 
tempu. 

ALLEMANDE, v. Suita. 

ALT, duboki ženski ili dječji glas; solistički alt 
ima opseg od g-b,, zborski alt od 1-f,, a dječji alt 
od g-c,. 

ALTERACIJA, povišenje ili sniženje tona dija- 
tonske ljestvice. Npr. povišenje tona a (u C duru) 
u qis, ili sniženje h (u C duru) u b. 

ANDANTE, 1. oznaka za umjeren, neusiljen 
tempo; 2. naslov stavka ili kompozicije. 

ANGLAISE, v. Suita. 

ANSAMBL, skupina izvođača (muzičara, glumaca 
ili plesača). 

ANTHEM (endem), duhovna zborska kompozi- 
cija, često s instrumentalnom pratnjom, nastala u 
doba reformacije u Engleskoj. A. usavršuju H. Pur- 
cell (Persl) i G. F. Handel. 

ANTIFONA, kratak crkveni napjev, potječe iz 
rane kršćanske liturgije. 

ANTIFONAR, zbornik zapadnih liturgijskih na- 
pjeva koje su izvodili pjevači ili narod za vrijeme 
mise. A. pape Grgura Velikog iz VII st. sadržava 
izabrane crkvene napjeve- odobrene za upotrebu 

Antifonar — Aranžman 


u liturgijskim obredima, koji se po njemu zovu 
gregorijanski koral. 

ANTIFONIJSKO PJEVANJE, u kršćanskoj litur- 
giji, izmjenično pjevanje dvaju zborova, preuzeto 
iz grčke tragedije. A. p. doseglo je vrhunac u XVI 
i XVII st. (venecijanska škola). 


APPASSIONATO, 1. oznaka za strastven, zame- 
sen karakter izvođenja; 2. naslov stavka iili kom- 
pozicije. 

APSOLUTNA MUZIKA, instrumentalna muzika 
koja djeluje na slušaoca isključivo tonovima i nji- 
hovim kombinacijama, bez posredovanja literarnog, 
vizuelnog ili bilo kojeg vanmuzičkog elementa. 
Takva djela nose nazive koji označuju samo formu 
kompozicije (sonata, simfonija, fuga, gudački kvar- 
tet i dr.) Suprotan pojam: programna muzika 
(v.). Oštra granica između apsolutne i programne 
muzike ne može se povući. A. m. može izazvati kod 
slušaoca i konkretne predodžbe, a njen emotivni 
sadržaj katkada je tako izrazit da se može odraziti 
i u nazivu kompozicije (Simfonija Eroica, Patetična 
sonata i dr.). 


ARABESKA, kraća instrumentalna kompozicija 
građena od kratkih motiva koji se isprepliću, pa 
cijeli stavak djeluje kao ornamentalni ukras. 


ARANŽMAN, obrada originalnog muzičkog djela 
(npr. za drugačiji instrumentalni sastav). Danas se 
najčešće primjenjuje u zabavnoj i jazz muzici: 
određenu melodiju ili pjesmu jednog kompozitora, 
obično veoma popularnu, drugi muzičari obogaćuju 
novim harmonijama, orkestracijom, melodijskim 


296 


Aranžman — Ars nova 


i ritmičkim elementima. Kroz historiju muzike na- 
ilazimo na mnoge obrade. (J. S. Bach je obrađivao 
violinske koncerte _ A. Vivaldija, Bachova djela 
obrađivali su F. Liszt, J. Brahms, F. Busoni, F. 
Cassela, A. Schčnberg). 


ARIJA, 1. dio većih vokalno-instrumentalni:h 
djela (opere, oratorija, kantate). Od XVI st. do 
danas arija mijenja svoj izraz, funkciju i oblik, na- 
ročito u operi; 2. samostalna kompozicija za glas 
uz instrumentalnu, najčešće orkestralnu, pratnju. 


ARPEGGIO (arpeđo), izvođenje tonova akorda 
jedan za drugim u vrlo brzom tempu, kao na harfi. 


ARS ANTIQUA, razdoblje razvoja višeglasja od 
svršetka XII do početka XIV st., u kojemu nastaju 
novi muzički oblici (conductus, motetus, rondeltus, 
hoquetus) i djeluju prvi poznati kompozitori više- 
glasne muzike (Leontinus, Perotinus). Dodavanjem 
jednog, dvaju pa i triju glasova na nešto izmije- 
njeni napjev gregorijanskog korala ili na napjev 
slobodno sastavljen, tzv. cantus firmus (v.), nastalo 
je u to doba dvoglasje, troglasje i četveroglasje. 


ARS NOVA, razdoblje višeglasja od početka XIV 
do početka XV st., nakon ars antiquae dalja etapa 
u razvoju višeglasja. Humanističke i predrenesan- 
sne težnje odrazuju se i u muzici, prije svega u 
Francuskoj i Italiji. Naziv a.n. označavao je u 
XIV st. novo i napredno u muzici, a kao njegova 
antiteza nastao je naziv ars antiqua (v.). U razdob- 
lju nazvanom ars nova prevladavaju svjetovni teks- 
tovi, napušta se koralni cantus firmus, a umjesto 
njega koriste se slobodno sastavljeni odnosno na- 

rodni napjevi, javlja se težnja da se muzikom 
izraze ljudska čuvstva, da se u muziku unesu reali- 
stičke crte (oponašanje lovačkih rogova, vreve pro- 
davača na trgu i sl.), obogaćuje se tehnika kompo- 
niranja (uvodi se kromatika, terce i sekste uvršta- 
vaju se u konsonantne, a kvarte u disonantne 
intervale), nastaju obrisi završetaka u kompoziciji 
(kadence), uz upotrebu starih načina postepeno se 
priprema i primjena suvremene dur i mol ljestvice, 
višeglasje se razvija na temelju imitacije; razrađuje 
se teorija menzuralne notacije, proširuje se instru- 
mentarij. 

U Francuskoj muzici nastaju forme: motet, ba- 
lada, rondeau (rondo); najznačajniji kompozitori 
su Philippe de Vitry, Guillaume de Machault (Gi- 
jom de Mašo). Talijanska a. n. donosi naglašeni 
svjetovni karakter, imspiriran procvatom književ- 
nosti (Dante, Petrarca, Boccaccio) i likovne umjet- 
nosti (Giotto). Od formi prevladavaju madrigal, 
caccia  (kača-lov), balada; među kompozitorima 
ističe se F. Landino. 


ARTIKULACIJA, način povezivanja ili odjelji- 
vanja tonova radi plastičnosti, živosti i emotivnosti 
izvedbe. To izražajno sredstvo često ovisi o vrsti 
instrumenta na kojem se izvodi muzičko djelo (v. 
Legato, Portato, Staccato). 

ARZA, v. Mjera. 


ATEMATIČNOST, način komponiranja, nastao 
početkom XX st., u kojem se izbjegava ponavljanje 
muzičkih misli, jer one u atematskoj kompoziciji 
nemaju karakter teme; kompozitor gradi nepre- 

kidno na novoj muzičkoj građi. A. se ponajčešće 
združuje s atonalnošću (v.). 


ATONALNOST (atonikalnost, atonalitetnost), na- 
ziv koji se pojavio početkom XX st., a označuje ra- 
dikalne harmonijske slobode i negiranje zakonitosti 
tonaliteta. Atonalna kompozicija nema središnjeg 
tona, tonike, a harmonijska struktura kompozicije 
je izvan okvira bilo kojega tonaliteta. Svih 12 to- 
nova unutar oktave postaju ravnopravni i mogu se 
potpuno slobodno kretati. Jedna od glavnih zna- 
čajki atonalnosti je disonantnost. A. je jedna od 
karakteristika muzičkog ekspresionizma (v.). 

BAGATELA, kraća, majčešće klavirska kompo- 
zicija (tri zbirke bagatela L. van Beethovena, zatim 
bagatele B. Bartćka, a kod nas B. Kunca i B. Bje- 
linskog). 


BALADA, prvobitno pjesnički oblik koji je pre- 
šao i na područje vokalne muzike (XIII st.: jedno- 
glasna pjesma za ples; XIV i XV st., višeglasna 
pjesma — G. Machault; XIX st.: pjesma za glas i 
klavir — R. Schumann, F. Schubert, J. Brahms 
itd.); vokalna balada djelovala je na postanak 
instrumentalne balade (XIX st.): za klavir F. Cho- 
pin; za orkestar; F. Martin, N. Devčić itd.). Svi 
oblici balade zadržali su epski pripovjedački ka- 
rakter i ozbiljnost sadržaja. 


BALALAJKA, ruski narodni instrument sa ži- 
cama, konstrukcijom i zvukom srodan tamburi. 
Trup ima karakterističan trouglast oblik. Tri žice 
trzaju se perom. 


BALET, 1. muzičko-scensko djelo u kojemu 
dramsku radnju izražava ples i mimika. B. može 
biti samostalan scenski oblik, često s dramskim 
sadržajem, ili umetak u drugim scenskim formama 

(opera, opereta); 2. skupina (trupa) plesača i ple- 
sačica. Preteče baleta nalaze se u svečanim gprired- 
bama s plesom uz muzičku pratnju koje su se 
izvodile u XVI i XVII st. na francuskom dvoru 
(ballet de cour). Odatle je balet ušao u operu i od 
vremena J. B. Lullyja (Lili) postao tradicijom fran- 
cuske opere. Kao samostalan oblik balet se pojav- 
ljuje u XVIII st. U XIX st. nastao je veliki broj 
baleta koji i danas predstavljaju standardni baletni 
repertoar kao: Giselle (A. Ch. Adam), Coppelia (L. 
Delibes), Labuđe Jezero, Ščelkunčik, Trnoružica 
(baleti P. I. Čajkovskog). U XX st. b. postaje vrlo 
značajan muzičko-scenski oblik, zahvaljujući trupi 
Ruski balet koja je pod vodstvom S. Djagiljeva 
djelovala u Parizu i Monte Carlu (1909—29). Istak- 
nuti suvremeni kompozitori baleta: I. Stravinski 
(Žar-ptica, Petruška), S. Prokofjev (Romeo i Julija, 
Pepeljuga), M. Ravel, B. Bartok, A. Honegger, D. 
Milhaud, F. Poulenc. Na našim scenama b. se jav- 
lja poslije prvoga svjetskog rata, kada nastaju i 
originalni baleti Licitarsko srce (1924) i Imbrek 
z nosom (1935), K. Baranovića, Đavo u selu (1937) 
F. Lhotke, Ohridska legenda (1947) S. Hristića i dr. 
Najpoznatije baletne trupe jesu moskovski Veliki 
teatar, londonski Sadler's Wells i American Ballet. 


BALKANSKI MOL, v. Narodne pjesme. 


BARITON, dublji muški glas, između tenora i 
basa, s opsegom A-g,. 


BARKAROLA, kompozicija umjerenog tempa i 
jednolične pratnje koja dočarava pokrete vesala 
i valova. To je zapravo stilizirana pjesma veneci- 

janskih gondolijera. Među ostalim ibarkarole su 
komponirali F. Mendelssohn, F. Chopin, G. Faure 
J. Offenbach. 


BAROK, razdoblje od XVII do polovine XVIII st. 
U muzičkoj terminologiji izraz b. je novijeg da- 
tuma i nije prihvaćen u svim zemljama. Muzički b. 
ostvario je nove oblike na svim područjima. Na 
pragu baroka nastaje u Firenzi opera (vjerojatno 
1594), koja postaje gotovo centralna barokna mu- 
zička forma (v.); razvijaju se veliki vokalno-instru- 
mentalni oblici kantata (v.), misa (v.), pasija (muka 
Kristova) i oratorij (v.). B. je znatno unaprijedio 
instrumentalnu muziku obogativši i usavršivši 
instrumentarij. Uz lutnju postaje najvažniji instru- 
ment violina i njoj srodni gudački instrumenti, a 
od instrumenata s tipkama čembalo (v.) i orgulje 
(v.). Instrumentalna muzika, dotada vezana uz vo- 
kalnu, postaje sve samostalnija. Nastaju instru- 
mentalne forme koncert, sonata i suita (v.). Kon- 
cert za solistički instrument i orkestar razvio se iz 
forme concerto grosso (končerto groso), u kojoj iz- 
mjenično nastupaju dvije skupine instrumenata, 
veća tzv. tutti (svi), ripieno (puni zvuk) pa čak i 
concerto grosso i mala grupa od dva do četiri soli- 
stička instrumenta tzv. concertino (končertino). 
Broj stavaka nije bio fiksiran. Barokna sonata pi- 
sana je većinom za violinu, najčešće uz pratnju 
»continua« (čembalo), ili za dvije violine i continuo 
(tzv. trio-sonata). 

Uz ove glavne barokne forme postojale su i 
druge, kao minijature za čembalo, tema s varija- 
cijama, preludij (v.), toccata (tokata; v.); chaconna 


302 


Barok — Be-bop 


(šakona; v.). Iako b. počinje prevlašću monodije (v.) 
nad polifonijom (v.), s vremenom polifonija doživ- 
ljava novi procvat koji dostiže vrhunac u fugi. (v.) 
U svim muzičkim vrstama izražene su opće karak- 
teristike baroka: monumentalnost forme i raskoš 
detalja, koja vodi katkada u virtuozitet, snažni kon- 
trasti u suprotstavljanju pojedinca kolektivu (ope- 
ra, oratorij, solistički koncert), naglašavanje meha- 
ničkog, motoričkog ritma. 

Najznačajniji predstavnici baroka na području 
opere: C. Monteverdi, A. Scarlatti, J. B. Lully, H. 
Purcell; oratorija: H. Schiitz, G. F. Hindel, J. S. 
Bach; instrumentalne muzike: A. Corelli, G. Fre- 
scobaldi, A. Vivaldi, D. Scarlatti, F. Couperin (Ku- 
pren), J. S. Bach. U našoj zemlji: J. Lukačić, 
Jelić. Barokna muzika bila je dugo zaboravljena. 
Interes za nju ojačao je »Bachovom renesansom« 
u prvoj polovini XIX st. Neki kompozitori XX st. 
grade na pojedinim baroknim karakteristikama (po- 
lifono oblikovanje, motoričnost; v. Neoklasicizam). 


BAS, 1. najdublji muški glas s opsegom od F-e, 
kod pjevača-soliste, odnosno od D-d, kod zborskog 
pjevača; 2. najdublja dionica polifonog ili harmo- 
nijskog stavka. 

BASSO CONTINUO, v. Generalbas. 

BAYREUTH (Svečane igre), v- Muzički festivali. 

BE-BOP (bi-bap), stil jazza raširen oko 1945. 
Glavni predstavnici trubač Dizzy Gillespie (Dizi 
Gilespi) i alt-saksofonist Charlie Parker (Čarli Par- 


ker). Be-bop muzičari sviraju u malim sastavima, 
improvizacije su im izrazito virtuozne, melodijske 

linije sažete, a sviranje često prate pjevanjem slo- 
gova »be-bop, be-bcp«. 


BEČKA KLASIKA, v. Klasika. 


BEL CANTO (belk&nto), način pjevanja talijan- 
ske operne škole XVII—XIX st. Danas b. c. ozna- 
čuje lirski način pjevanja u kome se pazi na ljepo- 
tu tona i lakoću izvedbe, za razliku od deklamator- 
skog pjevanja s težištem na dramatskoj snazi. 


BENDŽO, žičani instrument sli- 
čan gitari, ali s ovalnim korpusom 
presvučenim kožom. Ton se proizvo- 
di trzanjem. 


BITEMATIKA, u klasičnom so- 
natnom obliku (v.) postojanje dviju 
tema suprotnog značaja. Suprotnost 
bitematici je monotematika (v.). 

BITCNALNOST, v. Politonalnost. 


BLOKFLAUTA, vrsta uz- 
dužne flaute s usnikom, od 
drva ili slonove kosti. Ima 
veoma ugodan zvuk. U XVI i 
XVII st. jedan je od najra- 
širenijih instrumenata u 

Bendžo Engleskoj, oko 1910. ponovo 

u praksi. Blokflauta ima va- 
žnu ulogu u muziciranju djece i omladi- 
ne, naročito u nekim zemljama. Od mno- 
gobrojnih oblika danas se upotrebljava: 
sopran-, alt-, tenor- i bas-blokflauta, i to 
većinom u komornim sastavima. Blokflauta 


as 

BLUES (bluz), vokalni i instrumentalni stil jazza. 
Glavni izvori bluza su crnačke pjesme. Pod svojim 
pravim imenom pojavio se oko 1912, kad je štam- 
pan prvi blues »Memphis Blues« W. C. Handyja. 
Osnovna forma bluesa je fraza od 12 taktova; har- 
monije su jednostavne. Naziv »blues« očito je u 
vezi s »blue notama«, sumornim i tmurnim, tj. s 
trećim i sedmim stupnjem ljestvice, koji se pojav- 
ljuju u melodiji i kao prirodni i kao sniženi tonovi 
(npr. u C dur ljestvici: e i es, te h i hes). 

BOOGIE-WOOGIE (bugi-vugi), vrsta klavirskog 
bluesa. Pojavio se u Chicagu 1920, ali je širu popu- 
larnost postigao oko 1936. Karakteristično je nepre- 
kidno ponavljanje ritmičke figure u lijevoj ruci, 
koja uvijek sadrži osam naglašenih udaraca u jed- 
nom taktu, dok desna ruka lagano improvizira 
pjevnu melodiju bluesa. 

Ritmička figura pratnje: 


oN RIE, 


BOSTON, američki ples, po karakteru sličan po- 
laganom valceru. U Americi naročito popularan oko 
1915, a oko 1920. i u Njemačkoj. Između ostalih 
kompozitora upotrijebio ga je u svojim djelima i P. 
Hindemith. 

BCURREE, v, Suita. 

BRAVURA, izvanredna dotjeranost i lakoća izvo- 
đenja tehnički teških muzičkih djela. 

BUBANJ, najraširenija udaraljka. Sastoji se od 
šupljeg valjka; preko obiju otvorenih strana napeta 

je koža o koju se udara rukom, batićem, štapom ili 
kojim drugim predmetom. Bubanj daje samo je- 
dan ton i to neodređene visi- 
ne. Upotrebljava se za nagla- 
šavanje ritma. Bubnjeva ima 
neobično mnogo vrsta, oblika i 
zvuka. U simfonijskom orke- 
stru najčešće se upotrebljava 
veliki i mali bubanj, te tzv. 
virbl. 

BUDNICA, v. Masovna i 
borbena pjesma. 

BURLESKA, instrumental- 
na kompozicija šaljivog karak- 
tera, ponekad s elementima 
groteske (Kompozitori: J. S. 
Bach, R. Schumann, R. Strauss, 
Bubnjevi B. Bartok.) 

CANCAN (kankan), francuski ples potkraj XIX 
stoljeća, živahna ritma, dvodobne mjere, ponekad 
lascivnih kretnji. Poznat je i pod imenom french- 
-cancan (frenš-kankan). 


CANTABILE (kantabile), pjevni, izražajni način 
izvođenja (vokalne i instrumentalne muzike). 


CANTILENA, v. Kantilena. 


CANTUS FIRMUS (stalna, fiksirana melodija), 
napjev uzet iz duhovne ili svjetovne muzike (grego- 
rijanski koral, protestantski koral, svjetovna pje- 
sma), koji služi kao osnova polifonoj kompoziciji. 
Pojava cantusa firmusa vezana je uz prve oblike 
višeglasja (X st.). U njima se gregorijanskoj melo- 
diji — cantus firmus — dodavala druga samostalna 
dionica. Na istom principu grade nizozemski muzi- 
čari XV st. oblike vokalne polifonije: misu, motet 
i chansonu. 


CANZONA (kancona), 1. višeglasna talijanska 
svjetovna vokalna kompozicija baroka i renesanse; 
2. instrumentalna kompozicija XVI i XVII st. u 
Italiji, za orgulje ili instrumentalne sastave, koja 

u svom razvoju vodi do fuge i sonate; 3. opći naziv 
za jednostavnu, me:sdioznu, najčešće vokalnu, ali i 
instrumentalnu kompoziciju. 

CAPRICCIO (kapričo), instrumentalna kompozi- 
cija puna pokreta, brzog tempa i živog ritma, teh- 
nički briljantna. (Kompozitori: G. Frescobaldi, J. S. 
Bach, G. B. Vitali, G. Tartini, N. Paganini, F. Men- 
delssohn, L. van Beethoven, J. Brahms, P. Čajkov- 
ski itd.). 

CAVATINA, 1. kraća i jednostavnija vrsta arije, 
pretežno lirskog karaktera (u operama: W, A. Mo- 
zart: Figarova ženidba, G. Rossini: Seviljski brijač); 
2. melodiozna samostalna instrumentalna kompozi- 
cija ili stavak većeg oblika (npr. peti stavak gudač- 
kog kvarteta ap. 130 L. v. Beethovena). 


CELESTA, v. Čelesta. 
CEMBALO, v. Čembalo. 
CHACONA (čakona), v. Passacaglia. 


CHARLESTON (čarlston), ples američkog pori- 
jekla, brzog tempa i sinkopiranog ritma, u dvo- 
dobnoj mjeri. Prvi put popularan oko 1925, zatim 
ponovno oko 1950. 


Tipična ritmička figura: 
> 
Lao Dg 


CIJELA NOTA, v. Note. 

CIKLIČKI CBLICI (sonata, sonatina, suita, sim- 
fonija, simfonijeta, kantata, oratorij i dr.) sastoje 
se od više stavaka. Stavci su međusobno povezani 
ili na načelu suprotnosti (npr. brzo-polako-brzo), ili 
se redaju čuvajući jedinstvo ugođaja i muzičkog 
sadržaja (C. Franck). Solo pjesme povezuju kompo- 
zitori u cikluse prema značajkama tekstova, ili u 
ciklusu obrađuju pjesme samo jednog književnika 
(npr. u ciklusu Lijepa mlinarica F. Schuberta autor 
svih tekstova je W. Muller). 


CIMBAL, žičani instrument sa žicama napetim 
na drveni trup trapeznog oblika. Ton se proizvodi 
udarcima štapića (na kraju zadebljanim i presvu- 
čenim) o žice. 


Cimbal 


CITRA, žičani instrument na kojem se ton pro- 
izvodi trzanjem. Rezonator je plitki dugoljasti or- 

marić dugačak oko 50 cm a širok oko 25 cm. Citra 
ima 30—45 žica, ali samo na nekim od njih može 
se mijenjati visina tona pritiskom na hvataljku. 


15 
S 


Citra 


CJELOSTEPENA LJE- 
STVICA, v. Ljestvica. 


CODA (koda), završni 
dio stavka ili kompozicije. 
Codetta, mala coda (npr. 
završni dio ekspozicije). 

COLLEGIUM — MUSI- 
CUM  (kolegium  muzi- 
kum), razna — muzička 
udruženja osnovana radi 
zajedničkog muziciranja. 

COURANTE, v. Suita. 


CONCERTINO, koncert- 
na kompozicija za solistič- 
ki instrument (ili nekoli- 
ko solista) i orkestar ma- 
njeg opsega od koncerta 


(v.). 


CONCERTO GROSSO, v. Barok. 


CORONA, v. Korona. 


CRESCENDO (krešendo), oznaka za postepeno 
pojačavanje jakosti tona. Bilježi se kraticom cresc. 


< 


ili znakom: 

CRKVENA PRIKAZANJA, v. Misterij. 


CRTOVLJE, pet vodoravnih crta poredanih jedna 
iznad druge; na crtovlju se bilježe note i pauze. 
Crte i praznine između njih broje se odozdo prema 
gore: 


=== 


Položaj note u crtovlju određuje visinu tona, ovi- 
sno o ključu i predznacima. Note, koje po visini 
prelaze okvire crtovlja, bilježe se iznad crtovlja: 


= —= 


a —== 


kao i ispod crtovlja: 


=== 


te na pomoćnim crtama, također ispod i iznad cr- 
tovlja; npr. na prvoj pomoćnoj crti iznad crtovlja: 


— = 


iznad prve pomoćne crte iznad crtovlja: 


8l1 


Crtovlje 


na prvoj pomoćnoj crti ispod crtovlja: 
ispod prve pomoćne crte ispod crtovlja: 


= 


itd, 

ČELESTA, udaraljka s klavijaturom i metalnim 
pločicama (u usporedbi s klavirom metalne pločice 
imaju ulogu žica). 


Čelesta 

Čembalo — Četvrtinka 


ČEMBALO, najvažniji žičani instrument s tipka- 
ma u muzici XVI i XVII st., preteča klavira. Ton 
se proizvodi udaranjem prsta o tipku koja — pu- 
tem mehanizma — pokreće trzalicu od ptičjeg pera, 
koja trza žicu. Zvuk čembala nije jak, ali je vrlo 


Čembalo 


jasan i srebrnast. Razlika u jačini i u boji tona po- 
stiže se posebnim mehanizmima — registrima. Istu 
svrhu imaju i dodatni manuali. U XVIII st. klavir 
je potisnuo čembalo, ali se interes za čembalo po- 
vratio već potkraj XIX st. i živ je do danas. 


ČETVORKA, quadrille (kvadrilj), francuski ples 
u kojem plešu 4 para plesača u obliku kvadrata 
(kako naziv plesa kaže). U toku plesa izmjenjuje se 
dvodobna i trodobna mjera, muzika je podijeljena 
u pet odlomaka a ples u pet figura. 


ČETVRTINKA, v. Note. 


314 


Četvrtstepena muzika — Činele 


ČETVRTSTEPENA MUZIKA, muzika u kojoj je 
stepen podijeljen na intervale još manje od polu- 
stepena, tj. na četvrtinu, trećinu, a zatim i na še- 
stinu, osminu i dvanaestinu. Pokušaj da se u okvi- 
ru temperiranog sistema (tj. podjele oktave na 12 
polustepena), stepen podijeli na intervale manje od 
polustepena, javio se početkom XX st. Četvrtstepe- 
nu, trećinostepenu, šestinostepenu, osminostepenu 
i dvanaestinostepenu muziku tevretski je obrazložio 
češki kompozitor A. Haba. Kod Habe su studirali 
naši kompozitori: S. Osterc, D. Čolić, V. Vučković, 
M. Ristić. Ova vrst muzike naišla je samo na spo- 
radičnu primjenu. 


Činele 


ČINELE, (plitice) udaraljka koja se sastoji od 
dva, u sredini ispupčena, brončana tanjura, pro- 
mjera oko 40 cm. Svirač drži u svakoj ruci po jedan 
činel i udara jednim o drugi. O činele se može uda- 
Tati i batićima timpana ili malog bubnja. 

DA CAPO (da kapo), v. Abrevijatura. 
DAVORIJA, v. Masovna i borbena pjesma. 


DECRESCENDO (dekrešendo), ili diminuendo, 
oznaka za postepeno stišavamje tona. Bilježi se kra- 
ticama desresc., dimin. te znakom: 


= 


pass 


DIJATONIKA, tonski sistem u kojemu su tonovi 
poredani u cjelostepenim i polustepenim intervali- 
ma. Dijatonski polustepen je razmak između dva 
susjedna stupnja dijatonske ljestvice (npr. fis-g). 


DIKCIJA, tehnika jasnog izgovaranja vokala i 
konsonanata u govoru i pjevanju. 


DIMINUENDO, v. Decrescendo. 


DINAMIKA, stupanj jačine zvuka, uz visinu, tra- 
janje i iboju osnovna značajka tona. Dinamika je i 
izvanredno izražajno sredstvo u interpretaciji. Za 
oznake dinamičkih stupnjeva uobičajena je upotre- 
ba talijanskih izraza (v. Crescendo, Decrescendo, 
Forte, Mezzolforte, Mezzo piano, Piano, Sforzzato). 

Dionica — Dixieland 


DIONICA, 1. skupina pjevača ili instrumentalista 
koji izvode istu melodiju (npr. dionica soprana u 
zboru ili dionica violina I u orkestru); 2. melodij- 
ska linija u višeglasnoj kompoziciji. 

DIRIGIRANJE, upravljanje izvođenjem vokal- 
nog, instrumentalnog ili vokalno-instrumentalnog 
ansambla pomoću određenih kretnji. 


DISKOTEKA, zbirka gramofonskih ploča. 
DISONANCA, v. Konsonanca i disonanca. 


DIVERTIMENTO, višestavačna instrumentalna 
kompozicija. Prvi divertimenti (XVIII st.) bili su 
namijenjeni izvođenju na otvorenom prostoru, te su 
pisani pretežno za duhačke sastave (kasnije su se 
duhačima pridružili i gudači). Kompozitori klasike 
(J. Haydn, W. A. Mozart) smanjuju broj stavaka di- 
vertimenta i mijenjaju sastave (često pišu za an- 
samble solističkih instrumenata). Divertimento je 
jedan od preteča klasične simfonije. U movije vrije- 
me pišu divertimenta B. Bartok, I. Stravinski, a kod 
nas M. Tajčević, B. Papandopulo, B. Bjelinski, P. 
Ramovš, D. Radić i dr. Divertissement i kasacija 
instrumentalni su oblici srodni divertimentu, kao i 
serenada (v.). 


DIXIELAND (diksilend), jedan od ranijih stilova 
jazza kojim su svirali bijeli muzičari iz New-Orle- 
ansa oko 1915. Njihovo sviranje, osim ostalih oso- 
bina, odlikovalo se naglašavanjem dviju teških i ne- 
maglašavanjem dviju lakih doba u */a mjeri, ravno- 
mjernim i poletnim ritmom, te kontrapunktualnim 
vođenjem melodijskih linija. 

Dodekafonija — Duhački instrumenti 


DODEKAFONIJA (dvanaeststepena muzika), su- 
stav komponiranja nastao početkom XX st. D. se 
»prvenstveno sastoji od neprestane i isključive upo- 
trebe serije od dvanaest različitih tonova«. Stilski 
pripada kasnom muzičkom ekspresionizmu. Izgra- 
dio ju je A. Schonberg težeći racionalnom organi- 
ziranju muzičkog jezika, a prihvatili su je A. Berg, 
A. Webern, E. Kfenek, L. Dallapiccola, H. N. Henze, 
K. H. Stockhausen, L. Nono, P. Boulez, T. Baird; od 
naših M. Kelemen, S. Osterc, M. Kogoj, M. Ristić, 
D. Čolić. 


U dodekafonskoj kompoziciji tonovi slijede je- 
dan za drugim redom koji određuje serija, a koju 
je kompozitor unapnijed melodijski i ritmijski 
oblikovao. Tokom kompozicije serija se javlja u 
nekoliko oblika pa je d. prema tome specifičan 
način  nitmijskog, melodijskog i harmonijskog 
variranja osnovne ideje. 

DOMINANTA, v. Stupanj. 


DUET (duo), 1. vokalni d. kompozicija za dva 
pjevača s instrumentalnom pratnjom ili bez nje. 
Instrumentalni d. kompozicija za dva instrumenta 
u kojoj su dionice obaju instrumenata ravnopravne; 
2. sastav koji izvodi takve kompozicije. 

DUHAČKI INSTRUMENTI, instrumenti na ko- 
jima zvuk proizvodi titranje stupca zraka u cijevi. 
Podjela u dvije grupe ovisi o materijalu od kojeg 
su građeni (u nekim slučajevima o građi piska). 

Limeni duhački instrumenti izrađeni su od raz- 
nih metala (v. Truba, Rog, Trombon (pozauna), He- 
likon, Tuba). 

Duhački instrum, — Dvotaktna fraza 


Drveni duhački instrumenti građeni su od drva. 
Iznimke su flauta, koja pripada ovoj skupini, jer je 
na početku svog razvoja bila građena od drva, te 
saksofon, kojega je građa piska ista kao kod klari- 
neta. 

Kod svih ovih instrumenata zrak se u cijev do- 
vodi neposredno iz sviračevih usta, dok se kod ne- 
kih drugih dovodi iz posebnih rezervoara (v. Or- 
gulje, Narodni instrumenti, Gajde). 

Važnu ulogu kod duhačkih instrumenata — osim 
oblika cijevi (cilindrična ili kanična), materijala od 
kojeg su građeni i veličine — ima i građa onog di- 
jela instrumenta kroz koji prolazi zrak u cijev. To 
su okrugli otvori (flauta, neke svirale kod orgulja, 
frule, dvojnice), pisak od dva tanka trščana jezičca 
(oboa, engleski rog, fagot, aulos, zurla, sopele), je- 
dan jezičac priljubljen uz gornji kraj cijevi (klari- 
net, basklarinet, saksofon) i metalni ljevkasti usnik 
(limeni duhački instrumenti). 


DUR, v. Ljestvica. 
DVODIJELNA PJESMA, v. Pjesma. 


DVOGLASJE, u polifoniji: dvije melodijski sa- 
mostalno razvijene dionice; u širem smislu: dvije 
nesamostalno vođene dionice (npr. dvije dionice vo- 
đene u paralelnim tercama ili sekstama). 


DVOTAKTNA FRAZA, v. Fraza. 


E 


EKSPOZICIJA, v. Fuga i Sonatni oblik. 


EKSPRESIONIZAM, umjetnički pokret u prvom 
deceniju XX st., obuhvaća likovne umjetnosti, 
književnost, muziku, kazališnu i filmsku umjet- 
nost. Kao reakcija na impresionizam, e. ne stvara 
na temelju »impresija« nego »ekspresija«, tj. unu- 
trašnjih subjektivnih umjetnikovih doživljaja. Mu- 
zika postaje »zvučni seizmograf psihičkih zbiva- 
nja, uključujući i oblast podsvjesnog«. E. je prokla- 
mirao punu slobodu stvaranja, smatrajući vrhovnim 
sucem »ne skup pravila, već jedino umjetnički ukus 
u igri mašte«. Takav stav dovodi do odstupanja od 
tradicionalnih pravila harmonije i muzičkih oblika. 
Svaki akord postaje svoj vlastiti centar bez tonalne 
veze sa susjednim akordom, svi stupnjevi ljestvice 
izjednačuju se pa se zatire pojam tonaliteta i nje- 
gove funkcije, a stvara se temelj novom pravcu, 
tzv. atonalnosti (v.). Negirajući ustaljene muzičke 
oblike, ekspresionisti izbjegavaju ponavljanja mu- 
zičkih zamisli, donoseći uvijek novu građu, što do- 
vodi do stvaranja novog pojma atematičnosti (v.). 
Karakteristična je kratkoća, aforističnost kompozi- 

Ekspresionizam — Engleski rog 


cija. Melodije ekspresionista kreću se u velikim, 
pretežno disonantnim skokovima, isprekidane su 
pauzama, upotrebljavaju krajnje visoki i krajnje 
duboki registar, velike dinamičke suprotnosti (Jff- 
-PPP), a ritam gubi i posljednje ostatke simetrično- 
sti. U djelima nekih kompozitora odigrao je veliku 
ulogu (I. Stravinski, B. Bart6k). U kasnijoj fazi e. 
napušta apsolutne slobode u korist racionalno orga- 
niziranog umjetničkog djela. Direktan nastavak 
muzičkog ekspresionizma je dodekafonija (v.). No- 
sioci pravca bili su bečki ekspresionisti A. Sch&n- 
berg, A. Berg, A. Webern. Najpoznatija djela mu- 
zičkog ekspresionizma: Wozzek, opera A. Berga, 
Posvećenje proljeća, balet I. Stravinskog, Čudesni 
mandarin, balet B. Bartoka, Zaljubljen u tri naran- 
če, opera S. Prokofjeva. 


ELEGIJA, lirska kompozicija tužnog karaktera 
(vokalna i instrumentalna). Kod nas poznata Elegija 
za violončelo R. Matza, komponirana na narodnu 
pjesmu Vehni, vehni fiolica. 


ELEKTRIČNI INSTRUMENTI, podijeljeni su u 
dvije skupine. Kod jednih se zvuk proizvodi kom- 
binacijom dviju električnih struja, kojih se vibra- 
cije razlikuju u frekvencijama (npr.: Trautonium, 
Thćremin, Ondes Martenot i dr.). Kod drugih ton 
proizvode npr. vibracije žice; njih primaju elektro- 
magneti, pojačavaju ih ponovno, pretvaraju u zvuč- 
ne vibracije i odašilju kroz zvučnik (npr. električna 
gitara, električna mandolina, električna violina i 
dr.). 

ENGLESKI ROG, drveni duhački instrument iz 
obitelji oboa, punog, mekanog i melankoličnog zvu- 

Engleski rog — Etude 


ka. Konična cijev proširena je na donjem kraju u 
oblik kruške, a između trupa i piska s dvostrukim 


Engleski 
TOg 


jezičcem umetmuta je mala svinuta metalna 
cjevčica. Upotrebljava se kao orkestralni 
instrument i orkestralni solista (R. Schu- 
mann: Manfred; H. Berlioz: Fantastična 
simfonija; R. Wagner: Tristan i Izolda; A. 
Dvofak: Simfonija iz novog svijeta). 

ENGLISH WALTZ (ingliš valc), lagani 
valcer, u 3/a mjeri. Razvio se oko 1930. u 
Engleskoj iz plesa bostona. 

ESPRESSIVO, oznaka za veoma izražaj- 
no izvođenje. 

ESTETIKA MUZIKE, nauka kojoj je 
cilj da proučavanjem svih vidova muzičke 
umjetnosti upozna njezinu bit i zakonito- 
sti. Izraz muzička e. javlja se prvi put tek 
u prvoj polovini XVIII st. u naslovu jed- 
nog djela A. G. Baumgartena, iako su se 
učenjaci starih istočnih civilizacija i grčke 
antike bavili tom naukom. U proučavanju 
pitanja muzičke estetike s marksističkog 
stanovišta polazili su kod nas P. Markovac 
i V. Vučković. 


ETIDA, komwozicija namijenjena razvijanju teh- 
nike izvođača. Neke etide, osim didaktičkih, imaju 
i umjetničku vrijednost (F. Chopin, F. Liszt, A. Skr- 
jabin itd.). Kod nas pišu takve etide: S. Rajičić, B. 
Bjelinski, B. Papandopulo, R. Matz itd. 

ETNOMUZIKOLCGIJA, v. Muzički folklor, 


ETUDE (etid), v. Etida. 

F 


FAGOT, drveni duhački instrument s dvostrukim 
jezičcem, iz obitelji oboa. Zvuk je veoma izražajan 
i raznolik — od mirne kantilene do groteskne kari- 
kature — širok i topao, ali i oštar ili rezak, elegičan 
i nježan pa se u orkestru često upotrebljava. 


FALSET (tal. falso lažan), glas posebne boje koji 
mogu proizvesti tenor, bariton ili bas. Falsetom pje- 
vač može izvoditi mnogo više tonove od normalnog 
opsega svoga glasa, ali su ti tonovi zvukovno i kva- 
litetno slabiji. 

FANFARA, vrlo kratko muzičko djelo za limene 
duhače. Najčešće se izvodi kao uvod u različite sve- 
čanosti ili kao signal u vojsci i lovu. 

FANTAZIJA, instrumentalna kompozicija slo- 
bodnog oblika s karakterom improvizacije, namije- 
njena najčešće solističkom muziciranju (W. A. Mo- 
zart, Fantazija za klavir; R. Schumann i F. Schu- 
bert — također za klavir). 


FILHARMONIJA, sinonim za simfonijski orke- 
star (eventualno sa zborom). Ljubitelji muzike po- 
čeli su u mnogim zemljama početkom XIX st. osni- 

Filharmonija — Flauta 


vati tzv. filharmonijska društva, koja su njegovala 
orkestralnu muziku. Naziv f. preuzet je za koncerte 
(filharmonijski koncerti), a zatim za orkestar. Naj- 
starije filharmonijsko društvo u na- 
šoj zemlji osnovano je 1794. u Lju- 
bljani. Počasni članovi te filharmoni- 
je bili su J. Haydn, L. van Beetho- 
ven, N. Paganini. Danas u našoj ze- 
mlji djeluju filharmonijski orkestri 
u Zagrebu, Beogradu, Ljubljani, Sa- 
rajevu i Skopju. 

FINALE, 1. posljednji stavak više- 
stavačne instrumentalne kompozicije 
(npr. sonate, simfonije, koncerta itd.); 
2. posljednji odsjek pojedinog čina 
u operi. 

FLAUTA, duhački instrument iz 
skupine drvenih duhača, iako se da- 
nas gradi od srebra, platine, stakla 
i sintetskih materijala. Postoje dva 
oblika flaute: uzdužna i poprečna. 
Flauta je orkestralni, komomi i so- 
listički instrument. Visoki tonovi fla- 
ute veoma su svijetli i reski, a teh- 
ničke mogućnosti izvanredno velike. 
Muziku za flautu solo komponirali 
su, među ostalima, C. Debussy, D. 
Milhaud, F. Martin i dr. 

Flauta manjih dimenzija izvodi 
blistave i prodome visoke tonove. 
Zove se piccolo (pikolo).. 


Flažoletni tonovi — Fraza 


FLAŽOLETNI TONOVI, na gudačkim instrumen- 
tima i harfi visoki tonovi po boji slični zvuku male 
uzdužne flaute flažoletu. Flažolet- 
ni tonovi izvode se posebnom teh- 
nikom. 


FONOTEKA, zbirka gramofon- 
ekih ploča i magnetofonskih vrpca. 


FORTE, oznaka za jako, glasno, 
snažno izvođenje; označuje se kra- 


ticom f; (ff — fortissimo, veoma 
jako; Iff — fortisaimo possibile, 
što je moguće jače; fp — [orte 


piano, jako i odmah tiho). 


FOX-TROTT  (fokstrot), brzi 
ples u dvodobnoj mjeri, nastao 
oko 1910. godine u Americi. 


FRAZA, dio kompozicije, smi- 
šljena cjelina melodijski, nitmički 
i metrički logična. Kao što nagla- 
šene i nenaglašene dobe oblikuju 
osnovnu metričku jedinicu — takt, 
tako istom dva takta tvore mnaj- 
manju, metrički određenu, formal- 
nu cjelinu — dvotaktnu frazu. Fraza, međutim, 
rjeđe obuhvaća i tri, četiri i više taktova. Ona je 
dio većih organizama: rečenice (v.), periode (v.), 
a sastavljena je od najmanjih muzičkih jedinica 
— motiva (v.). 


Meso 


Kele) M 


Flauta 1 piccolo 

Frottola — Fuga 


FROTTOLA, jednostavna i vedra višeglasna ta- 
lijanska popijevka (XXV st.). U tekstu i muzici sa- 
drži pučke elemente. 

FUGA, polifona kompozicija u kojoj se jedna ili 
više tema ponavlja i provodi kroz sve glasove 
(dionice) po određenim pravilima. F. je najraz- 
vijenija umjetnička forma kontrapunktskog stila. 
Počinje temom koju donosi bilo koja dionica. 
Tema fuge (dux, subjekt) relativno je kratka mu- 
zička misao, karakterističnog ritma i melodije, a 
počinje obično tonikom ili dominantom. Kad je te- 
ma dovršena, susjedna dionica donosi je u tonali- 
tetu dominante (odgovor, comes). Kad tako svi gla- 
sovi redom izvedu temu, završen je prvi dio fuge, 
ekspozicija. Razvojni dio (provedba) fuge sadrži vi- 
še nastupa teme u raznim srodnim tonalitetima. Iz- 
među nastupa teme nalaze se kraći ili duži među- 
stavci od kojih posljednji vodi u osnovni tonalitet, 
a time i u završni dio fuge. Završni dio pripada 
glavnom tonalitetu, a može se izvesti na više nači- 
na, npr. u obliku strette, tj. da drugi glas počne 
ponavljanje (imitaciju) prije nego je prvi glas za- 
vršio izlaganje teme, ili da se upotrijebi orgelpunkt 
(v. Pedalni ton) nad kojim se najčešće pojavljuju 
motivi teme. Princip kontrapunktske imitacije, koji 
čini suštinu fuge, izgradili su nizozemski majstori 
u XVI st. Konačan oblik dao je fugi J. S. Bach u 
djelima Das wohltemperierte Klavier i Die Kunst 
der Fuge. Poslije Bacha fuga se rjeđe javljala kao 
samostalna kompozicija. U XX st. kompozitori neo- 
baroknog smjera (P. Hindemith) oživljavaju Bacho- 
vu fugu uz obilježja suvremenoga muzičkog go- 
vora. 

G 


GAGLIARDA (galjarda), stari talijanski ples. U 
XVI st. zajedno s pavanom osnovni stavak suite; 
kasnije se javlja i kao samostalna kompozicija, sve 
više stiliziran. U XVIII st. nestaje. 

GALANTAN STIL, bogato ornamentiran muzič- 
ki stil u okviru rokokoa, XVIII st. Lagan i gracio- 
zan g. S. u suprotnosti je s muzičkim barokom koji 
mu prethodi. Gustoću polifonije zamjenjuje pro- 
zračnom fakturom, a melodiji podređuje pratnju. 
Predstavnici galantnog stila jesu F. Couperin (Ku- 
pren), J. Ph. Rameau (Ramo), D. Scarlatti, Gretry. 


GAVOTA, v. Suita, 


GENERALBAS (tal. basso continuo tj. neprekidni 
bas), naziv za barokni način bilježenja i izvođenja 
instrumentalne pratnje. Uz melodiju bila je nota- 
ma zabilježena samo dionica basa, a ispod nje bile 
su dodane brojke za oznaku akorda. Pratilac na 
čembalu ili orguljama izvodio je akorde određene 
brojkama. Budući da je pratnja tekla kroz čitavu 
kompoziciju kao njezin sastavni dio, uvriježio se za 
instrument pratnje naziv continuo, a za samu ba- 

Generalbas — Glazbena viljuška 


sovu dionicu basso continuo, G. je nestao iz upo- 
trebe potkraj XVIII st. 


GIGUE (žig), v. Suita. 


Gitara 


GITARA, instrument sa žicama; 
ton se proizvodi trzanjem. Pripada 
porodici lutnje, ali su joj gornja 
i donja ploha korpusa ravne, pa 
oblikom sliči gudačkim instrumen- 
tima. Ima 6 žica: E Adgbe,. Svi- 
ranjem na gitari, kao i kompo- 
niranjem za gitaru, najviše su 
se bavili Španjolci (F. Sor, F. Tar- 
rega, A. Segovia), ali su za gitaru 
pisali i ostali kompozitori (C. M. 
Weber, H. Berlioz, N. Paganini i 
dr.). 

GLASBENA MATICA, društvo 
osnovano 1872. u Ljubljani; mno- 
go je pridonijelo razvoju slovenske 
muzičke kulture. G. m. osnivala 
je podružnice u ostalim gradovi- 
ma Slovenije, izdavala kompozicije 
i muzičko-pedagošku literaturu. 


God. 1382. osnovala je u Ljubljani muzičku školu, 
a 1891. pjevački zbor. 

GLAZBENA. VILJUŠKA, savijena čelična poluga 
koja pri udaru u čvrst predmet proizvodi slab ton 
određene visine. Upotrebljava se za tačno određi- 
vanje apsolutne visine tona a, i prilikom ugađanja 
pojedinih instrumenata. 

Glissando — Gotika 


GLISSANDO, veoma brz prelaz s jednog tona na 
drugi, od njega znatno udaljen, i to tako da se čuju 
svi tonovi koji se nalaze između njih, ali nerazgo- 
vijetno. 

GONG, okrugao brončani disk, intenzivna, dugo- 
trajna zvuka koji se proizvodi udaranjem batića o 
sredinu instrumenta koji visi. Upotrebljava se u 
simfonijskom orkestru, ali i kao signalno sredstvo. 


GOTIKA, pojam preuzet iz likovne umjetnosti 
u muzici označava stilsko razdoblje od XII— 
XV st. Gotiku karaktenizira uvođenje i razvoj 
višeglasja nasuprot dotadašnjem jednoglasju. Maj- 
stori prve muzičke škole u pariskoj katedrali Notre- 
-Dame položili su temelje nauci o kontrapunktu 
(v.) i razvili najznačajniju duhovnu formu višeglas- 
ja motet (vokalna, obično troglasna, kompozicija u 
kojoj svaka dionica ima drugi tekst). Taj srednjo- 
vjekovni motet može se usporediti s gotskom arhi- 
iekturom u kojoj nestaju ravne linije, a umjesto 
njih stvaraju se razni ukrasi koji se stapaju u veli- 
čansivenu tvorevinu, gotsku katedralu. Tako se i u 
motetu pojedini glasovi sve više osamostaljuju, a 
primjenom imitacije (v.) poste se plastičnost i 
jedinstvo kompozicije. Idejnoj sferi gotske umjet- 
nosti bkska je ars nova (v.) u Francuskoj. U muzici 
Nizozemaca ukrštavaju se kroz čitavo XV st. ele- 
menti gotike (muziciranje koje se iživljava u slože- 
noj pokifonoj igri melodijskih linija na račun ja- 
snoće teksta i preglednosti muzičke forme), s ka- 
rakteristikama  renesense (prozirna, harmonijski 
jasna polifonija, pregledna muzička forma). Naj- 
značajniji predstavnik gotike bio je Nizozemac 
J. Ockeghem,. 

Gramofon — Gudački instrumenti 


GRAMOFON, aparat za reprodukciju zvukova 
urezanih u ploče. 


GRAVE, 1. oznaka za polagan i dostojanstven 
tempo te ozbiljan i patetičan karakter izvedbe; 2. 
naslov stavka ili njegovog uvodnog dijela. 


GREGORIJANSKI KORAL, v. Koral. 
GRUPPETTO, v. Melodijski ukrasi. 


GUDAČKI INSTRUMENTI, glazbala na kojima 
se ton proizvodi prevlačenjem gudala preko nape- 
tih žica. Glavni predstavnici te skupine: violina (v.), 
viola (v.), violončelo (v.) i kontrabas (v.). 

HARFA, jedan od najstarijih instrumenata (izu- 
zevši udaraljke). Suvremena harfa visoka je oko 
180 cm, ima 48 okomito postavljenih žica. Donjim 
krajem one su pričvršćene za rezonator, a gornjim 
za most. Harfa stoji na podnožju u kojem je smje- 
šteno sedam pedala. Pritiskom noge na pedal po- 
miču se sve istoimene žice i time tonovi povisuju za 
polustepen (npr. € c c, €, €, €, postaju: Cis cis cis, 
cis, cis, cis,) ili za polustepen snizuju (nabrajani 
tonovi postaju Ces ces ces, ces, ces, ces,). Ovaj me- 
hanizam konstruiran je prvi put početkom XIX st. 
Ton na žicama harfe proizvodi se trzanjem prstiju, 
a svira se s obje ruke. 

Harfa se upotrebljava kao orkestralni, komorni 


i soljstički instrument (C. Debussy, M. Ravel, P. 
Hindemith). 


HARMONIJA, akordička ili vertikalna struktura 
kompozicije. U područje harmonije ulazi način iz- 
gradnje akorda i odnosi među njima. Za razliku od 
polifonije, kod koje je bitno važna melodijska sa- 
mostalnost dionica, a vertikalni sklop tonova je tek 
rezultat toga samostalnog kretanja, kod harmonije, 


331 


Harfa 


Harmonija — Harmonika 


osim dionice koja donosi melodiju, kretanje ostalih 
dionica odvija se prema zakonima o međusobnom 
odnosu akorda. 


Harmonika (usna) 


HARMONIKA, naziv za dva različita instrumen- 
ta: usnu i ručnu harmoniku. Načelo postanka tona 
kod oba instrumenta je isto: zračna struja pokreće 
udarne jezičce, koji titraju i stvaraju zvuk. 

Usna harmonika pomiče se lijevo i desno, u smje- 
ru viših ili nižih tonova. 


Harmonika (ručna) 


Ručna harmonika (v. crtež): 1. na ovom dijelu 
instrumenta desna ruka izvodi melodiju; 2. mijeh, 


Harmonika — Homofonija 


koji stezanjem i rastezanjem dovodi i odvodi zrak, 
a pokreće se lijevom rukom; 3. prstima lijeve ruke 
pritiskuju se dugmeta za basove tonove i akorde. 


HARMONIZACIJA, dodavanje akordičke prat- 
nje nekoj melodiji u skladu sa zakonima nauke o 
harmoniji. 

HAVAJSKA GITARA, mala gitara sa 4 žica i du- 


gačkim vratom. Upotrebljava se u zabavnim orke- 
strima. 


HELIKON, limeni du- 
hački instrument svinute 
cijevi u obliku kružnice; 
ima vrb prodoran ton. 
Namočito se mnogo upo- 
trebljavao u XIX st. u 
vojnoj muzici kao basov 
instrument. 

HIMNA, svečana pje- 
sma u slavu pojedinc£, 
naroda ili nekog doga- 
đaja. Piše se za vokalni 
ili vokalno-instrumentalni 
sastav. 


HOMOFONIJA, muzič- 
ki slog u kojemu po 
stoji jasna razlika između 
dionice koja izvodi melo- 

Helikon diju i ostalih glasova, 
melodijski nesamostalnih, 

koji prate glavnu melodiju. Suprotan pojam: poli- 
Jonija (v.). Monodijski stil XVII st. (v.) izrazita je 

Homofonija — Humoreska 


homofonija, kao i većina djela klasične i roman- 
tične muzike. 


HORN, v. Rog. 


HRVATSKI GLAZBENI ZAVOD, najstarija mu- 
zička ustanova u Hrvatskoj, osnovana 1827, pod na- 
zivom Musikverein. God. 1851. mijenja ime u Dru- 
štvo prijatelja glazbe, 1861. u Narodni zemaljski 
glazbeni zavod, a 1925. u HGZ, pod kojim imenom 
djeluje i danas. HGZ pridonio je širenju muzičke 
kulture osnivanjem muzičke škole 1829, vlastitog 
orkestra, knjižnice i arhiva, izdavanjem djela hr- 
vatskih kompozitora i organiziranjem koncerata. 

HUMORESKA, kraća instrumentalna kompozi- 
cija živog, duhovitog karaktera. (Kompozitori: A. 
Dvof4k, M. Reger, R. Schumann itd., kod nas: P. 
Stojanović, R. Maiz, S. Rajičić itd.). 

IDILA, najčešće instrumentalna kompozicija. ko- 
ja dočarava smireno raspoloženje u prirodi (B. Ber- 
sa, B. Kunc). 


IMITACIJA, ponavljanje motiva, fraze, muzičke 
misli jedne dionice u drugoj. dionici. Muzička mi- 
sao koju donosi prva dionica zove se tema, a nje- 
zina imitacija zove se i odgovor. Nakon završetka 
teme ista dianica izvodi kontrapunktsku melodiju 
u imitaciji. I. se najstrože provodi u kanonu. 1. je 
bitna karakteristika kompozicijske tehnike fuge i 
moteta: u baroknom periodu i. je temelj kontra- 
punktskog stila. I. se često susreće u suvremenoj 
muzici. 

IMPOSTACIJA, pravilno postavljanje pjevačko- 
ga glasa. 


IMPRESIONIZAM, pravac u slikarstvu, književ- 
nosti (simbolizam) i muzici u drugoj polovini XIX 
st. Isticanje muzikalnosti riječi i ritma stiha u poe- 
ziji simbolista dovelo je do shvaćanja da se 
upravo u muzici može najneposrednije provesti te- 
žnja impresionista: izraziti lične dojmove, impre- 
sije. Muzički i. izgradio je posebna sredstva svoga 

Impresionizam — Instrumentacija 


umjetničkog izraza analogna imgpresionističkom sli- 
karstvu i simbolističkoj poeziji. Glavno sredstvo 
izraza postaje harmonija (v.) koja udružena s tim- 
brom instrumenata daje svojevrstan kolorit u ocr- 
tavanju ugođaja (štimunga). Iako kompozitori pišu 
tonalno, granice tonaliteta proširuju se uvođenjem 
cjelostepene ljestvice, pentatonike i starih načina; 
mjestimično se pojam tonaliteta ruši povremenom 
primjenom politonalnosti i atonalnosti. Umjesto ši- 
roke romantičarske melodije i. donosi sažete odlom- 
ke koji poput mozaika sačinjavaju cjelinu. Od mu- 
zičkih formi prevladavaju vokalne i klavirske mi- 
nijature, često programskog karaktera. Kao što je 
pokolebana čvrsta struktura forme, tako je i 
ritmička okosnica kompozicije nestalna i neodre- 
đena. I. je izvršio velik utjecaj na razvoj evropske 
muzike. Glavni predstavnik je Claude Debussy 
(Klod Debisi), ostali: M. Ravel, I. Albeniz, M. de 
Falla, A. Puccini, O. Respighi, kod nas: B. Kunc, 
L. M. Škerjanc, S. Hristić, M. Vukdragović. 


IMPROMPTU (emprompti), naziv kojim su ro- 
mantičari označavali kraće klavirske kompozicije 
htijući naglasiti neposrednost kompozitorskog po- 
stupka. (R. Schumann, F. Chopin). 

IMPROVIZACIJA, stvaranje i istovremeno izvo- 
đenje muzike koja nigdje nije zapisana, već nastaje 
u mašti izvodioca za vrijeme same izvedbe. 

INSTRUMENTACIJA, postupak kojim kompozi- 
tor određuje uloge pojedinih instrumenata i instru- 
mentalnih grupa u razradi orkestralne partiture. 
Kao sinonim za instrumentaciju često se upotre- 

Instrumentacija — Instrum. muzika 


bljava izraz orkestracija, iako neki autori smatraju 
instrumentaciju naukom o instrumentima, a orke- 
straciju naukom o tretiranju orkestra kao cjeline, 
tj. o akustičkim i drugim odnosima među orkestral- 
nim instrumentima. 


INSTRUMENTALNA MUZIKA, izvodi se na in- 
strumentima bez sudjelovanja ljudskog glasa. I. m. 
mnogo se upotrebljavala u civilizacijama staroga 
vijeka. Glavni instrumenti grčke antike kitara i 
aulos bili su simboli osnovnih vjerskih obreda: 
apolinijskog i dionizijskog. U srednjem vijeku cr- 
kva je vodila borbu protiv instrumentalne muzike, 
zakočivši tako njezin razvoj. Od kasnog srednjeg 
vijeka do danas i. m. prošla je kroz tri razvojne 
faze. 


Prva faza od XIII do XVII st., u kojoj je bila 
(podređena vokalnoj. Gudački instrumenti fiedel, 
vielle, viola, a od XVI st. lutnja, upotrebljavali su 
se za pratnju pjevanju i kao solistički instrument 
uz ples. U doba muzičke renesanse, XVI st., i.m. 
počimdje se osamostaljivati. Dok je u početku i. m. 
bila u stvari vokalna muzika samo izvedena na 
instrumentu, oslobođena riječi razvija svoje oblike 
(ricercar, fantazija, instrumentalna canzona). 

Druga faza, muzički barok (v.), kada postepeno 
nestaju kompozicije s oznakom »za pjevanje ili svi- 
ranje«, a i. m. nalazi svoj vlastiti put. 

Treća faza, od 1750. do danas. I. m. dobiva pre- 
vlast nad vokalnom. Razvijaju se simfonija, gudač- 
ki kvartet i trio, klavirska sonata, oblici koji su 
dosegli vrhunac u drugoj polovini XVIII i prvim 
decenijima XIX st. u djelima J. Haydna, W. A. 

Instrumentalna muzika 


Mozarta i L. van Beethovena. Romantika XIX st. 
dala je velik doprinos instrumentalnoj muzici 
ostvarivši klavirsku minijaturu (F. Schubert, R. 
Schumann, F. Chopin) i orkestralnu formu pro- 
gramnog karaktera simfonijsku pjesmu (F. Liszt). 
U drugoj polovini XIX st. i. m. slijedi dva pravca: 
nastavlja klasičnu tradiciju (J. Brahms, A. Bru- 
ckner, G. Mahler), s druge strane javljaju se na- 
cionalne škole (slavenska, romanska, skandinavska) 
koje grade na folkloru, programnosti i koloritu. 
Predstavnici toga smjera služe se pretežno kla- 
virom i orkestrom u Rusiji: N. Rimski-Korsakov, 
M. P. Musorgski, dok je P. I. Čajkovski pretežno 
orijentiran na zapadnjačke formalne uzore; u Če- 
škoj B. Smetana, dok A. Dvožak pokazuje afinitet 
prema prvom pravcu; u Španjolskoj J. Albćniz, u 
Norveškoj E. Grieg. 

Impresionizam (v.) C. Debussyja na prelazu u 
XX st. nalazi svoje pravo područje u muzici za 
orkestar i klavir. XX st. pokazuje bogatstvo pra- 
vaca i struja (politonalnost, atonalnost, dodekafo- 
nija, četvrtstepena muzika, neobarok i dr.) koje su 
se odrazile prvenstveno u instrumentalnoj muzici. 
I. m. pridržava ustaljene nazive formi s područja 
apsolutne muzike, ali je karakterizira sažetost, 
aforističnost, mapuštanje glomaznih orkestralnih 
sastava i nova orkestracija s težištem na duhačkim, 
a ne više na gudačkim instrumentima. Kompozitori 
daju prioritet komornim duhačkim sastavima. Naj- 
značajniji predstavnici: A. Honegger, A. Sch&n- 
berg, P. Hindemith, A. Casella, L. Jandček, V. No- 
vćk, B. Martinu, I. Stravinski, S. Prokofjev, D. 
Šostakovič, K. Szymanowski, B. Bart6k, E. de 
Falla i dr. 

Instrumenti muzički — Interval 


INSTRUMENTI MUZIČKI, v. Muzički instru- 
menti. 


INSTRUMENTI SA ŽICAMA. Izvor tema je na- 
peta žica, a prema sredstvu i načinu na koji žica 
zatitra, žičani se instrumenti dijele u tri skupine: 

Na trzalačkim instrumentima žica se trza: 1. ne- 
posrednim  trzanjem prsta ili trzalice (plektron) 
tanke pločice od elastičnog i čvrstog materijala 
(lira, harfa, kitara, citra, lutnja, gitara, bendžo, 
mandolina, tambura); 2. trzalicom od pera, ali po- 
sredstvom mehanizma koji pokreće pritisak prsta 
o tipku (spinet, virginal, čembalo). 

Kod gudačkih instrumenata ton se dobiva tre- 
njem gudala o žicu (crwth, vielle, violina, viola, 
violončello, kontrabas). 

Instrumenti s batićima stvaraju ton udarcem 
batića o žice. Kod klavira batiće pokreće mehani- 
zam vezan uz tipke, kod cimbala svirač neposredno 
udara batićima o žice. 

INTERMEZZO (intermeco), po svom nastanku i 
doslovnom prevodu (»u sredini«) znači muzičku 
tačku umetnutu u koje drugo djelo. U početku 
(XVIII st.) intermezzo ulazi u međučinove opera. 
U daljem razvoju postaje samostalno djelo; u XIX 
st. ponajčešće su to klavirske kompozicije (R. Schu- 
mann, J. Brahms). 


INTERNACIONALA, v. Masovna i borbena pje- 
sma. 


INTERVAL, međusobna udaljenost dvaju tonova 
s obzirom na njihovu visinu. Imena intervala ovise 
o broju dijatonskih stupnjeva koje obuhvaćaju: 

prima, sekunda, terca, kvarta, kvinta, seksta, sep- 
tima, oktava, nona, decima, undecima, duodecima. 

Prima, kvarta, kvinta i oktava, kao i njihova 
oktavna proširenja: undecima i duodecima, imaju 
jedan osnovni oblik — to su čisti intervali. Sekun- 
da, terca, seksta i septima, kao i njihova oktavna 
proširenja: nona i decima, imaju dva osnovna obli- 
ka — maii i veliki intervali. 

Primjeri intervala na tonu ce: 


= == 


ee o. 
čista mala i velika mala i velika čista 
prima sekunda terca kvarta 
“e e e e e “e 
Čista mola ivsika mala i velika čista 
kvinta seksta Septima oktava 


Harmonijski interval: oba tona zvuče istovremeno: 


=== 


Melodijski interval: tonovi zvuče jedan iza dru- 
goga: 


Obrat intervala nastaje ako se njegov donji ton 
prebaci za oktavu više, ili gornji ton za oktavu 
niže. Npr.: 

Interval — Istarska ljestvica 


= 


obrat terce-seksta 


ERE 


INTONACIJA, postupak kojim se određuje vi- 
sina početnog tona prije izvođenja neke kompo- 
zicije. Odsvira se ili otpjeva npr. ton, interval ili 
akord da bi svaki pjevač čuo početni ton svoje dio- 
nice. Instrumentalnom solistu daje intonaciju kla- 
virist, a članovima orkestra oboist. 


INTRADA, v. Suita. 
INVENCIJSA, prigodni naziv za kompoziciju. Na- 
ziv i. dao je J. S. Bach zbirci klavirskih kompozicija 


u kojoj je prikazao kako se polifoni elementi (imi- 
tacija, kanon i dr.) primjenjuju u kompoziciji. 


ISTARSKA LJESTVICA, v. Narodne pjesme. 


Terca 


J 


JAZZ (džez), elementi ove muzičke vrste obliko- 
vani su početkom XX st. u Americi. Od tada pa do 
danas jazz je u neprestanom razvoju, te prolazi 
nekoliko faza koje imaju osobine stilova. Osnovne 
značajke jazza: 1. izvanredna važnost improvizacije 
i aranžmana (izvođač-improvizator, te aranžer, va- 
žniji su u jazzu od kompozitora izvorne melodije 
i harmonije); 2. bogat, raznovrstan, naglašen i često 
sinkopiran ritam koji se u majsmjelijim kombina- 
cijama suprotstavlja stalnom motoričnom pulsira- 
nju osnovnih ritmičkih jedinica; 3. upotreba lje- 
stvica s netemperiranim tonovima (blue notes); 4. 
jednostavne melodije s primjenom netemperiranih 
tonova i glissanda; 5. guste harmonije sa čestom 
upotrebom septakorda, nonakorda i undecimakor- 
da; 6. bizarna i raznolika instrumentacija, novi 
instrumentalni sastavi; 7. vrlo rijetko korištenje 
gudačkih instrumenata nasuprot velikoj upotrebi 
različitih udaraljki, zatim klarineta, saksofona (so- 
pran, alt, tenor i bariton), trube, trombona, kon- 
trabasa, bendža, gitare, klavira i vibrafona. 


Velik je utjecaj jazza ne samo na američke nego i 
na evropske kompozitore, posebno u pogledu 

Jazz — Jednoglasje 


instrumentacije i veće upotrebe duhačkih instru- 
menata, zatim u obogaćenju ritma — naročito u 
upotrebi sinkopa — te u pogledu harmonije i me- 
lodije (C. Debussy, M. Ravel, I Stravinski, D. Mil- 
haud, A. Honegger, K. Weill i dr.). Elemente jazza 
nalazimo i u plesnoj i u zabavnoj muzici. (v. Be-bop, 
Boogie-woogie, Blues, Dixiland, Negro spirituals, 
Ragtime, Swing). 

JEDNOGLASJE, 1. melodijska linija bez ikakve 
pratnje (monodija); 2. muzički slog u kojem je 
melodijska Hnija povjerena jednom glasu a ostali 
je glasovi podupiru, prate (homofonija). 

KADENCA, 1. završetak ili poluzavršetak ritmi- 
čke ili melodijske linije; ima ulogu interpunkcije 
u muzičkom fraziranju; 2. odlomak, naročito u 
klasičnom ili romantičnom solističkom koncertu, 
koji izvodi solist bez pratnje orkestra. K. ima često 
virtuozni karakter, a umeće se redovito neposredno 
prije svršetka kompozicije odnosno stavka. 


KANON, polifona kompozicija, najstroža forma 
imitacije (v.). Cjelokupan melodijski tok početne 
dionice (teme) imitiraju sve ostale dionice. Prvo 
izlaganje teme zove se proposta, a njezina imitacija 
Tisposta. Imitacija u kanonu može početi na sva- 
kom stupnju, aki najčešća je na primi, oktavi, kvinti 
1 kvarti, početnog tona teme. Postoje razne vrste 
kanona, kao beskrajni, račji, zagonetni (enigmatski) 
itd. Počeci kanona javljaju se u XIII—XIV st. pod 
nazivima rondellus i caccia. 

K. je bio vrlo rasprostranjen u XV i XVI st. u 
vokalnoj muzici Nizozemaca. XX st. donosi rene- 
sansu kanona u kompozicijama A. Schonberga, A. 
Berga, A. Weberna, P. Hindemitha, J. Stravinskog, 

Kanon — Kastrat 


B. Bartćka. O. Messiaena, L. Dallapiccole, L. Nona 
idr. 

KANTATA (talijanski cantare pjevati), veće vo- 
kalno-instrumentalno djelo za soliste, zbor i orke- 
star. Kantata je opsegom manja od oratorija i u 
njoj prevladava lirsko raspoloženje. Počeci kantate 
javljaju se oko 1600 u Italiji. U vrijeme baroka 
tekstovi kantate oslanjaju se na bibliju i na prote- 
stantski koral, obrađujući te izvore na slobodan i 
poetski način. Kantate pišu i kompozitori XIX i 
XX st. s tematikom iz prošlosti ili suvremenih zbi- 
vanja. Kompozitori: G. Carissimi, A. Scarlatti, 
G. F. Handel, G. Gabrieli, H. Schutz, D. Buxtehude, 
J. S. Bach, A. Schčnberg, B. Britten, itd. Kod nas: 
S. Osterc, I. Zajc, K. Baranović, J. Slavenski, Z. 
Grgošević, I. Brkanović, M. Cipra, B. Papandopulo 
itd. 

KANTILENA, pjevna melodijska linija, naročito 
u instrumentalnim kompozicijama. 


KASACIJA, v. Divertimento. 


KASTANJETE, udaraljka od dvije drvene školj- 
ke. Zvuk se proizvodi udaranjem jedne o drugu. 
Upotrebljava se za naglašavanje plesnih ritmova. 
Kastanjetama naročito vješto rukuju Španjolci. 


KASTRAT, pjevač kojemu je operativnim zahva- 
tom prije puberteta zadržana dječja boja glasa. 
Kastrati su u operama XVII i XVIII st. pjevali 
ženske uloge. Kastratsko pjevanje zadržalo se do 
svršetka XVIII st. 

Kitara — Klarinet 


KITARA, jedan od najistaknutijih starogrčkih 
žičanih instrumenata; svirao se trzanjem prstiju ili 
trzalicom; imao je 7—18 žica. 


Kitara Klarinet 


KLARINET, drveni duhački instrument s jedno- 
strukim jezičeem. Današnji oblik klarineta kon- 
struiran je 1843. Veliki opseg, zvučnost, raznolikost 
i ljepota tonova privukla je mnoge kompozitore da 
uz upotrebu u orkestru i komornim sastavima pišu 
i djela za klarinet solo uz pratnju klavira ili orke- 
stra. (W. A. Mozart, C. M. Weber, C. Debussy, A. 
Berg, A. Honegger, P. Hindemith, D. Milhaud, F. 
Poulenc, I. Stravinski, B. Britten, B. Bjelinski, T. 
Vidošić i dr.). 

Klarinet — Klavir 


Basklarinet je veliki klarinet; na njemu to- 
novi zvuče za oktavu niže, a tehnički nije tako 
pokretan kao klarinet. 


KLASIKA, 1. uravnoteženost sadržaja i forme 
umjetničkog djela; vrhunac u razvoju pojedinih 
stilskih pravaca. Klasicima u širem smislu nazivaju 
se kompozitori bilo koje stilske epohe čija se djela 
smatraju uzorima; 2. razdoblje djelatnosti tzv. beč- 
kih klasika J. Haydna, W. A. Mozarta, L. van 
Beethovena u drugoj polovini XVIII st. i u početku 
XIX st. Najznačajnija tekovina toga razdoblja je 
sonatni oblik (v.). 


KLAVIR, instrument sa žicama i tipkama. Priti« 
skom o tipku pokreće se drvena poluga kojoj je na 
drugom kraju pričvršćen batić; on udara o žicu pa 
ona zatitra i daje ton. Volumen tona povećava 
velik ormarić za rezonanciju postavljen ma tri noge. 
Klavir se razvio od čembala, spineta i njima srod- 
nih instrumenata s tipkama. Od početka XIX st. 
pa sve do danas ide u red najraširenijih instrume- 
nata. Njegove tehničke i izražajne mogućnosti 
izvanredno su velike, pa su gotovo svi kompozitori 
napisali brojna djela za klavir ili za sastave u ko- 
jima djeluje i klavir. Najvažniji su među njima 
J. Haydn, W. A. Mozart, L. van Beethoven, F. Schu- 
bert, R. Schumann, F. Chopin, F. Liszt, J. Brahms, 
C. Franck, E. Grieg, A. Skrjabin, S. Rahmanjinov, 
I. Stravinski. B. Bartok i S. Prokofjev, a od naših 
L. M. Škerjanc, B. Kunc, B. Papandopulo, M. Taj- 
čević. 

Klavir — Ključevi 


KLAVIJATURA (tastatura), zajednički naziv za 
sve tipke pojedinog instrumenta (orgulje, čembalo, 
klavir, čelesta, ručna harmonika). 

KLAVIRSKI IZVADAK, instrumentalna i vo- 
kalno-instrumentalna djela prerađena za klavir. 


KLJUČEVI, znakovi koji na početku svakog cr- 
tovlja određuju visinu nota u tom crtovlju. U 
današnjoj muzici upotrebljavaju se tri ključa: 

G ključ ili violinski ključ: 

Ključevi — Komorna muzika 
F ključ ili basov ključ: 
i C ključ u dva položaja: 


== = 


Npr. nota na prvoj crti u violinskom ključu ozna- 
čuje ton e,, na istoj crti u basovom ključu ton G, 
u C ključu ton f, odnosno ton d. 


KOLORATURA, pjevanje s mnogo ukrasa, brzih 
pasaža i trilera, koje se izvodi obično na jednom 
vokalu u ritmu ili slobodno. 


KOLORIZAM, izražajno sredstvo koje se temelji 
na isticanju boje tona (timbar). Miješanjem i su- 
protstavljanjem različitih  timbara, naročito u 
orkestralnim djelima, kompozitori žele postići 
efekte tonskog bojenja. K. je karakteristična oso- 
bina muzike romantike (v.), osobito nacionalnih 
škola i impresionizma (v.). 


KOMORNA MUZIKA, kompozicije pisane za 
manje instrumentalne sastave u kojima svaku dio- 
nicu izvodi samo jedan instrumentalist. Naziv je 
dcbila po manjoj prostoriji, komori (tal. camera), 
feudalnih dvoraca u kojoj se izvodila zbog manjega 
broja svirača. Prema broju izvodilaca razlikuju se 
sastavi duo (2 instrumenta), trio (3 instrumenta), 
kvartet (4 instrumenta), kvintet (5 instrumenata), 
sekstet (6 imstrumenata), septet (7 instrumenata), 
oktet (8 instrumenata), nonet (9 instrumenata). 
K. m. zahtijeva poseban stil izvođenja, tzv. komorni 

Komorna muzika — Koncert 


stil, u kojemu svi instrumenti sudjeluju u izvedbi 
potpuno ravnopravno, što stvara utisak potpune 
zvukovne ravnoteže. K. m. doživljava razvoj u doba 
baroka (v.); vrhunac komornog muziciranja pred- 
stavljaju gudački kvarteti J. Haydna, W. A. Mo- 
zarta i L. van Beethovena. Muzička romantika dala 
je također značajna ostvarenja u gudačkim kvarte- 
tima F. Schuberta (Smrt i djevojka), R. Schumanna, 
J. Brahmsa, B. Smetane (Iz mog života), P. I. Čaj- 
kovskog, kvintetima F. Schuberta (Pastrva), R. 
Schumanna, C. Francka. K. m. pobuđuje velik 
interes kompozitora XX st. Nastaju brojne kompo- 
zicije za različite komorne sastave kompozitora 
raznih struja i pravaca kao C. Debussyja, B. Bart6- 
ka, A. Schčnberga, A. Berga, K. Szymanowskog, 
P. Hindemitha, D. Šoštakoviča, B. Brittena i dr. 
Kod. nas: 1. Brkanović, M. Cipra, B. Papandopulo, 
B. Bjelinski, I, Malec, M. Pozajić, L. M. Škerjanc, 
S. Rajičić, M. Vukdragović, Lj. Marić i dr. 


KOMPOZICIJA, muzičko djelo. 


KONCERT, 1. od druge polovice XVIII st. naziv 
za kompoziciju pisanu za jedan instrument (rjeđe 
dva ili tri) i orkestar. Od Mozartova doba koncert 
usvaja oblik sonatnog ciklusa u 3 stavka (rijetki 
su koncerti u 4 stavka — J. Brahms: II klavirski 
koncert, D. Šoštakovič: klavirski i violinski kon- 
cert). Prvi je stavak u sonatnom obliku, treći u 
formi ronda ili sonate, a drugi je slobodna oblika. 
Najbrojniji su klavirski i violinski koncerti; 2. pri- 
redba na kojoj se izvodi muzika za veći broj slu- 
šalaca, 

Koncertentna muzika — Konsonanca i disonanca 


KONCERTANTNA MUZIKA, 1. instrumentalne 
kompozicije pisane za jedan iH više solističkih 
instrumenata i orkestar; 2. u suvremenim kompozi- 
cijama izraz koncertantan znači slobodnu igru zvu- 
kova, bez bilo kakve vanmuzičke pobude (M. Ke- 
lemen Koncertantne improvizacije za gudače). 


KONCERTNI MAJSTOR, glavni violinist u orke- 
stru. Njemu je povjerena izvedba violinskih solo- 
-dionica. 

KONKRETNA MUZIKA, posebna tehnika kom- 
poniranja koju je uveo Pierre Schaeffer. K. m. 
nastala je u težnji da se izražajna sredstva muzike 
prošire što više izvan tonskih granica utvrđenih 
tradicijom i jedno je od posljednjih nastojanja XX 
st. U posebnim laboratorijima realizira se kon- 
kretna kompozicija -—— pomoću magnetofona i dru- 
gih elektroakustičkih aparata — različitim kombi- 
nacijama zvukova i šumova (tvorničke sirene, šum 
strojeva, glasovi životinja, zvižduk lokomotive) 
snimljenih na magnetofonskoj vrpci. Konkretnom 
muzikom bave se i D. Milhaud, O. Messiaen, P. 
Boulez, H. Scherchen, kod nas J. Malec, B. Sakač, 
J. Kalčić i dr. 

KONSONANCA I DISONANCA, Konsonanca je 
svako istovremeno zvučanje dvaju ili više tonova 
koje slušalac prima kao ugodno. Disonanca, na- 
protiv, zvuči neugodno. Kako kriterij ugode i ne- 
ugode nije apsolutan, to se određivanje konsonant- 
nosti i disonantnosti intervala, akorda i harmonija 
neprestano mijenja. 

Kontrabas — Koračnica 


KONTRABAS, najveći i najdublji gudački instru- 
ment, visok oko 180 cm. Žice su ugođene: E, A D 
G. Postoji vrlo malo literature za kontrabas solo, 
ali je on važan orkestralni, komorni i jazz instru- 
ment. 


KONTRAPUNKT, istovreme- 
no zvučanje dviju ili više raz- 
ličitih melodija, melodijski i 
ritmički samostalnih ali me- 
đusobno povezanih u cjelinu 
prema određenim načelima. 
Takav stil nazivamo polifoni ili 
kontrapunktski. Naziv k. upo»- 
trebljavao se za one glasove 
višeglasne kompozicije koji se 
suprotstavljaju datoj melodiji 
(cantus firmus). Više forme 
kontrapunkta jesu imitacija, ka- 
non i fuga. 

KONZERVATORIJ, stručna 
muzička škola. Naziv je talijan- 
skog porijekla; u XVI st. ozna- 
čavao je ustanovu u kojoj su se 
siromašna a nadarena djeca 
spremala za crkvene muzičare. 


KORAČNICA, kompozicija ' 
koja naglašenim, motoričkim Kontrabas 
ritmom, usklađuje  koračanje 
skupine ljudi. Koračnicu nalazimo u operi i baletu 
(Ch. Gounod, R. Wagner, G. Verdi, S. Prokofjev) i 
u mnogim instrumentalnim djelima (W. A. Mozart: 

Koračnica — Koral 


Sonata u A-duru, L. v. Beethoven: Sonata u As- 
-duru, S. Prokofjev). 

KORAL, 1. starokršćansko jednoglasno pjevanje 
koje se naziva i gregorijanski koral, odnosno gre- 
gorijansko pjevanje; 2. njemačka protestantska 
popijevka koju su stvorili Luther i njegovi suvre- 
menici. Gregorijanski k. je službena obredna mu- 
zika katoličke crkve, pjeva se kod svečanih misa 
i drugih obreda. U hrvatskim krajevima, gdje je 
dopuštena staroslavenska liturgija, izvodi se na sta- 
roslavenskom, a u nekim ibiskupijama i na živom 
hrvatskom jeziku. Povijest gregorijanskog pjevanja 
počinje pojavom kršćanstva. Pjevanje prvih kršćana 
temeljilo se na orijentalnim elementima hebrej- 
skim, grčkim i rimskim. Različiti utjecaji i izvori 
narušavali su jedinstvo liturgijskog pjevanja kato- 
ličke crkve, pa je za vrijeme pape Grgura Velikog 
(590—604) provedena revizija postojećih liturgijskih 
napjeva i ustaljeno jedinstveno liturgijsko pjeva- 
nje, nazvano po Grguru Velikom  gregorijansko 
pjevanje ili gregorijanski k. Učenici Grgura Veli- 
kog prenijeli su gregorijansko pjevanje u Englesku 
i Francusku, odakle se proširilo po cijeloj zapadnoj 
Evropi. 

Gregorijanski k. dosegao je vrhunac u XI st. U 
to vrijeme bio je osnov zapadnoevropske muzike, 
crkvene i svjetovne. Pojavom višeglasja (organum, 
i dr.), gregorijanski k. izgubio je svoje prvobitno 
značenje. Protestantski k. je pjesma himničkog ka- 
raktera u liturgiji njemačke protestantske crkve. 
Nastao je u doba Lutherove reformacije (XVI st.). 

Koral — Kromatika 


Tekst je na njemačkom jeziku, a melodija se odli- 
kuje svečanom jednostavnošću. Sve strofe pjevaju 
se na isti napjev. U liturgiji se izvodi jednoglasno 
kao skupno pjevanje svih vjernika. Već u XVI st. 
nastale su višeglasne kompozicije na temu korala. 
Kompozitori su obično namjev korala stavljali u 
najvišu dionicu i harmonizirali ga u homofonom 
stilu. Kao revolucionarna pjesma, protestantski 
koral odigrao je u doba reformacije veliku ulogu, 
osobito u Češkoj (husitski koral). Obradbe prote- 
stantskog korala nalazimo u djelima majstora ba- 
roka XVII i XVIII st., među kojima se ističu har- 
monizacije J. S. Bacha (u kantatama, oratorijima, 
pasijama) i instrumentalne obradbe (koralne pre- 
digre). I kompozitori neobaroka obrađuju prote- 
stantski k. (P. Hindemith: Slikar Mathis). 


KOREPETITOR, pijanist koji s pjevačima uvje- 
žbava pojedine solističke i zborne dionice. 
KORONA, znak za produženje tona. Koronom 


se produžuje ton približno za polovinu njegove vri- 
jednosti. Piše se iznad ili ispod note: 


4 


KROMATIKA, upotreba niza polustepena koji 
nastaju jednostrukim povišenjem ili sniženjem 
osnovnih tonova dijatonske ljestvice. 

Kromatska ljestvica, uzlazna i silazna: 


Kromatika — Kvinrtet 


Kromatski polustepen, polustepenski interval iz- 
među povišenog (ili sniženog) tona i njegovog 
osnovnog cblika: 


i === 


KSILOFCON, udaraljka sastavljena od niza drve- 
nih pločica ili valjaka nejednake veličine. Ton se 
proizvodi udarcima štapića. 


KVARTA, v. Interval. 
KVARTET, v. Komorna muzika. 
KVINTA, v. Interval. 
KVINTAKORD, v. Akord. 
KVINTET, v. Komorra muzika, 


356 


L 


LARGO, 1. oznaka za širok, vrlo spor tempo; 
2. naslov stavka ili kompozicije vrlo polaganog 
tempa. 

LEGATO, oznaka za povezivanje tonova. Slijed 
legato tonova mora se izvoditi tako da prvi ton 
ne prestane zvučati sve dok ne nastupi drugi. 

LEGENDA, kompozicija epsko-lirskog karaktera 
koja dočarava atmosferu legendarnih zbivanja (A. 
Dvorak, F. Liszt, H. Berlioz itd.). 

LEITMOTIV (lajtmotiv), motiv ili cjelovita tema 
koja simbolizira neko lice, radnju, stvar ili pojam. 
Najčešće se primjenjuje u muzičkoj drami. Načelo 
leitmotiva prvi dosljedno provodi R. Wagner. 

LENTO, 1. spori, polagani tempo; 2. stavak u 
polaganom tempu. 

LIBRETO, tekst za operu, operetu ili oratorij. 

LIGATURA, luk kojim se dvije note iste visine 
povezuju u zajedničko trajanje, npr. dvije četvrtine 
izvode se kao jedna polovina: 


s = 

Lira — Lutnja 


LIRA, 1. starogrčki instrument sa žicama, po 
obliku i načinu sviranja jednostavniji ali vrlo sro- 
dan kitari; 2. gudački instrument iz XV i XVI st. 
s više žica, od kojih su neke stajale izvan hvataljke; 
lira se gradila u tri veličine. 


Lutnja 


LOURE, v. Suita. 


LUTNJA, instrument s trbušastim korpusom i 
6—24 žica; ton se proizvodi trzanjem. Lutnja je 
u Evropi bila najpopularnija u XV i XVI st. kad 
su za nju napisana brojna djela: plesovi, varija- 
cije, fantazije itd. Muzika za lutnju zapisivala se 
posebnom vrstom notnog pisma — tabulaturom. 

Ljestvica 


LJESTVICA, niz od osam tonova poredanih 
unutar intervala oktave. Danas se upotrebljavaju 
dijatonske ljestvice, u kojima su razmaci između 
stupnjeva dijatonski intervali, i kromatske ljestvi- 
ce, u kojima se upotrebljavaju i kromatski poluste- 
peni (v. Kromatika). Dijatonske ljestvice sastoje se 
od dva tetrakorda (v. Tetrakord). U dur ljestvici 
raspored cijelih stepena i polustepena jednak je u 
oba tetrakorda: 


ne = 


Mo! ljestvica javlja se u tri oblika: prirodnom 
(Nota 13), harmonijskom (Nota 13 c), i melodij- 
skom (Nota 13€e). U svima se donji i gornji tetra- 
kord razlikuje po smještaju cijelih i polustepena: 


= 
===. 
a 


(i 13 Jo i KE 


Stari načini (v.) idu također u skvrinu dijatonskih 
ljestvica. Cjelostepena ljestvica dijeli oktavu u 6 
cjelostepenih intervala. Primjenjivali su je impre- 
sionisti. 

MADRIGAL, višeglasna zborna kompozicija svje- 
tovnog sadržaja. Javlja se u XIV st. u Italiji, u 
razdoblju ars nova (v.). U doba renesanse m. po- 
staje najvažniji oblik svjetovne a cappella muzike. 
Razvio se iz vokalne forme frottole, višeglasne 
kompozicije XV st., u kojoj se melodijski isticao 
najgornji glas (jedini je imao tekst), a ostale su 
dionice bile harmonijska pratnja. Uvođenjem imi- 
tacijske obrade i dodavanjem teksta svim glaso- 
vima nastaje novi polifoni oblik — renesansni m. u 
kojemu peteroglasnost postaje pravilo. Tekst ma- 
drigala je na narodnom jeziku pretežno ljubavnog 
karaktera (Petrarca, Ariosto, Tasso i dr.). Karak- 
teristično je za m. diskretno, katkada i naivno 
tonsko slikanje pojedinih odlomaka teksta, naj- 
češće oponašanje pojava iz prirode. Istaknuti kom- 
pozitori madrigala bili su Nizozemci J. Arcadelt, 
A. Willaert, O. di Lasso, Talijani Palestrina, L. Ma- 
renzio, Gesualdo da Venosa, C. Monteverdi, Englezi 
J. Byrd, O. Gibbons, T. H. Morley i dr. 


MAESTOSO, oznaka za svečan, dostojanstven 
način izvedbe. 

Maestro — Manual 


MAESTRC, počasni naslov za kompozitora ili 
dirigenta. 

MAGNETOFON, aparat za snimanje i reproduci- 
ranje zvuka pomoću elektromagnetskih impulsa. 


MAJSTORI PJEVAČI, v. Trubaduri. 


MANDOLINA, instrument sa žicama, vrlo ispup- 
čena korpusa, izgrađen od dugoljastih daščica. Žice 
su postavljene u parovima (obično 
4 para) i trzaju se. Za mandolinu 
su pisali A. Vivaldi, G. Verdi, G. 
Mahler, M. de Falla i dr. 


MANHEIMSKA ŠKOLA (man- 
hajmska), naziv za skupinu muzi- 
čara okupljenih u Mannheimu u 
Bavarskoj sredinom XVIII st. 
Osnivači su ove škole J. V. Stamitz 
i F. X. Richter. M. š. pridonijela 
je razvoju sonatnog oblika (v.). 
Među djelima kompozitora te ško- 
le prvi put se javlja simfonija sa 
četiri stavka (treći stavak je me- 
nuet). Prošireni orkestar, u koje- 
mu se učvršćuje kao orkestralni 
instrument klarinet razvio je vi- 
soki nivo izvođenja primjenjujući 
naročito crescendo i decrescendo 
kao sredstvo za postizanje drama- Mandolina 
tičnosti. 

MANUAL (klavijatura), niz tipaka na kojima 
izvođač svira rukama (za razliku od pedala, klavi- 
jature na kojoj se svira nogama). 


361 


Marcato — Masovna i borbena rjesma 


MARCATO (markato), oznaka za isticanje, na- 
glašavanje pojedinog tona ili akorda. 


MARSEILLAISE, v. Masovna i borbena pjesma. 
MARŠ, v. Koračnica. 


MASOVNA I BORBENA PJESMA, zborska pje- 
sma s tekstom aktuelnog nacionalnog ili revolucio- 
narnog sadržaja, pristupačne melodije, najčešće u 
ritmu koračnice, katkada i himničkog karaktera. 
Cilj masovne i borbene pjesme je buđenje i širenje 
nacionalnih i socijalnih ideja. Takve pjesme nasta- 
jale su od vremena francuske revolucije kroz čitavo 
XIX st. Vrlo je popularna bila Marseillaise (Mar- 
sejez), francuska revolucionarna pjesma, koju je 
1792. sastavio kapetan Rouget de Lisle, a ime je 
dcbila po dobrovoljcima iz Marseillea koji su je 
pjevali kad su išli u pomoć pariškim revoluciona- 
rima. Internacionalu, revolucionarnu himnu među- 
narodnog proletarijata, komponirao je 1888 radnik 
Pierre Degeyter ma tekst pariskog komunara, pje- 
snika-proletera Eugčne Pothiera; cna poziva sve 
potlačene u borbu za socijalnu pravdu. U Hrvatskoj 
su u doba ilirskog pokreta nastale davorije i bud- 
nice, od kojih su najpoznatije Još Hrvatska nij' 
propala i Prosto zrakom ptica leti (D. Demeter) V. 
Lisinskoga, dok je u Srbiji pjesma Ustaj, ustaj ST- 
bine postala borbeni poklič Srba u revoluciji 1848. 
Oktobarska revolucija, španjolski građanski rat, 
oslobodilački pokreti u II svjetskom ratu dali su 
povoda za stvaranje mnogobrojnih pjesama ove 
vrste. Gotovo s prvim pucnjem narodnooslobodila- 
čkog rata kao prvi borac javlja se kod nas borbena 

pjesma, najkarakterističnija i najraširenija muzi- 
čka forma naše revolucije. Uz pjesme iz međuna- 
rodnog radničkog pokreta i revolucija, pjevale su 
se borbene pjesme nastale u logorima i kaznioni- 
cama stare Jugoslavije (Bilećanka, Mitrovčanka). 
Kao što je narodna pjesma oduvijek pratila čitav 
život čovjeka, tako je i u NOB-u narod sve značaj- 
ne doživljaje stavljao u pjesmu. Pjesma je bila 
podsjetnik, bilježnica uspomena, kroz pjesmu narod 
je ocjenjivao situacije, događaje i ljude. Mnoge 
narodne borbene pjesme pjevaju o Titu. Najpozna- 
tije su Druže Tito, ljubičice bijela i Druže Tito mi 
Ti se kunemo, pjesma koja je postala simbol pri- 
vrženosti Titu, simbol odlučnosti našega naroda da 
u izgradnji socijalizma ne skrene s puta kojim ga 
je poveo drug Tito. Između okršaja i bitaka nasta- 
jale su pjesme kompozitora, učesnika NOB-a. Neke 
od tih pjesama narod je prihvatio kao svoje u toli- 
koj mjeri da se zaboravilo i ime kompozitora. Kako 
su se pjesme širile usmenom predajom, doživljavale 
su promjene u tekstu i melodiji prema kraju u 
kojem su se pjevale. Odatle razne varijante jedne 
te iste pjesme. 

MAZURKA, poljski narodni ples u trodobnoj 
mjeri i umjerenom tempu, s naglaskom na drugoj 
ili još češće trećoj dobi. Ples mazurka izvodi se u 
osam ili četiri parova s vrlo različitim pokretima, 
često improviziranim. U umjetničku muziku ma- 
zurku uvodi F. Chopin, zatim M. J. Glinka, P. Čaj- 
kovski, K. Szymanowski. 

Ritmička figura mazurke: 
E: sa Bi s1 
MEĐUSTAVAK, obično povezuje dva, tematski 
važnija, odsjeka kompozicije (npr. prvu i drugu 
temu u ekspoziciji sonate). 
MEGAFON, v. Zvučnik. 


MEHANIČKI INSTRUMENTI, opći naziv za 
instrumente kod kojih izvođača zamjenjuju posebni 
mehanizmi. 


MEISTERSANGER, v. Trubadurska muzika. 


MELIZAM, niz tonova kraćeg trajamja koji se 
pjevaju na jedan slog teksta. Melizmi obogaćuju 
i uljepšavaju melodijsku liniju. 


MELODIJA, niz tonova, različitih po visini i tra- 
janju, koji tvore zaokruženu cjelinu. Zbog nepo- 
srednosti djelovanja melodija je najpristupačniji 
element muzike. 

MELODIJSKI UKRASI, jedan, dva ili više to- 
nova kraćih ritmičkih vrijednosti, koji su sastavni, 
ali ne i bitni dio melodijske linije. Zapisuju se sit- 
nim notama: za predudar (v. pr. 15), za triler 
(vidi pr. 15 c), ili grafičkim simbolima: za mordent 
(vidi pr. 15 g), za gruppetto (vidi pr. 15). 


piše se: 
l5a l5c 15 g l5e 


tr 
== == = = 

izvodi se: 
a c g e 
=" = == === 

Melodijski ukrasi rezultat su izvodilačke prakse 
i muzičkog ukusa određenog vremenskog razdob- 
lja. Zbog toga se broj melodijskih ukrasa, opseg 
njihove primjene kao i način izvođenja mijenjaju 
prema određenim stilskim razdobljima. 

MELODRAMA, 1. govorna drama s muzičkom 
pratnjom; 2. dio muzičko-scenskog djela u kojem 
se govori ili recitira uz pratnju muzike. 

MELOGRAFIJA, zapisivanje narodnih melodija 
i plesova. Nekad su melografi zapisivali po sluhu. 
Svršetkom XIX st. ušao je u upotrebu fonograf na 
koji su melografi najprije snimili melodije, a onda 
ih prinijeli u notno pismo. Danas je najviše u 
upotrebi magnetofon — na osnovu magnetofonskih 
snimki melografi po sluhu transkribiraju melo- 
dije. 

MENUET, frnacuski umjereno brzi ples, s gra- 
cioznim, suzdržanim wokretima. Prvi put spominje 
se u XVI st., a u XVII st. postaje službeni dvorski 
ples. Kao stilizirani ples ulazi u balete, opere, suite, 
sonate, simfonije (J. B. Lully, J. Ph. Rameau, G. F. 
Ha&ndel, J. S. Bach, J. Haydn, W. A. Mozart itd.). 

METALOFON, udaraljka slična ksilofonu. Sa- 
stoji se od drvenog ormarića za rezonanciju, na 
kojem je oričvršćeno desetak različito ugođenih 
metalnih pločica. Ton se proizvodi udaranjem s dva 
batića. 

METRIKA, nauka o izmjenjivanju metrički istak- 
nutijih i manje istaknutih dijelova mjere, o njiho- 
vom međusobnom odnosu i o oblikovanju zaokru- 
žene metričke cjeline. 

METRONOM, sprava koja otkucava određeni 
broj otkucaja u minuti (od 40—200). Pomaže izvo- 
đaču i kompozitoru da tačno odrede brzinu izvođe- 
nja muzičkog djela. Većina suvremenih kompozi- 
tora, uz oznake tempa (npr. allegro, andante i dr.) 
bilježi i metronomsku oznaku (npr. M.M = 100, što 
znači da je trajanje četvrtinke jednako stotinki 
minute). 


METROPOLITAN OPERA HOUSE. (MET) u 
New Yorku, najveće i najuglednije operno kaza- 
lište u svijetu. Među znamenitim opernim umjet- 
nicima svijeta, članovima te operne kuće, nalaze 
se i imena naših pjevača Milke Trnine (1863—1941), 
Zinke Kunc-Milanov, Biserke Cvejić i Vladimira 
Ruždjaka. 

MEZZOFORTE (mecoforte), oznaka za srednje 
jaki dinamički stupanj (između forte i piano); ozna- 
čuje se kraticom mf. 

MEZZOPIANO (mecopijano), oznaka za srednje 
tiho dinamički stupanj (jači od piano tiši od mezzo- 
forte); obično se označuje kraticom mp. 


MINIJATURA, zajednički naziv za kraće instru- 
mentalne kompozicije sažetog oblika. Minijature su 
njegovali naročito kompozitori romantike. 


MINNESANGER v. Trubadurska muzika. 

MISA, katoličko bogoslužje sa stalnim dijelovima 
Kyrie, Gloria, Credo, Sanctus, Benedictus, Agnus 
Dei. U muzičkom pogledu misa je prošla kroz tri 
razvojna stadija i to: koralna misa, pjevana jedno- 
glasno na gregorijanske napjeve; višeglasna, a ca- 
pella misa iz XV i XVI st., u kojoj se svi dijelovi 
zasnivaju na istom cantusu firmus uzetom iz gre- 
gorijanskoga korala ili iz svjetovne chansone. Takve 
mise komponirali su Nizozemci, naročito I. Ockeg- 
hem, J. Obrecht, O. di Lasso i talijanski kompo- 
Zitor Palestrina; orkestarska misa za zbor i soliste 
UZ orkestar pojavila se u XVII st. Velika umjet- 
nička ostvarenja dali su J. S. Bach (M. u h molu), 
W. A. Mozart (Krunidbena m.), L. van Beethoven 
(M. solemnis), I. Stravinski. 


MISTERIJ, jedan od razvojnih oblika srednjo- 
vjekovne liturgijske drame. M. je bio od XIV do 
XVII st. vrlo raširena nabožna pučka priredba na 
narodnom jeziku isprepletena pjevanjem i svira- 
njem. U Hrvatskoj su m. qazivali crkveno prika- 
zanje. 

MJERA, metrička jedinica koja se u notnom 
tekstu omeđuje taktnom crtom. Npr. 


Dijelovi mjere jesu dobe. One slijede jedna za 
drugom u jednakim vremenskim razmacima, a raz- 
likuju se po metričkom akcentu. Najistaknutija je 
prva doba: teza. Za njom slijedi lakša doba: arza. 
Izmjena teze s arzom tvori dvodobnu mjeru, teze 
s dvije arze trodobnu mjeru. To su jednostavne 

mjere, a složene nastaju od dvije, tri ili više jedno- 
stavnih mjera. 

Zbroj ritmičkih vrijednosti svakog takta, bilo 
nota ili pauza, mora odgovarati oznaci mjere koja 
se bilježi na početku kompozicije ili u toku kompo- 
zicije, ukoliko se početna mjera mijenja. Oznaka 
za mjeru sadrži dvije brojke pisane u obliku raz- 
lomka. Brojnik označava broj dobi, a nazivnik 
ritmičku vrijednost dobe. Npr. 3/4 znači da u sva- 
kom taktu imamo tri četvrtine: 


Hr ===== 


U takvom slučaju četvrtina traje jedan udarac, 
a raspored naglašenih i nenaglašenih doba jest: 
arza - teza - teza. Oznaka mjere npr. 3/8 označuje 
da u taktu imamo tri osminke, ali u tom slučaju 
osminka traje jedan udarac: 


=== == 


Mjera alla breve bilježi se ovako: 
= 


a sadrži dvije dobe i to dvije polovine: 


r===r= 


MODALNA NCTACIJA, v. Notacija. 

MODERATO, umjereno brz tempo. Dodaje se 
i uz druge oznake za tempo (npr. allegro moderazo 
— umjereno brzo). 


MODULACIJA, prelaz iz jednog tonaliteta u 
drugi unutar iste kompozicije, odnosno stavka. 
Prema izboru harmonija, modulacija može biti dija- 
tonska, kromatska i enharmonijska. 

MOL, v. Ljestvica. 


MOMENT MUSICAL (moman mizikal), kraća 
instrumentalna kompozicija lirskog karaktera. Naj- 
poznatija djela pod tim naslovom napisao je F. 
Schubert. 


MONODIJA, jednoglasno pjevanje uz instrumen- 
talnu pratnju koja se improvizirala na označeni 
generalbas (v.). M. je nastala svršetkom XVI st. u 
okviru firentinske camerate (v. Opera). Monodijsko 
pjevanje doseglo je vrhunac u XVII st. u operama 
C. Momteverdija. 


MONOKORD, instrument s jednom žicom nape- 
tom na drveni rezonator. Služi za istraživanje aku- 
stičnih zakonitosti. Bio je poznat još prije Pitagore. 


MONOTEMATIKA, postupak kojim se teme po- 
jedinih stavaka stvaraju iz jedne jedine, ili iz ma- 
log broja tema, putem ritmičkih i u manjoj mjeri 
melodijskih izmjena. M. je prvenstveno tekovina 
romantizma. Monotematiku je primijenio Liszt u 
svojoj klavirskoj sonati u h molu i u simfonijskim 
pjesmama (Preludiji). 


MORDENT, v. Melodijski ukras. 

MOSTET, višeglasni zborni muzički oblik koji se 
razvijao i mijenjao od XIII do XVIII st. Francuski 
m. škole Notre-Dame u Parizu iz XIII—XIV st. bio 
je troglasna kompozicija sa cantusom firmusom 
(gregorijanskim napjevom) u donjem glasu, nad ko- 
jim su se izvodile druge dvije melodije (duplum i 
triplum) raznih mnitmova i tekstova. Renesansni m. 
osim imena nema ništa zajedničko sa starofrancu- 
skim motetom. Renesansni m. je višeglasna kom- 
pozicija za zbor a cappella na latinskom jeziku, 
obično bez primjene cantusa firmus. Uz misu m. 
je najznačajniji oblik renesansne liturgijske mu- 
zike. Oblik moteta ovisi o tekstu; svaki novi 
odlomak teksta donosi novu temu, koja se zatim 
ponavlja u ostalim glasovima. Najznačajniji kom- 
pozitori moteta bili su u XVI st. Josquin des Prčs 
(Žosken de Pre), A. Willaert, O. di Lasso, Palestrina 
i Slovenac J. Petelin-Gallus. U XVII st. napušta se 
a cappella stil te se pišu moteti koje izvode solistički 
glasovi uz pratnju instrumenta (Byrd, H. Schiitz, 
kod nas I. Lukačić, V. Jelić). Takav motet živi još 
i danas u crkvenoj muzici. 

MOTIV, najmanja ritmički i melodijski za- 
okružena muzička cjelina. M. je dio fraze ili teme. 
Ponekad sadrži samo dva tona (L. van Beethoven 
Klavirska sonata op. 2 br. 2), ali može obuhvaćati 
i dva takta. Tokom kompozicije često se ponavlja, 
mijenja i provodi. 

MOTORIKA, u muzici označuje specifično ritmi- 
čko kretanje čija pravilnost i neprekidnost podsjeća 
na kontinuirani rad stroja. M. je izrazita stilska 
karakteristika baroknog razdoblja. U XX. st. m. 

ponovno dobiva istaknutu ulogu pojavom neoba- 
roka (v. Neoklasicizam). 


MUSETTE, v. Suita. 


MUSICAL, muzičko-scensko djelo srodno reviji 
i opereti. Libreto musicala temelji se uvijek na 
literarno vrijednim tekstovima. (1. Tijardović Kata- 
rina Velika prema djelu B. Shawa). 


MUZIČKA ABECEDA, sedam slova abecede: 
CDEFGAH označuju sedam osnovnih (prirod- 
nih tonova muzičkog sistema. 


MUZIČKA DRAMA, v. Opera. 


MUZIČKI FESTIVAL, višednevne priredbe u 
okviru kojih se izvode djela jednog ili nekolicine 
kompozitora. Prvi m. f. održani su u XVIII st. u 
Engleskoj i Austriji, a u XIX st. u Njemačkoj. U 
XX. st., osobito nakon II svjetskog rata, broj festi- 
vala povećao se na više od 60. Renomirani m. f. 
održavaju se u Salzburgu (u znaku W. A, Mozarta), 
u Bayreuthu (Wagnerov festival), u Pragu (Praško 
proljeće), u Edinburghu, u Firenci (Firentinski maj 
u muzici), u Dubrovniku (Dubrovačke ljetne igre). 
Djela suvremenih kompozitora izvode se ma Bien- 
naleu u Veneciji i u Zagrebu, u Donaueschingenu, 
Darmstadtu, Stuttgartu, u Varšavi (Varšavska je- 
sen) i dr. 

MUZIČKI FOLKLOR, 1. komparativna znanost 
koja obuhvaća proučavanje i rekonstruiranje du- 
hovne kulture pojedinih naroda i njezin razvoj na 
temelju folklornog materijala; 2. narodno muzi- 
čko stvaralaštvo. M. f. je predmet izučavanja 

etnomuzikologije koju je utemeljio A. J. Ellis 1884. 
Osnivač etnomuzikologije u našoj zemlji bio je F. 
KS. Kuhač. Jugoslavenski m. f. je neobično bogat i 
raznovrstan melodijom i ritmom i na svim podru- 
čjima pokazuje vrlo originalnu stvaralačku aktiv- 
nost čovjeka iz naroda. Jugoslavenski narodi iz- 
gradili su u XIX i XX st. svoju umjetničku muzi- 
čku kulturu na osobinama muzičkog folklora. Uz 
opće svaka naša SR pokazuje i posebne zmačajke 
muzičkog folklora. 


MUZIČKI INSTRUMENTI, opći naziv za sve 
jednostavnije i složenije mehanizme pomoću kojih 
se proizvode tonovi i zvukovi (izuzevši ljudski glas). 
Prema izvoru zvuka muzički su instrumenti podi- 
jeljeni u četiri skupine: žičani instrumenti (v. gu- 
dački i trzalački); duhački instrumenti (v. drveni 
i limeni); udaraljke (v.) i električni instrumenti 
(v.). v. i Narodni instrumenti. 


MUZIKA, umjetnost koja se služi tonovima i 
njihovim kombinacijama kao izražajnim sredstvom. 
Naziv m. izveden je od grčke riječi muza, kako su 
Grci nazivali Zeusove kćeri, zaštitnice umjetnosti. 
Iako postoji velik broj definicija o muzici, dosada 
nijedna ne obuhvaća cjelokupni pojam muzike. 
Postoji nekoliko podjela muzičke umjetnosti u 
razne vrste, kao po sadržaju: umjetnička ili ozbilj- 
na, narodna, zabavna muzika; po načinu izvođenja: 
vokalna koju izvode pjevači solisti ili pjevački zbor; 
instrumentalna, koju izvode svirači solisti, (solisti- 
čka), manje skupine svirača (komorna) ili orkestar 
orkestralna); vokalno-instrumentalna, najčešće mu- 
zičko-scenske vrste opera, opereta, balet; po 

namjeni: svjetovna, duhovna, koncertna, vojna, 
dječja; po karakteru: lirska, epska, dramska. 
MUZIKA XX STOLJEĆA. Početak suvremene 
muzike obilježavaju dvije glavne muzičke struje: 
njemačka kasna romantika i francuski impresioni- 
zam, u godinama prije I svjet. rata. Unatoč znatnim 
razlikama zajednička crta im je sklonost prema 
programnoj muzici i korištenje krajnjih granica 
tonalnog sistema koji se temelji na duru i molu. 
Kao opozicija na impresionizam javlja se ekspre- 
sionizam (v.), koji napušta princip tonaliteta (tzv. 
atonalnost) i izgradnju forme na bazi razrade te- 
matskog materijala (atematizam). Ovu fazu pred- 
stavlja bečka atonalna škola (Schčnberg, Berg, We- 
ben) u razdoblju od 1908—1920. U drugom dece- 
niju XX st. Stravinski, Bartok i naš Štolcer-Sla- 
venski unose u ekspresionizam elementarne ritmo- 
ve inspirirane folklorom. Po završetku I svjetskog 
rata iskristalizirao se novi stil, neoklasicizam (v.) 
kojemu je uzor rana klasika i barok (neobarok). U 
međuvremenu Schčnberg izgrađuje dodekafoniju 
(v.), svojevrsnu organizaciju atonalnog muzičkog 
jezika. Prihvaćena od Berga, Weberna i drugih, 
dodekafonija predstavlja jedan od vodećih pravaca 
suvremene muzike. U dosljednoj primjeni dode- 
kafonije, težeći krajnjoj ekonomiji sredstava, We- 
bern je došao do punktualizma (v.). Poslije II svjet- 
skog rata javljaju se pokušaji totalne organizacije 
svih muzičkih elemenata putem raznih kompozi- 
cionih tehnika koje se zajednički nazivaju serijelna 
muzika (v.). Sliku muzike XX st. upotpunjavaju 

konkretna (v.), elektronska (v.) i sintetska muzika 
(v.). 

MUZIKA U BOSNI I HERCEGOVINI, doživljava 
intenzivan razvoj nakon oslobođenja, iako rad na 
području muzike možemo pratiti od okupacije 1878 
(pjevački zborovi, vojne muzike). Umjetničke usta- 
nove: Sarajevska opera, Sarajevska filharmonija, 
Simfonijski orkestar u Mostaru, Simfonijski orke- 
star i Pjevački zbor Radio-Sarajeva doprinose šire- 
nju muzičke kulture u republici. Niže i srednje 
muzičke škole (Sarajevo, Banjaluka, Mostar, Tuzla), 
muzički odsjek Više pedagoške škole u Sarajevu i 
Muzička akademija u Sarajevu odgajaju stručne 
kadrove. Kompozitori BiH zasnivaju svoje stvara- 
laštvo većinom na bogatom i umjetnički vrijednom 
muzičkom folkloru. Među formama prevladavaju 
zborske kompozicije i solo-pjesme (B. Grković, V. 
Milošević Krvava bajka, Jama, Pjesme sa Zmijanja 
i solo-pjesme, J. Pleciti, M. Pozajić Rapsodija, M. 
Prebanda, C. Rihtman Pjesma o Čiči, M. Špiler 
Majka pravoslavna, B. Trudić). Instrumentalna mu- 
zika obuhvaća kompozicije za solo-instrumente, 
obrade narodnih i partizanskih pjesama za razne 
sastave, koračnice, uvertire, orkestralne suite, sim- 
fonijske pjesme, koncerte za solo-instrumente i 
orkestar (V. Milošević, B. Trudić) i simfonije (B. 
Trudić). Suradnici Instituta za proučavanje folklora 
u Sarajevu i Odsjeka za muzički folklor Narodnog 
muzeja u Banjaluci (C. Rihtman i V. Milošević) 
sakupili su i zabilježili velik broj narodnih melo- 
dija i pridonijeli razvoju etnomuzikologije; na po- 
dručju muzičke kritike aktivno djeluje Z. Kuču- 
kalić. 

MUZIKA U CRNOJ GORI, počela se znatnije 
razvijati potkraj XIX st., kada se javljaju prvi 
domaći kompozitori. Tako je Š. Ognjenović kompo- 
nirao odlomke iz Gorskog vijenca P. P. Njegoša, 
a Mirko Petrović-Njegoš muziku za dramu svog 
oca, kneza Nikole Njegoša Balkanska carica. Prvi 
školovani muzičar Jovan Ivanišević svršio je praški 
konzervatorij (Z. Fibich); komponirao je crnogor- 
sku himnu, solo-pjesme, zborske i orkestralne 
kompozicije, ali je tragična smrt prekinula njegov 
rad. Nakon oslobođenja osnovane su niže i srednja 
muzička škola, kulturno-umjetnička društva, pje- 
vački zbor i orkestar Radio-stanice u Titogradu 
koji šire muzičku kulturu. Crnogorski muzički fol- 
klor pobuđivao je interes mnogih etnomuzikologa 
i kompozitora. Najpoznatiju zbirku Crnogorske na- 
rodne pjesme složene u note sastavio je L. Kuba, 
a studije i melografe crnogorskih narodnih napjeva 
dali su M. Milojević, M. Vasiljević i J. Milošević. 


MUZIKA U HRVATSKOJ, može se podijeliti u 
pet razdoblja. Prvo razdoblje: od prvih poznatih 
podataka do svršetka XVIII st. Kulturni spomenici 
(kodeksi, misali, antifonari) svjedoče o njegovanju 
crkvene muzike. Sačuvani su podaci o radu hrvat- 
skih muzičara XVI—XVIII st. u Dalmaciji i Du- 
brovniku, među kojima se ističu Šibenčanin Ivan 
Lukačić i Riječanin Vinko Jelić, predstavnici ranog 
muzičkog baroka. Najstariju dosada poznatu svje- 
tovnu kompoziciju predstavljaju četveroglasni ma- 
drigali na talijanskom jeziku Andrije Patricija 
s otoka Cresa, izdani u XVI st. U XVIII st., djeluju 

Ivan Mane Jarnović, violinist i kompozitor i Du- 
brovčani Lukša Sorkočević i njegov sin Antun, 

Drugo razdoblje: obuhvaća prvu polovinu XIX 
st., doba romantizma, kada pripadnici ilirskog po- 
kreta stavljaju muziku u službu patriotizma. Na- 
staju mnoge budnice, davorije i prigodne pjesme 
muzičara-diletanata. Stvarati umjetničku muziku u 
duhu narodne bio je njihov cilj, pa se otpočelo sa- 
kupljanjem i proučavanjem narodnih napjeva. 
Među muzičarima-ilircima izdiže se Vatroslav Li- 
sinski, prvi profesionalni hrvatski muzičar, kom- 
pozitor prve hrvatske opere Ljubav i zloba izve- 
dena 1846. Ostali muzičari-ilirci: F. Livadić, F. 
Pokorni, J. Juratović, I. Padovec (virtuoz na gi- 
tari), J. Runjanin (autor hrvatske himne), F. Pin- 
tarić i J. Wiesner-Morgenstern (pedagog i kom- 
pozitor. 

Treće razdoblje: nazvano »Zajčevo razdoblje«, 
obuhvaća drugu polovinu XIX st. do prvoga svjet- 
skog rata. Ivan Zajec razvio je kroz četiri decenija 
u Zagrebu bogatu aktivnost kao kompozitor, diri- 
gent i organizator muzičkog života. Njegova naj- 
popularnija opera je Nikola Šubić Zrinjski iz 1876. 
Ostali muzičari ovog razdoblja: Dj. Eisenhut, V. 
Kolander, F. Vilhar, V. Novak te Franjo Ks. Kuhač, 
osnivač hrvatske muzikologije i etnomuzikologije. 

Četvrto razdoblje, između I i II svjetskog rata; 
djeluje generacija muzičara koja je svoje obrazo- 
vanje stekla na zagrebačkom konzervatoriju, a usa- 
vršila ga u inozemstvu (često Prag). Gotovo svi 
kompozitori zastupaju nacionalni muzički smjer 
težeći da ga povežu s naprednom evropskom mu- 

zikom. U prelaznom periodu do afirmacije nacio- 
nalne struje značajna je djelatnost Blagoja Berse, 
kompozitora i pedagoga. Među kompozitorima na- 
cionalnog smjera ističu se A. Dobronić, I. Matetić- 
-Ronjgov (komponirao u duhu istarskog folklora), 
F. Lhotka, K. Odak, B. Širola, Z. Grgošević, K. Ba- 
Tanović (kompozitor prvog baleta Licitarsko srce), 
J. Gotovac (autor najpopularnije hrvatske opere 
Ero s onog svijeta, 1935). Posebno mjesto zauzima 
Josip Štolcer-Slavenski. I on je crpao na izvoru 
narodnog stvaralaštva, ali je prvi počeo primjenji- 
vati suvremeni muzički govor (politonalnost i 
ritmičku  izdiferenciranost). Njegova Simfonija 
Orijenta (1934 god.) za sole, zbor i orkestar pred- 
stavlja vrhunsko djelo novije jugoslavenske mu- 
zike. Ovo razdoblje ostvarilo je ideal Iliraca: na- 
cionalni smjer dao je hrvatskoj muzici vrijedna 
ostvarenja na području vokalne, instrumentalne i 
muzičko-scenske umjetnosti. 

Peto razdoblje, nakon svršetka II svjetskog rata. 
Dok jedan dio kompozitora i dalje zastupa nacio- 
nalni smjer, mlađi kompozitori napuštaju vezu s 
iolklorom i traže nove putove primjenjujući proši- 
renu tonalnost, atonalnost, politonalnost, dodekafo- 
niju. Istaknuti kompozitori ovog razdoblja su: Ivan 
Brkanović, dosljedan pobornik nacionalnog smjera 
u koji unosi snažne individualne značajke; njegove 
zborske kompozicije obrednog karaktera najvred- 
nija su djela suvremene hrvatske zborske litera- 
ture, Milo Cipra pretežno je instrumentalni kom- 
pozitor, Boris Papandopulo obuhvatio je u svom 
brojnom opusu razne smjerove, Nikola Hercigonja 

autor je borbenih i masovnih pjesama, te pjesama 
sa socijalnom tematikom. Kompozitori koji su na- 
pustili nacionalni muzički smjer: Bruno Bjelinski, 
autor  solo-pjesama, instrumentalnih, komornih 
i orkestralnih kompozicija. Stjepan Šulek, istaknuti 
gimfoničar, Natko Devčić, u prvoj fazi neona- 
cionalist (Istarska suita); Branimir Sakač, Milko 
Kelemen, Ivo Malec usvojili su karakteristične 
kompozicijske postupke suvremene zapadnoevrop- 
ske muzike: atonalnost, politonalnost, dodekafoniju, 
serijelnu muziku (Kelemen) i upoznali muzičku 
javnost Hrvatske s konkretnom i elektronskom 
muzikom (Malec-Sakač). 

MUZIKA U MAKEDONIJI. Počeci i razvoj ve- 
zani su uz ohridsku školu koju su osnovali Kliment 
i Naum, učenici Ćirila i Metodija. Osnutak prve 
samostalne makedonske države u X st. povoljno je 
utjecao na razvoj crkvene i svjetovne muzike, ali 
je turska vladavina zakočila dalji rad. Ostala je sa- 
mo narodna umjetnost, koju nisu mogli uništiti ni 
vjekovi robovanja. S pokretom za oslobođenje Ma- 
kedonije, potkraj XIX st., počinje se njegovati i 
muzika. U to vrijeme djeluje Atanas Badev, uče- 
nik Rimskog-Korsakova, prvi stručno obrazovani 
makedonski muzičar. Bađev je prvi pisao o velikoj 
vrijednosti makedonske narodne muzike. Prva ge- 
neracija makedonskih muzičara (S. Gajdov, Ž. Fir- 
Jov, T. Prokopijev, T. Skalovski) pojavila se pred 
Isvjetski rat, a pripadala je nacionalnom muzičkom 
smjeru. Nastaju pretežno vokalne kompozicije, po- 
sebno zborska muzika (Prokopijev Kumanovke, 
Skalovski Makedonsko oro, Svatovska suita, kan- 

tata 11 oktobar), ali i prvi makedonski balet Labin 
i Dojrana Prokopijeva). Nakon oslobođenja osnova- 
ne su razne muzičke institucije, kao opera i balet 
skopskog kazališta, Makedonska filharmonija, zbor 
i simfonijski orkestar Radio-stanice Skopje, an- 
sambl narodnih pjesama i igara Tanec, Folklorni 
institut i muzičke škole. Suvremeni makedonski 
kompozitori (B. Ivanovski, V. Nikolovski, K. Make- 
donski, T. Prošev, T. Zografski) dali su svojim sim- 
fonijskim pjesmama i simfonijama znatan doprinos 
razvoju orkestralne muzike. Prvu makedonsku ope- 
ru Goce napisao je K. Makedonski. Makedonski mu- 
zički folklor inspirirao je mnoge naše kompozitore, 
od kojih su najpoznatije obradbe makedonskih pje- 
sama u VII, X i XV rukoveti St. Mokranjca i balet 
Ohridska legenda St. Hristića. 


MUZIKA U NOB-u. Osim narodnih borbenih pje- 
sama (v. Masovna i iborbena pjesma) nastajale su i 
umjetničke kompozicije. Kompozitori-partizani di- 
zali su muzikom svijest narodnih masa i jačali vje- 
ru u pobjedu. Najrašireniji oblik stvaralaštva bila 
je masovna pjesma. Od velikog broja pjesama neke 
su sačuvale trajnu vrijednost, kao Uz maršala Tita, 
Ide Tito preko Romanije i Kozara O. Danona. Mi- 
traljeza na stihove V. Nazora i Ognjeni vlak na sti- 
hove G. Kovačića N. Devčića, Naša pjesma na sti- 
hove G. Kovačića. N. Hercigonje, Obruč, Hej tova- 
riši M. Kozine, kao i pjesme K. Pahora (Oče naš 
hlapeca Jerneja), R. Gobeca (Hej partizan), S. Bom- 
bardellija (Majka pravoslavna), I. Tijardovića, S. 
Zlatića, M. Burića, M. Logara, M. Špilera i dr. Neki 
kompozitori primijenili su i oblik solo-pjesme, kao 

R. Simoniti na tekstove Kajuha, M. Kozina na tek- 
stove M. Bora, N. Hercigonja (uspavanka majke 
partizanke). Od orkestralnih kompozicija nastalo je 
kolo Taraban M. Špilera i Partizansko kolo I. Ti- 
jardovića i dr. Uz kazališne družine postojale su i 
grupe pjevača-solista i pjevački zborovi, od kojih 
su neki i poslije oslobođenja nastupali i u inozem- 
stvu (»S. Kosovel« — dirigent R. Simoniti), te in- 
strumentalni sastavi vojnih muzičara. U Dalmaciji 
je bila osnovana i prva muzička škola u kojoj su 
kao nastavnici djelovali B. Bjelinski, M. Dorner i 
M. Schčn. Herojska epopeja naših naroda inspiri- 
rala je poslije oslobođenja mnoge naše pompozitore 
u stvaranju velikih formi. Tako je nastao niz kan- 
tata, kao J. Slavenski Borba za Jugoslaviju, B. Pu- 
pandopulo Stojanka majka Kneškoljka, Legenda o 
drugu Titu, N. Devčić Kantata o bezimenima, Ševa, 
1. Kirigin Pjesma o zemlji, Vrata pobjede. E. Cos- 
setto Borbena kantata, L. Županović Poruke neu- 
strašivih slobodi, Kronika moje zemlje 1941—1945, 
N. Njirić Tifusari, M. Vukdragović trilogija kan- 
tata Vezilja slobode — Svetli grobovi — Srbija, 
Kostić Kragujevac, Jama, Bruči Oči Sutjeske; orke- 
strane kompozicije: M. Kozina Ilova gora, Bela 
krajina, Padlim, Proti moru, J. Bandur Poema 
1941. i dr.; Obradović Simfonijski epitaf za recita- 
tore, mješoviti zbor i orkestar (Kadinjača) i Plame- 
ni vjetar za bariton i orkestar; M. Logar opera 
»1941« i dr. 


MUZIKA U SLOVENIJI, imala je u svim stilskim 
epohama svoje predstavnike. Misali, antifenari i ko- 
deksi, od kojih najstariji potječe iz X st., svjedoče 

da se umjetnička muzika stvarala u samostanima 
i u crkvenim pjevačkim školama. U doba reforma- 
cije štampana je 1567, prva slovenska pjesmarica 
Primoža Trubara. Zbog nepovoljnog položaja pro- 
fesionalnih muzičara u XVI st. mnogi napuštaju do- 
maće tlo. Tako i Jakob Petelin Gallus Carniolus 
razvija svoje stvaralačke snage u tuđini, stekavši 
istaknuto mjesto među evropskim kompozitorima 
vokalne polifonije. Muzički barok dao je pored 
ostalih formi slovenskoj muzici baroknu operu kom- 
pozitora J. Zupana. Značajna je djelatnost Acade- 
mie philharmonicorum (v. Akademija). Klasika se 
javila već u posljednjim decenijama XVIII st. J. K. 
Novak napisao je muziku za veseli igrokaz Figaro 
na tekst Limharta »Veseli dan ili Matiček se ženi«. 
Slovenski nacionalni pokret XIX st. u jeku roman- 
tike probudio je težnju za osamostaljivanjem slo- 
venske muzike od zapadnoevropske i za stvaraniem 
muzike koja će buditi nacionalnu svijest. Veliko 
značenje u razvoju muzičke kulture pripada Glas- 
benoj matici (v.). Nastaju broini zborovi, solo-pje- 
sme, instrumentalne i orkestralne kompozicije, ope- 
rete, opere, kojima slovenska muzika XIX st. do- 
stiže evropski nivo. Među mnogim predstavnicima 
ističu se B. Ipavec (opereta Tičnik, opera Teharski 
plemiči), A. Foester (opera Gorenjski slavček), F. 
Gerbič (opera, kantate, simfonija). Istaknuti kom- 
pozitor neoromantike je R. Savin (opere Lepa Vida, 
Matija Gubec, Baleti). Potkraj XIX st. razvija se 
moderna koja uvodi u slovensku muziku impresio- 
nizam. Značajni predstavnici bili su E. Adamič, A. 
Lajovic, M. Kogoj (opera Čene maske), M. Bravni- 
čar (opere Hlepec Jernej, Pohujšanje v dolini Šent- 

florijanskoj), L. M. Škerjanc, B. Arnič. S. Osterc po- 
vezao je slovensku muziku sa suvremenim pravci- 
ma evropske muzike i svojim stilom utjecao na go- 
tovo cijelu mlađu generaciju (P. Šivic, K. Pahor, M. 
Kozina). Najmlađa generacija (P. Ramovš, U. Krek, 
P. Merku, I. Petrić, A. Srebotnjak) pišu orkestralna 
i komorna djela služeći se dostignućima suvremene 
evropske muzike. 


MUZIKA U SRBIJI, Podaci o srednjovjekovnoj 
srpskoj muzici nalaze se u historijskim i biograf- 
skim spisima i malobrojnim sačuvanim muzičkim 
rukopisima. Bavljenje muzikom kao profesijom 
spominje se u crkvenim zakonicima iz XIII st.; stal- 
ne muzičke kapele djelovale su na dvorovima Ste- 
vana Prvovjenčanog, cara Dušana i despota Stefana 
Lazarevića. Mmogobrojni domaći nazivi za instru- 
mente toga vremena pokazuju da je bila razvijena 
svjetovna muzika. Nakon propasti srpske države od 
XV do XIX st. jedini tragovi muzičke prakse na- 
laze se u narodnim obrednim pjesmama i igrama i 
u djelovanju guslara. Muzička kultura počinje se 
obnavljati nakon ustanka u trećem deceniju XIX 
st. U to vrijeme gaji se naročito komad s pevanjem, 
karakteristična forma u razvoju srpskog pozorišta, 
u koju su često bile umetnute rodoljubne pjesme 
(Ustaj, ustaj Srbine). U početnom stadiju razvoja 
umjetničke muzike ističe se K. Stanković, utemelji- 
telj nacionalnog pravca u srpskoj muzici. Predstav- 
nik romantike J. Marinković začetnik je srpske 
solo-pjesme. Najznačajnija ličnost XIX st. je Stevan 
Stojanović Mokranjac koji je, uz Lisinskog, položio 
temelje za razvoj srpskog i općejugoslavenskog mu- 

zičkog stvaralaštva nacionalnog smjera. Njegovih 
15 rukoveti klasičan su primjer umjetničke stiliza- 
cije narodnih melodija. Početkom XX st. afirmiraju 
se kompozitori koji slijede suvremene evropske 
pravce, naročito impresionizam; to su operni kom- 
pozitori P. Konjović, S. Hristić (balet Ohridska le- 
genda) i dr. Generacija kompozitora rođenih počet- 
kom ovoga stoljeća stilski je usmjerena srednjoj li- 
niji između dva suprotna ekstrema, krajnjeg avan- 
gardizma i romantizma. To su M. Logar (opere), M. 
Ristić (simfonijska muzika), S. Rajičić (opera, ci- 
klusi za glas i orkestar Na Liparu, Lisje žuti), V. 
Vučković (simfonijska muzika, masovna pjesma), 
M. Tajčević, (majstor minijature i klavirskih kom- 
pozicija). Najmlađa generacija stekla je stručno 
obrazovanje na Muzičkoj akademiji u Beogradu; 
slijedi pravce suvremene evropske muzike, primje- 
njujući sve klasične oblike, koncertantne forme, 
kantate te scenska djela operu i balet. Predstavnici 
E. Josif, A. Obradović, D. Radić, V. Peričić i dr. 

MUZIKALNOST, nadarenost, koja se očituje u 
doživljavanju, shvaćanju, pamćenju i reproducira- 
nju svih elemenata muzike (ritma, melodije i har- 
monije). 

MUZIKOLOGIJA, nauka o muzici. M. u najširem 
smislu obuhvaća sve muzičko-teoretske discipline, 
kao opću muzičku teoriju, akustiku, harmoniju, 
kontrapunkt, fugu, nauku o muzičkim oblicima i 
instrumentima, instrumentaciju, estetiku, sociolo- 
giju i psihologiju muzike te paleografiju (razvoj no- 
tacije). Poseban ogranak čini etnomuzikologija koja 
proučava anonimnu narodnu umjetnost svih konti- 

nenata. M. u užem smislu istražuje život i stvara- 
nje pojedinih muzičara, proučava razvoj muzičkih 
razdoblja, oblika, utvrđuje stilske osobine pojedi- 
nih epoha i kompozitora. Pomoćne znanosii muzi- 
kologije jesu opća povijest, sociologija i paleogra- 
fija. Osnivač muzikologije i entomuzikologije kod 
nas je Franjo Ksaver Kuhač. Sa sociološkog stano- 
višta značajne doprinose dali su Pavao Markovaci 
Vojislav Vučković, čije je sudjelovanje tragično pre- 
kinuto okupatorskim terorom. Vrijedna ostvarenja 
na području muzikologije dali su kod nas D. Pla- 
menac, J. Andreis, A. Vidaković, S. Đurić-Klajn, 
D. Cvetko, a na području etnomuzikologije V. Žgu- 
nec, F. Morolt, M. Vasiljević, C. Rihtman, V. Milo- 
šević, Ž. Firfov i dr. 

NARODNE PJESME. Melodijska linija maše lir- 
ske narodne pjesme kreće se u malim interva- 
lima (sekunde, terce). Opseg melodije katkada 
iznosi 2—3 tona (Bosna), često obuhvaća kvintu 
ili sekstu, a dostiže ili premašuje oktavu (Slo- 
venija, Međimurje, Dalmacija). Ritam pruža čvr- 
stu okosnicu melodiji. Karakteristična je česta 
pojava mješovitih mjera i izmjena raznih vrsta 
mjera. U mnogim krajevima prevladava jedno- 
glasno pjevanje, ali postoji i nekoliko tipova više- 
glasja. Jednoglasne melodije pripadaju manjim di- 
jelom dur ili mol tonalitetima. Stare načine, najče- 
šće eolski i dorski, i pentatoniku nalazimo u Međi- 
murju i Makedoniji; pojavljuju se i naročite vrste 
ljestvica, kao balkanski mol (s povišenim IV i VI 
stupnjem) i istarska ljestvica (frigijski način kod 
kojega su neki tonovi izmijenjeni). Napjevi su ve- 
ćinom kratki, tako da se ponavljaju sa svakim no- 
vim stihom ili distihom teksta. U novijoj zborskoj 
muzici vrlo su značajne obrade narodnih pjesama. 
Strofična građa naših narodnih pjesama nameće če- 
sto varijacionu obradu (svaka strofa rađena je na 
drugi način), a težnja za stvaranjem većeg oblika 

dovodi do povezivanja više pjesama u cjelinu, kao 
Rukoveti St. Mokranjca, Rapsodija (K. Odak, M. 
Pozajić), Suita (M. Živković), ili bez oznake oblika 
Pjesme sa Zmijanja V. Miloševića, Gungulice D. 
Radića, Kumanovke P. Prokopjeva, Scherzo L. Žu- 
manovića i dr. 

NARODNI PLESOVI, u našim krajevima postoje 
u velikom broju. Izvode se uz pjevanje jednog ili 
više solista ili ansambla, uz sviranje na raznim in- 
strumentima solistički ili grupno, uz pjevanje i svi- 
ranje, ali i bez muzike i sviranog ritma. Po sadr- 
žaju su sastavni dio narodnih običaja, ostaci davnih 
obrednih plesova s magijskom namjenom (dodole, 
koleda, lazarice, kraljice, kurent, zeleni Jurij), ve- 
zani uz radove i sl. N. p. izvode se pojedinačno, 
udvoje, utroje, učetvoro i skupno. U nekim kraje- 
vima uobičajeni su opći nazivi za narodne plesove 
kao kolo (Bosna, Hrvatska, Srbija), oro (Makedo- 
nija, Srbija) tanec i drmeš (Hrvatska), rej, okrogle 
(Slovenija). N. p. katkada nose ime mjesta ili etnič- 
ke grupe gdje su nastali (Vranjanka, Sarajevka, Sr- 
bijanka, Šokačko kolo). Iz naziva saznaje se i način 
plesanja (Teškoto, Zaplet). Muzička osnova narod- 
nih plesova je najčešće kratka karakteristična me- 
lodija s izrazitim ritmom. Naši kompozitori često 
su upotrebljavali u svojim djelima motive naših 
narodnih plesova, kao P. Konjović u cperi Košta- 
na, Velika čočečka igra, S. Hristić u baletu Ohrid- 
ska legenda, M. Tajčević u Srpskim igrama, T. Ska- 
lovski u Makedonskom oru, M. Bravničar u Slo- 
venskoj plesnoj burlesci, J. Gotovac u Simfonij- 
skom kolu, K. Baranović u baletu Imbrek z nosom, 

M. Pozajić u orkestralnom plesu Djeveruša, S. Zlatić 
u Balunu, N. Hercigonja u Linđi, N. Devčić u Istar- 
skoj suiti, Lj. Marić u Brankovu kolu i dr. 


NEGRO SPIRITUALS (negro spiritjuels), crnač- 
ke narodne duhovne pjesme. 


NEOBAROK, v. Neoklasicizam. 


NEOKLASICIZAM, pravac koji se pojavio nepo- 
sredno poslije prvoga svjetskog rata kao reakcija 
na kasni romantizam, impresionizam i ekspresioni- 
zam. Nalazeći uzor u ranoj klasici n. traži čvrstu 
konstrukciju forme, uravnoteženost forme i sadr- 
žaja te suzdržanost i objektivizaciju emocija. Pred- 
stavnici: I. Stravinski (Kralj Edip, Simfonija psa- 
lama), P. Hindemith (Slikar Mathis), A. Casella, 
B. Martint_ i dr. Neki muzičari izraz n. svjesno 
zamjenjuju izrazom neobarok, Tražeći uzor u ba- 
roknoj tehnici komponiranja, sljedbenici neobaroka 
oblikuju teme izrazito instrumentalnog karaktera 
s baroknom motoričnošću ritma, oživljuju barokne 
oblike concerto grosso, passacagliu, fugu, suitu, a 
umjesto zasićene zvučnosti romantičnog orkestra i 
kolorističkih kombinacija impresionizma, teže za 
prozračnosti zvuka. Pretežno instrumentalnu mu- 
ziku neobaroka izvode razni komorni sastavi. 

NEOROMANTIKA, pravac u okviru kasne mu- 
zičke romantike čiji predstavnici smatraju da mu- 
ziku treba staviti u službu poetske misli i tako pri- 
donijeti ostvarenju umjetničkog djela koje bi pred- 
stavljalo sintezu srodnih umjetnosti. Ta težnja ro- 
mantičara bila je ostvarena u programnoj muzici 
(v.) i muzičkoj drami (v.). N. je obogatila izražajna 

sredstva muzike naročito na području harmonije 
i instrumentacije. Za harmoniju je karakteristična 
bogata upotreba kromatike. Povećanje orkestra no- 
vim instrumentima i usavršavanje instrumentalne 
tehnike daju orkestralnom zvuku sjaj i kolorit. Ide- 
je i sredstva neoromantike realizirana su u djelima 
F. Liszta, R. Wagnera, R. Straussa, G. Mahlera i dr. 


NEUME, v. Notacija. 


NIZOZEMSKE ŠKOLE, naziv za nekoliko gene- 
racija nizozemskih muzičara koji su u XV, a do- 
nekle i u XVI st. odigrali vodeću ulogu u razvoju 
evropske muzike. Najveći doprinos Nizozemaca je 
razvitak vokalne polifonije (v.). Najistaknutiji maj- 
stori ove škole bili su J. Ockeghem, J. Obrecht i na- 
ročito Josquin des Prćs. Od vokalnih formi bile su 
najraširenije misa, motet (v.), chanson (v.). Nizo- 
zemci su primjenjivali razne načine imitacije (v.) 
i kanona (v.), koji su često nosili obilježja konstruk- 
tivizma, igre s tehničkim zaprekama, prenatnpano- 
sti, zamršenosti i ispraznog virtuoziteta,. 


NOCTURNE (noktirn), v. Nokturno. 


NOKTURNO, instrumentalna kompozicija sa- 
njarskog, melankoličnog karaktera. Prve nokturne 
za klavir pisao je J. Field, a kompozitor najpozna- 
tijih je F. Chopin. 

NOTACIJA, bilježenje tonova grafičkim znakovi- 
ma i simbolima (notama). Današnji sistem notacije 
predočuje visinu i trajanje tonova. Visinu tona 
određuje položaj note u, ispod ili iznad crtovlja 
i ključ na početku crtovlja. Trajanje pojedinog to- 
na predočuje oblik note. Svakoj notnoj vrijednosti 

odgovara određeni znak za pauzu. Mjera se u nota- 
ciji označava na početku kompozicije brojevima u 
obliku razlomka i taktnim crtama. Kromatski po- 
maci označuju se i(predznacima (v. Predznaci), a to- 
nalitet predznacima na početku kompozicije iza 
ključa ili na početku takta u toku kompozicije (v. 
Armatura). Sastavni dio notacije još su i oznake 
za fraziranje, artikulaciju, dinamiku, tempo itd. 

Razvoj notacije. Najstariji je način bilježenja 
muzike alfabetska notacija u kojoj pojedini slogovi 
simboliziraju uobičajene i usmenom predajom pre- 
uzete melodijske formule. U ranom srednjem vije- 
ku razvija se neumatska notacija — znakovi koji 
približno prikazuju smjer kretanja melodije. Usa- 
vršavanju neumatske notacije doprinijelo je i uvo- 
đenje prve crte koja je određivala položaj tona 1. 
Vremenom se broj crta povećava. Slovima ispred 
crte upozoravalo se koji je ton na kojoj crti. Iz tih 
slova i oblika razvili su se današnji ključevi (v. 
Ključevi). 

Notacijama upotrebljavanim do XIII st. bilježila 
se samo jednoglasna muzika. Nagli razvoj višeglasja 
doveo je početkom XIII st. do modalne notacije u 
kojoj postoje i znakovi za ritmičke vrijednosti to- 
nova, vezanih na metriku teksta, na određeni ritmi- 
čki kalup, tzv. modus. Dalji stepen u razvoju je 
menzuralna notacija; u njoj se razlikuju ritmičke 
vrijednosti nota neovisno o modusu, tj. o metrici 
teksta. Uz modalnu i menzuralnu notaciju, od XV 
do XVII st. upotrebljava se notno pismo za instru- 
mentalnu muziku koje se zapisivalo na tablice. 

Odatle za to pismo naziv tabulatura. Početkom 
XVII st. pojednostavnjuje se i usavršava notno pi- 
smo: ograničava se broj ključeva, glavice nota po- 
staju oble, uvodi se taktna crta, upotrebljavaju se 
predznaci, notni oblici dobivaju stalnu ritmičku 
vrijednost. Od tada se notacija uglavnom ne mi- 
jenja. 

Posljednjih desetljeća kompozitori unose mnoge 
promjene u način zapisivanja zvukova i tonova, 
koje nužno nameće i nova tehnika komponiranja. 
Svi ti pokušaji individualna su nastojanja pojedi- 
naca te nisu općenito prihvaćeni sistem notacije. 

NOTE, znakovi kojima se bilježe tonovi. U dana- 
šnjoj muzičkoj praksi oblik note prikazuje duljinu 
trajanja tona. Cijela nota traje jednako kao dvije 
polovine, četiri četvrtine, osam osmina, šesnaest 
šesnaestina, tridesetdvijetridesetdrugine itd. 

Tačka kraj note produžuje trajanje note za polo- 
vinu njene osnovne ritmičke vrijednosti. Npr. 

Položaj note u, iznad i ispod crtovlja označuje, ovi- 
sno o ključu, visinu tona. 

OBOA, drveni dufački instrument s dvostrukim 
jezičcem. Preteče oboe nalazimo kod starih Grka 
i Rimljana (aulos). Zvuk oboe veoma je ka- 
rakterističan, prodoran i nazalan. Od XVIII 
st. pa do danas oboa je stalan član simfonij- 
skog orkestra. 


OBRAT, v. Akord i interval. 
OKTAVA, v. Interval. 
OKTET, v. Komorna muzika. 


ONDES MARTENOT, v. Električni instru- 
menti. 


ONE-STEP (unastep), američki ples raširen 
oko 1915. brzog tempa u dvodobnoj mjeri. 


i OPERA, muzičko-scensko djelo u kojem se 
&ĆD vokalno-instrumentalnim sredstvima  prika- 
Oboa zuje dramska radnja. Opera često ima orke- 

stralnu predigru — uvertiru. Podijeljena je 
na nekoliko činova, nižu se solističke arije, ansam- 
bli (dueti, terceti, kvarteti itd.), zborovi, plesovi i 
instrumentalne međuigre. Uz dramu i muziku 

izvedba opere uključuje još mnoge komponente: 
glumu, često balet, zatim scenografiju, rasvjetu, ko- 
stimografiju itd. Opera je najsloženije muzičko- 
-scensko djelo. 

Opera nastaje na temelju libreta (v. Libreto) — 
izvoran tekst libretiste ili preradba nekog literar- 
nog djela. Kompozitor piše zatim muziku za soli- 
ste, zbor i orkestar. Dirigent i režiser odabiru su- 
radnike, prije svega izvođače-soliste (pjevače i ple- 
sače). Suradnici dirigenta i režisera: scenograf (li- 
kovno oblikuje prostor na pozornici), koreograf (za- 
mišlja i uvježbava plesne tačke) i kostimograf (oda- 
bire odjeću). Tehničko osoblje izgrađuje scenu, šije 
kostime, vlasuljari izrađuju vlasulje, bradu i brko- 
ve, a neposredno prije generalnih proba i nastupa 
šminkeri bojadišu lica izvođača, a frizeri uređuju 
frizure. Inspicijent upozorava soliste, zbor, plesače 
i statiste da pravovremeno stupe na pozornicu. Šap- 
talac prati tok opere iz klavirskog izvatka i različi- 
tim znakovima pomaže pjevačima na pozornici. 

Historijski razvitak opere. Prvo operno djelo 
»Dajne« izvedemo je 1594. u Firenci (muzika: J. 
Peri, drama: O.,Rinuccini). Djelo je sačuvano samo 
u odlomcima, a rezultat je težnji »firentinske kame- 
rate« (camerata fiorentina) — skupine humanistički 
orijentiranih umjetnika i ljubitelja umjetnosti — 
za oživljavanjem stare grčke tragedije u kojoj su 
sve umjetnosti služile jednom cilju, drami. Njihova 
djela samo su pokušaji, pravu umjetničku vrijed- 
nost dobila je opera u muzici C. Monteverdija. U 
toj monodijskoj operi muzika je podređena tekstu; 
u njoj prevladava recitativni način pjevanja. 

Gotovo do kraja XVIII st. sadržaji opera obra- 
đuju događaje iz grčke mitologije ili iz aristokrat- 
skih krugova. Postepeno se povećava razlika izme- 
đu recitativa i arije. Nastaje tzv. opera s brojevi- 
ma u kojoj je svaki prizor odijeljena i zaokružena 
cjelina. Razvija se virtuoznost i muzika postaje va- 
žnija od drame. Sve su to značajke tzv. opere serie 
(ozbiljne opere). Ojačalo građanstvo XVIII st. tra- 
žilo je, međutim, drugačiju opernu umjetnost. U 
operi buffo (komičnoj operi) libreto obrađuje do- 
gađaje iz dnevnog života, sadržaj je uvijek vedar, 
a radnja živa s mnogo humorističkih situacija (G. 
B. Pergolesi). Reformu opere serie provode u XVIII 
st. J. Ph. Rameau (1683—1764) i osobito Chr. W. 
Gluck (1714—1787), koji operi vraća plemenitu jed- 
nostavnost Monteverdijevih djela a odbacuje kon- 
vencionalnost, bravuru i vanjski sjaj. Dalji napre- 
dak su opere W. A. Mozarta (i ozbiljne i komične). 
One se odlikuju psihološkom razradom likova i zbi- 
vanja i izvanrednom karakterizacijom ličnosti. Pr- 
va izrazito nacionalna opera nastaje u XIX st. u 
Njemačkoj. To je Strijelac viljenjak C. M. Webera. 
Sredinom XIX st. R. Wagner stvara muzičku dra- 
mu. (Tristan i Izolda, Prsten Nibelunga i Parsifal). 
U muzičkoj drami muzika kao i dramska radnja 
teče neprekidno i mije podijeljena na brojeve. Da 
bi postigao što jače jedinstvo radnje Wagner poje- 
dine ličnosti prikazuje uvijek istim motivom (tzv. 
leitmotiv). Orkestar dobiva važnost i sudjeluje u 
ocrtavanju radnje. U to vrijeme i opera u Italiji 
doživljava sjajno razdoblje u djelima G. Verdija 
(Rigoletto, Aida, Otello, Falstaff i dr.). U XIX st, 
uporedo s društvenim i političkim razvojem, sla- 

venski narodi stvaraju nacionalne muzičke škole u 
kojima istaknuto mjesto pripada upravo operi. U 
Rusiji nastaje prva slavenska opera Ivan Suzanjin 
M. Glinke. Svi istaknuti ruski kompozitori pišu i 
opere (A. Borodin, realist M. Musorgski, lirik P. 
Čajkovski, operu-bajku njeguje N. Rimski-Korsa- 
kov). U Hrvatskoj V. Lisinski stvara prvu hrvatsku 
operu Ljubav i zloba, češka nacionalna opera zapo- 
činje djelima B. Smetane, poljska S. Moniuszka. 

Na prelazu u XX st. javlja se u opernom stvara- 
nju nekoliko različitih struja. Verizam (P. Masca- 
gni, R. Leoncavallo) prikazuje snažne strasti: pri- 
zori verističkih opera nižu se naglo u neprekidnom 
porastu muzičke i scenske napetosti pripremajući 
neizbježnu katastrofu. 

U Njemačkoj se radnje muzičkih drama R. 
Straussa (Saloma, Elektra) odvijaju u atmosferi 
perverznosti i zločina; u njima disonanca postaje 
jedno od glavnih izražajnih sredstava, a granice 
tonalnosti Strauss širi gotovo do atonalnosti. Ka- 
rakteristike impresionizma očituju se u operi fran- 
cuskog kompozitora C. Debussyja (Pćlleas et Me- 
lisande). 

Opernim djelima XX st. jedva da se mogu odre- 
diti zajedničke značajke. U pogledu kompoziciono- 
-tehničkih postupaka u njima se odražavaju svi sti- 
lovi nastali u ovom stoljeću. Ponovo oživljava ope- 
ra s brojevima (I. Stravinski: Život razvratnika). 
A. Berg gradi pojedine prizore svoje opere Wog- 
zeck prema oblicima instrumentalne muzike (suite, 
passacaglie, fuge i dr.). Opera se približuje orato- 
riju, pa nastaju djela koja se izvode i u kazalištu 

i u koncertnoj dvorani (I. Stravinski, A. Honneger, 
C. Orff). Mnogi kompozitori obrađuju historijske 
teme (D. Milhaud, P. Hindemith, B. Britten), ili 
socijalne probleme (E. Kfenek, A. Berg) vezane uz 
nacionalne težnje (G. Gerschwin: Porgy and Bess). 
Svojevrsni eksperiment predstavljaju Sch&nbergo- 
vo djelo Očekivanje s jednim jedinim dramskim 
licem, krajnje sažete Miihaudove »minutne opere« 
kao i Apstraktna opera br, 1 Blachera i Egka, koja 
umjesto dramske radnje prikazuje samo određene 
emocije. 

OPERETA, muzičko-scensko djelo laganog, za- 
bavnog karaktera. Muzičke i plesne tačke povezane 
su govorenim dijalozima. Kompozitori: F. Suppe, 
J. Offenbach, otac i sin J. Strauss, F. Lehar itd., od 
naših S. Albini, 1. Tijardović. 

OPUS, OP., kratica, koja zajedno s rednim bro- 
jem (npr. op. 2) služi za numeriranje djela pojedi- 
nog autora, najčešće prema kronološkom redu nji- 
hova gostanka. 

ORATORIJ, opsežno djelo za vokalne soliste, zbor 
i orkestar, u kojem se obrađuje dramska radnja. 
Oratorij se uvijek izvodi bez scene, isključivo u 
koncertnoj izvedbi. Sadržaji oratorija bili su u po- 
četku duhovni, kasnije sve više svjetovni. Kompo- 
zitori: G. Carissimi, G. F. H&ndel, J. Haydn, F. 
Mendelssohn, F. Liszt, A. Honegger, P. Hindemith 
i dr., kod nas: I. Zajc, S. Hristić i dr. 

ORGANUM, najstariji oblik višeglasja iz IX st. 
u kojemu se gregorijanskom napjevu dodavao dru- 
gi, niži glas. Glasovi su se kretali u paralelnim 

kvartama i kvintama, a počinjali su i svršavali na 
istom tonu (unisono). 


ORGULJE, instrument sastavljen od klavijatura 
na kojima se svira rukama (manuali) i klavijatura 
na kojima se svira nogama (pedali), od registara 
s velikim brojem svirala koje proizvode tonove ra- 
zličitih boja i visina te mehanizama koji omogućuju 
dovod zraka u svirale. Od svog postanka pa do da- 
nas orgulje su promijenile i oblik i sastavne dijelo- 
ve: stalno je, međutim, ostalo načelo tvorbe tona 
putem dovoda stupca zraka u svirale. 

Hidraulične orgulje (II st.), zrak u svirale dovod: 
se pomoću tlaka vode; zvuk kričav i prodoran. 
Uskoro ih zamjenjuju orgulje s mjehom od kože te 
orgulje s manualima i registrima. Poslije 1945. gra- 
de se i električne orgulje, kod kojih se zvuk reali- 
zira putem električne struje. 


Orgulje su instrument velikog opsega, raskošnih 
tonskih i tehničkih mogućnosti. Od IX st. često 
prate kršćanske obrede. Od XV st. na njima se 
izvode polifone kompozicije. U to se vrijeme jav- 
ljaju i prvi veliki orguljaši, izvođači i kompozitori. 
Otada pa do danas istakli su se na tom području 
G. Gabrieli, G. Frescobaldi, G. F. Handel, J. P. 
Sweelinck, D. Buxtehude i najveći orguljaš svih 
vremena J. S. Bach, zatim C. Franck, M. Reger 
i dr. Među hrvatskim orguljašima ističu se: V. 
Kolander, F. Dugan, F. Lučić, MI. Stahuljak, Č. 
Dugan, kod Slovenaca St. Premrl. 


ORKESTAR, skupina svirača koji sudjeluju u 
izvođenju neke kompozicije. U orkestru pojedinu 
dionicu (osim nekih limenih duhačkih instrume- 

nata, harfe i klavira) izvode uvijek dva ili više svi- 
rača. Zajedničko sviranje instrumentalista jedna- 
ko je staro kao i instrumenti. Orkestar, kao organi- 
zirana grupa svirača koji sviraju muziku pisanu 
posebno za orkestar, postoji tek od početka XVII 
st. Razvoj orkestra otada do danas odvija se upo- 
redo s razvojem tehničkih mogućnosti pojedinog 
instrumenta. Prema instrumentima od kojih je or- 
kestar sastavljen razlikuje se: gudački orkestar (gu- 
dački instrumenti: prve violine, druge violine, 
viole, violončela i kontrabas); duhački orkestar (du- 
hački instrumenti: flaute, oboe, klarineti, fagoti, 
trube, rogovi, pozaune ili slične kombinacije duhač- 
kih instrumenata); vojni orkestar (pretežno sasta- 
vljen od duhačkih instrumenata kombiniran s uda- 
raljkama: doboš, bubanj, činele i dr. zbog naglaša- 
vanja ritma); komorni orkestar (manji od simfo- 
nijskog i opernog orkestra, može biti sastavljen od 
gudača, duhača i udaraljki, ali i samo od jeđne gru- 
pe); simfonijski orkestar (gudački, drveni i limeni 
duhački instrumenti, udaraljke, a vrlo često i har- 
fa, klavir i orgulje); tamburaški orkestar (razne 
vrste tambura); narodni orkestar (razni narodni 
instrumenti); operni orkestar (sastav orkestra vrlo 
sličan simfonijskom) i dr. 

ORKESTRACIJA, v. Instrumentacija. 

ORNAMENT, v. Melodijski ukrasi. 

OSMINKA, v. Note. 


OSTINATO, doslovno višekratno ponavljanje 
muzičke figure u istoj dionici tokom cijele kompo- 
zicije ili duljeg odlomka. Najstariji i najčešći oblik 
je ostinato u basovoj dionici. 

PANTOMIMA, muzičko-scensko djelo u kojem 
se radnja prikazuje samo pokretima i mimikom, uz 
pratnju muzike. 

PARAFRAZA, variranje tuđe kompozicije ili ko- 
jeg njezinog odlomka, najčešće s virtuoznim ele- 
mentima. Parafraze su naročito rado stvarali muzi- 
čari romantike (F. Liszt). 

PARODIJA, obrada tuđe kompozicije s primje- 
nom elemenata komike. 


PARTITA, v. Suita. 


PARTITURA, sve dionice višeglasne kompozicije 
zapisane određenim redoslijedom jedna ispod druge. 

PASAŽA, brzi slijed tonova ukrasnog i virtuoz- 
nog karaktera. 

PASIJA, muzički prikaz muke i smrti Kristove 
koji je prerastao prvobitne liturgijske okvire i ra- 
zvio se u veće vokalnoinstrumentalno djelo za so- 
liste, zbor i orkestar. Najpoznatije pasije su Muka 
po Mateju i Muka po Ivanu J. S. Bacha. 

Passacaglia i Čhaconna — Pedalni ton 


PASSACAGLIA i CHACONNA (pasakalja i ča- 
kona), polifone kompozicije umjerenog tempa gra- 
đene u formi teme s varijacijama. Oba oblika po- 
rijeklom su stari plesovi. Teme imaju najčešće 4 ili 
6 taktova, te varijacije, zbog kratkoće, misu izdvo- 
jene zaokružene cjeline, već se neposredno nadove- 
zuju jedna na drugu. Karakteristika je passacaglie 
i chaconne neprekidno ponavaljanje teme bilo u 
basu ili gornjim glasovima. (Kompozitori: G. Fre- 
scobaldi, J. S. Bach, G. F. Handel, M. Ravel; kod 
nas: K. Odak, S. Osterc). 


PASSAGE (pasaž), v. Pasaža. 


PASTORALA, 1. muzičko-scensko djelo s pasto- 
ralnim lirskim sadržajem, preteča opere; 2. instru- 
mentalna ili vokalna kompozicija idiličnog karak- 
tera s jednostavnom melodijskom linijom i harmo- 
nijom. 

PAUZA, prekid melodičkog, harmonijskog ili rit- 
mičkog toka unutar kojeg ne prestaje osjećanje 
metričkog pulsiranja. Ritmička trajanja pauza ozna“ 
čuju se znakovima koji odgovaraju ritmičkim tra- 
janjima nota: 


Pu a e ar. 3 


PAVANA, dostojanstven dvorski ples XVI st. 
porijeklom iz Italije, vjerojatno iz Padove. 


PEDALNI TON (Orgelpunkt), ton, obično basov, 
dugog trajanja, nad kojim se izmjenjuju različite 
harmonije. P. t. upotrebljavao se u svim razdoblji- 

ma instrumentalne muzike, ali ne uvijek s istom 
svrhom. U polifonoj muzici baroka, p. t. je služio 
kao sredstvo za postizanje monumentalnih efekata, 
u klasici za pojačavanje harmonijske napetosti, u 
romantici za crtanje lirskih raspoloženja. Suvre- 
meni autori primjenjuju ga vrlo raznovrsno. 


PENTATONIKA, tonski sistem koji se temelji na 
ljestvici od pet tonova, od kojih svaki ton može biti 
početni stupanj pentatonskog niza. Najstariji oblik 
pentatonike je anhemitonski u kojemu nema polu- 
stepena, pa je najmanji razmak među tonovima 
cijeli stepen. To je najstarija poznata ljestvica. S 
vremenom se razvio velik broj raznolikih tipova 
pentatonike, a svima je zajednička podjela oktave 
na pet stupnjeva. P. je prevladavala u muzici grčke 
antike, na njoj se temelji muzička kultura Kine, 
Japana, Jave i nekih evropskih folklornih područja 
(Engleska, Škotska), nalazimo je u duhovnim pje- 
smama američkih crnaca (Negro Spirituals). Tra- 
gove pentatonike nalazimo u međumurskoj narod- 
noj melodici. U umjetničkoj muzici p. služi za ocr- 
tavanje orijentalne egzotike (G. Puccini Madame 
Butterfly), važno je izražajno sredstvo ruskih ro- 
mantičara (N. Rimski-Korsakov) i impresionista (C. 
Debussy). 


PERIODA, uravnotežena formalna cjelina, za- 
okružen dio kompozicije. Mala perioda obuhvaća 
osam taktova, dvije muzičke rečenice po sadržaju 
srodne, ali harmonijski međusobno zavisne: prva 
rečenica završava labilnijom kadencom, a druga 
potpunom kadencom na tonici. Velika perioda obu- 
hvaća šesnaest taktova. 

Perpetum mobile — Pjesma 


PERPETUUM MOBILE, virtuozna instrumen- 
talna kompozicija ili stavak besprekidnog motori- 
čnog ritma. Djeluje kao pokrenuti mehanizam koji 
se neprestano kreće. 


PETEROZVUK, v. Akord. 


PIANINO, klavir kod kojega ormarić za rezo- 
nanciju nije vodoravno položen na tri noge, već 
stoji uspravno, pa je znatno mamji od klasičnog 
klavira. 


PIANO (pijano), dinamička oznaka za tiho izvo- 
đenje; bilježi se kraticom p. 


PIZZICATO (picikato), način sviranja na gudač- 
kim instrumentima kod kojeg se ton ne proizvodi 
povlačenjem gudala preko žica, nego trzanjem pr- 
stima po žicama. 


PJESMA, 1. Kratka kompozicija za glas, često uz 
pratnju instrumenta. Po sadržaju teksta i karakteru 
muzike pjesma može biti: lirska, satirična, dječja, 
plesna, narodna, obredna, crkvena, zabavna, ma- 
sovna, solo-pjesma itd.; 2. u razdoblju romantike 
česte su instrumentalne kompozicije s naslovom 
Pjesma (npr. F. Mendelsohn: Pjesme bez riječi); 
3. cjelovit muzički oblik. Dvodijelna pjesma sasta- 
vljena je od dva dijela koja po opsegu odgovaraju 
dvjema periodama. Osnovni oblik dvodijelne pje- 
sme ima shemu AB ili AA BA (AA je prvi dio, BA 
je drugi). Kod trodijelne pjesme A B A prvi i treći 
dio su istog sadržaja a srednji drugačijeg. I dvodi- 
jelnu i trodijelnu pjesmu nalazimo kao samostalne 
kompozicije, ali i kao dijelove većeg oblika (rondo, 
tema s varijacijama, sonatina, sonata itd.). 

PJEVAČKI ZBOR, veća skupina pjevača u kojoj 
svaku dionicu izvodi grupa glasova iste vrste. O 
broju pjevača i vrsti njihovih glasova ovisi tip 
zbora (mješoviti, muški, ženski, omladinski, dječji). 
P. z. nastupa uz pratnju instrumenta ili bez njega 
(a cappella), može pjevati jednoglasno (unisono) ili 
višeglasno. Zborno pjevanje rašireno je u folkloru 
svih naroda i u umjetničkoj muzici svih vremena. 


PJEVANJE, muzičko izražavanje pomoću ljud- 
skog glasa. Pojam p. obuhvaća muziciranje jednog 
pjevača (solist), pjevanje u komornim vokalnim sa- 
stavima (duet, tercet, kvartet. oktet i dr) i u 
raznim zborskim ansamblima (komomi zbor, pje- 
vački zbor) uz instrumentalnu pratnju ili bez nje. 
P. je jedan od najstarijih oblika muziciranja, po- 
stoji u narodnoj muzici i u svim stilskim razdoblji- 
ma umjetničke muzike. 

POLIFONIJA, višeglasje u kojemu su sve dionice 
podjednako važne te se ritmički i harmonijski 
samostalno razvijaju. Suprotan pojam: homofonija 
(v.). Evropska višeglasna muzika bila je do polo- 
vine XVIII st. pretežno polifona. Epohe cvata po- 
lifonog (kontrapunktskog) stila jesu renesansa XV; 
XVI st. (vokalna p.) i barok XVII—XVIII st. (instru- 
mentalna p.). Vokalna p. postiže vrhunac u djelima 
Palestrine i Lassa (XVI st.). Kompozicije su pisane 
za višeglasni zbor bez instrumentalne pratnje (a 
cappella), tonalna osnova su tzv. stari načini (v.), 
prevladavaju konsonance (v.). Od formi duhovne 
muzike najčešće su misa i motet (v.), od svjetovnih 
madrigal (v.). Instrumentalna p. dala je najsavrše- 
nija ostvarenja u djelima J. S. Bacha i G. F. Han- 

dela. Osnovne tehnike polifonih kompozicija jesu 
imitacija (v.) i kanon (v.). Karakteristična je nepre- 
kidnost toka muzike, a za instrumentalnu polifo- 
niju i ritmička ravnomjernost (motoričnost, v.), 
koju preuzimaju neki komwpozitori XX st. Remek- 
-djela vokalno-instrumentalne polifonije jesu ora- 
toriji, pasije i kantate J. S. Bacha i G. F. Handela. 
Instrumentalna p. temelj je barokne suite, barokne 
sonate i fuge. 


POLIRITMIJA, pojam koji označava bogato di- 
ferenciranje ritmova u suvremenoj muzici. P. se 
javlja uglavnom u dva vida: a) kao istovremeno 
zvučenje različitih metričkih cjelina (npr. na kla- 
viru desna ruka svira u 4/4 mjeri, a lijeva u 3/4 
mjeri), b) kao izmjenjivanje mjere iz takta u takt 
(npr. prvi takt u 4/4, drugi u 3/4, treći u 5/8 mjeri 
itd.). Poliritmiju je naročito upotrebljavao I. Stra- 
vinski. 

POLITONALNOST, istovremeno zvučanje više 
raznih tonaliteta, najčešće dva (bitonalnost). Pri- 
menjuje se u muzici XX st. lako početke polito- 
nalnosti neki nalaze u djelima J. S. Bacha i W. A. 
Mozarta, p. se javlja potkraj XIX st. kao rezultat 
obogaćivanja harmonije. Među majranije primjere 
politonalnosti (u stvari bitonalnosti) ubrajamo kom- 
binaciju Fis dura i C dura u baletu Petruška I. 
Stravinskog. P. nalazimo u djelima M. Ravela, D. 
Milhauda, B. Bartćka, S. Prokofjeva, K. Szyma- 
nowskog, B. Brittena, a kod nas kod J. S. Slaven- 
skog i dr. 


POLKA, češki narodni ples brzog tempa u dvo- 
dobnoj mjeri. Često se susreće u opereti XIX st. 

Polka — Predznacdi 
Polke su komponirali i A. Dvotak, Z. Fibich i I. 
Stravinski. 


POLONEZA, poljski narodni ples umjereno brzog 
tempa u tročetvrtinskoj mjeri. Najpoznatije su po- 
loneze za klavir F. Chopina. 


POLOVINKA, v. Note. 


POLUSTEPEN, najmanja razlika u visini između 
dva tona (v. Dijatonika, Kromatika). 


POTPURI, niz odlomaka iz neke kompozicije 
(često opere) povezanih u cjelinu. P. nastaje i na 
temelju nekoliko djela istog autora (npr. p. Verdi- 
jevih arija) ili kompozicija iste vrste (p. bečkih 
valcera, narodnih kola). 

POVISILICA, v. Predznaci. 

POZAUNA, v. Trombon. 


PREDIGRA, uvodni stavak u veće muzičko djelo, 
najčešće muzičko-scensko. 


PREDRAZ (predudar), v. Melodijski ukrasi. 


PREDZNACI, znakovi za kromatske promjene 
tonova. Povisilice: 


povisuje ton za polustepen, a dvostruka povisilica: 
X 


za dva kromatska polustepena; snizilica 

snizuje ton za kromatski polustepen, a dvostruka 
snizilica: 


za dva kromatska polustepena. Razrješnica: 


; 


ukida promjene tona nastale primjenom povisilice, 
bilo snizilice. Povisilice i snizilice mijenjaju i ime 
tona. Povišenom tonu dodaje se nastavak — is 
(npr.: povišeni c = cis), dvostruko povišenom — 
— isis (npr.: dvostruko povišeni c=cisis), sniženom 
es (npr.: sniženi c = ces), dvostruko sniženom 
—eses (npr.: dvostruko sniženi c = ceses). Pred- 
znaci se pišu ispred note i vrijede za taj ton do 
kraja takta. Predznaci zabilježeni na početku crtov- 
lja, odmah nakon ključa, pokazuju koji su tonovi 
alterirani u tonalitetu u kojem se nalazi dotična 
kompozicija. 

PRELUDIJ, prvobitno uvodni stavak u veće 
instrumentalno djelo (npr. u suiti ili stavak prije 
fuge), a od XIX st. samostalna instrumentalna 
kompozicija. Najpoznatije su zbirke preludija za 
klavir: F. Chopina, C. Debussyja, S. Rahmanjinova 
i A. Skrjabina. 

PRESTO, 1. oznaka za veoma brz tempo; 2. na- 
slov brzog stavka, osobito finala. 


PRIMA, v. Interval. 

Prima vista — Programna muzika 


PRIMA VISTA (tal. a prima vista na prvi po- 
gled), izvođenje kompozicije bez prethodnog uvje- 
žbavanja. 


PRIPJEV (engl. i franc. refrain), odlomak koji 
se ponavlja na stanovitim mjestima kompozicije, 
obično aa kraju svake kitice u pjesmi. 


PROGRAMNA MUZIKA, muzika inspirirana ili 
stvorena na temelju vanmuzičkog sadržaja koji 
može ibiti s područja legende, literature, historije, 
drugih umjetnosti iii pojava iz prirode. Program- 
ske kompozicije imaju naslov iz kojega se razabire 
sodržaj ili raspoloženje obrađeno u djelu. Suprotan 
pojam: apsolutna muzika (v.). Programnost se u 
muzici može izraziti na više načina, npr. oponaša- 
njem zvučnih pojava iz prirode i života, kao cvr- 
kutanje ptica, žubor potoka, grmljavina i sl. (tonsko 
slikanje). P. m. bila je zastupljena u svim epohama. 
Primjere programne muzike, većinom tonskog sli- 
kuanja, nalazimo još kod Grka (borba Apolona sa 
zmajem grčkog svirača Sakadasa). Iz XVI st. po- 
znate su zborske kompozicije C1. Jannequina (Ža- 
neken) Bitka kod Marignana, Pijev ptica, Čavrlja- 
nje žena. U XVIII st. p. m. nalazi se u kompozi- 
cijama za clavicin F. Couperina (Kupren), u kom- 
pozicijama za gudače A. Vivaldija te u djelima J. 
Haydna i L. van Beethovena. Kao umjetnički pra- 
vac p. m. dobila je svoje pravo značenje u epohi 
romantizma. Osnivači programske muzike bili su 
H. Berlioz (Fantastična simfonija) i F. Liszt. Zna- 
čajna djela prosramne muzike XIX i XX st. jesu 
Lisztove simfonijske pjesme (Preludiji i dr.), Sme- 
tanin ciklus simfonijskih pjesama Moja domovina, 

simfonijska pjesma Noć na pustoj gori M. Musorg- 
skog, niz simfonijskih pjesama R. Straussa (Till 
Eulenspiegel), kod nas: V. Lisinski uvertira Bellona 
i idila Večer, B. Bersa Sunčana polja, J. Gotovac 
Orači, M. Vučković Vjesnik bure i dr. 


PROKOMPONIRANA PJESMA, v. Solo-pjesma. 


PROLOG, uvodna muzika u veće muzičko-scen- 
sko djelo. Za razliku od predigre, u prologu se i 
pjeva. 


PROTESTANTSKI KORAL, v. Koral. 


PROTUPOMAK, kretanje dviju dionica u pro- 
tivnom smjeru. 


PROVEDBA, v. Fuga i Sonatni oblik, 


PUNKTUALIZAM, jedna od suvremenih tehnika 
komponiranja, srodna serijelnoj muzici (v.). P. ra- 
stvara melodiju na sitne dijelove, kratke motive, 
pa čak i pojedinačne tonove koji su izolirani kao 
tačke u prostoru (odatle i naziv p.). Muzički p. 
analogan je slikarskom poentilizmu. P. nalazimo u 
pojedinim djelima Schonberga, a naročito We- 
berna; povremeno kod P. Bouleza, L. Nonoa, B. 
Blachera, H. Henzea, kod nas kod M. Kelemena 
idr. 

QUADRILLE (kvadrilj), v. Četvorka, 

RAGTIME (regtajm), potkraj XIX st. muzika 
svirana na klaviru, od početka do kraja kompozi- 
cije na veoma živ i sinkopiran način (npr. desna 
ruka svira simkope na lakim dobama, a lijeva na- 


glašava teške dobe: 
gi 
E: šd jed : 2 m "| 
> > > 
Takav postupak uobičajen je kod ragtima u mno- 
gim varijantama). 

Melodija ragtimea vrlo je jednostavna i podsjeća 
na narodne pjesme, koračnice i polke. Iako se 
ragtime kasnije izvodio i na drugim instrumen- 
tima, stilsku individualnost postiže kao muzika za 
klavir. 

Sinkopirani klavirski ragtime stil znatno je utje- 
cao na stvaranje jazza. 


RALLENTANDO, postepeno usporavanje tempa; 
bilježi se kraticom rall. Isto značenje ima i ritar- 
dando. 

RAPSODIJA, kompozicija epskog karaktera gra- 
đena na elementima folklora: forma je slobodna, 
neodređena oblika. (F. Liszt: 15 mađarskih rapso- 
dija, J. Brahms, G. Gershwin itd., kod nas: S. Hri- 
stić, F. Lhotka itd.). 

RAZRJEŠNICA, v. Predznaci. 


RECITAL, koncert soliste ili koncert posvećen 
djelima jednog ili dvojice kompozitora. 

RECITATIV, u opernoj i vokalno-instrumental- 
noj muzici način pjevačkog izražavanja s težištem 
na izgovoru teksta, čijim se zahtjevima potpuno 
prilagođuje muzički element (melodija i ritam). U 
prvim operama r. je bitni sastavni dio muzičke 
komponente opere. U doba baroka r. je pokretač 
radnje opere, oratorija i kantate. R. je u početku 
Tecitativo secco (rečitativo seko — suhi r.), melodij- 
ski vrlo siromašan, izvodio se u slobodnom ritmu uz 
akordičku pratnju na čembalu ili lutnji. U XVIII st. 
razvija se u Veneciji recitativo accompagnato 
(akompanjato), u kojemu je melodija mnogo boga- 
tija iako je težište ostalo na tekstu, a izvodio se 
uz pratnju čitavog orkestra. 

REČENICA, melodijski, ritmički i harmonijski 
zaokružena muzička misao. U pogledu harmonije 
zaokruženost se očituje u harmonijskom završetku: 
kadenci, po čemu se rečenica razlikuje od fraze 
(v. Fraza). U pravilu mala muzička rečenica obu- 
hvaća četiri takta, velika muzička rečenica osam 
taktova. U većim muzičkim djelima rečenica je 
najmanja formalna cjelina, ali po opsegu mala 

djela (npr. narodna pjesma) mogu se sastojati 
isključivo od jedne muzičke rečenice. 


REFRAIN, v. Pripjev. 


REGISTAR, niz tonova ljudskog glasa ili nekog 
instrumenta kojima je zajeđnička neka specifičnost, 
kao boja tona, prodornost i sl. Naziv r. upotrebljava 
se najčešće kod orgulja i u tehnici pjevanja. 


RENESANSA, termin preuzet iz historije li- 
kovne umjetnosti za razdoblje između srednjega 
vijeka i baroka. Početak renesanse obilježen je po- 
javom talijanske ars novae XIV st. (v.). Za razliku 
od likovne umjetnosti i literature, muzička r. nije 
mogla tražiti uzore u muzici antike. U muzičkoj 
renesansi prevladavaju vokalni oblici za zbor a ca- 
ppella (tj. bez instrumentalne pratnje). Svjetovna 
muzika nalazila je uzor u narodnom stvaralaštvu, 
naročito u višeglasnoj popijevci (frottola, villanella) 
koja je odražavala cptimizam i životnu radost 
čovjeka renesanse. Iz nje se razvio madrigal (v.), 
najznačajniji oblik muzičke renesanse. Dramatski 
madrigal_ (madrigalska komedija) prethodnik je 
opere. U doba muzičke renesanse instrumentalna 
muzika postepeno se osamostaljuje. Među instru- 
mentima ističu se lauta, orgulje i čembalo (virginal) 
te gudački i duhački instrumenti. Muzička teorija 
također se snažno razvija, Zarlino formulira pojam 
trozvuka dura i mola, a Petrucci (Petruči) prona- 
lazi tehniku štampanja nota. 


REPRIZA, v. Fuga i Sonatni oblici. 
REQUIEM (rekvijem), misa za mrtve s dijelovi- 
ma Requiem aetermam, Kyrie, Dies irae, Domine 

Jesu, Sanctus, Agnus Dei, Lux aeterna. Najzna- 
čajnije rekvijeme komponirali su W. A. Mozart, H. 
Berlioz, A. Dvof&k, G. Verdi, J. Brahms, G. Faure. 


REVIJA, muzičko-scensko djelo zabavnog karak- 
tera s govornim, pjevanim i plesnim dijelovima. 
Revija .je naročito omiljela u Americi. 


REZONATOR, 1. prostor ili tijek (npr.: dio mu- 
zičkog instrumenta) na koji se prenose zvučni va- 
lovi izazvani titranjem nekog drugog tijela (npr.: 
žice instrumenta). Rezonator pojačava osnovri ton 
i oblikuje njegovu zvučnost; 2. akustični instrument 
za određivanje frekvencije i jakosti zvuka. 


RICERCAR (ričerkar), u XVI i XVII st. vrsta 
instrumentalne kompozicije; nastao prenošenjem 
formi vokalne polifonije na instrumente. R. je pra- 
oblik i prethodnik fuge. 


RITAM, obuhvaća sve osobitosti tona i odnosa 
među tonovima s obzirom na duljinu njihova tra- 
janja. R. je vrlo važan element muzike: muzicirati 
se može bez harmonije, pa i bez melodije (u virtu-. 
oznom bubnjanju nekih afričkih naroda nema me- 
lodije), ali ne bez ritma. 


RITARDANDO, v. Rallentando. 


RITENUTO, naglo usporavanje tempa; bilježi se 
kraticom rit. ili riten. 


ROG, limeni duhački instrument. Cijev duga oko 
5,5 m. pa je zbog toga višestruko kružno zavinuta. 
Na donjem kraju znatno se proširuje u široki ljev- 
kasti otvor. Usnik je s unutarnje strane u obliku 
čunja. Rog ima tri ventila. Zvuk je mekan, nosiv 

Rog — Rokoko 


i pun. U velikom simfonijskom orkestru obično se 
upotrebljavaju dva para rogova. U solističkoj lite- 
raturi za rog ističu se koncerti i sonate A. Vivaldija, 
J. Haydna, W. A. Mozarta, L. van Beethovena, 
C. M. Webera, R. Straussa, P. Hindemitha. 


ROKOKO, stilsko razdoblje koje u muzici traje 
od 1725—1775. Naziv r. počeo se upotrebljavati 
prije II svjetskog rata i nije općenito usvojen. R. 
se razvio u okviru muzičkog baroka i predstavlja 
neku vrstu njegove negacije. R. izbjegava gusteću 
polifonije, a unosi prozračnost i isticanje glavne 
melodije kojoj je podređena pratnja. Nasuprot mo- 
numentalnosti baroknog orkestra, u rokokou pre- 
vladavaju solistički instrumenti (čembalo, violina, 
flauta), ili manji komorni sastavi. Karakteristične 
su opere popularnog tona (opera buffa, Singspiel, 


413 

opera comique, ballad-opera). U okviru rokokoa 
javlja se galantni stil (v.). 


ROMANCA, kraća vokalna, ponekad i imstru- 
mentalna kompozicija slobodnog oblika, lirskog 
karaktera s izrazito osjećajnom i raspjevanom me- 
lodijskom linijom. 

ROMANTIKA, termin mnogostranog značenja, 
upotrebljava se da se označi specifičan način osje- 
ćanja, psihičko stanje u kojem senzibilnost i fan- 
tazija dominiraju nad razumom, u kojem se očituje 
sklonost individualizmu, revoltu, melankoliji, fan- 
tastičnom. R. nije historijska pojava ograničena 
samo na određenu epohu. Romantičnih tendencija 
bilo je u svim epohama, no oko 1800. g. romantični 
duh prevladao je u tolikoj mjeri da je obilježio 
karakter te epohe, koju nazivamo r. u užem smislu. 
R. se pojavila najprije u poeziji, zatim u likovnoj 
umjetnosti i naposljetku u muzici, u kojoj je našla 
svoj najjači izraz. Muzičari romantike tražili su 
pobude u djelima književnika i likovnih umjetnika. 
Težnja za povezivanjem tih srodnih umjetnosti do- 
vela je do stvaranja programne muzike (v.), do 
labavljenja i napuštanja tradicionalnih muzičkih 
formi (Berlioz — Liszt) i postanka novih, kao sim- 
fonijska pjesma (v.). Podsticaji iz literature i na- 
rodne legende odveli su njemačke muzičke roman- 
tičare u fiktivni svijet natprirodnih bića koji su 
muzički oblikovani u romantičnoj operi (C. M. We- 
ber). Preplitanje literarnih, likovnih i tonskih ele- 
menata dovelo je do težnje o stvaranju integralnog 
umjetničkog djela (njem. Gesamtkunstwerk), sin- 
teze svih srodnih umjetnosti. Ovu težnju djelomično 

je ostvario R. Wagner u svojoj muzičkoj drami. 
Povezivanje muzičkih, literarnih i likovnih eleme- 
nata odrazilo se u stvaranju naročite vrste solo- 
-pjesme, tzv. prokomponirane popijevke (Lied — 
F. Schubert, R. Schumann). Za kompozitore roman- 
tike karakterističan je nov odnos prema zvuku. 
Ljepota tona, boja (timbar), sjaj i karakter stva- 
raju nove kolorističke efekte, naročito u orkestru. 
Najpopularniji instrument romantike bio je klavir. 
Interes romantičara za male forme, minijature, 
našao je umjetnički izraz u klavirskim minijatu- 
rama F. Schuberta, R. Schumanna i F. Chopina. 
Probuđena nacionalna svijest traži da se izrazi i u 
muzici; narodi počinju govoriti vlastitim muzičkim 
nacionalnim jezicima. Narodno stvaralaštvo rege- 
neriralo je muziku XIX st., a karakteristike muzi- 
čkog folklora obogatile su muzički govor. Muzička 
r. zahvatila je sve zemlje Evrope. Najznačajniji 
predstavnici: F. Schubert, C. M. Weber, F. Men- 
delssohn, R. Schumann, F. Chopin, H. Berlioz, F. 
Liszt, R. Wagner, G. Verdi, M. I. Glinka, M. P. 
Musorgski, N. Rimski-Korsakov, P. I. Čajkovski, 
B. Smetana, A. Dvotak, V. Lisinski, I. Zajc, B. i G. 
Ipavec, A. Foerster, K. Stanković, J. Marinković 
i dr. 

RONDO, instrumentalna kompozicija za koju je 
značajno višekratno ponavljanje teme. Između po- 
jedinih nastupa teme javljaju se epizode koje s njo- 
me kontrastiraju. Oblik ronda susreće se najčešće 
u završnim stavcima simfonija, koncerata, sonata 
i drugih komornih djela. Rondo se razvio iz staroga 
irancuskog plesa rondeaua, kod kojeg je pojedinac 

Rondo — Rumba 
ili par izvodio promjenljive dijelove (kuplete), a svi 
plesači stalni dio (refren). 


RUBATO, oznaka za izmjenično, slobodno ubr- 
zavanje i usporavanje tempa. 


RUMBA, ples porijeklom s otoka Kube, vrlo po- 
pularan u Americi i Evropi oko 1930. Od osnovne 
ritmičke figure: 


PITIA TITU | 


odstupa se u raznim varijantama. Tempo je umje= 
ren. 

b-4 


S, S 


duhački instrument. Kon- 


SAKSOFON, limeni 


struirao ga je A. Sax oko 1840. Cijev je konična, 
savijena poput lule, usnik je s jednostavnim je- 
zičcem (kao kod klarineta), pa je zbog toga svrstan 


u skupinu drvenih duhačkih 
instrumenata. Zvuk saksofo- 
na je vrlo izražajan i razno- 
vrstan. Potpuna porodica 
saksofona obuhvaća 7 instru- 
menata, upotrebljavaju se 
tri: altsaksofon, tenorsakso- 
fon i baritonsaksofon. Naj- 
bogatija je primjena sakso- 
fona u jazzu i plesnoj mu- 
zki, ali upotrebljava se u 
velikom simfonijskom orke- 
stru i komornim sastavima. 

SAMBA, živ ples iz Bra- 
zila, dvodobne mjere. U 
Americi popularan oko 1939. 


SARABANDA, v. Suita. 


27 Umjetnost 


AE 
nt . 


Uto 


Saksofon 

Scala (teatro alla scala) — Sekvenca 


SCALA (TEATRO ALLA SCALA), operna kuća 
osnovana 1776. u Milanu, jedna cd najrenomiranijih 
u svijetu. Ime je dobila po crkvi koja se prije 
nalazila na tom mjestu. 

SCENSKA MUZIKA, niz muzičkih tačaka koje 
prate scensku radnju na određenim mjestima ka- 
zališnih, radio i televizijskih te filmskih djela. Če- 
sto se scenska muzika izvodi kao samostalno kon- 
certno djelo (pojedini njen odlomak ili više njih 
svrstanih u suitu). 

SCHERZO (skerco), instrumentalni stavak ili 
samostalna kompozicija prpošnog, često humori- 
stičkog karaktera, u brzom tempu (kompozitori: 
L. van Beethoven, F. Schubert, A. Bruckner, J. 
Brahms, F. Chopin). 


SCHOLA CANTORUM (shola kantorum), 1. u 
srednjem vijeku naziv za crkveni zbor i pjevačku 
školu. Najuglednija s. c. bila je vatikanska Sikstin- 
ska kapela; 2. naziv muzičke škole koju je u Pa- 
rizu 1896. osnovao Vincent d'Indy i drugi u svrhu 
obnove francuske duhovne muzike. 

SEKSTA, v. Interval. 

SEKSTAKORD, v. Akord. 

SEKSTET, v. Komorna muzika. 

SEKUNDA, v. Interval. 

SEKVENCA, je neposredno ponavljanje nekoga 
motiva na višem ili nižem stupnju od onoga na 
kojemu se prvi put javlja. Motiv koji se tako po- 
navija zove se model sekvence. Premještanje mo- 

Sekvenca — Serijelna muzika 


dela na druge stupnjeve odvija se obično po sekun- 
dama, ali i po drugim intervalima. Prema smjeru 
premještanja sekvence su uzlazne i silazne. S. je 
bila važan konstruktivni element instrumentalnih 
formi, osobito u baroku. Iako vrlo prikladno sred- 
stvo u tehnici komponiranja, prečesta upotreba 
sekvence djeluje monotono. 


SEPTAKORD, v. Akord. 
SEPTET, v. Komorna muzika. 
SEPTIMA, v. Interval. 


SERENADA, prvobitno naziv za ljubavnu pjesmu 
pjevanu pod prozorom voljene žene. Kasnije je 
serenada instrumentalna kompozicija sastavljena 
od niza malih lirskih stavaka. Kompozitori klasike 
pišu serenade za skupinu solističkih instrumenata 
(J. Haydn, W. A. Mozart). Novija djela ove vrste 
namijenjena su malom orkestru (P. I. Čajkovski, 
A. Dvorak, M. Reger itd., kod nas: B. Ipavec, B. 
Bjelinski itd.). 

SERIJELNA MUZIKA, najnoviji termin za teh- 
niku komponiranja kojom se služe neki kompozi- 
tori nakon II svjetskog rata. Umjesto tradicionalnog 
motiva (odnosno teme), kompozitor stvara seriju u 
kojoj unaprijed određuje jedno ili više svojstava 
tona (visinu, trajanje, dinamiku odnosno boju). 
Najraniji vid serijelne tehnike je dođekafonija (v.), 
u kojoj serija obuhvaća 12 tonova. Autori stvaraju 
seriju i s manjim brojem tonova. U najnovije vri- 
jeme nastao je pojam totalne organizacije, tj. sve- 
obuhvatnog  serijalnog principa, prema kojemu 
autor uvijek proširuje serijelni princip oblikovanja 

Serijelna muzika — Simfonija 


ma sva spomenuta svojstva tona. Primjere serijelne 
muzike nalazimo u kompozicijama O. Messiaena, 
P. Bouleza, L. Nona, K. Stockhausena, a kod nas 
kod M. Kelemena. S. m. primjenjuje se i u 
elektronskoj i konkretnoj muzici. 


SFORZATO (sforcato), dinamičko isticanje jed- 
nog tona ili akorda; bilježi se kraticama sf, sfz 
ili fz. 

SHIMMY (šimi), američki ples sličan fox-trottu, 
u dvodobnoj mjeri i umjerenom tempu. Popularan 
oko 1920. P. Hindemith uvodi shimmy u djelo 
Suite (1922). 


SIMFONIJA, opsežna višestavčana orkestralna 
kompozicija po obliku slična sonati. Obično ima 
četiri stavka: prvi je u sonatnom obliku (v.) i 
brzom tempu (allegro), drugi je redovito lirskog 
značaja i pjevan, treći je menuet koji Beethoven 
zamjenjuje scherzom, a četvrti (finale) brz je i bri- 
ljantan, često u obliku ronda. I historijski razvoj 
simfonije podudara se s razvitkom sonate. Preteča 
simfonije je operna predigra, a na njeno konačno 
oblikovanje utjecali su i višestavačni instrumen- 
talni oblici kao divertimento (v.) ili serenada (v.). 
Klasični oblik postiže s. u djelima J. Haydna, W. A. 
Mozarta, osobito L. van Beethovena; od romamnti- 
čara simfoniju njeguju F. Schubert, R. Schumann, 
F. Mendelssohn, zatim J. Brahms, A. Bruckner, 
C. Franck, A. Dvof&k, A. Borodin, P. I. Čajkovski, 
od suvremenih P. Hindemith, S. Prokofjev, D. Šo- 
štakovič. Prve hrvatske simfonije komponirao je 
u XVIII st. L. Sorkočević. Od suvremenih naših 

Simfonija — Sinkopa 


kompozitora istakli su se kao simfoničari I. Brka- 
nović, M. Cipra, J. Slavenski, S. Šulek, S. Rajčić, 
B. Arnič, L. M. Škerjanc. 


SIMFONIJETA, manja simfonija vedrog karak- 
tera, pristupačna i jednostavna, pisana za simfo- 
nijski ili komorni orkestar, ponekad samo za gu- 
dački orkestar (M. Reger, S. Prokofjev, P. Hinde- 
mith itd., kod nas: B. Širola, K. Baranović, L. M. 
Škerjanc, M. Cipra, B. Papandopulo, M. Kelemen, 
V. Peričić). 

SIMFONIJSKA PJESMA, jednostavčana  pro- 
gramna orkestralna kompozicija s vanmuzičkim 
sadržajem priopćenim putem pisanog komentara ili 
naznačenim u naslovu. Simfonijska pjesma najizra- 
zitiji je oblik programne muzike. (H. Berlioz, F. 
Liszt, R. Strauss, P. Čajkovski, C. Debussy, P. Du- 
kas, O. Respighi itd., kod nas: B. Bersa, I. Brka- 
nović, M. Milojević, S. Rajičić, B. Arnič i M. Ko- 
zina itd.). 

SINGSPIEL  (zingšpil), muzičko-scensko djelo 
s govorenim dijelovima i muzičkim tačkama. Po- 
javljuje se u Njemačkoj početkom XVIII st. 


SINKOPA, ritmička figura kod koje se arza po- 
vezuje s tezom, pa metrički naglasak prelazi s teze 
na arzu, tj. s naglašene dobe na nenaglašenu. Npr. 


ae s > 
JJI RE PJOOTI 
To isticanje metrički nenaglašene dobe daje sin- 
kopi osobitu živost. Sinkopirani ritam primjenjuje 
se naročito u jazzu. 

SINTETSKA MUZIKA, postupak kojim se šu- 
movi, zvukovi, elektrotonovi spajaju s tonovima 
instrumenta ili glasa. S. m. je rezultat traženja no- 
vih izvora zvuka nekih kompozitora iz druge po- 
lovine našega stoljeća. Smatrajući da su tradicio- 
nalni izvori zvuka (glas, instrument) iscrpljeni, neki 
suvremeni kompozitori obraćaju se tehnici i u eks- 
perimentima s raznim aparaturama, traže i prona- 
laze nove izvore zvuka. Primjeri sintetske muzike: 
radio-opera Orest H. Badingsa, kod nas Tri sintet- 
ske poeme B. Sakača. 

SKALA, v. Ljestvica. 


SKOLION, starogrčka zborna napitnica; među 
malobrojnim sačuvanim zapisima starogrčke mu- 
zike nalazi se i jedan skolion. 


LUH, fumkcija uha pomoću koje se raspoznaju 
šumovi, zvukovi, tonovi i njihova svojstva (visina, 
trajanje, jačina, boja itd.). Apsolutan sluh je izu- 
zetno prirođeno svojstvo koje omogućuje raspozna- 
vanje apsolutne visine tonova bez pomagala i izvan 
muzičke cjeline. 

SNIZILICA, v. Predznaci. 


SOCIOLOGIJA MUZIKE, proučava međusobne 
odnose i utjecaje između razvitka društva i raz- 
vitka muzike sa ciljem da upozna tipične pojave 
koje su rezultat tih odnosa i utjecaja. S. m. je 
mlada muzikološka nauka. 


SOLFEGGIO (solfeđo), 1. vježbe za pjevanje pri- 
ma vista; 2. predmet u muzičkoj nastavi koji obu- 

Solfeggio — Solo-pjesma 


hvaća: elementarnu nastavu muzike, vježbe za 
pjevanje prima vista i muzički diktat. 

SOLMIZACIJA, nazivanje tonova određenim 
slogovima: 


do re mi fa so ou st 


Ovo je primjer apsolutne solmizacije, jer slog do 
odgovara tonu c, slog re tonu d itd. U relativnoj 
solmizaciji slog do označuje toniku bilo koje dur 
ljestvice. Npr. u G dur ljestvici: 


mo 


do re mi 

Postoje još mnogi primjeri relativne solmizacije. 

SOLO-PJESMA, kompozicija za glas i klavir ili 
manji instrumentalni sastav, rjeđe orkestar. Solo- 
-pjesma je intimna, uzdržana u izrazu, bez vanjskih 
efekata. Nastaje na osnovu stihova, a po karakteru 
je jednostavna, raspjevana, slika trenutnog raspo- 
loženja kao i sažeta drama. Po strukturi može biti 
građena iz iste melodije prema kojoj se pjevaju sve 
kitice teksta. To je jednostavna, strofna pjesma. 
Kad sve kitice nisu metrički jednake, izvrše se 
male izmjene u melodiji. Ako su izmjene veće, 
nastaje varirana strofna pjesma, koja se manje ili 
više približava tzv. prokomponiranoj solo-pjesmi u 
kojoj se muzika potpuno prilagođuje tekstu bez 
obzira na njegovu podjelu u strofe. U strofnoj i 

variranoj strofnoj pjesmi pratnja je jednvstavna 
i podređena pjevačkoj dionici, dok je u prokom- 
poniranoj pjesmi mnogo razrađenija i važnija. 

Kompozitori: F. Schubert, R. Schumann, J. 
Brahms, H. Wolf, G. Mahler, R. Straus, G. Faur€, 
C. Debussy, M. Ravel, M. Musorgski, E. Grieg i 
B. Britten te mnogi drugi. Kod nas: V. Lisinski, 
B. Bersa, A. Lajovic, P. Konjović, K. Baranović, 
B. Kunc, S. Rajičić i mnogi drugi. 

SONATA, višestavačna kompozicija za klavir, 
ili za instrument solo (violinu, violončelo, klarinet 
itd.) uz pratnju klavira, rjeđe bez pratnje. Sastoji 
se od tri ili četiri stavka, od kojih je barem jedan 
u sonatmom obliku (v. Sonatni oblik). Takav oblik 
sonate ustalio se u doba bečkih klasičara (potkraj 
XVIII st.). 


Strukturu sonate imaju i neki drugi oblici instru- 
mentalne muzike, kao simfonija (velika sonata za 
orkestar), trio, kvartet, kvintet itd. (za komorne 
sastave) i u nešto izmijenjenom obliku koncerti za 
solo instrument uz pratnju orkestra. 

Uobičajena raspodjela stavaka sonate (simfonija, 
kvarteta itd.): Allegro, Adagio, Scherzo (skerco), ili 
Menuet, Allegro. Shema sonatnih stavaka: 


Stavak Karakter Oblik 


I Allegro (po- brz, redovito dra- sonatni oblik 
nekad s po- matičan, uzbud- 
laganim ljiv 
uvodom) 

Sonata 


Stavak Karakter Oblik 
II Adagio (ili — polagan, lirski, sonatni oblik 
andante ponekad veoma = trodijelna pje- 
Largo, Len- emotivan sma 
10) dvodijelna pje- 
sma 
varijacije 
III Menuet trodijelna mjera, trodijelna pje- 
Scherzo plesni karakter; = sma 


menuet u umje- 
renom tempu, 
scherzo vrlo brz. 
Također i ritam 
drugih plesova 
(npr. valcer). 


IV Allegro brz ili vrlo brz, sonatni oblik 
(presto) razigran, zaključ- rondo 
ni stavak. fuga 


Ovu shemu kompozitori, dakako, u nekim so- 
natama mijenjaju, npr. Beethoven počinje svoju 
klavirsku sonatu nazvanu Mjesečina polaganim 
stavkom, a u svoju posljednju sonatu, op. 111, piše 
ovim redoslijedom: Introdukcija, Allegro, Adagio. 
F. Liszt upotrebljava naziv sonata za jednostavačnu 
kompoziciju. Suvremeni kompozitori također unose 
mnoge promjene u oblik sonatnog ciklusa (I. Stra- 
vinski, P. Hindemith, B. Bartok i dr.). 


Prva djela nazvana sonata nemaju ništa zajed- 
ničkog s današnjom tj. klasičnom sonatom. Taj 
izraz upućivao je tada da je određeno djelo pisano 

za gudače i duhače, a ne za instrumente s tipkama 
(v. Toccata) ili za pjevače (v. Kantata). Razvoj so- 
nate vodi od vokalnih kompozicija ranog XVI st. 
(canzone [kancone]) preko baroknih sonata: sonata 
da chiesa (kijeza): ciklus od četiri stavaka Adagio 
— Allegro — Adagio — Allegro; sonata da camera 
(kamera); nekoliko stavaka plesnog karaktera; 
i trio sonata, vrlo omiljen oblik, pisan za tri melo- 
dijski i ritmički samostalne dionice, koje izvode ili 
različiti instrumenti ili skupine instrumenata) i 
djela za čembalo D. Scarlattija do klasične sonate 
(J. Haydn, W. A. Mozart, i L. van Beethoven). Osim 
spomenutih kompozitora sonate su pisali i mnogi 
drugi (od naših M. Cipra, B. Papandopulo, S. Ra- 
jičić, S. Šulek, P. Stojanović, i dr.). 

SONATINA, mala sonata, jednostavna za izvo- 
đenje (W. A. Mozart, L. v. Beethoven). U movije 
vrijeme sonatina zadržava jednostavnost u karak- 
teru, ali su teškoće izvođenja znatne (M. Ravel, B. 
Bartok; naši kompozitori: M. Cipra, B. Papando- 
pulo, M. Logar itd.). 

SONATNI OBLIK, stavak (obično prvi) sonate, 
simfonije, koncerta te komornih oblika (trio, kvar- 
tet, kvintet itd.), najvažniji stavak sonatnog ciklusa. 
Od 1780. do danas, od Haydna i Mozarta do suvre- 
menih kompozitora sonatni je oblik središnji oblik 
instrumentalne muzike premda ga nakon 1900. 
kompozitori razrađuju toliko slobodno da se pone- 
kad od njega raspoznaje samo skica. 

Sonatni oblik sadrži tri dijela: ekspoziciju, pro- 
vedbu i reprizu. 

Sonatni oblik — Sopran 


Ekspozicija. U ovom prvom dijelu iznijete su, 
eksponirane, izložene glavne ideje kompozitora u 
obliku dviju tema ili dviju grupa tema. One se 
međusobno razlikuju po karakteru (u jednoj je 
npr. naglašen ritam i dramatičnost, u drugoj pjev- 
nost i poetičnost) i tonalitetu; (prva tema je na 
tonici, druga majčešće u tonalitetu dominante). Dio 
koji povezuje dvije teme ublažava njihov kontrast 
i modulira u tonalitet druge teme zove se most. 
Nakon prve teme, mosta i druge teme dolazi zavr- 
šetak — codetta (kodeta). Na kraju ekspozicije če- 
sto nalazimo znak za ponavljanje. 


Provedba je srednji dio stavka; u njoj se razra- 
đuje materijal donijet u ekspoziciji: obrađuju se 
motivi, melodijski i ritmički, mnogobrojnim mo- 
dulacijama obogaćuje se harmonijska okosnica 
tema, a ponekad provedba donosi novi muzički 
materijal. Završni dio provedbe priprema treći 
odsjek. 

Repriza ponavlja materijal ekspozicije s promje- 
nama, naročito u mostu, i to u pogledu harmonije, 
jer su u pravilu obje teme u reprizi u tcnalitetu 
tonike. Stavak završava codom (kodom) koja sa- 
drži elemente tema, a katkad donosi i novi ma- 
terijal. 

SOPRAN, najviši ženski i dječji glas. Prema boji 
i izražajnim svojstvima solistički sopran može biti 
dramski, lirski i koloraturni. Opseg dramskog i 
lirskog soprana najčešće je od ib—c,, koloraturnog 
i do f,. Zborski sopran ima opseg od b—b,, a dječji 
od b—f,. 

Spinet — Stari načini 


SPINET, žičani instrument s tipkama, vrsta čem- 
bala, ali manjeg oblika. 


Spinet 


STACCATO (stakato), oznaka za nevezano izvo- 
đenje tonova (suprotnost legatu). Bilježi se tačkom: 


Staccato spojen s naglaskom bilježi se ovako: 


P4 


—= 


znak za najoštriji oblik staccata: 


LJ v 


=== == 


STARI NAČINI (starocrkvene ljestvice, tonusi, 
modusi), srednjovjekovne ljestvice, podloga grego- 
rijanskom koralu i svjetovnoj umjetničkoj muzici 

Starl načini — Stil 


srednjega vijeka do XVII st. Od grčkih ljestvica 
preuzele su imena. Svaki stari način je oktavni 
isječak dijatonskog niza nealteriranih tonova; me- 
đusobno se razlikuju po smještaju polustepena. U 
srednjem vijeku bila su poznata četiri modusa: 
dorski (d,—d,), frigijski (e,—e,), lidijski (f,—f,) i 
miksolidijski (g,—g.), a od XVI st. eolski (a,—a,) i 
jonski (c;—c,). S. n. predstavljaju temelj folklor- 
nih napjeva raznih naroda, kod nas u Međumurju, 
Hrv. zagorju, Makedoniji, Bosni i Hercegovini. Pri- 
mjenjuju ih i kompozitori, naročito od XIX st. 
dalje, kada žele dočarati nacionalni kolorit ili 
arhaičnost. 


STAVAK, samostalan dio veće kompozicije (npr. 
suite, sonate, koncerta itd.). 


STEPEN, razmak između dva susjedna tona lje- 
stvice. Cijeli stepen (npr. c—d), dijeli se na dva 
polustepena (dijatonski: c—dđes, cis—d, ili kromat- 
ski: c—cis, des—d). Četvrtstepen, udaljenost izme- 
đu dva susjedna tona manja od polustepena (po- 
javljuje se u muzičkom folkloru mnogih naroda i u 
evropskoj muzici početkom XX st.). Upotrebljavaju 
se i nazivi: cijeli ton, poluton i četvrtton. 

STIL, ukupnost ličnih stvaralačkih obilježja po 
kojima se pojedini kompozitori razlikuju među 
sobom. Razlike u stilu zahvaćaju i pojedina raz- 
doblja, muzičke vrste, kompozicijske postupke, na- 
cionalne specifičnosti itd. Ako se polazi od sastava 
koji izvodi muzičku kompoziciju, razlikuje se s. 
komorne, simfonijske, koncertantne, crkvene, dram- 
ske, zabavne, plesne muzike. Postoje razlike između 

Stil — Stilizirani plesovi 


vokalnog i instrumentalnog stila. Po kompozicij- 
skim postupcima razlikuje se homofoni s. i polifoni 
s. Muzički stilovi dobivali su često nazive prema 
stilovima drugih umjetnosti ili kulturnih strujanja. 


STILIZIRANI PLESOVI, pojavljuju se u barok- 
noj suiti (KVII—XVIII st.), a pod utjecajem nacio- 
nalnih škola u XIX st. Među ovim plesovima naj- 
poznatiji su: plesovi njemačkog porijekla valcer u 
3/4 mjeri, landler (tyrolienne), ples umjerenijeg 
tempa u 3/4 mjeri, rasprostranjen u alpskim 
zemljama; poljskog porijekla: mazurka u 3/4 
mjeri, često s akcentom na drugoj ili trećoj 
dobi takta, kujawiak sporija, a oberek brža pod- 
vrsta mazurke, poloneza, svečani ples u 3/4 mjeri 
podsjeća na koračnicu, krakowiak brzi ples u 2/4 
mjeri; češkog porijekla: polka, umjereno brzi ples 
u 2/4 mjeri s predtaktom, brzi furiant u 3/4 mjeri 
sa sinkopama; španjolskog porijekla: bolero, ples 
umjerenog tempa u 3/4 mjeri, habanera, ples pola- 
ganog tempa u 2/4 mjeri, ime je dobio po gradu 
Havani na Kubi gdje je nastao, seguidilla, brzi 
ples u 3/4 mjeri, jota (hota) u trodobnoj mjeri; ta- 
lijanskog porijekla: tarantella, ples vrlo brzog tem- 
pa iz južne Italije u 6/8 mjeri; ruski plesovi: hopak 
i trepak u 2/4 mjeri (postoje i kao solo-pjesme), 
kazačok, živopisan i temperamentan kozački ples 
u 2/4 mjeri; mađarsko-ciganski čardaš u 2/4 mjeri 
s polaganim uvodom. U našoj zemlji najpoznatiji 
plesovi: kolo, u mnogo podvrsta raširen ples po 
čitavoj Jugoslaviji u 2/4 i 3/4 mjeri, drmeš, hrvat- 
ski narodni ples u 2/4 mjeri; za vrijeme NOB-e 
nastao je u Pokuplju partizanski drmeš opšajdiri; 

Stilizirani plesovi — Suita 


linđo, župsko kolo ili poskočice iz Dubrovačke žu- 
pe, oro, kolektivni narodni plesovi obično u obliku 
kola u Makedoniji, Srbiji i Crnoj Gori, balun, na- 
rodni ples iz Istre. 

STUPANJ, položaj tona unutar ljestvice. Npr. 
ton g je prvi stupanj u G-dur ljestvici, a peti stu- 
panj u C-dur ljestvici. Svaki stupanj ima i posebno 
ime: I st.: tonika, II st.: supertonika, III st.: medi- 
janta, IV st.: subdominanta, V st.: dominanta; VI 
st.: submedijanta ili superdominanta, VII st.: sub- 
tonika ili vođica. Prvi, četvrti i peti su glavni stup- 
njevi ljestvice. 

SUBDOMINANTA, v. Stupanj. 


SUITA, višestavačna kompozicija, niz od neko- 
liko stavaka jednostavnog oblika i plesnog značaja. 
Nastala je u doba baroka (barokna suita XVII i 
prve polovine XVIII st.), a njeguje se još i danas 
(XIX i XX st.). Barokna suita je niz starih, pre- 
težno polifonom obradbom stiliziranih plesova. Pi- 
sana je za instrumentalne ansamble ili za solo- 
-instrumente. Stavci su poređani prema načelu 
suprotnosti: nakon brzog plesa slijedi polagani, 
dvodobna mjera izmjenjuje se s trodobnom. Pove- 
zanost stavaka, jedinstvo cikličkog oblika, osniva 
se u suiti na jedinstvu tonaliteta; uz osnovni pojav- 
ljuje se jedino još paralelni tonalitet. 

Nazivi, porijeklo i značajke najvažnijih stavaka 
barokne suite: Allemande (almand), ples njemač- 
kog porijekla, umjerenog tempa, u 4/4 mjeri; zapo- 
činje uzmahom. Većinom je obrađen polifono u 

dvodijelnom obliku s motoričkim pokretom nepre- 
kinutog niza šesnaestinki. 

Anglaise (anglez), engleski ples XVII i XVIII st., 
vrlo živ, u dvodobnoj mjeri i bez uzmaha. 

Bourrće (bure), francuski ples XVII st., u brzom 
tempu, dvodobnoj mjeri s uzmahom Katkad suita 
sadrži bourrće Iill. 

Courante (kurant), francuski ples potkraj XVI st. 
U XVII st. javlja se u dvije stilizacije: u talijanskoj 
(brzog tempa) i francuskoj (laganijeg tempa). Po- 
činje s uzmahom, a karakteristična je izmjena 3/2 
i 6/4 mjere. Bach u svojim suitama upotrebljava 
francusku stilizaciju. 

Gavota, francuski ples XVII i XVIII st., najprije 
narodni a zatim graciozni dvorski ples. Tempo je 
umjereno brz, u 2/2 ili 4/4 mjeri. U suiti se često 
javlja gavota I ilI. 

Gige (žig), engleski ples XVI st., u živom tempu, 
i trodobnoj mjeri (obično 6/8); oblik gige je uvijek 
dvodijelan. U suiti je obrađen polifono. 

Loure (lur), francuski ples XVII st. koji je vje- 
rojatno bio izvođen uz pratnju neke vrste gajda. 
Tempo je umjeren, kao kod sarabande, mjera 6/4 ili 
3/4 s karakterističnim uzmahom. 

Musette (mizet), francuski ples XVII i XVIII st., 
koji dugodržanim tonom oponaša sviranje gajda 
(po kojima je i dobio naziv jer se na njima svirao). 
Ugođaj je pastoralni, a mjera dvodobna ili tro- 
dobna. 

Sarabanda, ples XVII i XVIII st., porijeklom 
vjerojatno s Orijenta, a u Španjolsku je prenijet 
tokom XVI st. Polagan i dostojanstven ples sa 
širokom melodijskom linijom, katkad bogato ukra- 
šenom ornamentima. Mjera je trodobna s nagla- 
skom na drugoj dobi. 

Ordre (ordr), franc. red, niz, naziv koji su F. 
Couperin i njegovi francuski suvremenici upotre- 
bljavali za niz kratkih programnih kompozicija 
koje se redaju na način suite. 

Partita u XVII i XVIII st. naziv za suitu. 

Najvažniji kompozitori barokne suite: F. Coupe- 
rin, J. Ph. Rameau, J. S. Bach. 

Moderna suita. Baroknu suitu sredinom XVIII st. 
zamjenjuju drugi oblici (v. Serenada, Divertimen- 
10). Suita se ponovno javlja u doba romantike. 
Tada se ne ograničava samo na plesove, već sadrži 
i programne stavke. Suite su sastavljene i iz frag- 
menata scenske muzike, odlomaka muzike za dra- 
mu ili odlomaka opera. Za razliku od barokne, 
stavci moderne suite nisu pisani u istom ili para- 
lelnom tonalitetu, nego se udaljuju od osnovnih 
tonaliteta krajnjih stavaka. Kompozitori: P. Čaj- 
kovski, E. Grieg, B. Bartok, I. Stravinski, S. Pro- 
kofjev i dr., kod nas: S. Osterc, L. M. Škerjanc, 
M. Cipra. 


SUZVUEK, v. Akord. 


SWING (sving), općenita oznaka za poletan 
ritmički pokret jazza, kako kaže J. Krupa: »...in- 

Swing — Šlagee 


spirirana sloboda interpretacije ritma«. U užem 
smislu to je naziv za stilsko razdoblje jazza oko 
1935, koje karakteriziraju veliki izvođački sastavi 
i improvizacije svedene na svega nekoliko solista. 


ŠESNAESTINKA, v. Note. 


ŠLAGER, pjesma zabavnog karaktera, vrlo po- 
pularna. 

TABULATURA, v. Notacija. 

TAKT, v. Mjera. 

TAKTIRANJE, v. Dirigiranje. 

TAMBURA, narodni trzalački in- 
strument. Na Balkan su je donijeli 
Turci u XV st. Broj žica na tamburi 
je raznolik, od 2—10, 12 pa i 16 
žica, ali najčešće ima 4, 5 i 6 žica, 
od kojih su prve dvije obično ugođe- 
ne unisono i na njima se izvodi me- 
lodija. Tambure različitih veličina 
nose i razne nazive, kao bisernica 
brač, bugarija, berde, bas itd. Sku- 
pina tamburaša koji zajednički svi- 
raju na tamburama raznih veličina 
naziva se tamburaški zbor (orkestar). 
U našoj zemlji postoji bogata lite- = Eisernica 
ratura za tambure raznih vrsta, pa 
i tamburaške koncertne kompozicije (I. Zaje, E. 
Adamič, M. Stahuljak, B. Krnic, J. Amdrić, J. 
Njikoš, J. Stojanović, V. Ruždjak i dr.). 

Bugarija Berde 


TANGO, argentinski ples u 2/4 ili 4'8 mjeri, 
umjerenog tempa. U druge zemlje prenesen je po- 
četkom XX st. Karakteristične ritmičke figure: 


KJTAJTI RSTIJIJI 

TEMA, cjelovita i karakteristična, često glavna 
muzička misao neke kompozicije, prikladna za da- 
lje razrađivanje. 

TEMA S VARIJACIJAMA, v. Varijacija. 


TEMPO, brzina izvođenja nekog muzičkog djela 
kao i brzina izmjene taktnih jedinica. Označuje se 
oznakama za brzinu izvođenja, koje su obično na 
talijanskom jeziku. (V. Adagio, Allegro, Amdante, 
Grave, Largo, Lento, Moderato, Presto, Veloce, Vi- 
vace, Vivo). 

TENOR, najviši muški glas. Prema karakteru i 
boji tona tenori solisti mogu biti dramski (herojski) 
i lirski. Opseg tenora soliste je od c—a, (dramski), 
odnosno do c, (lirski), zborskog tenora od c—b,. 
Dionica tenora bilježi se u violinskom ključu, a 
tonovi što ih izvodi t. zvuče za oktavu dublje. 


TERCA, v. Interval. 


TERCET, 1. komorno-vokalni ansambl od tri 
pjevača; 2. kompozicija (ili operna arija) za tri 
solistička glasa. 


TETRAKORD, niz od četiri tona unutar intervala 


kvarte. Npr. 


TEZA, v. Mjera. 


TIMPANI, u današnjem orkestru najvažnija uda- 
raljka. Sastoji se od bakrenog ili mesingastog kotla 
— rezonatora; razapeta koža preko njegovog otvora 

čvrsto je stegnuta gvozdenim obručem. Mehaniz- 
mom pedala povećava se ili smanjuje napetost 
kože, pa se tako mijenja visina tona. Za udaranje 


Timpan 


upotrebljavaju se palice od trske, na jednom kraju 
presvučene kožom, plutom, flanelom ili drugim 
materijalom. 


TOCCATA (tokata), 1. svečani uvodi srodni fan- 
farama; 2. kompozicije u kojima je istaknuta zvuč- 
nost i tehnički virtuozitet, a pisane su za instru- 
mente s tipkama (J. S. Bach, C. Debussy, M. Ravel, 
A. Honegger, S. Prokofjev, kod nas: F. Dugan, B. 
Bjelinski itd.). 

TON, zvuk određene visine; uz visinu značajke 
su tona trajanje, jakost i boja. Tonovi su bitno, 
osnovno izražajno sredstvo muzike. 

TONALITET, ukupnost harmonijskih značajki 
koje povezuju muzičku građu određenog odsjeka 
kompozicije oko središta tonaliteta — tonike. T. 
je sistem harmonijskih funkcija, temelj za harmo- 
nijsku izgradnju stavka ili pojedinog njegovog 
dijela. 

TONIKA, v. Stupanj. 

TRANSKRIPCIJA, prerada muzičkog djela u ko- 
joj se prerađivač ne drži strogo originalnog autoro- 
vog notnog teksta. 

TRANSPOZICIJA, prenošenje kompozicije ili ne- 
kog njenog odlomka iz jednog tonaliteta u drugi. 

TRIANGL (trokutić), udaraljka načinjena od če- 
lične šipke savijene u trokut koji u jednom kutu 
nije spojen. Udaranjem čeličnim štapićem po jed- 
noj strani trokuta dobiva se svijetli zvuk neodre- 
đene visine. 


TRILER, v. Melodijski ukrasi. 
TRIO SONATA, v. Barok. 


TRIOLA, trodijelna podjela metričke cjeline, je- 
dinice ili bilo koje ritmičke vrijednosti. Triola sa- 
stavljena od tri osmine traje jednu četvrtinu, od tri 
četvrtine jednu polovinu itd. Npr. 


Idle d; dd dtraje Jud 

TRITONUS, niz od četiri tona međusobno uda- 
ljena za interval velike sekunde (cijeli stepen). T. 
ide u red najoštrijih disonanca, pa ga klasična mu- 
zika izbjegava (u srednjem vijeku zvali su ga »dia- 
bolus in musica« — đavao u muzici). 


TRODIJELNA PJESMA, v. Pjesma. 


TROMBON (pozauna), limeni du- 
hački instrument. Sastoji se od dvije 
Cijevi: donja cijev utaknuta je u 
gornju i može se povlačiti prema 
dolje iprema gore (otuda za nju 
naziv povlačak). Tim podešavanjem 
duljine cijevi mijenja se visina tona. 
Danas postoje i tromboni s ventilima. 
U simfonijskom orkestru obično svi- 
raju tri trombona. Trombon se često 
upotrebljava u limenim duhačkim 
sastavima. 


TROZVUK, v. Akordi. 


TRUBA, limeni duhački instru- 
ment građen od cilindrične cijevi 
s ljevkastim, koničnim otvorom; 


usnik ima oblik malog kotlića. Da- 
našnja kromatska truba ima tri ven- 


*Truba — Trubadurska muzika 


tila. U orkestru se počinje upo- 
trebljavati u XVII st.; dotada 
je bila — u različitim oblicima 
— prigodni (ritualni, ratnički, 
lovački) instrument. Danas se 
nalazi u orkestru, komornim 
sastavima, jazzu, a postoji i li- 
teratura za trubu eolo (G. F. 
H&ndel, W. A. Mozart, F. Pou- 
lenc, P. Hindemith, B. Bjelinski 
idr.) 

TRUBADURSKA MUZIKA, 
svjetovna jednoglasna muzika 
srednjega vijeka na narodnom 
jeziku, koja se njegovala na 
feudalnim dvorovima od XI— Tuba 
XIV st, a pojavila se najprije 
u južnoj Francuskoj. Naziv trubadur potječe vje- 
rojatno od riječi trobar, što znači pronalaziti, 
izmišljati. U sjevernoj Francuskoj trubadure su 
nazivali truveri. Trubadurske pjesme većinom su 
ljubavnog karaktera, građene su po strogo odre- 
đenim pravilima koja su dio viteškog ceremoni- 
jala. Osim ljubavnih pjevale su se i pjesme poli- 
tičkog i satiričkog karaktera te pjesme s pripjevom 
koje su mogle služiti kao pratnja plesu. T. m. ve- 
zana je s narodnom umjetnošću, jer su pratioci 
trubadura i izvođači njihovih pjesama, žongleri, 
bili ljudi iz naroda koji su često sami sastavljali 
melodije za pjesme trubadura. U Njemačkoj su 
trubadure nazivali Minnesanger (minezenger), tj. 
pjevači ljubavi; oni su priređivali pjevačka natje- 

canja. U XV i XVI st. razvija se u njemačkim gra- 
dovima djelatnost majstora pjevača (Meistersinger). 
Udruženja obrtnika, majstora pjevača, bdjela su 
brižno nad krutim propisima i kalupima po kojima 
je trebalo sastavljati jednoglasne pjesme. Najpo- 
znatiji među majstorima pjevačima bio je Hane 
Sachs, postolar, pjesnik i kompozitor iz Niirnberga, 
protagonista Wagnerove opere Majstori pjevači. 
TRUVERI, v. Trubadurska muzika. 


TRZALICA (plektrum), v. Instrumenti sa žica- 
ma. 

TUBA, najdublji limeni duhački instrument ne- 
obično jakog i ponešto grubog tona. Često se su- 
sreće u partiturama R. Wagnera. 

UDARALJKE, velika skupina muzičkih instru- 
menata kod kojih se zvuk ili ton postiže udaranjem 
po membrani, metalu ili drvu kao i trenjem (npr. 
čegrtaljke, klepetaljke, def). S obzirom na određe- 
nost visine tona udaraljke su podijeljene u dvije 
skupine. 

Udaraljke s određenom visinom tona: v. Timpa- 
ni, Vibrafon, Ksilofon, Čelesta, Zvona, Zvončići, 
Metafon. 

Udaraljke s neodređenom visinom tona: v. Bu- 
banj, Činele, Triangl (trokutić), Kastanjete, Gong. 


UGAĐANJE, podešavanje visine tonova na in- 
strumentima. Instrumenti sa žicama ugađaju se po- 
većanjem ili smanjivanjem zategnutosti žica; kod 
duhačkih instrumenata za visinu tona važna je du- 
ljina cijevi, neke udaraljke ugađaju se zatezanjem 
ili otpuštanjem membrane (timpani). 

UNISONO, istovremeno izvođenje istog tona u 
dvije ili više dionica. 

USPAVANKA, vokalna ili instrumentalna kom- 
pozicija mirnog i nježnog ugođaja, jednoličnog rit- 
ma i jednostavne melodije. 

Uvertira — Uzmah 


UVERTIRA, 1. Uvodni instrumentalni stavak u 
veća muzičko-scenska djela (operu, balet, operetu i 
dr.) ili vokalno-instrumentalnu kompoziciju (orato- 
rij, kantatu), te prvi stavak instrumentalne suite; 
2. samostalno orkestralno djelo, najčešće progra- 
matskog sadržaja. 

Razvitak operne uvertire. Potkraj XVII st. obli- 
kuju se dva tipa uvertire: a) francuska uvertira 
(nazvana i Lullyjeva uvertira po kompozitoru J. B. 
Lullyju) sastoji se od tri djela: polagani — brzi — 
polagani i b) talijanska uvertira (nazvana i Scar- 
lattijeva uvertira po kompozitoru A. Scarlattiju), 
također je trodijelna, ali sheme: brzo — polagano 
— brzo. Ova se vrsta uvertire u XVIII st. osamo- 
stalila i razvila u simfoniju. Uvertira, koja je ostala 
sastavni dio opere, prilagodila se sonatnom obliku 
(često joj prethodi polagani uvod). 

Potkraj XIX st. uvodna muzika u operu je pred- 
igra slobodnog oblika. 


UZMAH, nepotpuni takt (jedan ili više tonova) 
na početku fraze. U. je u muzičkoj praksi veoma 
čest, 

VALCER, ples porijeklom iz Austrije, u 3/4 mje- 
ri, umjerenog tempa s naglaskom na prvoj dobi. 

U dvorski ples razvio se oko 1800, a pleše se još 
i danas. Najpoznatiji autori bečkog valcera J. Lan- 
ner te otac i sin J. Strauss. Valcer je inspirirao i 
mnoge kompozitore ozbiljne muzike (J. Haydn, W. 
A. Mozart, L. van Beethoven, C. M. Weber, F. Cho- 
pin, M. Ravel). 


VARIJACIJE (tema s varijacijama), muzički 
oblik u kojem se najprije izlaže osnovna, zaokru- 
žena muzička misao — tema, koja se zatim mijenja 
(varira) i razrađuje u većem ili manjem broju va- 
rijacija. Tema se mijenja melodijski (dodavanjem 
ili smanjivanjem ornamenata, uvođenjem nove me- 
lodije, ponavljanjem motiva itd.), ritmički (pro- 
mjenom ritmičkih figura u melodijskoj liniji ili 
pratnji, ponavljanjem ritmičkog motiva itd.), har- 
monijski, mijenja tonalitet, tempo, mjeru pa i zna- 
čaj, obrađuje se polifono. 

Tema s varijacijama najčešće je samostalno mu- 
zičko djelo (I. Haydn, W. A. Mozart, L. Beethoven, 
F. Mendelssohn, R. Schumann, J. Brahms, C. 

Varijacije — Vibrafon 


Franck, S. Rahmanjinov, P. Hindemith i dr.), no 
može biti i stavak cikličkog djela za solo-instru- 
mente (u nekoliko sonata J. Haydna, W. A. Mo- 
zarta, L. van Beethovena i dr.), za solo-instru- 
mente uz pratnju orkestra (C. Franck: Simfo- 
nijske varijacije, S. Rahmanjinov: Rapsodija na 
Paganinijevu temu), za instrumentalne ansamble 
ili orkestar pa i u scenskim djelima. 

Za temu upotrebljavaju kompozitori vlastite te- 
me ali i tuđe (npr. S. Rahmanjinov Paganinijevu 
temu, J. Brahms Haydnovu, B. Britten Purcellovu 
i Bridgeovu). 


VAROŠKA POPIJEVKA, narodna popijevka na- 
stala u gradskoj sredini. Iako je ime autora često 
poznato, v. p. s vremenom postaje tako popularna 
da se smatra narodnom pjesmom, a ime autora se 
i ne spominje. V. p. ima obično široku melodijsku 
liniju, pretežno je pisana u duru; većinom je dvo- 
glasna, ali poznaje i višeglasje. 


VELOCE (veloče), oznaka za brz, živahan i pole- 
tan tempo. 


VENTIL, mehanizam na limenim duhačkim in- 
strumentima pomoću kojeg se produžuje glavna 
cijev, te se pored tzv. prirodnih tonova, na njima 
mogu izvesti i ostali tonovi kromatskim redom. 


VIBRAFON, niz čeličnih pločica postavljenih vo- 
doravno na okviru koji stoji na četiri noge. Ispod 
svake pločice visi metalna cijev — rezonator; ona je 
s donje strane zatvorena na njenom vrhu ispod plo- 
čice, smješten je mali propeler koji pokreće elek- 
trični motor. Uz melodije i dvoglasno sviranje na 

Vibrafon — Viola 


toj udaraljki moguća je i izvedba akorda. Vibrafon 
se pretežno upotrebljava u plesnim i jazz sasta- 
vima. 


Vibrafon 


VIBRATO, neznatno titranje visine tona, više- 
kratno veoma brzo izmjenjivanje osnovne tonske 
visine s njezinim neznatnim povišenjem. Primje- 
njuje se na gudačkim instrumentima i prilikom pje- 
vanja. 

VIELLE (vijel), jedan od najstarijih gudačkih 
instrumenata, raširen osobito u XII i XIII st. 

VILLANELLA, stara talijanska strofna pjesma 
s izrazitim prizvukom narodne muzike. 


VIOLA, gudački instrument istog oblika kao vio- 
lina, samo nešto veći. Žice su ugođene: c g đ, aj. 
Viola je najstariji gudački instrument. U gudačkom 

Viola — Violončelo 


sastavu odgovara dionici tenora u zboru (između 
violine i violončela). Solistička literatura neupore- 
divo je manja od literature za violinu i violon- 
čelo (H. Berlioz, P. Hindemith i dr.). 

VIOLINA, najvažniji gudački instrument, jed- 
nako važan u orkestralnoj, komornoj i solističkoj 
muzici (dijelove violine vidi na slici). Žice violine 
ugrađene su u kvintama: g di a1 e». Današnji oblik 
violine izgrađen je potkraj XVI st., savršenstvo do- 
stiže u XVII i XVIII st. Od tog vremena pa do da- 

z nas mnogi su kompozitori svoja 
najljepša djela povjerili upravo 
tom izvanredno pjevnom i izražaj- 
nom instrumentu (A. Corelli, A. Vi- 
valdi, G. F. Handel, G. Tartini, J. S. 
Bach, L. v. Beethoven, I. M. Jarno- 
vić, N. Paganini, F, Mendelsson, 
J. Brahms, M. Bruch, P. I. Čajkovski, 
A. Dvof&k, C. A. Debussy, M. Ravel, 
B. Bratok, I. Stravinski, S. Prokofjev, 
D. Šoštaković, A. Hačaturjan, od na- 
ših suvremenih J. Slavenski, M. Ci- 
pra, B. Papandopub, B. Bjelinski, S. 
Šulek, M. Milojević, M. Logar, L.M. 
škerjanc). 


VIOLONCELLO, v. Violončelo. 


VIOLOONČELO, gudački instrument oblikom go- 
tovo jednak violini, samo znatno veći. Prilikom svi- 
ranja drži se među koljenima, pa na kraju trupa 
ima šiljastu nožicu kojom se oslanja o pod. Četiri 
žice ugođene su: C G d a. Violončelo je važan orke- 


Violina 

Violončelo — Vokalna muzika 


stralni i komorni instrument, a bogata je i litera- 
tura za violončelo solo uz pratnju klavira ili orke- 
stra. (L. Boccherini, J. S. Bach, L. v. Beethoven, J. 
Brahms, R. Strauss, C. Debussy, P. Hindemith). 


VIRTUOZ, izvođač izvanrednih tehničkih spo- 
sobnosti. 


VIŠEGLASJE, v. Polifonija. 

VIVACE (vivače), oznaka za živahan i brz tempo. 
VIVO, oznaka za živ karakter izvedbe. 
VOĐICA, v. Stupanj. 


VOJNA MUZIKA (vojni orkestar), duhački sa- 
stav namijenjen sviranju na otvorenom prostoru 
i usklađivanju masovnih pokreta. V. m. pored du- 
hačkih instrumenata sadrži i neke udaraljke (mali 
i veliki bubanj, činele) zbog isticanja ritma. U ra- 
zvoju naše muzičke kuhture orkestri vojne muzike 
odigrali su važnu ulogu. Od naših kompozitora pi- 
sali su za vojnu muziku I. Muhvić, V. Marković, T. 
Vidošić, A. Smailović, A. Lavnin. 

VOKALIZA, vokalna kompozicija, odnosno nje- 
zin dio, koji se pjeva bez teksta, samo na jedan vo- 
kal. V. se upotrebljava pretežno u nastavi pjevanja. 
Postoje i koncertne kompozicije u kojima je primi- 
jenjena (M. Gliere, S. Prokofjev, M. Ravel, I. Stra- 
vinski, B. Papandopulo). 


VOKALNA MUZIKA, svi oblici muziciranja u 
kojima sudjeluje ljudski glas. Vokalnu muziku 
može izvoditi jedan pjevač (solist), dva, tri ili če- 
tiri pjevača (duet, tercet, kvartet), ili pjevački zbor. 

Vokalna muzika — Vokalizacija 


U vokalnu muziku donekle ubrajamo operu, ope- 
retu, melodramu. Do danas nauka nije ustanovila 
da li je starija vokalna ili instrumentalna muzika. 
U kulturi starog vijeka v. m. uživala je veći ugled 
od instrumentalne. U srednjem vijeku ta je pre- 
vlast bila još jače naglašena. V. m. doživljava vr- 
hunac razvitkom mizozemske polifonije u XVI st. 
U operama XVII i XVIII st. vokalni virtuozitet 
(bel canto) zasjenjuje instrumentalnu muziku. Ro- 
mantika (XIX st.) ponovno se obraća glasu u solo- 
“pjesmi, ali ne zapostavlja ni instrumentalnu prat- 
nju. Suvremena muzika proširuje izražajne moguć- 
nosti pjevanja primjenjujući neke postupke svoj- 
stvene instrumentalnoj praksi. V. m. zauzima ista- 
knuto mjesto u folkloru svih naroda, pa je redovito 
važnija od svirke na instrumentima. 


VOKALIZACIJA, oblikovanje vokala prilikom 
pjevanja. 

ZAGREBAČKI SOLISTI, mali gudački orkestar 
osnovan 1954. Pod umjetničkim vodstvom violon- 
čeliste i dirigenta Antonija Janigra razvio se u vr- 
hunski komorni sastav svjetskih razmjera. 


ZVONA, metalne udaraljke najrazličitijih oblika, 
boje i visine tona. Ton se na zvonu dobiva ili uda- 
ranjem izvana o zvono, koje mirno visi, ili pomoću 
klatna, unutar zvona, koje prilikom mnjihanja udara 
o plašt. U orkestru se zvona nadomještaju nizom 
cijevi različite duljine i debljine, o koje se udara. 


ZVONČICI (glockenspiel), udaraljka, koja se sa- 
stoji od pravokutnog ormarića za rezonanciju i če- 
ličnih pločica različite dužine, poredanih u kromat- 
skom nizu. Ton se proizvodi udaranjem s dva ba- 
tića, 

ZVUČNIK (megafon), sprava koja električne ti- 
traje akustične frekvencije pretvara u zvučne va- 
love. 

HRVOJE LISINSKI 


FILM 


A, B 


ADAPTACIJA, prilagođavanje putem preobliko- 
vanja već postojećeg umjetničkoga ili nekog dru- 
gog djela za potrebe filmske proizvodnje. 

Za film se mogu adaptirati gotovo sve literarne 
vrste: romani, pripovijetke, drame, poeme, pjesme, 
putopisi, biografije, pa i opere. Svako od ovih dje- 
la zahtijeva drugačiji pristup i zahvat, i stoga nisu 
sva jednako podložna izmjenama: najmanje dra- 
ma i opera. Adaptacija treba da sačuva sve one ka- 
rakteristike literarnog djela koje su bliske prirodi 
filmskog medija, prvenstveno sve vizuelne elemen- 
te, kao i da preoblikuje radnju u skladu sa speci- 
fičnim zahtjevima filmske dramaturgije. 

Adaptacija podrazumijeva dopustivost, katkada 
i nužnost najraznorodnijih izmjena: ona može da 
poštuje duh originala, zanemarujući mnoge detalje, 
a moguće je i odbaciti duh originala, pridržavajući 
mnoge detalje. Uvijek je presudno pitanje: je li fi- 
nalni produkt integralno umjetničko djelo. Ako je- 
ste, onda je svaka izmjena dopuštena i opravdana. 
Radikalne izmjene mogu, dakako, katkada potak- 
nuti pitanje autorstva, 

Adaptacija — Animacija 


Važnost i uloga filmskih adaptacija možda se 
najbolje ogleda u činjenici da se približno 70 posto 
svjetske filmske produkcije zasniva na preradi već 
postojećih književnih djela. 

AMATERSKI FILM, uglavnom uski film (v. for- 
mati na filmu) što ga nije radio profesionalni film- 
ski radnik. Služi filmskim amaterima kao sredstvo 
za usvajanje osnovnih znanja o filmu kao i za sa- 
vladavanje potrebne tehničke vještine da bi se pro- 
izveo film. Premda filmskim amaterima film nije 
profesija, niti je osnovni motiv njihova nastojanja 
dobit, ipak se iz njihovih radova regrutira priličan 
broj filmskih profesionalaca. Oikako je na 16 mili- 
metarskoj traci moguće direktno snimati i zvuk, 
praksa filmskih amatera ne samo što sve više po- 
prima ona obilježja koja imaju i filmovi što su ih 
snimali profesionali nego je sve češće usmjerena 
prema filmskom eksperimentiranju, tako da su u 
novije vrijeme amaterski, eksperimentalni (v.) i 
avangardni film (v.) usko povezani. 

Filmski amateri povezani su u svim zemljama 
u vlastite saveze, a postoji i Međunarodni savez 
kino-amatera (UNICA). U nas je filmski amateri- 
“zam postojao već između dva rata: od starijih ama- 
tera valja spomenuti Oktavijana Miletića i Maksi- 
mulijana Paspu, a od novijih Mihovila Pansinija, Mi- 
lana Panića, Tomislava Kobiju i dr. 

AMERIČKI PLAN, v, Plan. 


ANIMACIJA, stručan postupak kojim se mije- 
njaju kanture crteža ili položaj lutke, odnosno ne= 

Animacija — Asinhronost u filmu 


kog predmeta, da bi se uzastopnim snimkama tih 
promjena ostvario privid kontinuiranog kretanja. 


ANIMATOR, crtač ekstremnih, tj. početnih i za- 
vršnih pokreta u crtanom filmu (v.). Ostale pozicije 
pokreta, osim ekstremnih, izrađuje fazer (v.) 


APSOLUTNI FILM, teorijska hipoteza o film- 
skoj umjetnosti koja se oslobađa utjecaja i natruha 
svih ostalih umjetnosti (kazališta, slikarstva, muzi- 
ke itd.) i koja teži da bude potpuno samosvojna. 
Praktički pokušaji inspirirani tom teorijom nisu 
koristili realne predmete kao sredstvo pričanja ili 
opisivanja, već su nastojali da ih oslobode njihovih 
uobičajenih veza i značenja i da izraze njihov unu- 
tarnji, skriveni smisao putem njihovoga ritmičkog 
uobličenja i povezanosti. Kao najizrazitiji primjeri 
apsolutnog filma smatraju se: »Simfonija velegra- 
da« Waltera Ruttmanna, »Montmartre« Alberta Ca- 
valcantija (Kavalkanti) i »Kiša« Jorisa Ivensa. 


APSTRAKTNI FILM, pokušaj avangardista (v. 
Avangarda) da pomoću izrazito ritmičke montaže 
(v.), kombinirajući geometrijske figure, boju i razne 
druge predmete ostvare »čisto« filmski izraz. Zbog 
svoje naglašene subjektivnosti apstraktni film ostao 
je u okviru uskoga stručnog interesa, a i bez zna- 
čajnijeg utjecaja. Istaknutim djelima apstraktnog 
filma smatraju se: »Mehanički balet« Fernanda Le- 
gera (Ležer), »Ritmovi« Hansa Richtera i »Opus I, 
II, III, IV« Waltera Ruttmanna. 


ASINHRONOST U FILMU, nesklad između sli- 
ke i govora. Moguća je nepodudarnost i između 
drugih elemenata filmskog djela, npr. između rit- 

ma slike i ritma muzike i sl. Stvaralački primije- 
njen princip asinhronosti je dio izražajnosti film- 
skog jezka (v.). 


ASISTENTI, pomoćnici direktora produkcije, re- 
žisera (v.), snimatelja (v.), montažera (v.), tonmaj- 
stora (v. snimatelj zvuka) i nekih drugih članova 
filmske ekipe. Režiser obično ima tri asistenta: prvi 
a. neposredno pomaže režiseru pri snimanju, a če- 
sto mu režiser povjerava rad s glumcima; drugi a. 
bavi se organizacionim pitanjima (nadzor nad iz- 
gradnjom dekoracija, briga za statiste i sl.); treći a. 
obavlja uglavnom sve sitnije poslove, koji katkada 
mogu biti veoma važni (npr. brine se za šminkanje 
glumaca, za ispravnost kostima, usklađuje nastup 
glumaca i sl.). 


Asistiranje na filmu obično je period školovanja 
u toku kojega se asistenti pripremaju za funkciju 
režisera, snimatelja, montažera, tonmajstora i sl. 


ATELJE, 1. sveukupnost prostorija i sredstava 
koja služe za proizvodnju filmova; 2. pojedinačna 
zgrada ili prostorija u kojoj se obavlja neki posao 
u vezi s proizvodnjom filma. Veći filmski atelje 
sastoji se po pravilu od više hala za snimanje, ured- 
skih prostorija, soba za glumce, za presvlačenje i 
šminkanje, kao i magazina za dekoracije, rasvjetu 
i ostale instalacije. Potrebne su i prostorije u koji- 
ma se obavljaju specijalizirani poslovi, kao mon- 
taža (v.), sinhronizacija, trikovi, razvijanje (v. raz- 
vijanje filma) kopiranje (v.) i sl. 

AUTOR FILMA, osoba koja stvaralački dopri- 
nosi nastajanju filmskog djela. Zbog toga što je 

Autor filma — Avangarda 


film proizvod kolektivnog napora i suradnje ve- 
ćeg broja ljudi, dugo je među filmskim ljudima i 
teoretičarima vladao spor u vezi s pitanjem tko je 
pravi autor filma. Danas se u praksi autorstvo ili 
koautorstvo priznaje: režiseru (v.), scenaristi, sni- 
matelju (v.), scenografu (v.) i kompozitoru. Prven- 
stveno ipak pripada režiseru koji od onoga što mu 
nude suradnici, po vlastitoj stvaralačkoj odluci i 
umjetničkom osjećaju uobličuje filmsko djelo. Po- 
stoje režiseri koji obavljaju čitav niz poslova u vezi 
s nastajanjem filmskih djela: oni npr. pišu scenarij 
za vlastiti film, obavljaju posao snimatelja, pa kat- 
kada čak i posao kompozitora (Charles Chaplin, 
npr.). 

AVANGARDA, pokret filmskih entuzijasta u 
Francuskoj i Njemačkoj između 1921. i 1931, koji 
su, nezavisno od filmske industrije, nastojali da 
kombinacijom svjetla, slike, ritma i pokreta pro- 
nađu nove specifično filmske izražajne forme. Po- 
javom zvuka i cjelokupnom preorijentacijom fil- 
ma, koja je nastala s time u vezi, pokret avangar- 
dista je pomalo zamro. Ipak su svojom estetskom 
radoznalošću i plodovima te radoznalosti znatno 
utjecali na neke istaknute režisere, kao što su Rene 
Clair (Kler), Jean Vigo, Orson Wells (Vels). Među 
važnije filmove koje su stvorili avangardisti ubra- 
jaju se: »Školjka i svećenik« režiserke Germaine 
Dulac (Žermen Dilak), »Andaluzijski pas« i »Zlatno 
doba« Luisa Bunuela, »Krv pjesnika« Jeana Coc- 
teaua (Žana Koktoa) i »Melodija svijeta« Waltera 
Ruttmanna. 

Blank-film — Blenda 


BLANK-FILM, prazna filmska vrpca koja pri- 
likom projiciranja ne ostavlja nikakvu sliku na 
platnu. Prvenstveno služi za umetanje slike u pro- 
jekcioni aparat, kao i za probe projektora (v.) ili 
kamere (v.). 


BLENDA, 1. regulativni uređaj koji se nalazi u 
sredini objektiva (v.) za snimanje i koji se može 
smanjivati ili širiti (iris blenda), a služi za regu- 
liranje količine svjetlosti što pada na foto-emulziju 
i za reguliranje dubinske oštrine; 2. svijetle povr- 
šine, obično od staniola, koje služe za odbijanje 
sunčane svjetlosti radi ublažavanja sjenki prilikom 
snimanja na otvorenom; 3. kružno otamnjenje ili 
zatamnjenje (v.) kao početak ili svršetak jedne sek= 
vence (v.). 

CENZURA, institucija koja odlučuje o tome ho- 
će li se film javno prikazivati, a opravdava se pret- 
postavkom da film može biti odgojno ili politički 
štetan. Cenzura je najčešće državna institucija, ali 
katkada vlastitu cenzuru formiraju neke društvene 
i vjerske organizacije, a u nekim slučajevima i sa- 
ma filmska industrija. Premda u principu može biti 
opravdana, jer su štetni filmovi u spomenutom smi- 
slu zaista mogući, cenzura se dosta često zloupo- 
trebljava kao sredstvo suzbijanja naprednih ili uop- 
će nepoželjnih, opozicionih stanovišta i shvaćanja, 
4 kao sredstvo neopravdanog pritiska na slobodu 
filmskog stvaralaštva. 


CINEAST (sineast), u užem značenju naziv za 
osobu koja stvaralački djeluje na filmu; u širem 
značenju svaka osoba koja obavlja neki stručan po- 
gao u vezi s filmom. 

CINEMASCOPE (sinemaskop), vrst plastičnog 
(trodimenzionalnog) filma kod kojeg se za snimanje 
iskorištava tzv. »anamorfna Hypergonar-leća« (izu- 
mio. ju je profesor Chretičn), što sliku pri snimanju 

Cinemascope — Crtani film 


suzuje, a pri projiciranju ponovno proširuje i re- 
producira u prirodnim razmjerima. 

Za cinemascope projekciju potreban je i širi 
ekran (v.) obično 3,8x 10 m. Zvuk se snima i re- 
producira stereofonskom tehnikom. 


CINERAMA (sinerama), način snimanja i pro- 
jiciranja filma kojim se dobiva plastična (trodi- 
menzionalna) slika, i to tako da se iz tri projek- 
ciona aparata projiciraju na konveksni ekran dije- 
Aovi snimke koji se neposredno nadopunjuju. Osim 
triju projektora cinerama upotrebljava šest ton- 
skih vrpca koje reproduciraju zvuk preko šest zvuč- 
nika što su razmješteni iza ekrana, sa strane kine- 
matografske dvorane i na njezinu zadnjem zidu; 
tako se ostvaruje efekt stereofonskog zvuka. 


Cineramu je izumio Amerikanac F. Wallner 
(Volner) 1952. g. 


CRTANI FILM, vrst trik-filma (animiranog fil- 
ma) kada se kretanje slike razlaže u pojedine faze, 
a svaka faza mora biti posebno nacrtana i snimlje- 
na. Obično se figure slikaju na normiranoj celo- 
fanskoj foliji i fotografiraju na pokretnoj pozadini 
koja omogućuje utisak perspektive. Prvi jugosla- 
venski crtani film proizveden je 1950 (»Kako se 
rodio Kićo«). Filmovi »zagrebačke škole« crtanog 
filma predstavljaju dosad najveći prodor jugosla- 
venskog filma u svjetsku kinematografiju. 

DEKOR, u širem smislu svi objekti kosi se izra- 
đuju i postavljaju za neku scenu, ili film; u užem 
smislu svaki ukras, umjetni ili pravi, koji služi vi- 
zuelnom kompletiranju interijera (v.) 


DIJALOG, svi razgovori između dvije ili više 
osoba u filmu. Kako je monolog u filmu razmjerno 
rijedak, d. u filmu uglavnom znači uopće sve što 
se govori, što poglavito važi za igrani film. 

Dijalogist, specijalist za dijaloge. Scenarij (v.) 
i knjiga snimanja (v.) uglavnom nastaju suradnjom 
više suradnika: jedan od njih može biti i dijalogist, 
koji piše ili prerađuje već napisane dijaloge. 

DOKUMENTARNI FILM, vrst (žanr) filma koji 
u pravilu prikazuje samo stvarna zbivanja, činje- 
nice ili dokumente — pisane i slikovne — o zbilj- 
skim događajima. Tematski je oblast dokumentar- 
nog filma neograničena, od društvenog i kulturnog 
života do prirodnih pojava. Po formi i namjeni do- 
kumentarni filmovi su i žurnali, putopisni, popu- 
larno-naučni, nastavni filmovi i dr. 


Među najznačajnije dokumentariste u svijetu 
ubrajaju se Robert Flaherty (Fleati) (umro 1951), 

Dokumentarni film — Dramaturgija 


Joris Ivens, Bert Haanstra i dr., a kod nas Miljen- 
ko Štrbac, Krsto Škanata, Rudolf Sremec, Stjepan 
Zaninović, Branko Marjanović i dr. 


DRAMATURG NA FILMU, osoba koja u film- 
skim proizvodnim kućama prihvaća scenarije i dru- 
ge filmsko-literarne materijale, ocjenjuje ih, kat- 
kada i dotjeruje, a može imati važnu ulogu prili- 
kom odlučivanja hoće li neki materijal biti usvojen 
za produkciju. 

DRAMATURGIJA, u svom prvotnom značenju, 
učenje o biti i zakonima drame; ovaj se termin u 
nešto izmijenjenom obliku, kao filmska dramatur- 
gija, upotrebljava za učenje o zakonima filma s 
obzirom na filmsku radnju, njeno odvijanje i spro- 
vođenje. Budući da svako filmsko djelo nastaje u 
nekoliko relativno odvojenih faza, zahtjevi filmske 
dramaturgije moraju se poštovati već prilikom pi- 
sanja scenarija (v.), ili filmskog oblikovanja origi- 
nalne literarne građe, pri čemu treba od samog po- 
četka voditi računa o zakonima montaže (v.), ka- 
rakteristikama i mogućnostima režije (v.) i filmske 
glume (v.). U tom smislu mogla bi se tematika film- 
ske dramaturgije proširiti na slijedeće komplekse 
problema: bit filma uopće, njegova povezanost s 
ostalim umjetnostima, vrsti filmova, njegovi raz- 
noliki i raznorodni elementi i njihov međusobni 
odnos, te odnos prema filmu kao cjelini; karakter 
filmske radnje, njeni zakoni i njezina specifičnost 
s obzirom na literarnu radnju, principi filmskog 
oblikovanja i njegove stilske i izražajne mogućno- 
sti. 


480 


Bramaturgija — Dvostruka ekspozicija 


Poznavanje pravila i zakona filmske dramatur- 
gije pomaže komercijalnoj kinematografiji da lak- 
še ostvari određene efekte, tj. da gledaoce dovede 
do stanovitih poželjnih stanja i uzbuđenja; u kre- 
ativnoj primjeni, međutim, dramaturška pravila i 
zakoni samo su pogodan okvir za maksimalno os- 
tvarenje stvaralačke namjere. 

Važno je imati na umu činjenicu da se filmska 
dramaturgija, kao i filmska estetika, razvojem stva- 
ralačke filmske prakse stalno obogaćuje novim sa- 
znanjima i da se mnoga pravila i zakoni neprestano 
revidiraju i dopunjuju. 

DUBLER, osoba koja u toku proba i namje- 
štanja filmske scene zamjenjuje ponekog od glav- 
nih glumaca. Takva osoba po pravilu nalikuje ono- 
me koga zamjenjuje fizionomijom i građom tijela. 
Dubler obično nastupa u opasnim scenama koje 
glavni glumac ne može ili ne želi izvoditi. 


DUBLIRANJE, zamjena glasa glumca koji igra 
u filmu glasom drugog glumca. 


DVOSTRUKA EKSPOZICIJA, jedan od film- 
skih tehničkih trikova, kojim se na istoj traci eks- 
poniraju dvije različite slike. Pomoću ovoga po- 
stupka možemo dobiti dvije radnje u okviru istoga 
kadra; vidimo, npr., glavnog glumca dok spava, a 
u dvostrukoj ekspoziciji odigrava se njegov san. 

Funkcionalno i dramaturški gledano, d. e. naj- 
češće se upotrebljava za izražavanje razlike ili po- 
vezanosti između realnog i zamišljenog, između sa- 
dašnjosti i prošlosti, odnosno sadašnjosti i buduć- 
nosti. 

EKRAN, bijelo napeto platno ili neki drugi, 
sličan materijal na koji se projicira film ili dijapo- 
zitiv. Veličina filmskog ekrana u uskoj je zavis- 
nosti od tehnike i trake na kojoj je film snimljen: 
danas najčešće nailazimo na tzv. običan ekran za 
film širine 16 mm i 35 mm i na raznovrsne široke 
ekrane za sisteme vista-vision (vista-vižn), cinema- 
scope (v.), cinerama (v.) i dr. 

Umjetnički postoji znatna razlika između poje- 
dinih filmskih tehnika, jer širi ekran zahtijeva dru- 
gačiju kompoziciju kadra (v.), drugačiju montažu 
(v.) mizanscenu (v.) itd. 


EKRANIZACIJA, prenošenje literarnog ili ne- 
kog drugog djela na film (v. Adaptacija). 


EKSPERIMENTALNI FILM, nedovoljno odre- 
đena kategorija filma koja, po nekima, znači isto 
što i avangardni i apsolutni film (v.), a po drugima 
djela koja prvenstveno nastoje da otkriju neke teh- 
mičke ili estetske novine, bez obzira na umjetnički 
rezultat. Ovo drugo shvaćanje bolje odgovara sa- 
mom terminu. 

Ekspozicija — Estetika filma 


EKSPOZICIJA, 1. dramaturški termin koji oz- 
načava uvodni dio filmskog (literarnog, muzičkog) 
djela, u kojem gledalac upoznaje sve ono što mu 
omogućuje da s razumijevanjem i interesom prati 
dalje odvijanje radnje, 2. tehnički, fotografski ter- 
min koji označava vrijeme u toku kojega se objek- 
tiv (v.) foto-aparata (ili filmske kamere) drži otvo- 
renim. 


EKSTERIJER, prostor ili teren izvan filmskog 
studija, na otvorenom, u kojem će se odvijati dio 
radnje nekoga filma, suprotno: interijer (v.). E. se 
može i umjetno konstruirati ili adaptirati. 

ESTETIKA FILMA, jedna od estetika posebnih 
umjetnosti koja ispituje i ustanovljuje specifične 
estetske vrijednosti i karakteristike filmske umjet- 
nosti (v. Film). 

FAZER, jedan od stručnjaka na crtanom filmu 
(v.). F. crta pojedine faze u crtanom filmu, i to one 
između početnih i završnih pokreta, koje izradi 
animator (v.). 

FESTIVALI, svečane priredbe na kojima se pri- 
kazuje određen broj filmova u cilju umjetničkog 
natjecanja i nagrađivanja najboljih. Najpoznatiji 
su međunarodni periodički festival: u Cannesu 
(Francuska), Veneciji (Italija), Moskvi (SSSR), 
Karlovym Varyma (Čehoslovačka), Oberhausenu 
(Zap. Njemačka), Edinburghu (Britanija) i dr. O 
najboljim filmovima pojedinog festivala obično od- 
lučuje žiri sastavljen od istaknutih filmskih stve- 
ralaca raznih zemalja. Katkada se odluka prepu- 
šta referendumu publike. 

Jugoslavija je jedna od rijetkih zemalja koja 
ima nacionalne filmske festivale i za igrani i za 
kratkometražni film: prvi u Puli (osnovan 1954), 
drugi u Beogradu (osn. 1960). 


FIAF (kratica od Federation Internationale des 
Archives du Film), Međunarodno udruženje film- 

skih arhiva (kinoteka), sa sjedištem u Parizu. Ju- 
goslavenska kinoteka je dopisni član. 


FILM, 1) tehničko sredstvo za stvaranje po- 
kretne iluzije fotografskim putem, tj. traka od ce- 
luloida koja je prelivena emulzijom što je osjet- 
ljiva na svjetlo, a služi za fotografska i filmska 
snimanja; 2) sredstvo za stvaranje umjetnog kre- 
tanja slike kontinuiranim prikazivanjem pojedina- 
čno snimljenih faza pokreta koje registrira filmska 
kamera (v.). 3) sredstvo za izvanjsko prikazivanje 
mislenih, doživljenih i viđenih sadržaja, koji, kad 
su objektivirani na filmsku traku, daju filmsko 
umjetničko djelo: ovo je pak ishodište za izgrad- 
nju učenja o filmu kao novoj umjetnosti, s vlasti- 
tim izražajnim sredstvima, vlastitom logikom, sti- 
listikom i gramatikom, što sve proučava filmska 
estetika. Film u smislu pod 2) i 3) može da se spe- 
cificira i dalje, u takozvane filmske vrsti koje se 
razlikuju po velikom broju kriterija. Spominjemo 
samo uobičajene kriterije: po tehničkom materi- 
jalu — crno-bijeli i filmovi u boji; po tehničkim 
sredstvima — nijemi, zvučni, prostorni i mirisni; 
po struci stvaralaca — amaterski, umjetnički, in- 
dustrijski; po filmskim oblikovnim sredstvima — 
igrani, dokumentarni i trik-filmovi; po duljini — 
kratki, cjelovečernji, serijski; po građi — adapta- 
cije, originalni, filmovi-činjenice, apstraktni; po 
životnim područjima — naučni, istraživački, soci- 
jalni, politički; po temi — ratni, kriminalistički, 
ljubavni, revijski, filmovi strave itd. 

Film — Filmotil 


Moguća je zatim podjela filmova po analogiji 
prema literarnim kategorijama: epos, drama, poet- 
ski, lirski, bajka, melodrama itd. 


FILM U BOJI vrst filma koja, zahvaljujući po- 
sebnoj tehnici snimanja ili upotrebi specijalne 
emulzije, ostvaruje koloriranu sliku. U svojoj pr- 
votnoj formi film je bio crno-bijeli, jer nije posto- 
jala druga emulzija osim ona za fotografsko sni- 
manje. Veoma rano se, međutim, pokušalo dobiti 
obojenu filmsku sliku; prvo se svaka slika crno-bi- 
jelog filma bojila rukom, zatim se svaka slika bo- 
jila samo jednom bojom (viraž), ali te tehnike nisu 
zadovoljavale. Kasnije je pronađeno nekoliko siste- 
ma za snimanje u boji, koji se mogu podijeliti u 
dvije grupe: 1) boja se nalazi na filmskoj traci i nije 
potreban nikakav specijalni projektor (v.) ili objek- 
tiv (v.), i 2) filmska traka je crno-bijela i razvija 
se kao obični crno-bijeli film, a tek prilikom pro- 
jekcije dobija se boja. Po broju obojenih kompo- 
nenata svi se sistemi dijele na bihromme, trihromne 
i tetrahromne. Većinom se upotrebljavaju trihrom- 
ni sistemi. Među poznatije sisteme ubrajamo: Agfa- 
color, Dufaycolor, Tehnicolor i Roncocolor. 


FILMOFIL, ljubitelj filma. U početku film nije 
naišao na odobravanje svih slojeva publike. Naro- 
čito je u intelektualnim krugovima bilo rasprostra- 
njeno neprijateljstvo prema filmu kao prema ni- 
žem obliku zabave koja, osim toga, ugrožava mnoge 
tradicijom ustaljene  predstavljačke umjetnosti, 
prvenstveno kazališnu. Deklarirani zagovornici fil- 
ma u to vrijeme nazvani su filmofilima: danas taj 

Filmofil — Filmska gluma 


termin označava ljude koji pokazuju natprosječnu 
sklonost prema filmskoj umjetnosti. Filmofili su u 
mnogim državama organizirani u filmske klubove, 
koji predstavljaju značajna središta za širenje 
filmske kulture (suprotno: filmofobi). 


FILMOGRAFIJA, cjelokupni popis filmskih dje- 
la nekoga filmskog umjetnika: režisera, scenari- 
ste, snimatelja, glumca. Često se takav popis radi 
i za filmsku produkciju jedne zemlje ili produ- 
centa, godišnju ili višegodišnju. 

FILMOLOGIJA, naučna disciplina koja izučava 
djelovanje filma na pojedince i široke slojeve, kao 
i reagiranje pojedinaca i masa na film. Filmolo- 
ija je, dakle, neka vrst socijalne psihologije fil- 
ma; tako ju je barem zamislio njezin osnivač Mario 
Rocc. Danas filmologija često znači cjelokupnost 
naučnog i teorijskog nastojanja da se ustvrdi bit i 
društvena uloga filma. 


FILMSKA GLUMA, termin kojim se želi nazna- 
čiti razlika između glume na filmu i glume u kaza- 
lištu (kazališna gluma). Općenito se smatra da je 
f. g., za razliku od kazališne, mnogo suzdržajnija 
i prirodnija u gesti, mimici i glasu i da fizičke oso- 
bine, prvenstveno fizionomija glumaca, zbog vjerne 
reprodukcije izgleda i oblika nužno dolaze u prvi 
plan. 

Filmski glumac, osoba koja u filmu igra uloge 
likova što su označeni u scenariju. Postoje uglav- 
nom tri vrsti filmskih glumaca: profesionalni film- 
ski glumci, kazališni glumci koji povremeno rade 
na filmu i neprofesionalni glumci (naturščici — v.) 

Filmska gluma — Filmska štampa 


— najčešće osobe koje sasvim slučajno, zbog svoje 
fizionomije ili nekih drugih razloga, dospijevaju na 
film, jedanput ili dva puta, nakon čega, ukoliko ne 
postanu profesionalni filmski glumci, napuštaju 
film. 


FILMSKA KRITIKA, 1) prikaz, analiza i ocjena 
u stručnoj ili dnevnoj štampi pojedinih filmova; 
2) nov filmski žanr u kojem se pomoću specijal- 
nog kratkog filma analiziraju poznatiji filmovi. 

Filmska kritika u značenju pod 1) veoma je 
značajan oblik filmske publicistike. Filmski kriti- 
čari, na osnovu dugotrajnog promatranja te pro- 
učavanja filmova i filmske teorije, analiziraju i 
procjenjuju umjetničke domete pojedinih filmskih 
stvaralaca. Time oni produbljuju razumijevanje 
filmske umjetnosti i doprinose širenju filmske kul- 
ture. 

FILMSKA ŠTAMPA, publikacije (dnevne, tje- 
dne, mjesečne, katkada i godišnje) koje su posve- 
ćene tretiranju najrazličitijih filmskih pitanja, od 
tehničkih i socijalnih do kreativnih i estetskih. Od 
trenutka kad su se pokazale ekonomske, umjetnič- 
ke i tehničke mogućnosti filma pojavila su se (prvo 
u Francuskoj i Italiji) štampana svjedočanstva koja 
su periodički izlazila i bavila se isključivo struč- 
nim filmskim problemima, što su razvojem filma 
bivali sve brojniji. Pojam filmske štampe obuhva- 
ća danas mnoštvo časopisa i dnevnika koji su po 
sadržaju i svrsi namijenjeni djelimično samo struč- 
njacima, djelimično ljubiteljima filma, a djelimi- 
šno širokim slojevima posjetilaca kinematografa. 

Filmska štampa — Filmske novosti 


Stručni filmski časopisi sačinjavaju manji dio 
filmske štampe u kojoj često prevladava nemisao- 
na, nekritička i propagandistička tzv. »žuta« ili 
»bulevarska« filmska štampa. 

Filmski časopisi mogu znatno pridonijeti šire- 
nju filmske kulture, dok ona druga filmska štampa 
služi isključivo propagandističkim, u stvari komer- 
cijalnim ciljevima kinematografije. Najznačajniji 
je jugoslavenski filmski časopis »Filmska kultura« 
(započeo izlaziti 1957. u Zagrebu); u Ljubljani po- 
stoji »Ekran« od 1961. 


FILMSKE NOVOSTI, 1) jedna podvrst doku- 
mentarnog filma koja je nekada sačinjavala gla- 
vninu filmskog programa, a danas samo predigru. 
Od 1946. proizvodi se kod nas žurnal saveznog 
značaja pod nazivom »Filmske novosti«. Normalno 
je da je filmska djelatnost poslije oslobođenja po- 
primila oblik dokumentarnog filma, jer je trebalo 
prvenstveno registrirati i izvještavati o nastajanju 
novog društva. U početku su F.n. bile karakterizira- 
ne sporom montažom i pretjeranom dužinom poje- 
dinih epizoda. Od 1948. F. n. dobivaju brzu i kratku 
montažu, a od 1950. počinju da se u njima pojav- 
ljuju i vijesti iz inozemstva. F. n. su jedna od 
najznačajnijih tekovina naše kinematografije, od- 
lična filmska škola kroz koju su prošli mnogi naši 
redatelji, snimatelji i montažeri, tako da je gotovo 
nemoguće zamisliti filmsku predstavu bez žurnala 
»Filmskih novosti«. Ranije su F. n. proizvodila 
naša filmska poduzeća, ali je 1950. osnovano u 
Beogradu poduzeće pod imenom »Centralni studio 
filmskih novosti«, kasnije »Filmske novosti«. 

Filmski jezik — Formati u filmu 


FILMSKI JEZIK, specifičan način izražavanja 
uvjetovan karakteristikama i mogućnostima pok- 
retne slike. Ako se film koristi kao sredstvo za iz- 
ražavanje stvaralačkih emocija i spoznaja, rezultat 
takve upotrebe filma može se smatrati filmskim 
umjetničkim djelom. Kako svaka umjetnost iza- 
ziva neku subjektivnu viziju života i svijeta, go- 
vori o čovjeku, tretiraju se specijalni postupci koji 
proizlaze iz naročite prirode upotrijebljenog ma- 
terijala kao jezik izražavanja odgovarajuće umjet- 
nosti (očito po analogiji s književnošću). Tako se 
osnovnom jedinicom filmskog jezika smatra pok- 
retna slika, a sam filmski jezik sačinjavaju sve iz- 
ražajne karakteristike pokretne slike, kao i speci- 
jalni postupci, bilo tehnički bilo estetski, u vezi s 
njom: npr. planovi, likovni kvalitet slike, kretanja 
u kadru i pomicanje kamere, mizanscen, rakursi, 
pretapanja, duple ekspozicije, različite vrsti mon- 
taže, zatamnjenja i odtamnjenja itd. 

FIPRESCI, kratica za Federation internationale 
de la presse cinematografique, tj. Međunarodno 
udruženje filmske štampe, osnovano u Bruxellesu 
1931. 

FORMATI U FILMU, veličine filmske slike iz- 
ražene u milimetrima. Postoje slijedeći formati: 


Širina vrpce_ 35 mm nijemi; veličina slike 24 X 18 mm 
" ER 35 mm zvučni; dr pa 22, X 16.03 mm 
" pa 16 mm nijemi; . . 10,4 X 74 mm 
PI > 16 mm zvučni; se $3 36 X 72 mm 
,» . 9,5 mm nijemi; pa ši 85 X 65 mm 
7) . 9,5 mm zvučni; pa is 73 X 66 mm 
> " 8 mm 35 X 48 mm 

formatl u filmu — Fotos 


Traka od 35 mm naziva se normalnim ili stan- 
dardnim filmom, a ostale nabrojene pripadaju us- 
kom ili supstandardnom filmu. U posljednje vri- 
jeme upotrebljava se i traka mnogo šira od nor- 
malne, prvenstveno u tehnici cinerame i TOD-AO- 
+sistema. 

FOTOGENIČNOST, svojstvo pojedinih lica (ili 
stvari) da ih fotografska ili filmska snimka ne izo- 
bličuje, već da zadržavaju svoj autentični izgled. 
Popularno se za takva lica kaže da na filmu »do- 
bro izgledaju«, da su »fotogenična«. 

FOTOS, fotografska snimka nekog prizora iz fil- 
ma. Dobiva se fotografiranjem za vrijeme snima- 
nja filma ili povećavanjem s filmske vrpce. 

Radni fotos prikazuje neku fazu rada u toku 
snimanja filma. 

HOLLYWOOD (Holivud), omanje mjesto na pa- 
cifičkoj obali SAD, u kojem je koncentrirana go- 
tovo sva američka filmska proizvodnja. Prvobitno 
je New York bio američki filmski centar, ali su bo- 
lja klima (veći broj sunčanih dana) i povoljnije 
zakonodavstvo odnijele prevagu u korist Holly- 
wooda. Danas je Hollywood u opadanju i poslovno 
i umjetnički i New York ponovno postaje važniji. 
H. je osim toga pojam u filmskom svijetu po svojoj 
tendenciji da sve pretvori u komercijalne formule, 
tako da je shematizam njegovih filmova, prven- 
stveno ljubavnih melodrama, izrazit i lako uočljiv. 
Zbog toga termin hollywoodski stil često ima i pe- 
jorativno značenje. 

IGRANI FILM, vrst filma koji prikazuje dram- 
sku radnju što se utjelovljuje prvenstveno u igri 
glumaca. Tematske mogućnosti igranog filma ne- 
ograničene su, kao i stilske: zato su žanrovi igra- 
nog filma najbrojniji i najizrazitiji (v. Film). 

INTERIJER, svaki zatvoreni, kućni prostor u 
filmu u kojem se odvija dio filmske radnje (suprot= 
no: eksterijer, v.). 

JUGOSLAVENSKI FILM, termin koji Se upo- 
trebljava u više značenja, od kojih navodimo samo 
važnija: 1. a) svaki film (pojedinačno) koji snime 
jugoslavenski filmski radnici (autori, glumci i dru- 
ge stručne osobe) sredstvima jugoslavenskih film- 
skih producenata; b) svaki film (pojedinačno) koji 
snime jugoslavenski filmski producenti, autori, 
glumci itd. u zajednici sa stranim filmskim produ- 
centima, autorima itd., a u kojem preteže jugosla- 
venski producentski ili autorski dio. 2. filmove pod 
a) i b), ali kao jednu sveukupnost, kao cjelinu i ka- 
rakteristike te cjeline (tematske, problemske, izra- 
žajne itd.) tj. njene specifičnosti s obzirom na pro- 
dukte kinematografija drugih zemalja. 3. jugosla- 
venska kinematografija, uključujući i njene proiz- 
vode — filmove, te situaciju, aktivnost, stanje i 
odnose unutar nje. 4. (u širem smislu) jugoslaven- 
ska kinematografija od njenih prvih pokušaja do 
danas, dakle u vremenskom rasponu od 60 godina; 
(u užem smislu) jugoslavenska kinematografija u 
poslijeratnom periodu u kojem je stvarno tek i 
otpočela organizirano postojati i djelovati putem 
filmskih producentskih kuća. 

KABINA, 1) uobičajeno ime za prostoriju gdje 
se nalaze projekcioni aparati u kinematografu; 2) 
hermetički zatvorena prostorija u kojoj se nalazi 
tonski snimatelj s aparatima za snimanje tona. 


KADAR, 1) uokvireni prostor koji snima kame- 
ra (v.); 2) komad filmske trake koji je kamera sni- 
mila bez zaustavljanja; 3) osnovna montažna jedi- 
nica jednog filma. 

Prosječni dugometražni igrani film obično se 
sastoji od 300 do 500 kadrova, ali postoje iznimke 
kad film prelazi 1000 kadrova ili ne doseže ni tri- 
desetak. Dužina kadra može biti važna stilska ka- 
rakteristika filma: filmovi puni akcije obično imaju 
kraće kadrove, a psihološke komorne drame duže. 


KAMERA, aparat za filmsko snimanje. Svaka 
filmska kamera sastoji se od ovih dijelova: objek- 
tiva (promjenljivog ili nepromjenljivog), blende, 
mehanizma za pomicanje filmske trake, dva spre- 
mišta (kasete) za smještaj filmske trake, elektro- 
motora ili opruge za pokretanje mehanizma, tra- 
žila pomoću kojega se promatra snimanje, nogara 
(stativa), akumulatora za pokretanje elektromoto- 

Kamera — Kinetoscope 


ra te pribora i alata. Kamere se dijele na zvučne, 
za sinhrono snimanje slike i zvuka, i na nijeme 
kamere, koje mogu biti stacionarne, reportažne i 
amaterske. Brzina snimanja može se regulirati. Po 
vrsti filmske trake koju upotrebljavaju, kamere se 
dijele na normalne i uske (v. Formati na filmu). 


KAUBOJSKI FILM, jedan od najpoznatijih i 
najomiljelijih filmskih žanrova koji je karakterizi- 
ran radnjom iz života prvih kolonista što su dola- 
zili na nenaseljeni zapad Amerike. Radnja takvih 
filmova obično prikazuje borbu bijelaca-pridošlica 
s Indijancima-starosjediocima, a sve češće se pri- 
kazuju i razračunavanja između bijelaca međusob- 
no: najtipičniji likovi su šerif, revolveraš, razboj- 
nik, svećenik, djevojka iz bara i sl. Kaubojski film 
je uvijek bio serijska zabava za najširu filmsku pu- 
bliku: tek odnedavno su proizvedeni vrijedni um- 
jetnički filmovi u tom žanru. Poznatiji režiseri 
vrednijih kaubojskih filmova: John Ford, William 
Wyler (Vajler), George Stevens, Anthony Mann i 
John Sturgess (Starđes). 

KINEMATOGRAF, naziv prvog aparata za sni- 
manje i projiciranje filma, što su ga konstruirali i 
javnosti prikazali braća Lumiere 1895. Danas kine- 
matograf (skraćeno: kino) označava zgradu, odno- 
sno prostorije u kojima se javno prikazuju filmovi. 

KINEMATOGRAFIJA, ukupnost sredstava i ak- 
tivnosti kojima je svrha proizvodnja i eksploataci- 
ja filma. 

KINETOSCOPE, aparat za individualno proma- 
tranje živih fotografija, što ga je konstruirao 

ffinetoscope — Kinoteka 


A. Edison 1893. Gledalac je u aparat ubacivao no- 
vac i zatim gledao film koji je trajao oko jednu mi- 
nutu. Edison je radio s trakom od 35 mm, koja se i 
danas upotrebljava. 

KINOFIKACIJA, 1) rasprostranjenost kino- 
-dvorana u nekoj zemlji ili oblasti; 2) sistematsko 
izgrađivanje kino-dvorana da bi se proširilo film- 
sko tržište, odnosno povećao broj filmskih gleda- 
laca. 


KINO-KLUB, udruženje ljubitelja filmske um- 
jetnosti u cilju podizanja filmske kulture gleda- 
njem klasičnih djela filmske umjetnosti. Predsta- 
ve su obično popraćene predavanjem i diskusijom. 
Prvi kino-klubovi nastali su u Francuskoj. Kino- 
-klubovi su organizirani u zemaljske saveze, a ovi 
su učlanjeni u Međunarodni savez kino-klubova 
(UNICA). Danas se sve veći broj kino-klubova bavi 
i snimanjem tzv. amaterskih filmova. 


KINOTEKA, ustanova kojoj je cilj čuvanje sta- 
rih filmova, slično bibliotekama. Kinoteke se bave 
i sređivanjem i proučavanjem starih filmova; neke 
imaju za tu svrhu posebne filmsko-historijske in- 
stitute, a kod nekih postoje i filmski muzeji. Kino- 
teke imaju svoja odjeljenja, npr. historijsko, filmo- 
teka, fototeka, biblioteka i bunkeri, odnosno ma- 
gazini u kojima se čuvaju filmovi. Kinoteke prire- 
đuju specijalne predstave, značajnih filmova, 
često u ciklusima, koje su redovito popraćene pre- 
davanjima. Kinoteke su učlanjene u Međunarodni 
savez kinoteka — FIAF. Prva kinoteka međuna- 
rodnog značaja je Francuska kinoteka, osnovana 

Kinoteka — Klapa 


1935. Danas kinoteke postoje gotovo u svim zem- 
ljama. 

Jugoslavenska kinoteka osnovana je 1949. sa ci- 
ljem da sakuplja i čuva sva filmska djela proizve- 
dena u našoj zemlji i inozemstvu koja su u umjet- 
ničkom ili tehničkom smislu značajna. Jugoslaven- 
ska kinoteka sakuplja i čuva snimljene dijelove 
domaćih filmova koji nisu ušli u konačnu monta- 
žu filmskog djela, zatim sakuplja i čuva filmske 
scenarije, knjige snimanja, nacrte za kostime i 
dekor, filmske fotose, reklamu i propagandni ma- 
terijal, štampu o domaćoj kinematografiji, filmsku 
literaturu, makete i ostali tehnički materijal koji 
može biti zanimljiv za historiju filmske umjetno- 
sti. Pruža mogućnost filmskim i ostalim ustano- 
vama, kao i pojedinim filmskim i javnim radnici- 
ma, da koriste sakupljeni materijal. Sjedište je u 
Beogradu, gdje postoji mala projekciona dvorana u 
kojoj se svakodnevno prikazuju već klasična djela 
filmske umjetnosti. Prvi upravnik Kinoteke bio je 
Miljenko Karanović, 


KLAPA, specijalna drvena naprava koja pro- 
izvodi karakterističan zvuk: služi za označavanje 
početka snimanja. Pri sinhronom snimanju, slika i 
zvuk snimaju se sa dvije odvojene kamere, pa se 
poslije snimke kopiraju na jednu filmsku traku: 
stoga je potrebno na obje trake istovremeno ozna- 
čiti jedan trenutak, kako bi se kasnije mogle tačno 
spojiti. Osim što daje zvučni znak, na klapi su kre- 
dom napisani i ostali podaci potrebni za rad (mon- 
taža, laboratorij). 

Knjiga snimanja — Kopiranje 


KNJIGA SNIMANJA, pismena razrada filmske 
radnje razbijene na kadrove. Sadrži sve podatke 
o toku i mjestu radnje, pozicijama kamere, upute 
za kretanje i igru glumaca. Sadrži u potpunosti sve 
dijaloge. Na temelju knjige snimanja izrađuje se 
financijski plan filma i plan snimanja. Knjiga sni- 
manja ima dva dijela: lijeva strana — opis slike, 
desna strana — zvuk (dijalozi, šumovi i podaci o 
glazbi). 


KOMERCIJALIZAM, praksa karakterizirana 
tendencijom da se proizvode filmovi koji će dono- 
siti profit, pri čemu se ne gleda na umjetničku kva- 
litetu tih filmova. 

Komercijalnim filmom naziva se film koji pub- 
lika dobro prima i donosi profit, a obično je bez 
veće umjetničke vrijednosti. Međutim, priličan broj 
umjetničkih vrijednih filmova pokazao se u dosa- 
dašnjoj historiji filma i komercijalnim. 

KOPIJA, obrađena i razvijena filmska traka 
(pozitiv) sposobna za projekciju. Ako je na kopiji 
zvuk, onda je to tonska kopija, dok se ona bez 
zvuka naziva radnom, koja obično služi za monta- 
žu (v.). 

KOPIRANJE, fotografski postupak pomoću ko- 
jega se od negativa slike dobiva pozitiv (v. Ne- 
gativ, Pozitiv). Pri crvenom svjetlu negativ se pri- 
sloni čvrsto uz neosvijetljeni pozitiv, pa se izvjesno 
vrijeme osvijetli kroz negativ i zatim razvije. Ovo 
je tzv. kontaktno kopiranje. Ako se negativ tra- 
ka preko specijalnog objektiva (v.) osvijetli i pre= 
slika na pozitiv, onda je to optičko kopiranje. 

Kostimogra? — Kriminalistički film 


KOSTIMOGRAF, stručna osoba koja crta ili 
odabire kostime i uopće garderobu glavnih i spo- 
rednih lica. Osnovni je zadatak kostimografa da 
kostimima i garderobom glumaca doprinese vizuel- 
no-stilskom jedinstvu filma. 


KRAN, sprava slična dizalici, na kojoj se nalazi 
kamera s osobljem, i koja omogućuje kretanje ka- 
mere u svim pravcima (na tračnicama ili na gume- 
nim točkovima). 


KRIMINALISTIČKI FILM, opća oznaka za fil- 
move s kriminalističkim sadržajem. Postoje uglav- 
nom dvije vrsti kriminalističkih filmova: 1) filmovi 
koji prikazuju zločin i počinitelje zločina, filmovi 
dakle u kojima je glavni akcent na zločinu i zlo- 
čincima — gangsterski film; 2) filmovi u kojima 
policija ili detektiv, većinom amater, otkriva ili 
razjašnjava zločin — detektivski film. 

Području kriminalističkog filma pripadaju ve- 
ćinom i špijunski filmovi, a posebnu podvrstu sa- 
činjavaju psihološki kriminalistički filmovi (tzv. 
trileri) u kojima se težište premješta s vanjske rad- 
nje na razvoj karaktera i unutarnju napetost. Iz- 
raziti su primjeri ove vrsti kriminalističkog filma 
»Časovi očaja« Williama Wylera (Viljema Vajle- 
ra) i »Vrtoglavica« Alfreda Hitchcocka (Hičkoka). 

Kriminalistički filmovi veoma su omiljela film- 
ska vrsta, jer im je fabularna podloga najčešće ne- 
obično dramatska situacija, ali preobiljem estetski 
nekontroliranog nasilja mogu i da štetno djeluju na 
publiku, posebno na mlađu. 

LATERNA MAGICA (lat. riječi koje doslovno 
znače »čarobna svjetiljka«), projekcioni aparat, ve- 
oma priproste konstrukcije, koji je bio poznat još 
u stara vremena. U 16. st. ponovno ga je pronašao 
jezuita Athanasius Kircher. Laterna magica služila 
je uglavnom kao vašarska atrakcija, jer je omo- 
gućavala da se kroz jedan otvor vide »žive slike«. 
Kao izvor svjetlosti služila je svjetiljka. 


LUMIERE, braća Auguste i Louis, francuski 
tvorničari, pronalazači kinematografa. Kao vlasnici 
tvornice foto-materijala u Lyonu bavili su se i na- 
učnim ispitivanjima. Njihova je najveća zasluga u 
tome što su spojili već ranije pronađene elemente 
od kojih se sastoji filmska predstava, tako da su 
prvi izvršili filmsko snimanje i filmsku projekciju 
u današnjem smislu te riječi. Patentirali su svoj 
pronalazak pod imenom »Cinematographč« 15. II 
1895, a prva javna predstava za publiku održana je 
u suterenu (Salon Indien) Grand Cafčća na Boule- 
vard des Capucines u Parizu 28. XII 1895. 

Lutka film 


LUTKA FILM, vrst trik-filma u kojem lutke 
obavljaju funkcije glumaca. Lutke se obično ne po- 
kreću pomoću mehaničkih naprava, nego se svaka 
pozicija pokreta zasebno snima i kasnije se od tako 
dobivenih brojnih snimaka stvara pokretna slika. 
Ova filmska vrsta ne njeguje se mnogo: u svijetu 
je najpoznatiji režiser lutka-filmova Čehoslovak 
Jirži Trnka. Naš prvi lutka-film »Pionir i dvojka« 
režirali su Vera i Ljubiša Jocić 1947. 

MAKETA, filmska dekoracija u smanjenom ob- 
liku, često mnogo hiljada puta manja od prirodne 
veličine. Pomoću maketa mnogo se uštedi. Osim u 
službi filmskih trikova, makete često služe za upo- 
znavanje buduće dekoracije ili gradnje u toku pri- 
prema za snimanje filma. 


MASKA, 1) »popravljena« ili »preoblikovana« 
lica glumaca kao određenih karaktera i tipova, če- 
sto prema historijskom uzoru; 2) metalna ili celu- 
loidna folija za djelomično pokrivanje polja slike 
pred objektivom filmske kamere kojom se postiže 
efekt ograničenog vidnog polja (pogled kroz pro- 
zor, ključanicu itd.), ili se pokriva dio polja slike 
za slijedeću fazu snimanja (npr., donji dio snima 
maketu, a gornji je pokriven maskom, da bi se ka- 
snije snimio glumac). 

MASOVKA, kadar u kojem se snima mnoštvo 
ljudi (većinom statisti), npr. bitke, sportske pri- 
redbe, procesije, štrajkovi i sl. 

MIZANSCENA, položaj i kretanja glumaca u 
kadru. U širem smislu m. je usko vezana s kom- 
pozicijom kadra. Znalački i izražajno organizirati 

Mizanscena — Montaža 


mizanscenu jedan je od glavnih zadataka režije 
(v.). 

Dubinska mizanscena odnosi se na raspored i 
kretanje glumaca po dubini kadra, pri čemu valja 
voditi računa o tome u kojem planu će se odvijati 
glavna radnja, odnosno gdje će biti smješteni pro- 
tagonisti (v. Plan). 


MONTAŽA, 1) tehnički postupak rezanja i li- 
jepljenja snimljenog filmskog materijala, 2) način 
filmskog mišljenja, jedan vid filmskog jezika (v.) 
kojim se snimljenom materijalu daje konačna for- 
ma. U tom smislu montaža počinje djelomično već 
prilikom pisanja scenarija (v.), prisutna je u pro- 
cesu stvaranja knjige snimanja (v.), a definitivnu 
funkciju i oblik poprima kad otpočne finalno uobli- 
čenje filma, Estetski i dramaturški, montaža pre- 
sudno utječe na budući umjetnički kvalitet filma: 
njome se određuje poredak i dužina pojedinih ka- 
drova, ritam filma, a time i postupnost otkrivanja 
likova i problema, što bitno odlučuje o doživljaju 
gledalaca. 


S obzirom na mnogobrojne funkcije koje obav- 
lja, montaža ima brojne specifične nazive: para- 
lelna montaža, nevidljiva montaža, kreativna mon- 
taža i sl. 

Sovjetski režiseri S. Ejzenštejn i A. Pudovkin 
smatrali su montažu osnovnom kategorijoma filmske 
estetike. 

Montažu obično obavlja stručnjak za taj posao 
— montažer , ali po uputama i najčešće uz prisustvo 
Težisera. 

Mutacije — Muzika u filmu 


MUTACIJE, napisani tekstovi koji su u vrijeme 
nijemog filma bili smješteni između pojedinih pri- 
zora i objašnjavali radnju ili sadržavali dijaloge. 


MUSICAL (mjuzikol), američki termin za film- 
sku muzičku komediju, ili reviju u kojoj su plesne 
i pjevačke tačke integralan dio radnje. Najveći je 
majstor takvih filmova am. rež. Vincente Minelli: 
»Dižimo zavjesu«, »Amerikanac u Parizu«, »Gigi«. 


MUZIKA U FILMU, integralan dio filmskog 
djela čija je specifična funkcija da prati i nagla- 
šava izrazita mjesta filmske radnje. U doba nije- 
mog filma m. je postojala samo kao pratnja odvi- 
janju filma — najčešće proizvoljno izbrana na licu 
mjesta (najčešće na glasoviru ili ručnim orgulja- 
ma). Međutim, već u to vrijeme za neke značajnije 
filmove komponirana je muzika. Pojavom zvučnog 
filma muzika postaje nerazdvojni dio cjelokup- 
nog filmskog djela. Filmska muzika je izvanredan 
faktor dramatizacije zbivanja zato što tonskim ak- 
centima potcrtava i pojačava emocionalnu snagu 
scene. U nekim filmskim žanrovima (filmske re- 
vije i filmske biografije slavnih muzičara), npr. 
filmska muzika se pojavljuje u obliku zasebnih 
muzičkih tačaka — to je tzv. muzika u filmu ili 
realna muzika. 

NASTAVNI FILM, vrst dokumentarnog filma 
namijenjena prikazivanju po školama kao nastav- 
no sredstvo. 


NATURŠČIK, stručan filmski naziv za neprofe- 
sionalne glumce (v. Filmska gluma). 


NEGATIV, snimljena i još neobrađena filmska 
traka. Na njoj su odnosi svijetlog i tamnog obr- 
nuti nego na predmetu koji je snimljen. Da bi se 
dobila ispravna slika, negativ se mora ponovo pre- 
slikati na drugu, pozitivnu emulziju (v. Pozitiv). 

NON-STOP KINEMATOGRAF, kino-dvorana u 
kojoj se bez prestanka, dopodne i popodne, prika- 
zuju filmovi. U zapadnoevropskim zemljama u ta- 
kve kinematografe ulazi se, odnosno izlazi, po volji. 

NORMALAN FILM, filmska traka širine 35 mm, 
koja je jedinstvena osnova profesionalne filmske 
proizvodnje u cijelom svijetu. 

Sve filmske trake uže od 35 mm nazivaju se 
uski film (v. Formati u filmu). 

OBJEKTIV, sistem leća kroz koje se u osjet- 
ljivoj emulziji na svjetlo gradi slika. Po uglu koji 
zahvaćaju, objektivi se dijele na širokougaone, 
normalne i teleobjektive (v.). Projekcioni objektivi 
služe za projekcije. 


OSKAR, jedna od najstarijih i najčuvenijih 
filmskih nagrada (ustanovljena 1927); dodjeljuje je 
početkom aprila svake godine američka Akademi- 
ja filmske umjetnosti i znanosti za razna posti- 
gnuća u oblasti filmskog stvaralaštva. Naš jedini 
dobitnik ove nagrade, Dušan Vukotić, dobio je 
Oskara za svoj crtani film »Surogat« (1962). 

Akademija filmske umjetnosti i znanosti (Aca- 
demy of Motion Picture Art and Sciences — skra- 
ćeno A. M. P.A. S.) je udruženje američkih film- 
skih producenata i stvaralaca, osnovano 1927. sa 
zadatkom da unapređuje umjetničke, tehničke i 
privredne interese filma. 


OSVJETLJENJE, jedan od osnovnih elemenata 
filmske slike kojom se određuje tehnički i umjet- 
nički karakter filma. O teoriji osvjetljavanja po- 
stoji stručna literatura, koja daje upute kako treba 

Osvjetljenje — Otamnjenje 


postići stanoviti, poželjni karakter slike, no svaki 
iskusniji snimatelj ima vlastiti stil rada. Osvjet- 
ljenje odlučuje o atmosferi slike kao i o njezinoj 
plastičnosti. Dio tehnike osvjetljavanja sačinjavaju 
skele koje se postave uz gornju ivicu dekora, a na 
kojima se na određenim rastojanjima učvrste re- 
flektori koji odozgo osvjetljavaju kadar. To je tzv. 
normalno svjetlo, jer su i u prirodi svi predmeti 
osvijetljeni odozgo. Postoje i drugi načini osvjet- 
ljavanja, odozdo ili vampirsko svjetlo, svjetlo sa 
strane, protusvjetlo i sl. Svakim od tih načina 
postiže se određeni efekt koji može estetski biti 
veoma važan. Jačina svjetla mjeri se luksima po- 
moću specijalnog instrumenta — luksmetra. 

Osvjetljavanjem rukovodi glavni snimatelj, a 
ovome je za tu svrhu dodijeljen izvjestan broj 
stručnih majstora električara, kojima opet ruko- 
vodi osvjetljivač. 

OTAMNJENJE, tehnički postupak što se postiže 
postepenim otvaranjem dijafragme kamere u času 
kad je počela da snima. Efekt na ekranu: slika po- 
lako izranja iz tame. Otamnjenje se postiže i la- 
boratorijskim načinom. 

PANORAMA, vrst pokreta kamere kada se okre- 
će oko svoje horizontalne ili vertikalne osi, a da 
se os pri tom ne pomiče s mjesta. P. je zapravo 
vrst opisnog kadra kojim se otkriva cjelina čitavog 
jednog predjela. Panoramom se prati i kretanje 
glumaca, ili se povezuju dvije susjedne scene. 


PARALAKSA, razlika između prostora koji 
snima objektiv i toga istog prostora što ga vidi 
oko snimatelja kada promatra kroz tražilo na ka- 
meri. P. nastaje zbog toga što objektiv i tražilo ne 
promatraju iz istog ugla. Uklanjanje paralakse 
predstavlja specijalan problem za konstruktore 
kamere. 


PLAKAT U FILMU, popularni oblik reklami- 
ranja filma s naslovom filma, imenima stvaralaca, 
slikama glumaca i eventualno još nekim podacima. 
S vremenom se filmskom plakatu posvećivala sve 
veća pažnja, tako da Francuzi izradu filmskih 
plakata povjeravaju poznatim likovnim umjetni- 
cima. Danas je to dosta uobičajena praksa u mno- 
gim zemljama, a naročito se u tom gpogledu ističu 

Plakat u filmu — Plan 


Poljaci, te priređuju i izložbe svojih filmskih pla- 
kata. 

PLAN 1) odstojanje kamere od objekta snima- 
nja, pri čemu se kao objekt obično podrazumijeva 
čovjek, 2) pozicija objekta unutar filmske slike s 
obzirom na druge objekte i okvir slike. 

Kamera ne snima objekte uvijek s istog odsto- 
janja, u toku snimanja ona može da im se pribli- 
žuje, ili da se od njih udaljuje. Neka karakteri- 
stična odstojanja kamere od svojeg objekta imaju 
specifične nazive. Postoje tri osnovna plana: da- 
leki plan, srednji plan i krupni plan, ostalo su me- 
đuplanovi. 

Daleki plan, osoba je toliko daleko da se jedva 
prepoznaje. D. p. daje opći okvir radnje, određuje 
mjesto i vrijeme u najširem smislu riječi. 

Poluđaleki plan, osoba ima dosta prostora ispod 
nogu i iznad glave. P. p. ponešto već konkretizira 
opći okvir radnje: naznačuje ambijent ako, na pri- 
mjer, prikaže neki skup ljudi ili glavnu ulicu. 

Srednji plan, cijela osoba ispunja kadar. S. p. 
predstavlja glumca aktivno, bez obzira na dekor 
koji nam je poznat iz dalekog plana; određuje at- 
mosferu međuljudskih odnosa. 

Polukrupni plan, ili američki plan, osoba je re- 
zana u koljenima tako da se vide ruke. Pokreti 
ruku i tijela, kao i direktni sudari pojedinih osoba, 
postaju naročito izražajni u američkom planu. 
P. p. već omogućuje da vidimo stavove i osjećaje 
protagonista. To je veoma česta pozicija kamere. 

Plan — Play-back sist&m 


Krupni plan, vide se glava i ramena glumca. 
K. p. koristi se u presudnim momentima odvijanja 
dramske radnje, kad treba prikazati najdublja pro- 
življavanja protagonista što se ocrtavaju na nje- 
govu licu. 

Još obuhvatniji od dalekog plana je total, a 
bliži od krupnog plana detalj. Detalj se koristi da 
bi se pažnja gledalaca usmjerila na dio nekog pred- 
meta ili osobe (npr. ožiljak na licu koji ima naro- 
čito značenje, ili polako okretanje kvake ppd pri- 
tiskom nečije ruke). Takvi planovi mogu biti ve- 
oma izražajni i dramaturški funkcionalni. 

Nešto je drugačija važnost planova unutar slike 
(u značenju pod 2). Ovdje možemo razlikovati tri 
plana: prednji, srednji i stražnji, pri čemu glavno 
lice zauzima redovito srednji plan: sva lica i pred- 
meti ispred njega nalaze se u prednjem planu, a 
sve što se nalazi iza njega to je stražnji plan, 
pozadina ili background (engl., bekgraund). O ras- 
poredu lica i predmeta unutar slike ne ovise samo 
plastične vrijednosti slike, njezina kompoziciona 
jasnoća i utisak, nego ti odnosi mogu reflektirati 
i dublje dramske sadržaje, emocionalne i moralne 
odnose među samim dramskim licima. 

Poznavanje planova, u oba smisla, i njihovih 
funkcionalnih mogućnosti temeljni je dio umjet- 
ničke kompetencije režisera. 

PLAY-BACK SISTEM, poseban način snimanja 
zvučnih filmova: najprije se snimi zvuk, a zatim 
prema njemu slika. Na taj način snimaju se pje- 
sme, plesovi i opere; p. b. s. primjenjuje se pri sni- 
manju najvećeg dijela animiranih filmova. 

Postsinhronizacija — Projekc. aparat 


POSTSINHRONIZACIJA (ili naknadna sinhro- 
nizacija), naknadno snimanje govora prema nijemo 
snimljenoj slici. 

POZITIV, suprotno od negativa (v.) P. je labo- 
ratorijski obrađena filmska snimka na kojoj tamne 
i svijetle površine odgovaraju stvarnom izgledu 
snimljenog predmeta. 


PRETAPANJE, tehnički postupak kojim se po- 
stiže da slike scene koja zaršava postepeno nestaju, 
dok se istovremeno postepeno pojavljuju u dvo- 
strukoj ekspoziciji (v.) slike naredne scene. 

Tehnička osnova pretapanja izgleda ovako: dok 
snimanje traje, postepeno se zatvara dijafragma 
kamere, zatim se snimljena vrpca vraća i na nju 
snima slijedeća scena tako da se postepeno otvara 
dijafragma kamere. P. se izvodi i laboratorijskim 
postupkom. 

P. najčešće označava vremensku ili prostornu 
promjenu. 


PRODUCENT, osoba ili ustanova koja financira 
proizvodnju nekog filma. P. snosi rizik u slučaju 
gubitka, ali odnosi i profit. P. se pojavljuje kao 
vlasnik filmskog djela. 


PROJEKCIONI APARAT, stroj koji projicira 
(baca) i uveličava sličice s filmske trake na ekran 
određenom brzinom — 24 slike u sekundi. Svaka 
p. a. u principu se sastoji od slijedećih dijelova: 
mehanizam što pomiče filmsku traku (glava), izvor 
svjetlosti (Lampenhaus), spremište za traku — gor- 

Projekcioni aparat — Protusvjetlo 


nje i donje (bubnjevi), uređaj za čitanje zvuka 
(tonadapter). 

PROTUSVJETLO, poseban način osvjetljavanja 
kadra, kad se glavni izvor svjetla nalazi iza glum- 
ca ili nekog objekta koji zauzima centralnu pozi- 
ciju u kadru. Time snimljeni predmet dobiva iz- 
vjesnu kontrastnost (tzv. aureolu). 

RADNA KOPIJA, uobičajen naziv za prvu ko- 
piju snimljenog materijala, koja služi režiseru za 
pregled i montažu. 

RAKURS, ugao snimanja; normalno se kamera 
namješta u visini očiju gledalaca u stojećem stavu: 
gornji rakurs je svaka pozicija viša od te linije. 

Najelementarniji estetski efekt koji izaziva gor- 
nji rakurs jeste beznačajnost, sićušnost, jadnost, 
dok donji rakurs izaziva redovito sugestiju moći, 
autoriteta, nadmenosti, 


RAZVIJANJE FILMA, tehnički postupak koji 
se u osnovi ne razlikuje od razvijanja foto-ma- 
terijala. Razvijanjem se od negativa (v.) dobiva 
pozitiv (v.). Glavna je razlika između razvijanja 
fotografskih ploča i razvijanja filma u količini ke- 
mikalija potrebnih da se od negativa dobije po- 
zitiv. Nekada je bilo dosta nespretno razvijati film, 
glavni posao obavljao se rukom, danas za to po- 
stoje specijalni strojevi u filmskim laboratorijima. 


REKVIZITER, stručna osoba u filmskoj ekipi 
koja nabavlja potrebne predmete (rekvizite) što se 

Rekviziter — Režiser 


koriste prilikom snimanja filma, bilo u igri glu- 
maca, bilo za kompletiranje scene. 

REMAKE (rimeik), presnimavanje nekad po- 
znatih i slavnih filmova, najčešće uz sasvim male 
izmjene što se tiče kadriranja, muzike, moniaže i 
sl. Jedino se mijenjaju glumci, prvenstveno nosi- 
oci glavnih uloga. Svrha je remakea (koji se naj- 
češće izrađuje u Hollywoodu) da se nekadašnji 
uspjeh ponovno dobro proda. 


REŽIJA, djelatnost režisera kojom stvara i obli- 
kuje filmsko djelo (v. Režiser). 


REŽISER, pravi stvaralac filma, koji uobličuje 
konačnu formu filmskog djela; vodi igru glumaca, 
određuje poziciju i pokrete kamere, vrst osvjetlje- 
nja, surađuje radom scenografa (v.), kostimografa, 
kompozitora i svih ostalih suradnika. 

Filmska umjetnička djela može stvoriti samo 
režiser-stvaralac, za kojega je scenarij ono što je 
libreto za opernog kompozitora. Režiser je gotovo 
uvijek i pisac knjige snimanja. 

SCENARIJ, detaljno ispričana filmska priča, 
zacrtani likovi i naznačeni dijalozi. S. je najčešće 
osnovna materija od koje počinje snimanje filma, 
jer daje elemente na temelju kojih je moguće pri- 
bližno procijeniti umjetničke i tržišne vrijednosti 
budućeg filma. Kao neka vrst literarne podloge 
budućeg filma, s. se može tretirati kao međufaza 
između sinopsisa (v.) i knjige snimanja (v.). 


SCENOGRAF, osoba koja izrađuje nacrte za 
filmski dekor, (v.) bilo u interijeru ili eksterijeru 
(v.), a često sugerira koji objekti ili pejsaži naj- 
bolje odgovaraju za određeni film. Scenografu se 
priznaje koautorstvo pri stvaranju filma i on je 
po pravilu upućen na najužu suradnju s režiserom. 


SCRIPT-GIRL (skript gerl), sekretarica snima- 
nja kojoj je glavni zadatak da pazi na povezanost 
kadrova, jer se kadrovi ne snimaju onim redom 
kako su zabilježeni u knjizi snimanja, ili kako će 
se pojaviti u gotovom filmu. S. g. također vodi 
zapisnik snimanja, bilježeći sve tehničke podatke 
pojedinih snimljenih kadrova. 

Sekvenca — Subjektivna kamera 


SEKVENCA, niz kadrova (a iznimno i jedan je- 
dini kadar) koji sačinjavaju dramaturšku cjelinu i 
potpuno izražavaju jednu zaokruženu i cjelovitu 
umjetničku misao. 


SINOPSIS, ukratko napisan ili ispričan sadržaj 
budućeg filma, s nekoliko napomena o glavnim 
karakterima i ideji. S. je, dakle, sažeti scenarij (v.), 
a može biti napisan na osnovu scenarija, no mnogo 
je češća praksa da prethodi scenariju. 


SNIMATELJ, stručna osoba koja u suradnji s 
režiserom oblikuje kvalitet filmske slike. 


SNIMATELJ ZVUKA, osoba koja je odgovorna 
za zvučni dio filma (šumovi, govor, muzika). Obič- 
no sjedi u kabini ili u tonskim kolima, gdje preko 
zvučnika dolaze svi zvukovi što ih je uhvatio mi- 
krofon. 


STAR (engl. zvijezda), ženski ili muški nosilac 
glavnih uloga, prema kojima publika pokazuje ve- 
liku naklonost, što se onda odražava u brojnosti 
posjete njihovih filmova. 

Starleta, deminutiv od star, a označava mladu 
glumicu koja je po svojim fizičkim i glumačkim 
osobinama u izvjesnom smislu predestinirana da 
postane miljenica publike. 

SUBJEKTIVNA KAMERA, poseban način upo- 
trebe kamere, pri čemu se kamera identificira s 
pogledom glumca. Najčešće se upotrebljava sa Ssvr- 
hom da se sugerira psihološko stanje pojedinih lica 
u filmu. 

Supervizija — Špica 


SUPERVIZIJA, pregled i nadzor afirmiranog 
režisera nad filmom mladog početnika. Na Zapadu 
supervizor je obično producent (v.) koji je stvarni 
vlasnik filma. 


SUPSTANDARDNI FILM, filmske trake uže od 
standardne (v. Normalan film). 


ŠPICA, natpisi na početku filma, koji obično 
sadrže naslov filma, imena autora i ostalih surad- 
nika. Špica može biti integralni dio filma kad 
sugerira raspoloženje potrebno za emocionalni i 
misaoni doživljaj uvodnih sekvenci. 


517 


T 


TELEOBJEKTIV, objektiv s dugačkom žarišnom 
daljinom, preko 150 mm, služi za krupno snimanje 
udaljenih predmeta (divljih životinja, ratnih scena 
i sl.). U novije vrijeme sve se više primjenjuje pri 
snimanju dokumentarnih i igramih filmova. 

TEŽINA FILMSKE TRAKE. Dužinu filma mo- 
guće je mjeriti težinom filmske trake, jer je nji- 
hov odnos stalan. Odnos dužine i težine kod film- 
ske trake od 35 mm: 

100 m 0,69 kg 


200 m 1,380 kg 
300 m 2,070 kg 
400 m 2,760 kg 
500 m 3,450 kg 


1000 m 6,900 kg 
TRANSFOKATOR, specijalan objektiv za film- 
ska snimanja koji može mijenjati žarišnu daljinu 
u toku snimanja, što omogućuje približavanje ili 
udaljavanje od objekta snimanja, premda kamera 
ostaje nepomična. 

V,W 


VOZEĆI SNIMAK, snimak koji nastaje istovre- 
meno kad se kamera pokreće. Za tu svrhu postoje 
specijalno napravljena kolica koja se mogu kretati 
po šinjama u raznim pravcima. 


VRSTI FILMOVA, v. Film. 


WESTERN, američki termin za kaubojski film, 
koji se prilično udomaćio i u evropskim zemljama 
(v. Kaubojski film). 

2,2 


ZATAMNJENJE, tehnički postupak što se posti- 
že postepenim zatvaranjem dijafragme kamere 
koja završava snimanje jedne scene. Efekt na ekra- 
nu: slika postepeno nestaje do potpune tame. Za- 
tamnjenje se izvodi i laboratorijskim načinom. 


ZVUČNI FILM, svaki film praćen govorom, mu- 
zikom i šumovima nasuprot nijemom flimu. Spregu 
pokretne slike i zvuka prvi je pronašao i demon- 
strirao Pierre Gaumont 1912. u Parizu, ali zvučni 
film postaje dominantna vrst filmske proizvodnje 
tek od 1927, kad je proizveden prvi zvučni igrani 
film »Pjevač jazza« sa Al Jolsonom u glavnoj 
ulozi. 


ŽANROVI, uobičajen naziv za filmske vrste 
(v. Film). 

